
GINKLŲ DIENA 


Besišnekėdamas su Voliu Gibonsu nejučiomis nužvelgiau 
moterį, įėjusią į “Ševaljė" restorano salę. Ji buvo tokia graži, kad 
visiems užgniaužė kvapą. 

Jos kojos buvo ilgos ir grakščios, o kaštoninių plaukų garba- 
nos krito ant juodos prigludusios suknelės. Gili trikampė iškirptė 
nuogino nepriekaištingą krūtinę. 

Metrdotelis Pedras žemai nusilenkė moteriai ir palydėjo ją iki 
stalelio, prie kurio sėdėjo du pagyvenę ponai. Kai ji atsisėdo, už 
staliukų vėl pasigirdo kalbos, tik dabar tai buvo tam tikri juoke- 
liai. 

Volis pasmeigė šakute gabalėlį žuvies ir šyptelėjo: 

- Pritrenkianti moteris, ar ne? 

Aš kažką sumurmėjau atsakydamas ir ištiesiau ranką į taurę. 

- Klausyk, Taigeri, neapsimesk davatka. 

- Na... ji nieko. 

- Kartais ji čia ateina. Ir kiekvieną kartą lankytojai apstulbsta. 
Sykį parašiau apie ją straipsnį. Ji dirba vertėja JTO. Užsienietė, 
sumani moteris, galvojanti ne apie meilę, o apie karjerą. Nors 
pasiūlymų jai, aišku, netrūksta. 

Kažkas už baro ciniškai pajuokavo, ir visi nusikvatojo. 

- Neatrodo, kad jai nepatiktų tokie pasiūlymai. 

Volis papurtė galvą. | 

- Klysti, Taigeri. Ji neprieinama. Tos anglės kiekvieną priver- 
čia trauktis dviem žodžiais ir vienu Žvilgsniu, - jis šyptelėjo 
sumišęs. - Aš pats, senas vilkas, rūstus sensacingų straipsnių 
autorius, kartą pabandžiau. 

- Ir ką? 

- Ji atstūmė mane kaip berniūkštį. 

- Užjaučiu. 

- Dabar pabandyk tu. 

- Kam? 


- Žinai, nevykėliui visada malonu matyti, kaip amžinas nuga- 
lėtojas nors kartą gauna per nosį. 

- Kažkodėl nesinori. 

- Ne, nebijok, pabandyk. Velniai griebtų, juk kiti bandė, bet 
rezultatai buvo vienodi. Dabar visi laukia, kada ji pagaliau sutiks 
savo valdovą. Žinoma, jei tau pavyktų, visi mirtų iš pykčio, 
pagalvok, Taigeri, visą gyvenimą jie žiūrės į tave iš apačios. 

- Tai skamba gana viliojančiai. 

- Klausyk, Taigeri, - Volis pastūmė lėkštę. - Ji - Edita Kein. 
Gimė ir augo Londone, yra iš senos aristokratų giminės. Pinigų 
jai netrūksta, taigi šios priemonės nenaudok. Garsenybės jos taip 
pat netraukia - kartą mačiau, kaip ji atstūmė žinomą Holivudo 
aktorių. Belieka pasikliauti tik savo Žavesiu. 

- Nevark. Tu mane jau įkalbėjai. 

Volis padėjo taurę ir šypsodamasis pažvelgė į mane. 

- Niekaip negaliu tavęs suprasti, Taigeri. Susitinkame per 
metus kartą ar du, ir tu visada užmeni naują mįslę. Žiemą staiga 
pasirodai tamsiai įdegęs. Arba atsitiktinai vonioje aš pamatau ant 
tavo kūno naują randą nuo kulkos, gautos tikrai ne kare. Tu 
priklausai aukštuomenės sluoksniams, bet turi 1r labai keistų, jei 
ne įtartinų, pažįstamų. Žurnalisto profesija išmokė mane apsieiti 
su žmonėmis, priversti juos išsikalbėti, bet apie tave nežinau 
nieko nuo tavo demobilizacijos iš armijos 1964 metais. Tiesą 
sakant, ar tu iš viso po to egzistuoji? 

- Dabar aš bekūnė dvasia. 

- Tai prisistatyk vidurnakty šiai ledi ir ištark lyg iš ano pasau- 
lio: “Mis Edita Kein, leiskite prisistatyti - Taigeris Menas". 

Pakratęs ledą tuščioje taurėje pasakiau: 

- Prisistatyti nereikia. Mes pažįstami. Ši moteris ne Edita Kein, 
o Rondina Lund. Pagal gimimo vietą ji ne anglė, bet austrė, o karo 
metais dirbo vokiečių šnipe. 1945 metais ji padovanojo man dvi 
kulkas į krūtinę, ir aš ilgai išgulėjau mirties patale. Dėl to, kad 
kažkada buvau viena koja aname pasaulyje, kalta tik ji. Taigi, 
seni, mums prisistatyti nereikia. 

Volis sustingo iš nuostabos. Jis žiūrėjo į mane kaip į beprotį. 
Norėjo kažko paklausti, bet apsigalvojo. Apmaudžiai mostelėjęs 
ranka jis pasakė: 

- Vis juokauji! - Pastebėjęs tuščią mano taurę, pakvietė pada- 
vėją Ir paprašė atnešti dar vieną “chaibolą"'. - Tu velniškai geras 
aktorius. Taip ir maniau. Po dvidešimties darbo Brodvėjuje metų 
mano akys įgudusios. Tikrai, kodėl tu nekeliauji į Holivudą? 
Ypač su savo laukiniu vardu. 

- Sąskaitą, - pasakiau padavėjui, kai šis atnešė gėrimus. 

- Ė, ne. Aš išdidus, seni, už pietus sumokėsiu pats, - pasakė 
Volis. - Tarp kitko, per pusmetį darbo JTO, Edita Kein gerokai 
pagarsėjo spaudoje. Aš ir mano kolegos iš savo redakcijų gavome 
užduotis parašyti apie ją straipsnius. Per Britanijos pasiuntinybę 
mes susisiekėme su Keinų šeima Londone, su uždara aristokratų 
mokykla ir su vienu Britanijos žvalgybos slaptu skyrium. Taip 
mes sužinojome, kad jai 27 metai, ji neištekėjusi ir nepasiekiama. 
Pagaliau tu pats tuo įsitikinsi. 

Aš atsilošiau ir užsirūkiau. 

- Jai 39 metai, ji austrė, ir 1945 metais ji bandė mane nužudyti. 

- Puiku, Taigeri, papasakok man tą ištoriją. Duodu tau dvi 
minutes, 0 po to turiu skubėti. Gal man pavyks parduoti tą istoriją 
“Paramauntui". 

- Eik po velnių, - pasakiau aš. 

Volis pažvelgė į padavėjo atneštą sąskaitą, užsimokėjo ir 
pasiėmė portfelį. 

- Kada vėl pasimatysime? 

- Nežinau. Paskambinsiu kada nors. 

- Gerai, bet kuriuo metu. Man su tavim visada linksma. Jei 
sutiksi ką nors iš senų draugų, perduok linkėjimus. Ar eisi į 
kasmetinį mūsų susitikimą? 

- Galbūt. 

- Pasistenk, Taigeri. Teris Atkinsas ir Bobas Šiferis neateis. 
Teris daro tvarką Hondure, o Bobas buvo sužeistas, kai medžiojo 
narkotikų kontrabandininkų gaują Los Andžele. 

- Girdėjau apie tai. 

- Taip, policininkams nesaldu. Man visam gyvenimui užteko 
slaptos tarnybos gastrolių karo metais. Mano nervai per silpni. 

- O kieno jie stiprūs? 

- Pavyzdžiui, tavo, - atsakė jis šypsodamasis. - Na, iki, iki 
pasimatymo. 


Volis išėjo, o aš pasilikau surūkyti cigaretės. Užgesinęs nuo- 
rūką, atsistojau. 

Sprendžiant iš kostiumų ir brangių cigarų, pagyvenę vyriškiai, 
sėdėję už stalelio su ta moterimi, atrodė svarbūs asmenys. Jie 
elgėsi oriai ir pasitikėdami savimi, kaip Žmonės, jaučiantys savo 
vertę. Man priėjus prie stalelio, jie išrinktųjų veidais svarstė 
bendrosios rinkos ir biržos naujienas. 

Tik iš akių galėjai spėti juos laukiant malonumo: kol mane 
nuvys kaip ir visus kitus. 

- Sveika, Rondina! - ištariau aš. 


Ji garbingai atlaikė šį smūgį. Turiu pripažinti, geriau, negu aš 
tikėjausi. Jos šypsena liko rami. Vyrai nustebę susižvalgė, ir aš 
paaiškinau. 

- Sena istorija. 

Ji paspaudė mano ranką. Jos akys blizgėjo kaip Žavingi ežerai. 
Žiūrėdamas 1 ją supratau, kodėl vyrai eina dėl jos iš proto. Ji buvo 
tikra moteris, subrendusi ir gundanti, pačiame grožio žydėjime. 

- Seniai besimatėme, brangioji, - ištariau aš ir prisistačiau 
vyrams: - Taigeris Menas*. Įdomus vardas, bet kaltas dėl to mano 
tėvas. 

Vienas iš pašnekovų vadinosi Bertonu Selviku, kitas - Vin- 
centu Harliu Keizu. Abu pasižymėjo puikiomis manieromis ir 
buvo JTO britų delegacijos nariai. Jie pakvietė mane prisėsti prie 
jų staliuko. Pedras atnešė man kėdę, taurę viskio, ir mes išgėrėme 
į Rondinos sveikatą. 

Selvikas pasiūlė man cigarą. Aš atsisakiau ir iškračiau iš 
pakelio paskutinę cigaretę. 

- Jūs politikas, misteri Menai? - jo kalba išsiskyrė rūpestingai 
nušlifuota Oksfordo universiteto auklėtinio tartimi, kurioje vis 
dar kartais pasigirsdavo Dauningstrite įgytos įsakmios gaidelės. 


* Taigerms - tigras, Menas - žmogus (angl.). 

Aš prisidegiau nuo jo degtuko ir pro liepsną pažvelgiau į 
Rondiną. Ji sėdėjo palinkusi į priekį ir pasirėmusi smakrą ranka. 
Kitoje laikė cigaretę, žvelgdama į jos ugnelę su šypsena. 

- Ne, ne politikas. Galima sakyti, tarptautiniai santykiai, - 
atsakiau aš. 

- Suprantu. 

Jis nieko nesuprato, tai buvo paprastas mandagumas. 

- O kaip tau sekasi, brangioji? 

- Gerai, misteri Menai. 

- Anksčiau aš buvau paprasčiausiai Taigeris. 

Jos šypsena kaip ir anksčiau buvo rami. 

- Gerai, tebūnie Taigeris. O kaip tavo reikalai? 

- Neblogai. Mane nustebino mūsų susitikimas. 

Ji atsainiai mostelėjo. 

- Žemė sukasi, laikas eina. Reikia gyventi ir pamiršti. 

Aš vėl pajutau dviejų kulkų skausmą savo kūne. 

- Viską pamiršti? - paklausiau aš. 

Jos akys švytėjo. Aš bandžiau prisiminti, kaip ji atrodė savo 
mažame kambarėlyje Hamburge paskutinį kartą. Britų aviacija 
bombardavo miestą, o už poros minučių. kambarį turėjo įsiveržti 
Kolas Hagertis su automatiniu pistoletu ir ištaškyti į gabalus šį 
šnipų lizdą... Bet Rondina pralenkė Kolą: ji veikė greičiau ir 
naudojosi moteriškomis gudrybėmis. Nelengva šauti į gražią 
nuogą moterį. Kolas užsižiūrėjo ir nepastebėjo jos rankose “liu- 
gerio"'. 

Vincentas Keizas žvilgtelėjo į laikrodį ir užgesino peleninėje 
cigaretę. 

- Na, manaų, kad mums geriau palikti jus vienus su jūsų 
prisiminimais. Mes dar užeisime į kontorą, bet visi posėdžiai 
atidėti kitai savaitei, taigi jūs galite pasilikti, brangioji. Buvo labai 
malonu susipažinti, misteri Menai. 

Jo kalba skyrėsi nuo partnerio lengvu škotišku akcentu. 

Bertonas Selvikas pasakė: 

- Bijau, kad mano diena pasibaigė. Kai tau penkiasdešimt, 
greitai pavargsti, o jei dar ir skrandį paskauda, geriau skubėti 
namo, kur šildyklė ir šlepetės. 

Rondina pažvelgė į jį su užuojauta. 

- Jūs blogai jaučiatės? 


- Ak, kaip visada. Tiesiog persidirbau, brangioji. Per daug 
bemiegių naktų, per daug atsakomybės. Džiaugiuosi, kad mane 
greitai pakeis. 

- Gal pakviesti gydytoją? 

Selvikas šypsodamasis mostelėjo. 

- Jis nepasakytų nieko naujo. Amžius, brangioji. Bet nesirū- 
pinkite, kelios tabletės, pora masažų, ir aš vėl sveikas kaip ridikas. 

Atsisveikindami paspaudėme rankas. 

- Džiaugiuosi susipažinęs, - pasakiau ir palydėjau vyriškius 
žvilgsniu. 

Po to kaip paprastai išėšmiau cigaretę iš auksinio Rondinos 
portsigaro, įdėjau jai į burną ir pridegiau. 

- Taigeri, - švelniai pasakė ji. 

- Taip, brangioji, - taip pat švelniai atsakiau aš. - O dabar turiu 
tau pranešti, kad tavo dainelė sudainuota: aš tave nužudysiu. 
Nužudysiu taip pat, kaip tu kadaise norėjai nužudyti mane. 

Ji išpūtė debesėlį dūmų man į veidą ir tvirtai, be baimės 
pažvelgė į akis. Baimė visada buvo jai svetima. Ji galėjo būti rūsti 
ir švelni, bet niekada nebuvo silpna. 

- Aš visada savęs klausiau: kada ateis šis momentas? 

- Štai jis ir atėjo, brangioji. | 

- Žinau. Ar galėčiau tau paaiškinti... 

- Ne. 

- Kaip tu žadi mane nužudyti? | 

- Dar nežinau, - atsakiau aš. - Greičiausiai nušausiu. 

- Kodėl? 

Aš nusišypsojau, iš anksto gardžiuodamasis momentu, apie 
kurį svajojau dvidešimt metų. | 

- Svarbiausia, brangioji, ne praeitis, o dabartis. Tu tebedirbi. 
Greičiausiai, be manęs niekas to nežino, bet tu tokia pat, kaip ir 
anksčiau. Tu priklausai tiems, kurie visai Žmonijai atnešė nelai- 
mę. Tu mokeisi vienoje iš geriausių šnipinėjimo mokyklų, moki 
sėptynias kalbas, o dabar užimi puikias JTO vertėjos pareigas. 
Tavo dabartinės pareigos ne itin svarbios, bet padeda žinoti viską, 
kas tave domina. Tai geriausia agento pozicija. Tavo patirtis 
darbą paverčia vaikiškų žaidimu. Tačiau dabar viskas baigsis. 

- Kaip? 

- Aš tave nužudysiu. Tu įvarei man dvi kulkas ir palikai 
paplūdusį krauju. Mane, seną vilką, Žinantį visas moteriškas 
gudrybes, prisiviliojai į lovą. Galėjau tave likviduoti, bet buvau 
tau pasižadėjęs, o tu atsidėkojai dviem šūviais į krūtinę. Karas 
buvo beveik baigtas, ir mano mirtis nieko negalėjo pakeisti, bet 
tavo neapykanta buvo tokia stipri, kad negalėjai su manimi šiaip 
išsiskirti. 

Aš užgesinau cigaretę ir atsilošiau kėdėje, lyg plepėčiau ne- 
kaltas užstalės kalbas. 

- O dabar, mano džiaugsme, tu mirsi. Kad ir kaip besipriešin- 
tum, tu mirsi. Be to, nuo mano rankos, kaip mūsų velniškame 
amate priimta, nes areštas ir teismo procesas labai nepatikimi. . 

Rondina išbalo ir apsilaižė lūpas. 

- Kada? 

- Greitai. Galėčiau nužudyti tave ir dabar, bet pirmiausia noriu 
sužinoti, kokį žaidimą tu žaidi 1r kodėl. O po to, mano puikioji 
žudike... aš iššausiu tiesiai tau į širdį. 

- Taigeri... 

- Keisk toną, šį aš gerai Žinau, bet dabar jau neužkibsiu ant 
kabliuko. Priešais tave sėdi senas kareivis, perėjęs ugnį ir vande- 
nį. Tavo dainelė sudainuota. Nuo šios minutės gali laikyti save 
mirusia. 

Aš atsistojau, atstūmiau savo kėdę ir žiūrėdamas į ją iš viršaus 
pergalingai nusijuokiau. Staiga jos Žžvilgsnyje atsirado kažkokia 
keista išraiška. 

- Tu buvai puiki meilužė, - pasakiau aš. - Prisimeni tą slėp- 
tuvę? 

Jos akys pavirto į du siaurus plyšius, svaidančius žaibus. 

- Prisimeni tą lietingą naktį, kai sumelavau, kad prancūzai 
tavęs nesuimtų? 

Ji taip sugniaužė rankas, kad sąnariai pabalo. 

- Jie būtų mane užmušę, jei būtų sužinoję, kad slepiu tave, 
Rondina. Bet mes mylėjome vienas kitą - tu, vokiečių šnipė, ir aš, 
amerikiečių žvalgas. Greitai tu pademonstravai, kokia tikra buvo 
tavo meilė. Mes atsigulėme į lovą, ir už dešimties minučių tu į 
mane iššovei. Du kartus iš arti. Po to, kai dejavai mano glėbyje 1r 
šnibždėjai, kad nė su vienu vyru nebuvai tokia laiminga, tu 

iššovei man į nuogą krūtinę. Tikra meilė. Pavėluotai dėkoju. Bet 
dabar - baigta. 

Drėgnas jos akių blizgesys manęs netrikdė. 

- Iki pasimatymo, Rondina. Mes greitai pasimatysime, ir tas 
pasimatymas bus tau liūdnas. Iki, - nusišypsojau aš. 

Visi lankytojai Žiūrėjo man į nugarą. Jie matė, kad man 
pasisekė tai, kas iki šiol nepavyko niekam: pasėdėti su šia moteri- 
mi už stalelio dviese. Prieš kelias minutes jie stebėjo nueinančius 
du jos palydovus, kurie buvo gero elgesio ir garbingumo įsikūni- 
jimai, o dabar nuo jos staliuko ėjo toks tipas, už kurį jie nepasta- 
tytų nė cento. Kasdien besiskusdamas aš Žvelgiu į veidrodį ir 
stengiuosi suprasti, kas manyje taip gąsdina Žmones? 

Svečiai tylėjo. Jie buvo nukauti vienu smūgiu. 


LSA 


Kaip ir tikėjausi, Rondinos agentai apsilankė tą pačią naktį. 
Mano planas suveikė kaip pelėkautai. Tai buvo senas triukas su 
manekenu lovoje. Man buvo įdomu, per kiek laiko jie užtiks 
manopėdsakus, nes viešai nebuvo informuota, kad aš Niujorke, ir 
niekas nežinojo, kokiame viešbutyje apsistojau. 

Jie rado mane greitai. Bet jų kulkos manęs nekliudė. 

Aš buvau pakibęs už lango atbrailos ant iš anksto prie rėmo 
pritvirtinto diržo, trisdešimties metrų aukštyje virš asfalto. Dėl 
viso pikto rankoje turėjau 45-ojo kalibro pistoletą. 

Rondinos agentai visrakčiu atsirakino duris, nušvito nujausdami 
sėkmę ir įėję į kambarį išpyškino po visą apkabą į pagalvių kalną 
lovoje. Šūviai buvo panašūs į lengvus pliaukštelėjimus. Tie savi- 
mi pasitikintys idiotai taip skubėjo, kad net nepatikrino aukos. Jie 
tik šypsodamiesi žvilgtelėjo vienas į kitą ir išėjo. 

Minutę palaukęs, aš atidariau langą, įlipau į kambarį ir ėmiau 
apžiūrinėti skylutes užvalkaluose. Kambarinė rytą tikriausiai nus- 
tebs. Keturiolika šūvių pagalves pavertė rėčiais, visas kambarys 
dvokė paraku. 

Aš užstūmiau sklendę, du kartus pasukau raktą spynoje ir 
atsiguliau į nukentėjusią lovą. 

Kita diena bus kupina netikėtumų. Bent jau Rondinai. 

Tie, kurie niekada nebuvo JTO posėdžiuose arba nors jos 
pastate, net neįsivaizduoja, kiek daug prarado. Visus lankytojus 
sutinka užrašas iš Biblijos virš įėjimo apie tai, kad būtų neblogai 
kardus pakeisti kalbomis. 

JTO delegatai buvo iškviesti iš atostogų į skubų posėdį, nes 
Ganoje vėl prasidėjo bruzdėjimai. 

Aš paskambinau iš vestibiulio, ir manęs pasitikti nusileido 
dabitiškas tipas, kuris nuvedė į publikos ložę. Jis pažvelgė keistu 
žvilgsniu, kuriuo mane visada apdovanoja atidarydami užrakin- 
tas duris po slaptažodžio. Aš nieko neklausiau, bet jo veide 
atsispindėjo panieka, kai jis pakvietė mane sekti paskui jį. Šiaip ar 
taip, jis nujautė mano profesiją. 

Debatai manęs nedomino, ir aš greitai radau Rondiną. 

Priėjęs iš nugaros, pasakiau: 

- Na, kiek tai dar tęsis, brangioji? 

Ji atlaikė šį netikėtumą taip pat tvirtai, kaip ir pirmąjį susitiki- 
mą. Nenustodama versti, ji lėtai pasuko galvą, tik jos vyzdžiai 
truputį išsiplėtė, o akys sudrėko. Aš savęs paklausiau, kaip mote- 
ris turi nekęsti vyro, kad apsiverktų, pamačiusi jį gyvą. | 

Pasižiūrėjau į-laikrodį. Posėdis turėtų greitai baigtis. 

- Palauksiu tavęs prie įėjimo, - pasakiau aš. 

Ji pasirodė po penkiolikos minučių. 

- Sveikas, Taigeri! 

- Ar gali atskleisti man vfėną paslaptį? 

- Mielai. 

- Kas tau padarė plastinę operaciją? Atrodai puikiai. Visai 
nesimato randų. 

- O jų ir neturi būti. 

- Jūsų geltonsnapiai vakar mane pražiopsojo. Tikiuosi, jie 
gaus papeikimus? 

- Žinoma. 

Ji nuleido akis. 

- Vakar aš galėjau juos pribaigti, tai buvo visai nesunku. 
Perduok jiems, kad kitos tokios progos neduosiu. Ir tau taip pat. 

- Taigeri!.. 

Ji vėl buvo anų laikų Rondina, puiki kaip pragaras, tikra 
moteris iki panagių. Aukšta, liekna, pačiame grožio žydėjime - 
būtent tokia moteris, kuri gali išvesti mane iš proto. Tik ne šį 
kartą. 

- Taigeri, tai vis dar tave kankina? 

- Dabar jau ne. Skausmas seniai praėjo. 

- Vadinasi, tu trokšti keršto? 

- Greičiau satisfakcijos. Nuo to laiko aš per dažnai miriau. 
Man reikia pamatyti, kaip mirsi tu. 

- Prašau... 

- O ne, tai nebus paprasta. Iš pradžių tu apie tai galvosi ir 
drebėsi, o po to aš tave nužudysiu. 

Ji pasilenkė prie manęs taip greitai, kad aš nespėjau jai sutruk- 
dyti. Rankomis apsivijo mano kaklą ir savo karštomis drėgnomis 
lūpomis prisilietė prie mano lūpų. Mane nupurtė drebulys, sekun- 
dę valia buvo paralyžiuota. Man dar nespėjus atšokti, Rondina 
atsitraukė ir švelniai nusišypsojo. 

- Saugokis, Taigeri, - paslaptingai ištarė ji. 

Aš atsakydamas nusišypsojau, ir ji piktai susiraukė, teisingai 
supratusi mano šypseną. 

- Nesirūpink, aš tave pergyvensiu, - atsakiau jai. 

Pastatas Penktojoje gatvėje buvo vienas iš tų betoninių išsigi- 
mėlių, kuriuos Manhetenas augina ir nuomoja kontoroms. 

Šešioliktame aukšte buvo kontora, ant kurios durų kabėjo 
lentelė su užrašu: “Tomas Votfordas, importas ir eksportas". Įėjęs 
pasakiau sekretorei, kad man reikalingas misteris Votfordas. Ne, 
iš anksto dėl susitikimo nesitariau, bet jis mane priims. Sekretorė 

Ši firma - vienas iš Centrinės žvalgybos valdybos slaptųjų 
filialų, mūsų organizacijos santykiai su ja buvo įtempti. 


ata 


Krėsle sėdėjo trumpai apsikirpęs subjektas mėlynu darbo kos- 
tiumu ir lūšies akimis. 

- O štai ir jūs, Taigeri Menai, - pasakė jis, atsirėmęs į kėdės 
atlošą. - Prašau sėstis. 

Aš atsisėdau. 

- Mes jau žinojome, kad jūs mieste. 

- Jūsų Žmonės gerai informuoti. 

- Tai nelabai sunku. Triukšmas, kurį jūs keliate, garsus. 

- Ačiū už komplimentą. 

Votfordas pasilenkė į priekį, ir aš savęs paklausiau, kiek 
žmonių jis išgąsdino tokiu lediniu žvilgsniu. 

- Mes sužinojome, kad jūs, aplenkdami mūsų organizaciją, 
užsiėmėte vienu reikalu, - pasakė jis. - Tai mums nepatinka. 

- Ką gi... 

- Tai tiesa, Taigeri? 

- Jūs geriau žinote. Juk jūs užvedėte mano bylą. 

- Ir visos grupės, kuriai jūs atstovaujate. Pakankamai svarbios 
grupės. Jūs vadinate save patriotais, ar ne? 

Aš gūžtelėjau pečiais. 

- Aš - ne. Galbūt anksčiau, bet ne dabar. Mane domina tik 
darbas. “Rausvieji"' ir liberalai taip atkakliai mus puldinėjo, kad 
patriotizmas mane apleido. Aš jiems nepriklausau. Man patinka 
kovoti. 

- Bet jūsų grupė bus svarstoma kongreso komisijoje. 

- Tada ir pasikalbėsime. 

- Bet paklausykite... 

- Kas sutraiškė sukilėlių lizdą Nikaragvoje? Kas numalšino 
maištą Hondure? Kolumbijoje ir Panamoje tuos kvailus bruz- 
dėjimus užgesinome taip pat mes. Jūsų darbas - popierinis karas ir 
piniginė pagalba. Paklausykite, drauguži, mes - tai jėga. Galime 
kautis. Todėl palikite mus ramybėje ir nesikiškite į mūsų reikalus. 
Jūs - slapta organizacija, ir nagrinėkite savo problemas. 

Votfordas atsirėmė į kėdės atlošą, paėmė pieštuką ir pastukse- 
no juo į stalą. 

- Mums žinomi jūsų planai. 

- Tada turėtumėt suprasti, kad galime jus sunaikinti. Ir aš tai 
padarysiu, jei nepaliksite mūsų ramybėje. Bet jūs nepulsite mūsų 
demaskuoti, nes tada tektų pasirodyti patiems, o šito jūs negalite 
sau leisti. Per daug pastatyta ant kortos. 

- Misteri Menai, jūs - savo šalies išdavikas. 

- Ne, drauguži. Ir niekada juo nebūsiu. Galbūt jums taip 
atrodo, bet tarp mūsų tai atsitinka nedaugeliui, ir su jais mes 
susidorojame patys. 

- Taigi, misteri Menai, kuo galiu jums padėti? 

- JTO dirba vertėja Edita Kein. Noriu, kad ji būtų patikrinta, - 
pasakiau aš. 

- Ji domina jus asmeniškai, Taigeri? 

- Tikriausiai. 

- Kur siųsti ataskaitą? 

- Aš paskambinsiu, - ištariau ir išėjau. 

Kulkas, išimtas iš pagalvių, nunešiau Erniui Bentliui ir po 
penkių minučių jau Žinojau ekspertizės rezultatus. Jos buvo pa- 
leistos iš 7,65 kalibro “liugerio". Šie duomenys buvo užregistruo- 
ti ir perduoti į archyvą. 

Padėkojęs Erniui, išėjau iš jo kontoros ir taksi parvažiavau į 
viešbutį. 


IV 


Edita Kein turėjo britanišką pasą. Jis atrodė kaip tikras ir buvo 
išduotas pagal gimimo liudijimą. Paskambinęs į Londoną įsitiki- 
nau, kad liudijimas tikras. Matyt, priešui pasisekė kokiu nors 
būdu gauti šį pasą, o vieną moterį pakeisti kita - nesunkus darbas. 
Tikroji Edita Kein mirė arba dingo, o jos vietoje atsirado Rondi- 
na. Dabar man buvo reikalingi įtikinantys įrodymai, kad tai ta pati 
asmenybė. 

Niekas neabejojo Editos tapatumu. Iki darbo JTO jos niekas 
nepažinojo. Edita atvažiavo iš Londono, pradėjo dirbti, ir greitai 
prie jos priprato. Šis metodas man buvo žinomas. Pats ne kartą 
juo naudojausi karo metais. 

Su Voliu Gibonsu susitikome išgerti po puodelį kavos, ir jis 
atsinešė keturias dideles Editos fotografijas. Atiduodamas jas 
man, pasakė: 

- Ar tu negali pamiršti tos moters, Taigeri? 

- Taip, seni. 

Šypsena dingo nuo jo veido. 

- Kam tau tos nuotraukos? 

- Padauginsiu ir išsiuntinėsiu visiems Europos ir Amerikos 
plastinės chirurgijos specialistams. 

- Kodėl? 

- Noriu išsiaiškinti, kas darė plastinę operaciją. Ji padaryta 
meistriškai. 

- Prasikrapštyk akis, Taigeri. Tai moteriai nereikalinga jokia 
operacija. Joje viskas tikra. 

- Jei nerasiu chirurgo, vadinasi, operacija padaryta už “geleži- 
nės uždangos". 

- Tu iš proto išsikraustei! Kai tu įsikali ką nors į galvą, mane 
apima jausmas, kad šnekuosi su nepažįstamu žmogumi. Vėl 
mįslės! Ar nenorėtum man ką nors paaiškinti? 

- Kol kas ne. 

Volis nugėrė kelis gurkšnius kavos ir susiraukęs pažvelgė į 
mane. 

- Šį rytą skambinau tau į viešbutį. 

- Ir?.. 

- Tavęs nebuvo, bet man uždavė kelis klausimus detektyvas 
Tibetas. Pasirodo, tvarkydama kambarį kambarinė aptiko kulkų 
žymes pagalvėse, bet kulkų nebuvo. Ką apie tai pasakysi? 

Aš gūžtelėjau pečiais. 

- Tas viešbutis įtartinas. Kas Žino, kas ten nutiko, kol manęs 
nebuvo. Ar kas nors girdėjo šūvius? 

- Taigi, kad ne. 

Aš užsisakiau dar kavos ir atsisukau į Volį. | 

- Padaryk man dar vieną paslaugą - sužinok, su kuo bendrauja 
Edita Kein. 

- Asmeniškai ar... 

- Ir asmeniškai, ir tarnyboje. Mane domina visi Žmonės, su 
kuriais ji reguliariai susitinka. Galėsi tai sužinoti? 

- Žinoma. Bet vėliau tu man papasakosi apie šį reikalą. 

- Mielai. 

- Puiku, plėšrūne! 

Pulkininkas Čarlis Korbinetas buvo demobilizuotas iš armijos 
1954 metais, turėdamas brigadininko laipsnį. Jis gavo vietą vals- 
tybės aparate, neatitinkančią jo gabumų, todėl greitai iš ten išėjo ir 
pradėjo dirbti “Rasel-Perkins Company“, kur žarstė milijonus. 

Čarlis beveik nepasikeitė nuo to laiko, kai dirbo žvalgybinių 
grupių, siunčiamų už fronto linijos, šefu. Jis tik šiek tiek paseno, 
o akys - išbluko. 

Čarlis paspaudė man ranką ir ištarė: 

- Na, Taigeri, džiaugiuosi jus gyvą matydamas. 

- Gerų treniruočių dėka, pulkininke. 

Mes abu nusijuokėm, ir niekas, matydamas šią sceną, nebūtų 
pagalvojęs, kad paskutinįkart buvome susitikę prieš dešimtį me- 
tų. Čarlis, įsakęs valandą mūsų netrukdyti, išsiuntė sekretorę, tada 
išėmė butelį, ledo, šeikerį ir pagamino “chaibolą"'. 

Jis pakėlė savo taurę. 

- Už senus gerus laikus, Taigeri! 

- Ir už šiandieną, pulkininke. 

Čarlis prisimerkė, po to linktelėjo galva, ir mes susidaužėm. 

- Atrodo, jūs mane aplankėte ne tik dėl senos draugystės? 

- Ne tik. Man reikalinga šiokia tokia informacija. 

Pulkininkas atsisėdo ir mostelėjo į kitą kėdę. 

- Suprantu. Jūs turbūt suvokiate, kad su tokiu prašymu į mane 
kreipiatės ne pirmas. Kai kas jau buvo prieš jus. 

- Aš apie tai girdėjau, - atsakiau. 

- Oaš kai ką girdėjau apie jus. Žinoma, netiesiogiai, bet mano 
pareigos padeda man žinoti, kas vyksta, ir kai kurie įvykiai tikrai 
susiję su jumis. Panamoje užduotis buvo įvykdyta puikiai. 

- Stengiamės. 

- Jūsų grupė šiek tiek laiko bus labai nepopuliari. 

- Tai jau prasidėjo. 

Aš gurkštelėjau 1š taurės. Kaip paprastai, pulkininkas gamino 
labai stiprų “chaibolą"". 

- Kuo galiu jums padėti? 

- Mane domina, kas nutiko Rondinai Lund? Prisimenate ją? 

Korbinetas šiek tiek patylėjo, sukiodamas rankoje taurę, ir 
susimąstęs apžiūrinėjo mane. 

- Jūs buvote ją įsimylėjęs? 

Pabandžiau nutaisyti nekaltą veido išraišką, bet išėjo tik gri- 
masa. 

- O Jeigu taip? - paklausiau aš. 

- Tai vos nesužlugdė jūsų užduoties. Gerai, kad karas jau buvo 
besibaigiąs. 

- Aš brangiai sumokėjau už savo kvailumą. 

- Po velnių, ji vos nenusiuntė jūsų į aną pasaulį! 

- Tai kaip dėl Rondinos Lund? 

Čarlis atsirėmė į kėdės atlošą ir sunėrė rankas už galvos. 

- Ji dingo po mūsų kariuomenės išlaipinimo Normandijoje. 
Atrodo, pakliuvo į “maki"' rankas. 

- Tikrai? 

Jis papurtė galvą. 

- Ne. Tada tiek visko vyko, kad visų patikrinti nebuvo įmano- 
ma. Atrodo, kad karo pabaigoje ją likvidavo. Kai apie tai sužino- 
jau, jūs dar buvote ligoninėje. | 

- Iš kur sužinojote? 

- Praidas Ričardsas iš “Intelidžens servis". Įsikalbėjome prie 
taurės viskio, ir jis apie tai užsiminė. 

- Man reikia su juo pasimatyti... - pradėjau aš. 

- Pavėlavai, - nutraukė mane pulkininkas. - Prieš trejus metus 
jis mirė. 

- Kaip jums atrodo, ar su šia informacija galėsiu judėti pir- 
myn? | 

- Kodėl gi ne? - atsakė jis. - Svarbiausia - laikas. Nelengva rasti 
pėdsaką po dvidešimties metų. Be to, partizanai nieko neužraši- 
nėjo. - Čarlis skėstelėjo rankomis. - Kaip pasielgsite su Rondina, 
jeigu ją surasite? 

- Atsiteisiu už viską. 

- Na, bet kol jūs ją rasite... 

Aš atsistojau ir paėmiau skrybėlę. 

- Pulkininke, man atrodo, kad jau radau ją. 

Čarlis prisimerkė, lyg mintyse žvelgtų į Rondinos mums 
padarytų nemalonumų ir per ją žuvusių Žmonių sąrašą. Pagaliau 
jis ištarė susimąstęs: 

- Taip taip, tai Rondina... 

- Privalau Žinoti, pulkininke. Ar dar palaikote ryšius su Žval- 
gyba? 

- Tam tikra prasme taip, bet tegul tai lieka tarp mūsų. Mano 
padėtis tokia pati kaip ir jūsų. 
> Dabar buvo mano eilė pasižiūrėti atidžiau į jį. Kartu prisimi- 
niau kalbas, girdėtas iš žvalgybos karininkų. Prisiminiau kai 
kurias nesenų operacijų smulkmenas ir iš jų pažinau gerai pažįstamą 
tvirtą braižą. 

Nesulaikiau šypsenos. 

- Vadinasi, vis dar verdate tame katile, pulkininke? 

- Jūs pernelyg supratingas, Taigeri. Dabar viskas kitaip, negu 
buvo anksčiau. Sudėtingiau. Be reikalo nerizikuokite. 

- Šito aš taip pat išmokau, pulkininke, - pasakiau aš. - Paskam- 
binsiu jums po poros dienų. 

- Būtinai. 

Išeidamas ranka pridengiau duryse įmontuotą mažą objekty- 
vą, kuriuo buvo fotografuojami lankytojai, ir šyptelėjau įsivaiZ- 
duodamas, kokią grimasą susuks senis Korbinetas, pamatęs tuš- 
čią negatyvą. Tai taip pat buvo senas triukas. 

Ketvirtą valandą paskambinau Voliui ir pasiteiravau, ką jam 
pavyko sužinoti. Jis išvardino Žmones, nuolat susitikinėjančius su 
Edita. Tai buvo Bertonas Selvikas, su kuriuo ją siejo tarnybiniai 
santykiai, JTO vengrų kalbos vertėjas Gregons Gofta, su kuriuo ji 
nuolat pasirodydavo visuomenėje, ir elegantiškasis anglas Džo- 
nas Frederikas Telbotas - britų pasiuntinybės darbuotojas. Be to, 
buvo dar viena moteris, su kuria Rondina dažnai pusryčiaudavo - 
JTO sekretorė Gretchen Lark. Aš užsirašiau adresus ir padėkojęs 
Voliui padėjau ragelį. 

Kitas skambutis buvo Tomui Votfordui. 

- Čia Taigeris Menas, - pasakiau aš. - Ar pavyko ką nors 
sužinoti apie Editą Kein? 

- Tikriausiai, bet apie tai geriau ne telefonu. 

Susitarėme susitikti po valandos Šeštojoje gatvėje. Taigi turė- 
jau pakankamai laiko daugiau sužinoti apie pavardžių, gautų iš 
Volio, savininkus. 

Aš paskambinau Barniui Dodžiui ir paaiškinau, kas mane 
domina. Pirmiausia jis papasakojo daugybę dalykų apie Bertoną 
Selviką, kuris iš tos trijulės atrodė svarbiausias, bent jau pagal 

padėtį. Selvikas buvo iš tų nepakeičiamų Žmonių, kurie tvarko 
tarpvalstybinius konfliktus 1r sprendžia už vyriausybes. Dodžas 
aiškiai rėmėsi gerai informuotais šaltiniais. Akis į akį jis pažadėjo 
papasakoti daugiau. 

Kitiems dviem Rondinos pažįstamiems jau nebeturėjau laiko. 
Kontorų tarnautojai pasruvo į gatves ir ėmė peštis dėl taksi. Užuot 
įsivėlęs į tas peštynes, pėsčias patraukiau į šiaurinę miesto dalį ir 
tiksliai po valandos pasiekiau barą, kuriame buvau susitaręs 
susitikti su Tomu Votfordu. Tai buvo klaida. Reikėjo ateiti anks- 
čiau. 

Bare manęs laukė du stambūs vaikinai - FTB agentai. Jie 
atėmė iš manęs 45-ojo kalibro pistoletą, leido išgerti alų ir drau- 
giškai šypsodamiesi, įrėmę tarnybinius pistoletus į mano šonkau- 
lius, išsivedė 1š baro. 

Mane nuvedė į tarnybinio pastato 4O-ojoje gatvėje kontorą 
dešimtame aukšte. Koridoriuje tvyrojo mirtina tyla, visi kamba- 
riai atrodė tušti. Ant durų, prie kurių mane atvedė, nebuvo jokio 
užrašo. 

Abu vaikinai pasmerkė mane dviejų valandų tardymui, bet 
taip ir nesužinojo nieko, kas juos galėjo sudominti. Po to atsirado 
Votfordas. 

- Ar tai dar ilgai tęsis? - paklausiau jo. 

- Tol, kol sužinosime tiesą. Laiko turime. 

- Aš taip pat. Gal dabar jūs man papasakosite apie Editą Kein? 

- Kam jums šita informacija"? 

- Man asmeniškai. Kažkada buvome pažįstami. 

- Nesąmonė. Mes patikrinome ją nuo gimimo dienos. Jūsų 
keliai niekados nesikirto. 

Aš gūžtelėjau pečiais. 

- Ji Britanijos pilietė, Taigeri, ir jos pareigos delikačios. Ang- 
lai sukels didelį skandalą, jei imsime tikrinti jų personalą. 

- Kodėl? Juk ji paprasta vertėja? 

Aš atidžiai pasižiūrėjau į Votfordą. 

- Jūsų klausimai pavojingi, - pasakė jis. - Negalime leisti, kad 
mūsų santykiai su anglais pablogėtų. Mes neleisime jiems pada- 
ryti kvailystės. Galų gale, ar jūs prakalbėsite? 

Aš parodžiau į telefoną. 

- Ar šis aparatas įjungtas? 

- Taip. O kas yra? 

- Tikriausiai Žinote savo telefono kodą? 

Votfordas nieko neatsakė. 

- Paskambinkite į “Keptuvės" biurą ir paklauskite apie mane. 

Votfordo veide atsispindėjo sumišimas. “Keptuvė" - pagrindi- 
nio biuro, koordinuojančio CŽV filialų darbą, kodinis pavadini- 
mas. Pagalvojęsyjis linktelėjo ir paėmė ragelį. Mačiau, kaip surin- 
ko tam tikrą numerį, suburbėjo savo kodą, uždavė kelis klausi- 
mus, įsitempęs išklausė atsakymą ir padėjo ragelį. Po to paraudu- 
siu veidu atsisuko. 

- Kaip jūs gavote jų paramą? * 

Aš šyptelėjau. 

- Primygtinai prašydamas. Tai buvo nesudėtinga. Dabar do- 
miuosi, kodėl manimi taip aktyviai rūpinatės? 

Trijulė susižvalgė. Po to įsistebeilijo į mane. 

- Velniai griebtų, nagi dėl informacijos nutekėjimo JTO. 

Aš atsistojau ir nuėjau link durų. Ties slenksčiu atsisukau ir 
pasakiau: 

- Pasiaiškinimas priimtas. 

Džonas Frederikas Telbotas gyveno Grenersio parke - mažoje 
triukšmingo didelio miesto tylos oazėje. Jos gyventojai buvo 
pakankamai turtingi, galintys pasirūpinti, kad šį rajoną nuolat 
giausi atrodyti ramiai ir nestabčiodamas Žengiau tiesiai prie reika- 
lingo namo. 

Paskambinęs telefonu iš anksto ir įsitikinęs, kad Telboto nėra 
namuose, paspaudžiau lauko durų skambutį. Atidariusiai duris 
moteriai prisistačiau Telboto draugu ir paklausiau, ar ji negalėtų 
perduoti jam laiškelį. Ji sutiko ir laikė lauko duris praviras taip 
ilgai, kad aš spėjau išjungti signalizaciją. 

Mano laiškelyje nebuvo nieko ypatingo. Jį gavęs jis papras- 
čiausiai paskambins vyresnybei dėl naujų instrukcijų. Diplomati- 
nėse tarnybose tokie dalykai dažni. 


22 


Apsukęs kvartalą aš grįžau prie namo, įėjau per ką tik parūoš- 
tas duris, sutaisiau signalizaciją ir užlipau į viršutiniame aukšte 
esantį Telboto butą. Su antru visrakčiu man pavyko įeiti. 

Apsižvalgiau, pasišviesdamas miniatiūriniu kišeniniu Žibintu- 
vėliu ir įsitikinęs, kad bute yra atsarginis išėjimas, pradėjau 
kruopščiai tikrinti. Vos apsidairius pasidarė aišku, kad Džonas 
Frederikas Telbotas turi pinigų. Baldai ir asmeniniai daiktai - 
brangūs ir elegantiški. Jo įpročiai buvo liguistai tikslūs, ir aš 
supratau, kad jis naudoja visas atsargumo priemones, reikalingas 
j0 padėčiai. , 

Virtuvės šiukšlių dėžėje radau dvi tuščias alaus skardines ir 
krūvelę juodų pelenų. Akivaizdu, jog jis sudegino kažkokį pop1e- 
rių - pasirūpino, kad nebūtų įmanoma jo perskaityti. 

Galbūt, kad tai tik profesinis atsargumas, bet tai gali reikšti ir 
visai ką kita. 

Po to dėkle radau užtaisytą koltą. Jis buvo įkištas į Jodinėjimo 
batą. Dabar viskas nušvito kita šviesa. Smulkūs diplomatiniai 
tarnautojai nevaikšto po Niujorką ginkluoti. 

Padėjęs revolverį į vietą, įsitikinau, kad kambaryje viskas kaip 
buvę, ir išėjau. Niekas nepastebėjo manęs nei ateinant, nei išei- 
nant. 

Prie artimiausio kampo sugavau taksi ir nuvažiavau pas Stefa- 
ną Midrosą. Tai buvo vengrų emigrantas, privačiai kovojęs už 
savo laisvę ir labai išgarsėjęs. 

Žmogus, atidaręs duris, atrodė dešimčia metų vyresnis, negu 
buvo iš tikrųjų. Kalti buvo ne žili plaukai ar randas kairiajame 
skruoste, bet akių išraiška. Jos buvo pernelyg daug mačiusios. 

- Stefanas Midrosas? - paklausiau aš. 

- Taip. 

- Aš - Taigeris Menas. Netrukus pasakysiu jums vieną vardą, 
1r, manau, to užteks. 

Jis tebebuvo ramus. 

- Prašau. 

- Georgas Trečiasis. 

Jo žvilgsnis pasidarė šiltesnis. Tai buvo slaptažodis, žinomas 
tik keliems išrinktiesiems. Jis neklausinėjo, iš kur aš jį Žinau, o 
atsakė: “Iš tiesų". Ir ištiesė man ranką. 

Susipažinimo ceremonija buvo baigta, ir kitą klausimą uždavė 
Midrosas, priešais mane pastatęs taurę vyno. 

- Kuo galiu jums padėti? 

- JTO dirba vengrų kalbos vertėjas Gregoris Gofta. 

- Taip, aš jį pažįstu. 

- Jis patikrintas? 

Midrosas nustebęs kilstelėjo pečius. 

- Iki šiol to neprireikė. O kodėl klausiate? 

- Jį dažnai mato vienos vertėjos anglės draugijoje. 

- Ak, štai kodėl, - šypsodamasis jis mane nutraukė. - Jūs 
kalbate apie Editą Kein? 

- Taip. 

Patylėjęs gurkštelėjau vyno. 

- Jūsų dėmesys asmeninis ar politinis? - šyptelėjo jis. 

Aš neatsakiau į jo šypseną. 

- Tai asmeninio pobūdžio reikalas, bet gali turėti ir politines 
pasekmes. Mane domina Editos Kein aplinka. Iš JTO nuteka 
informacija. Gali būti, kad Edita Kein - viso to priežastis. 

- Bet Gofta nėra vengrų komunistas, - skubiai paprieštaravo 
jis, - Gofta gimė Budapešte, tačiau jis jau seniai Amerikos pilietis. 
JTO dirba nuo koledžo baigimo. 

- Gali būti, kad tai - puiki priedanga. Jums neturėčiau priminti, 
kad mūsų priešai žvelgia toli į ateitį. 

Midrosas suraukė kaktą. 

- Bet tai draugiški santykiai. 

- Ką jūs apie juos Žinote? 

Jis baigė gerti savo vyną ir įsipylė dar. 

- Dažnai matydavau juos vengrų restoranuose. Du kartus jie 
abu buvo mūsų vakaruose. 

- Ar jie labai artimi? 

Midrosas, nerasdamas žodžių, skėstelėjo rankomis. 

- Na, sakyčiau, kad jie daugiau negu draugai, bet galiu ir 
apsirikti. 

- Kiek Žinau, jūsų organizacija turi ryšių? 

- Turime informacijos šaltinių Vengrijoje, jei apie tai klausiate. 

- Būtent apie tai. Ar galite ką nors sužinoti apie Golfą? 

- Žinoma. Nuo kada? 

- Pavyzdžiui, nuo jo išvažiavimo iš Vengrijos. Kitkuo užsiim- 
sime mes. 

Man daugiau nereikėjo nieko aiškinti. Midrosas pats matė 
sąsają su jų problemomis. Mąsliai linktelėjęs jis pasakė: 

- Greičiausiai rytoj turėsiu jus dominančias Žinias. 

- Puiku. 

Gatvėje pylė lietus. Asfaltą vanduo pavertė švytinčiu spalvų 
kaleidoskopu. Per lietų pasiekiau savo viešbutį. Nepaisydamas 
savo įpročio žvilgtelėjau į laiškų skyrių ir pamačiau ten rožinį 
laiškelį. Išlankstęs jį perskaičiau. 

“Skambino Edita 1r prašė tavo telefono numerio. Ji pareiškė, 
kad nuo 16 iki 18 ją galima rasti namuose, numeris EN 27-254. 
Volis." 

Šyptelėjęs aš įėjau į telefono būdelę ir surinkau Čarlio Korbi- 
neto numerį. Jis pakėlė ragelį, ir aš jam pasakiau: 

- Pulkininke, kalba Taigeris. Ar galėtumėte man padaryti 
nedidelę paslaugą? 

- Kokią? 

- Man reikia sužinoti adresą pagal telefono numerį EN 27-254. 

- Gerai, po penkių minučių, - pulkininkas nieko neklausinėjo. 

Jis paskambino daug greičiau. 

- Tai “Lions" baro telefonas. Daugiau nieko nereikia? 

- Ačiū, tik tiek. 

- Pagalba nereikalinga? 

- Iš kur toks rūpestis? 

- Na, kažkada buvo toks atvejis... 

- Laikai keičiasi, pulkininke. Dar kartą dėkoju. 

Aš pakabinau ragelį. 

Rondina buvo bare su Bertonu Selviku. Jie sėdėjo už stalelio ir 
šnekėjosi. Aš stebėjau juos dvidešimt minučių, o po to užėjau į 
gretimą barą ir iš ten paskambinau. Kai ji priėjo prie telefono, 
pasakiau, kad dabar aš jos paslaugomis. 

Kaip visada ji kalbėjo ramiai ir draugiškai, tik balse vos vos 
girdėjosi smalsumo gaidelės. | 

Ji nori su manimi pasikalbėti. Puiku, aš noriu to paties. Kur? 
„Mano viešbutyje, po valandos. Velniai griebtų, ji pirma paska- 
mbino, vadinasi, pati turi pas mane ateiti. 

Padėjęs ragelį grįžau į savo stebėjimo punktą šalia “Lions" 
baro. | 

Selvikas netrukus atsiskaitė ir išėjo. Aš jos nelaukiau - vis tiek 
po valandos bus pas mane. Selvikas susistabdė taksi, o aš sėdau į 
tą, kuris laukė manęs, ir nusekiau jį į Grinvič-Vilidžą. Jis užėjo į 
vieną namą ir greitai pasirodė iš ten su aukšta elegantiška brunete. 
Jie sėdo į taksi ir nuvažiavo į restoraną 14-ojoje gatvėje. 

Lipdamas iš automobilio Selvikas susvyravo, sustojo ir grie- 
bėsi už šono. Moteris pasilenkė, rūpestingai paėmė jį už parankės 
ir nusivedė į restoraną. Jam aiškiai skaudėjo skrandį. Nieko 
nuostabaus. Bendravimas su gražuole žudike nepraeina be pėdsa- 
kų. Galbūt Rondina ėmė dirbti begarsiais metodais? 

Artėjo mūsų susitikimo laikas. Grįžęs į viešbutį pakilau į savo 
kambarį, pristūmiau kėdę prie lango ir atsisėdęs užsikėliau kojas 
ant palangės. Stebėdamas apačioje judančią minią mintimis nusk- 
riejau toli nuo čia, į kariaujančią Europą. Prisiminiau Rondinos 
veidą, jos nepakartojamą įprotį kilstelėti dešinį antakį, žodžius, 
kuriuos ji man šnibždėjo tamsoje. 

Kiek proto reikia netekti, kad moters glėbyje užmirštum savo 
darbą! 

Bet likimas dar suteikė man progą. Kai atsipeikėjau peršauta 
krūtine, galvoje sukosi tik viena mintis - atkeršyti. Tiksliau, ne 
tiek atkeršyti moteriai, kiek ištaisyti savo darbo klaidą. 

Bet karas jau buvo pasibaigęs. Tada, Martinui Greidžiui pa- 
siūlius, aš ėmiau dirbti vienoje civilinėje organizacijoje. Iš pra- 
džių mūsų buvo keturiasdešimt. Dabar mūsų irgi keturiasdešimt, 
bet tik dėl to, kad priimta naujų narių, o “senukų" liko tik devynio- 
lika. Ilgai dirbdamas mūsų organizacijoje Žmogus įgaudavo patir- 
ties, ir jo šansai išlikti vis didėjo. 

Žinoma, oficialūs Vašingtono sluoksniai žinojo apie mūsų 
egzistavimą. Jie įrašė mus į savo kartoteką, bet niekada ne- 
nutuokė apie mūsų darbus. Apie viską sužinodavo pavėluotai ir 
negalėdavo pareikšti pretenzijų, nes darbai būdavo atlikti profe- 

sionaliai. Greičiausiai juos ėmė apmaudas, bet tai mūsų nė trupu- 
čio nejaudino. Dirbome pagal aplinkybes - greitai 1r šiurkščiai. 
Sąmokslininkai žūdavo, vyriausybės žlugdavo. Mes įsikišdavo- 
me tik tada, kai paaiškėdavo, kad visos kitos priemonės - milijo- 
nai dolerių ir nesuskaičiuojamos Žmonių aukos - nepadėdavo. 

Anksčiau ar vėliau Martinas Greidis sužinos, ką aš veikiu, ir 
uždraus tai. Mat jis nemėgo, kai darbas susipina su asmenine 
neapykanta. Tačiau šį kartą tai manęs nejaudino. Rondina buvo 
svarbiau. 

Į duris pasibeldė. 

Aš pašokau, vienu šuoliu atsidūriau prie jungiklio, išjungiau 
šviesą ir įsitaisiau tamsiame kampe, nukreipęs į duris pistoleto 
vamzdį. 

Rankena pasisuko, durys prasivėrė, ir ant slenksčio pasirodė 
ji, mano mylimoji Rondina, puiki kaip angelas ir pavojinga kaip 
velnias. Ji lėtai įėjo į kambarį ir uždarė duris. Mačiau tik grakštų 
siluetą. 

Žinojau, kad ji manęs nemato, todėl atlaužiau gaiduką, kad 
išgirstų. Sausas spragtelėjimas. 

- Aš čia, Rondina. 

Ji suprato, ką laikau rankoje. 

- Tai įvyks čia ir dabar, Taigeri? 

- Galbūt. Noriu, kad tu išbaltum iš baimės, kad sudrebėtum. 

Ji pasuko link manęs, stengdamasi neužkliūti už baldų. Akys 
nebuvo įpratusios prie tamsos, ir ji ne iš karto susirado kėdę. 
Atsisėdusi užmetė koją ant kojos. Žvilgtelėjęs į jos boluojančius 
kelius niūriai pagalvojau, kad šis malonumas Kolui kainavo 
gyvybę. 

- Noriu tau kai ką paaiškinti, Taigeri. 

- Ne, mažyte. Aš viską Žinau. 

- Bet... 

- Jokių “bet'"'. Tu nužudei mano draugą, o aš gavau nuo tavęs 
dvi kulkas į krūtinę. Tu dėl viso šito kalta, nes apvyniojai mane 
aplink pirštą, o aš įsimylėjau kaip kvailys. Nieko nereikia aiškinti. 
Tavo kulkas iš mano kūno išėmė, bet manyje liko įtūžies geluo- 
nis, kuris nuolat primindavo man apiė tai ir saugojo nuo saldžių 
žodžių ir švelnių rankų. O, tada tau pavyko bučiniais užgesinti 
mano nepasitikėjimą. Karo pragare mes buvome nuostabi pora. 

Meilė nugali viską, sakėme mes. Aš dovanojau tau gyvybę, o tu 
mane nušovei ar bent jau tikėjaisi, kad nušovei. Dvidešimt metų 
maniau, kad tu mirusi, ir gali įsivaizduoti mano niūrų džiaugsmą, 
išvydūs tave gyvą. Tu visai nepasikeitusi, jei nekalbėsime apie 
dažytus plaukus ir chirurgo pagalbą. Likai ta pati gražuolė šnipė ir 
žudikė. Ir vėl kaip seniau Žavi vyrus žvilgsniais iš po blakstienų ir 
banguojančiais klubais, bet ant šito kabliuko aš jau neužkibsiu. 

- Prašau tavęs, Taigeri... 

- Patylėk. Dabar kalbu aš, o paskui prabils šis daikčiukas. 

Ji matė mano veido išraišką ir pistoletą rankose. Lėtai išsitie- 
susi pasidėjo rankas ant kelių, lyg laukdama šūvio. Ant jos kaktos 
pasirodė prakaito lašeliai. Aš pasiekiau, ko norėjau. 

- Ne, mano džiaugsme, dar ne dabar. Pirmiau turiu išsiaiškinti 
tavo bendrus ir vadovus, kad galėčiau ištaškyti jūsų organizacijos 
žiurkių lizdą. Pirmiausiai atliksiu tai, o malonumą pasiliksiu 
pabaigai. Bet nesitikėk, kad tau pavyks nuo manęs pasprukti. Ir 
nesiuntinėk pas mane savo geltonsnapių. Kitą kartą atsiteisiu su 
jais šūviais. O dabar išeik. 

Atrodo, Rondina suprato, kad niekuo manęs nepavyks įtikinti. 
Ji lėtai atsistojo, bejėgiškai pažvelgė į mane ir nuėjo link durų. 
Nuo slenksčio atsisuko, lyg norėtų kažką pasakyti, bet apsigalvo- 
JO ir išėjo. 

Nuleidau gaiduką ir įdėjau pistoletą į dėklą. Visa tai daryda- 
mas šypsojausi, nes buvau labai savimi patenkintas. 

Aš pasmeigiau ant kabliuko masalą, užmečiau meškerės, ir 
man beliko tiktai laukti. Dabar kažkur susirinko žmonės ir su- 
rengė karinį pasitarimą. Buvo ruošiama didelė medžioklė, o aš 
buvau žvėris. Medžiotojai priklausė skirtingoms, kartais net prie- 
šingoms stovykloms, turinčioms įvairių motyvų ir tikslų. Pjudy- 
dami mane jie turės būti labai atsargūs ir stengtis nesusikompro- 
mituoti. 

Ramiai palaukiau dvi dienas. Antrosios dienos rytą į kambarį 
paskambino portjė ir pareiškė, kad su manimi nori pasikalbėti 

misteris Tumis. Misteriui Tumiui pasakius slaptažodį, supratau, 
kad jis nuo Martino Greidžio. 

Niekada negali žinoti, ko tikėtis iš Greidžio pasiuntinio. Pasi- 
rodė, kad misteris Tumis - mažas žmogutis, apsirengęs rūpestingai 
lyg dabita iš Medisono gatvės. Po pažastimi darbo portfelis, ant 
nosies akiniai be rėmelių - bendras persisotinimo, bet geraširdiš- 
kas vaizdas. Tiesa, jo išvaizda pasirodė apgaulinga. Žinojau, kad 
šis Žmogus pasižymi visomis mūsų profesijos subtilybėmis, ir 
jeigu prireiktų, galėtų šaltakraujiškai nužudyti priešą. 

Paklausiau, kokį įsakymą jis man atvežė. Atsisėdęs ant pasiū- 
lytos kėdės Tumis lengviau atsiduso. Tuo pačiu jis atidžiai mane 
nužvelgė. Neabejojau, kad jis skaitė Greidžio dosjė apie mane ir 
susidarė įspūdį apie mano įpročius bei charakterį, išskyrus mažas 
paslaptis, kurių turime kiekvienas. 

- Manau, kad jūs žinote, kodėl aš atvažiavau, misteri Menai? 

- Taip. Aš jūsų laukiau. 

- Suprantu. Taigi aš čia. Mes dar negavome iš jūsų jokios 
ataskaitos. 

- Ir negausite. 

- Misteris Greidis tai numatė. 

- Tai kaip jis suformulavo įsakymą? 

Tumis nusišypsojo. 

- Manau, kad jūs nustebsite. 

- Manęs niekas nestebina. | 

- Ir vis dėlto... - jo akys šelmiškai blykstelėjo. - Jūs galite tęsti, 
misteri Menai. 

- Ką? 

- Toks įsakymas. Matyt, jūs sujudinote širšių lizdą. Jūsų 
pasirodymas mieste kai kuriuose sluoksniuose sukėlė tokią su- 
maištį, kad tai būtina smulkiai ištyrinėti. 

- Ar Martinas Greidis žino, kad šis reikalas turi asmeninį 
aspektą? 

- Taip. 

- Vadinasi, jis nori, kad aš pabūčiau masalu? 

Tumis linktelėjo galva ir šyptelėjęs pastebėjo: 

- Jei jūs norite, galite vadinti ir taip. 

- Tokiu atveju aš turiu teisę naudotis centro pagalba. 


29 


- Be abejo. 

Stengdamasis nuslėpti nuostabą užsirūkiau ir pasakiau: 

- Dar vienas klausimas, misteri Tumi. 

- Taip? 

- Kokių prieš mane bus imtasi priemonių? 

Jo šypsena dingo. 

- Nenorėčiau savo pavardės išvysti tame sąraše, į kurį esate 
įtrauktas jūs. 

- Tai sena istorija. 

- Jūs - pirmasis kandidatas sunaikinimui. 

- Ta garbė man suteikta prieš metus. 

- Šiaip ar taip, jūs esate dviejų frontų ugnies susikirtime. Be to, 
Vašingtonas neprieštarautų, jei jums nutiktų nelaimingas atsitiki- 
mas... O ne, Žinoma, ne mirtinas, bet toks, kuris bent trumpam 
paguldytų jus į lovą. O čia dar tie anglai. Žinote, kaip jie nemėgs- 
ta, kai kas nors kišasi į jų reikalus. Jie gali pridaryti jums daug 
nemalonumų. Garbės Žodis, jei galėčiau rinktis komunistus ar 
anglus, pasirinkčiau pirmuosius. Jie ne tokie kietakakčiai, ir jų 
kėslus įmanoma numatyti. Taigi, misteri Menai, savo padėtį jūs 
žinote. Galite pagalvoti ir pats sau atsakyti į klausimą, kodėl jūsų 
taip nemėgsta. 

- Galiu pasakyti 1š karto. 

Tumis papurtė galvą. 

- Klystate, jūs šito dar nežinote. 

- Tada palaukime. 

- Misteris Greidis, atrodo, labai tiki jūsų sugebėjimais. 

Aš prunkštelėjau ir užgesinau cigaretę. 

- Jei kartais panorėtumėte su manimi pasikalbėti, aš gyvenu 
“Čester" viešbutyje, - pasakė Tumis. - Vilsonas ir Stendišas 
Niujorko įstaigoje laukia jūsų nurodymų. 

- Pagalbininkų man nereikia. 

Tumis atsistojo, atidarė savo portfelį ir padėjo ant stalo pluoš- 
telį pinigų. 

- Galbūt. Bet šitai jums reikalinga. Kai baigsit, paskambinkite. 

- Puiku. Dėkoju. 

Tumis paėmė portfelį. 

- Taigi savo užduotį aš įvykdžiau. Dabar jūs įvykdykite savo. 

Su Čarliu Korbinetu susitikau “Mėlynoje juostoje" 44-ojoje 
gatvėje. Mes pakilome į viršų, kad niekas netrukdytų. Belaukiant 
pusryčių, informavau jį apie padėtį. Negalėjau jam pasakyti vis- 
ko, nes jis dirbo oficialų darbą. Mane tik domino, kodėl kai kurie 
mūsų Žmonės norėjo pašalinti mane iš darbo, kurį pradėjau dirbti. 

Kai baigiau kalbėti, Korbinetas palinko į priekį ir pasidėjo 
rankas ant stalo. 

- JTO silpna vieta - ypatingos svarbos užduotis. Dabar mes 
daug pasiekėme ginklavimosi varžybose, todėl privalome sekti 
kitas šalis ir neleisti joms mūsų aplenkti. Kiekviena informacija 
apie mūsų užsienio politiką priešui leidžia pažengti į priekį. 
Tarptautiniuose santykiuose reikia Žinoti tūkstančius įvairių ap- 
linkybių, derinti mūsų užsienio politiką su Anglija ir kitomis 
šalimis. Kažkas iš JTO informuoja priešą apie pačius slapčiausius 
sprendimus, taip silpnindamas mūsų pozicijas. Komunistai mus 
lenkia, ir mes priversti laikytis gynybinių pozicijų. Daugelis 
slaptosios tarnybos skyrių ieško JTO informacijos nutekėjimo 
kanalo. 

- Šis kanalas - Rondina, pulkininke. 

- Gali būti. 

- Aš tai įrodysiu. Nors nebus lengva. Jos išvaizda tokia nekalta 
kaip jūsų dukters, jei ją turite. Jos dokumentai ir reputacija 
tvarkingi, bet ne blogiau už mane žinote, kad tai nieko nereiškia. 

- Skriskite į Angliją ir pasidairykite ten. 

- Ne, pūlkininke, tada galiu praleisti čionykščius įvykius. Dar 
man nespėjus rasti ką nors Londone, reikalai čia gali rimtai 
komplikuotis. 

- Puiku, bet kažin ar ji dirba viena. Jei tai vis dėlto Rondina, 
žinias ji gauna iš pirmų rankų. 

- Tam puikiai tinka jos pareigos. 

Padavėjas atnešė pusryčius. Jam nuėjus, Čarlis pasakė: 

- O jeigu Edita Kein ne Rondina? 

Jis ėmė pjauti bifšteksą. 

- Turiu tik vieną būdą įsitikinti jos asmenybės tapatumu. 

- Kokį? 

- Permiegoti su ja dar kartą. Bet man užtenka paskutinio karto. 

Čarlis šyptelėjo. 

- Visiškai sutinku. 

Po valandos aš palydėjau jį į kontorą ir pasukau Brodvėjumi 
atgal. Gatvė per pastaruosius metus labai pasikeitė ir aš džiau- 
giausi, kad lyja lietus. 

Į viešbutį paskambino Stefanas Midrosas ir pakvietė mane 
pietų į “Kublos" restoraną - vengrišką įstaigą vienoje iš šoninių 
Brodvėjaus gatvių. 

Prieš pietus priguliau, kad sukaupčiau jėgų būsimiems siurpri- 
zams. 

Apie septintą valandą aš įėjau į ryškiomis popierinėmis vėlia- 
vėlėmis papuoštą restoraną. Šoninėje nišoje pastebėjau Midrosą 
ir pasukau prie jo. 

Šalia jo sėdėjo nepažįstamas vyras. Abejodamas stabtelėjau, 
bet Midrosas linktelėjo man ir pasakė: 

- Misteri Menai, noriu jus supažindinti su Gregoriu Gofta. 

Mes paspaudėme vienas kitam rankas. Šis vaikinas darė gerą 
įspūdį. Pernelyg gerą. Kosmopolito tipas. “Taigeri, būk pasiruo- 
šęs“, - pasakiau sau. 

Man atsisėdus, Midrosas pareiškė: 

- Mes čia vieni, mūsų niekas neseka, galime ramiai pasikalbė- 
ti. Pirmiausiai, misteri Menai, jums paprašius aš patikrinau miste- 
rį Goftą, kiek įmanoma per tokį trumpą laiką. Jo buvimas čia 
rodo, jog misteris Gofta švarus, - jis nusišypsojo. - Tuo pačiu aš 
pasidomėjau ir jumis, misteri Menai. Jūsų reputacija, sakyčiau... 
na, gana neįprasta. 

Žvilgtelėjau į Gofią. Šis linktelėjo ir pasakė: 

- Aš ne prieš patikrinimus. Kartais šie dalykai būtini. 

Aš kaip mokėdamas apsimečiau naiviu. 

- Tai kam jį atsivedėte, misteri Midrosai? 

- Jis pats pasakys. 

Gofta linktelėjo ir pasidėjo rankas ant stalo. 

- Kartais susidaro situacijos, kai tenka rizikuoti ir atidengti 
savo kortas. 

- Aš tai Žinau. 

- Gerai. Aš jau devynis mėnesius dirbu “Keptuvės" kontoroje 
Vašingtone. 

Tai tas pats oficialusis skyrius, kuriam priklausė Votfordas. 

- Įrodykite. 

Gofta sukryžiavo didįjį 17 rodomąjį pirštus. Tai buvo pirmasis 
jų organizacijos atpažinimo ženklas. 

- O jeigu jūsų rankos užimtos? 

Jis triskart smakru patrynė petį. Viskas teisingai. 

- Atrodo, jūs kai ką apie mus žinote, - pastebėjo jis. 

- Kiek būtina, - atsakiau aš. - Ką gi, mes atsitei5ę. 

- Taip. Dabar apie reikalus. Ką žinote apie informacijos nute- 
kėjimą iš JTO? 

- Žinau, kad jis yra, ir gana didelis. Smulkmenų nežinau, bet 
suprantu, kad jei ši skylė nebus užadyta, sugrius pusiausvyra tarp 
Rytų 1r Vakarų, be to, mūsų nenaudai. 

- Hm. 

- Ir žinau, kur ta skylė. - Gofta prisimerkęs laukė. 

Aš papurčiau galvą. 

- Bijau, kad norite išvaduoti mane nuo malonumo ją užadyti? 
Ar teisingai jus supratau? 

Jis skėstelėjo rankomis. 

- Jūsų padėtis labai pavojinga. Nejaugi nesuprantate, kas gali 
atsitikti? 

- Puikiai suprantu. Bet dabar papasakokite, ką žinote jūs. 

- Amerikos ir Anglijos saugumo tarnybos kartu ieško šitos 
silpnos vietos JTO. Nutekėjimas vyksta vienoje iš dviejų komi- 
sijų. 

- O tiksliau? - paklausiau aš. 

- Tiksliau nežinau. Informacija gali išeiti tik iš pasiuntinybės, 
JTO komisijos arba pačios vyriausybės. Šiaip ar taip, priešai 
visada Žino mūsų tarptautinių klausimų planus ir kartais juos 
išardo. Neperdedu sakydamas, kad esant tokioms aplinkybėms 
mes galime pralaimėti šaltąjį karą. 

- Netgi šitaip? 

- Taip. Už poros dienų Saugumo Taryboje bus svarstomas 
vienas klausimas, ir jei rusai sužinos apie mūsų planus iš anksto, 
mes prarasime savo vertę pasaulyje. Jie gali pasielgti taip, kad 
mums teks pakeisti savo politiką. Todėl, misteri Menai... jei ką 
nors žinote, pats laikas apie tai pranešti. 

- Ne. 

- Nevalia, kad nuo vieno Žmogaus norų priklausytų daugelio 
likimas. 

- Ir vis dėlto ne. 

Jis staigiai žvilgtelėjo į mane, atrodo, susitaikęs su mano “ne"". 

- Misteriui Midrosui jūs sakėte, kad domitės Edita Kein. 

- O jūs ne? - paklausiau aš. 

Jis šyptelėjo. 

- Ja visi domisi. 

- Labiau, negu jūs manote. 

- Vadinasi, jūs ją įtariate, - konstatavo j15. 

- Misteri, - pasakiau, - aš nieko nejįtariu. Aš Žinau tiksliai. 

- Tada jūs pats pavojingas. 

- Midrosai... - pradėjau aš. 

- Taip, misteri Menai? 

- Nejaugi mano reputacija tokia bloga, kad aš turiu šitai 
pakęsti? 

Aš atsistojau ir pasiėmiau skrybėlę. 

- Kartais tenka, sere, - pasakė jis. 

- Bet ne šį kartą, - pastebėjau aš. 

Atrodė, kad jis mato mane kiaurai. 

- Taip; ne šį kartą, - pakartojo Midrosas. 

Prie viešbučio išlipęs iš taksi pastebėjau “uodegą"'. Jis buvo 
atsilikęs nuo manęs per kvartalą, ir aš supratau, kad mane seks 
visa grandinė agentų. Tai reiškė, kad jis veiks atsargiai. 

Aš įsmukau į telefono būdelę, paskambinau į “Chester" vieš- 
butį Tumiui ir pranešiau apie seklį. Pokalbis truko trumpiau negu 
pusę minutės, ir aš įėjau į viešbutį. 

“Uodega" palydėjo mane iki įėjimo, 0 vestibiulyje ėmė sekti 
kitas. agentas. Tačiau šis nenusekė manęs į viršų, 0 perdavė 
trečiam. Pastarąjį pamačiau per savo durų rakto skylutę. 

Dabar kiekvieną minutę buvo galima tikėtis rimto įvykių 
posūkio. | 

Tačiau šį kartą aš nesiruošiau kabėti už lango. Sį aukštą 
pasirinkau viską gerai apgalvojęs: maždaug metru Žemiau mano 

lango visą namą juosė atbraila. Nusileidau ant jos ir stengdamasis 
išlaikyti pusiausvyrą perėjau į gretimą kambarį, kurį buvau išsi- 
nuomojęs iš anksto. 

Pravėręs jo duris pamačiau trečiąjį agentą dirbantį: jis plūkėsi 
su mano pirmojo kambario spyna. Aš šūktelėjau: “Sveikas, vaiki- 
ne!“ Jis staigiai atsisuko ir griuvo ant grindų. Aš iššoviau iš 
pistoleto, bet nepataikiau (trečią kartą per dvidešimtį metų). Tada 
atėjo mano eilė kristi ant grindų, nes į sieną šalia galvos atsimušė 
kulka, o man nesinorėjo, kad kita pataikytų į galvą. 

Dabar kulka sudaužė lemputę palubėje, ir tris sekundes apy- 
tamsis koridorius pavirto dundančiu pragaru. Kai dūmai išsisklai- 
dė, pamačiau, kad kovos laukas ištuštėjo, tik aš gulėjau ant grindų 
ir Tumis stovėjo koridoriaus gale su pistoletu rankoje. 

Buvo ir dar kai kas. 

Šalia mano pirmojo kambario durų gulėjo 7,65 kalibro auto- 
matinis koltas 35 su kraujo dėmėmis. 

- Velniai griebtų, jūs negaištate laiko veltui, - ištariau aš. 

Tumis šyptelėjo ir padėjo man atsistoti. 

- Mėgstu stebėti savo kolegas, kai jie dirba. 

Pakėlęs pistoletą apžiūrėjau 1r atidaviau Tumiui. Tai buvo 
gerai prižiūrėtas senas modelis. 

- Neblogas žaisliukas, - konstatavau aš. 

- Pernelyg pavojingas, - pastebėjo jis. - Ernis Bentlis papasa- 
kojo man apie paskutinius jūsų nuotykius. Ten taip pat buvo 7,65 
kalibro pistoletas. Pažįstu daug žmonių“*kurie nešiojasi šitokį 
daikčiuką. 

- Aš taip pat, bet tai mums nepadės, - atsakiau aš. 

- Kad ir kaip ten būtų, aš atiduosiu pistoletą į laboratoriją, kad 
nustatytų kraujo grupę. O dabar eime. Turime dingti iki policijos 
pasirodymo. 

Laiptinėje jis sustabdė mane ranka. 

- Čia taip pat kraujo pėdsakai! Štai čia jie leidosi. 

Bet greitai pėdsakai dingo. 

- Kiek yra išėjimų iš viešbučio? - paklausė jis. 

- Du. Tai kampinis namas, bet į abu išėjimus galima patekti tik 
per vestibiulį. Kažin, ar jie mūsų lauks, jei vienas iš jų sužeistas. 

- Ką gi, rizikuosime, - pasakė Tumis. - Atrodo, kad šis žaidi- 
mas slėpynėmis jums patinka? 

- Labai. 

Kai įžengėme į vestibiulį, prie viešbučio įėjimo sustojo pirmo- 
ji policijos mašina. Kol policininkų prisigrūdo pilnas vestibiulis, 
mes išėjome per atsarginį išėjimą. 

“Žaisminga situacija, - pagalvojau aš, - į mane, valstybės 
gynėją, šaudė priešai, o dabar aš turiu bėgti nuo valdžios taip pat 
kaip ir jie“. 

Neskubėdami pasukome į šiaurę, praėjome du kvartalus ir 
užsukę į barą užsisakėme kavos. 

- Jūs atsiradote kaip žaibas. Kaip sužinojote, kad reikalas 
skubus? - paklausiau Tumio. 

- Numaniau. Be to, kelios minutės prieš įvykį aš kalbėjausi su 
Greidžiu. Taigerti, jums gresia pavojus. 

- Tai ne naujiena. 

- Greidis gavo pranešimą iš užjūrio. Priešas įrašė jus į sąrašą 
“A". 

- Ką tai reiškia? 

- Kad skubiai ir bet kokiomis priemonėmis jus reikia likviduo- 
i. Manau, kad jums geriau pasislėpti. 

- Vadinasi, ta priemonė - koltas 35. 

Tumis gūžtelėjo pečiais. 

- Jie mėgsta šį ginklą. Esu tikras, kad šis pistoletas neregistruo- 
tas. Jį galėjo pervežti kontrabanda diplomatiniame bagaže. 

- Kam tiek painiavgę 

- Sį kartą, Taigeri, mes juos aplenkėme, bet kitą kartą aš galiu 
ir pavėluoti. Šiaip ar taip, Greidis nori, kad jūs išnyktumėte. 

- Nemanau, kad tai teisingas sprendimas. 

Tumis baigė gerti kavą ir padėjo ant bufeto penkiasdešimt 
centų. 

- Kalbama apie jūsų galvą, o ne apie mano. 

- Būtent. Padarykite man nedidelę paslaugą: patikrinkite Džo- 
ną Frederiką Telbotą iš britų pasiuntinybės ir JTO pasiuntinybės 
sekretorę Gretchen Lark. 

Tumis užsirašė vardus ir pažadėjo: 

- Tam neprireiks daug laiko. 

- Kaip jūs ruošiatės tai padaryti? 

Jis papurtė galvą. 

- Aš taip pat turiu mažų paslapčių. Jūs norite išeiti iš šio 
viešbučio? 

- Nieko kito man nebelieka. 

- Aš sutvarkysiu, kad jūsų daiktai atsirastų “ Chester" viešbu- 
tyje, šalia manęs. Dar turėsime išklausyti misterio Votfordo pa- 
mokslą dėl šios operacijos. 

- Vietinė policija neapsidžiaugs dėl kišimosi į jos reikalus. 

- Seni, tikiuosi, nereikia priminti, kad mes dirbame tarptauti- 
nėje arenoje, ar jūs galvojate tik apie šį įvykį? 

- Atsisakykite. 

- Ne, negaliu. Jūs norite asmeniškai atsiteisti su Edita Kein, 
kita vertus ši operacija jums svarbesnė už paprastą kerštą. Priklau- 
sote mūsų grupei ir žinote žaidimo taisykles. Žinote apie tai ar ne, 
bet darbo fnetąį uždėjo jums neišdildomą antspaudą, ir, nepaisant 
jūsų asmeninių paskatų, šis reikalas yra ir jūsų užduotis. Jūs 
supratote? 

- Šiaip ar taip, jūs ilgai gražbyliavote, kol man tai paaiškinote. 

- O dėl Greidžio įsakymo, manau, kad jis pažįsta jus geriau 
negu jūs pats. 

- O'key, - šypsodamasis pasakiau aš, - pasislėpsiu. 

Pasakiau, bet tyliai nusprendžiau žaisti iki galo. Aš taip gerai 
pasislėpsiu, kad net mano pernelyg rūpestingi kovos draugai 
pames mane iš akių. Norėjau pats demaskuoti Rondiną, nuplėšti 
jai kaukę, 0 po to nužudyti. Ir velniop visus įsakymus ir tarptauti- 
nius konfliktus. į "J 

Kai įėjau į Volio Gibonso kabinetą, jis rašė paskutines savo 
kasdieninės apžvalgos eilutes. Baigęs perskaitė straipsnį, įdėjo jį 
į voką ir atidavęs kurjeriui atsisuko į mane. 

- Pats netinkamiausias laikas apsilankymams. 

- Naktį visos katės juodos, - atsakiau ir sviedžiau ant stalo 
fotografijų pluoštą. - Editos nuotraukos. Noriu grąžinti. 

- Padėjo? 

- Turi praeiti laiko, kol pradėsiu gauti atsakymus. 

- Ką gi, linkiu sėkmės, nors ir nelabai ja tikiu. 

- Kodėl? 

- Pasidomėjau jos šeima. 

- Turi čia tuos duomenis? 

- Taip. Rudame aplanke. 

Aš paėmiau aplanką. Ten buvo dešimties puslapių ataskaita su 
visų dokumentų kopijomis. 

- Išsamus darbas, - pastebėjau. 

- Tu matai? Viena iš geriausių anglų šeimų. Keturios dukros ir 
du sūnūs. Vyriausioji duktė Diana žuvo Londono antskrydžio 
metu, jauniausiasis sūnus buvo lakūnas, jį numušė keturiasdešimt 
ketvirtais metais. Ruta ir Patricija ištekėjo už karininkų. Vyresny- 
sis sūnus Vernonas - viengungis, užima aukštas pareigas Admira- 
litete. Tėvas mirė 1951 metais, motina tam tikru atžvilgiu našlau- 
janti karalienė, visyomenėje vaidinanti svarbų vaidmenį, gyvena 
pakaitomis arba dvare, arba mieste. Šeimos herbe nė dėmelės. 

- Nejaugi? 

- Taip. Jei senoje geroje Anglijoje ir yra garbinga šeima, tai - 
Keinai. Švarūs kaip stiklas, nė užuominos apie skandalą. Visos 
santuokos tik su lygiais pagal kilmę. Keinai saugo savo reputaciją 
kaip mes Fort Noksą. 

- Cha cha! 

- Gali juoktis, kiek nori, bet pabandyk rasti nors vieną punktą, 
kuris patvirtintų tavo įtarimus. Tau nepavyks. Šis paveikslas 
neturi nė vienos silpnos vietos. Nejaugi tu manai, kad priimant 
Editą Kein į valstybinę tarnybą jos netikrino britų Žvalgyba? 
Nepatikrintam Saugumo tarnybos ten neįmanoma gauti jokios 
valstybinės tarnybos. 

- Galiu išvardinti tau keletą Žmonių, kuriems tai pavyko. 

- Aš taip pat, bet tai išimtys. | 

- Aš apie tai ir kalbu. Ar galiu trumpam šią medžiagą pasiimti? 

- Taip, - pasakė Volis. Po to jis susvyravo ir susiraukė. - Bet jei 
kartais... na... 

Aš linktelėjau. 

- Nesirūpink, tu nuskinsi visus laurus. Tapsi dienos herojumi. 

Jis kaip ir anksčiau buvo rimtas. 

- Taigeri... 

- Ką? 

- Kai ką sužinojau ir apie tave. 

- Būtent ką? 

- Atrodo, tu gana svarbus asmuo. 

- Štai kaip? 

- Nori man dar ką nors pasakyti? 

- Ne. 

- Tai, ką apie tave sužinojau, skamba gana keistai. Dabar 
suprantu, kodėl tu kartais netikėtai dingdavai. Tai daug ką paaiš- 
kina. 

Aš Žiūrėjau į jį nieko nereiškiančiu žvilgsniu. 

- Tau geriau būtų patylėti šia tema. 

Volis linktelėjo. Aš padėkojau už duomenis apie Editą ir 
atsistojau. Prie durų atsisukau ir pažvelgiau į jį. Jis sėdėjo kėdėje 
paniuręs. Aš Žinojau, apie ką jis galvoja. Galbūt reikėjo papasa- 
koti jam visą istoriją? Galų gale ir jam reikia šiek tiek įvairumo 
gyvenime. 


Ntz 
ė. 


Kitą dieną Tomas Votfordas atsiuntė kvietimą į CŽV Niujor- 
ko biurą pasiaiškinti dėl susišaudymo viešbutyje. Kvietimas buvo 
perduotas per Tumų, su kuriuo Votfordas bendravo, ir jo tonas 
buvo toks, kad prieštarauti negalėjau. 

Kai įėjau į kambarį, Votfordas nesivargino mane pristatyti. 
Biuro nariai sėdėjo už posėdžių stalo, jo gale stovėjo tuščia kėdė, 
kurią man nurodė Votfordas. Aš atsisėdau jausdamasis teisia- 
muoju. | 

Mano teisėjai - ne pedantai ir valdininkai. Du iš jų - pažįstami 
sumanūs praktikai, kiti du panašūs į juos. Penktas - stambus 
plačiapetis vyras griežtu žvilgsniu ir tvirtai sučiauptomis lūpo- 
mis. Karo metais jis buvo generolas, o dabar konsultuodavo 
prezidentus ir pasiuntinius šaltojo karo klausimais. 

Tikriausiai jie posėdžiavo jau kelias valandas. Ant stalo nebu- 
vo jokių popierių, tik pilna nuorūkų peleninė. Kambarys skendėjo 
cigarečių dūmuose. Du grafinai - vienas tuščias, kitas pilnas 
vandens su ledu - taip pat bylojo apie čia vykusį rimtą pokalbį. 

Aš pasisveikinau su visais trumpai linktelėdamas ir atsisėdau. 
Tai buvo jų šou. 

Votfordas pasakė: 

- Mes norime, kad paaiškintumėte, kas atsitiko vakar vakare. 

Patylėjęs prabilau: 

- Viskas labai paprasta. Mane užpuolė. 

- Kodėl? 

- Tokia profesija. 

- Prašau neišsisukinėti. Svetimu vardu išsinuomojote antrą 
kambarį, be to, jus matė lendantį į jį per langą. Tai įrodymai, kad 
galite pasakyti mums daugiau. 

- Galbūt. 

- Kas buvo tie žmonės? 

- Kulkos patikrintos? 

- Dauguma 7,65 kalibro, viena 45-ojo ir dvi 38-ojo. 

Votfordas atsilošė į kėdės atramą. 

- Mes Žinome, iš kur iššautos dvi paskutinės kulkos. 

- Tumis atidavė jums surastą pistoletą? 

Jis linktelėjo. 

- Pistoletas neregistruotas. Atvežtas iš užsienio. Po karo daug 
tokių ginklų liko kaip suvenyrai. 

- Tai ne suvenyras, jis įvežtas kontrabanda, - pasakiau aš. 

- Galbūt, - Votfordas nužvelgė susirinkusiuosius. - Ką galėtu- 
mėte pasakyti apie pirmą atvejį? 

- Ar galiu paskambinti? - paklausiau aš. 

- Ar tik nesiruošiate pasikviesti advokato? 

- Argi taip atrodo? 

Jis parodė telefoną ant gretimo stalo. Aš atsistojau, surinkau 
Tumio viešbučio numerį ir paklausiau jo: 

- Ar gavote pistoleto ekspertizės rezultatus? 

Tumis atsakė trumpai: 

- Tas pats ginklas kaip ir pirmą kartą. Jūs buvote teisus. 

- Dėkoju, - padėjęs ragelį grįžau prie savo kėdės ir atsisėdau. - 
Tai buvo ta pati gauja, kaip ir pirmą kartą. 

Dabar prakalbo sunkiasvoris vyras, sėdėjęs kitoje stalo pusėje 
priešais mane. Jis pasilenkė į priekį, atidžiai į mane pasižiūrėjo ir 
tarė: 

- Misteri Menai, mes neįpratę kam nors atskleisti savo kortas, 
bet šį kartą teks padaryti išimtį. Galiu tik spėlioti, kaip jūsų grupė 
susilaukė tokio dėmesio. Man tai nepatinka, ir aš pasistengsiu 
greitai viską pakeisti. Bet šiuo momentu man nurodyta dirbti sų 
jumis. 

- Labai džiaugiuosi. 

Jis nekreipė dėmesio į mano žodžių sarkazmą. 

- Mes taip pat ištyrėme šį pistoletą. Paaiškėjo, kad šiuo ginklų 
nužudytas mūsų kurjeris ir du neįtakingi Britanijos pasiuntinybės 
bendradarbiai, atsitiktinai turėję reikalų su “Intelidžens servis". 

- Dabar bent jau suprantu, kieno pusėje esu. 

- Mums jūs nereikalingas, misteri Menai. 

- Bet vis dėlto aš kybau jums ant kaklo. Išleiskite katę iš maišo. 

- Tai ir ruošiuosi padaryti. Mums labai reikia surasti Žmogų, 
kuris juos nužudė. Galėtumėte padėti būdamas masalu. Kas šiuo 
atveju jums nutiks, mūsų nedomina. Pats įlindote į šį reikalą, pats 
1r išsikapstykite. Mes jus panaudosime tik kaip masalą. Jei Žūsite, 
mes būsime nušovę du zuikius vienu šūviu. Pirma, aptiksime 
mūsų ieškomo Žmogaus pėdsaką, antra, išsivaduosime nuo jūsų 
smalsumo. Ar kalbu pakankamai aiškiai? 

- Visiškai, sere, - atsakiau aš. - Tik viena pamiršote. Atskleisti 
man savo kortas, kaip jums buvo įsakyta. 

Paraudęs generolas piktai pasakė: 

- Vienas iš Britanijos Žvalgybos agentų prieš mirtį spėjo 
apibūdinti žudiką. Jo žodžiais, tai buvo vidutinio ūgio posausis 
žmogus aukšta kakta ir ilgais tamsiais plaukais. Ypatingas požy- 
mis - pistoleto gaiduką spaudžia ne rodomuoju pirštu, kurio jis 
nesulenkia, o viduriniuoju. 

- Tas mirštantis agentas pernelyg pastabus. 

- Jis buvo patyręs darbuotojas. Žudiko bendrininkas buvo šiek 
tiek aukštesnio ūgio ir stambesnis. Mūsų agentas įsidėmėjo tik 
tiek, kad jo burna buvo apvali. Gana keistas apibūdinimas, bet 
agentas mirė nespėjęs nieko daugiau pasakyti. 

- Bet juk tai ne viskas, ką jūs žinote? 

Pagalvojęs generolas linktelėjo. 

- Dar Žinome vardą. Tiksliai nežinome, bet manome, kad 
pirmasis žmogus - priešo agentas Vidoras Čaris. Iki šiol'jis dirbo 
Pietų ir Centrinėje Amerikoje, - jis tiriamai į mane pasižiūrėjo. - 
Keista, kad jūs jo nepažįstate, misteri Menai. 

Aš tvirtai atrėmiau jo žvilgsnį. 

- Girdėjau apie jį. 

Girdėjau! Per švelniai pasakyta! Aš medžioju jį dvejus metus. 
Žinojau, kodėl jis negali nuspausti gaiduko rodomuoju pirštu - į jį 

pataikė mano kulka, kai Čaris bandė susprogdinti pastatą. Būtent 
ši nesėkmė užtraukė jam viršininkų nemalonę ir privertė jį išpirkti 
kaltę dirbant juodus darbelius. Nenuostabu, kad miegodamas jis 
sapnuoja mane negyvą. 

- Arjūs daugiau nieko mums nepasakysite? - paklausė generolas. 

- Ne. Jūs mane pasikvietėte. Aš atėjau. Jūs man pasiūlėte šį tą 
mielo. Dabar galiu eiti? 

- Eikite po velnių! - sprogo Votfordas. 

Aš nužvelgiau sėdinčiuosius stengdamasis įsidėmėti jų vei- 
dus. Jie manęs nekentė, bet aš buvau jiems reikalingas. Tai mane 
visai patenkino. Aš atsistojau, išgėriau kelis gurkšnius vandens su 
ledu, nežymiai linktelėjau ir išėjau. 


VIII 


Atėjo penktadienis. Nustojo lyti ir virš pastato dvidešimtojo 
aukšto pakibo rūkas. Praeiviai gatvėse dar tebebuvo su apsiaus- 
tais ir skėčiais - jie nelabai pasitikėjo prognozėmis. 

Priešais JTO pastatą buvo taksi stotelė, automobilius greitai 
graibstė tarnautojai. Palaukiau dešimt minučių, kol išėjo Rondina 
su aukšta brunete geltonu paltu. Jos ėjo manęs link. 

Brunetę kartą jau buvau matęs. Tai ta pati moteris, su kuria 
Bertonas Selvikas važiavo pietauti į Grinvič-Viledžą. Kai jos 
mane pasivijo, pasakiau: 

- Sveika, Rondina. 

Ji turėjo išsigąsti, bet taip neatsitiko. Puikiai valdydamasi 
greitai pasuko galvą į mane, tik jos šypsena buvo per daug 
įtempta. | 

- O, Taigeri... - ištarė ji. 

- Aš kaip Agasfexas*, - pasakiau metęs klausiantį žvilgsnį į 
brunetę. 

- Taigeris Menas, Gretchen Lark, - supažindino mus Rondina. 

- Labai džiaugiuosi, misteri Menai. Taigeris - tai pravardė? 


* Agasferas (amžinasis žydas) - viduramžių pasakojimų herojus, Dievo 
nubaustas amžinam gyvenimui ir klajonėms. 

- Ne, tikras vardas. 

- Labai originalu. Sukelia tam tikras asociacijas, - juokdamasi 
pastebėjo Gretchen ir klausiamai pažiūrėjo į Rondiną. - O Ron-- 
dina? 

- Tai pravardė, - paaiškinau aš. - Mes seni draugai. 

Ji kilstelėjo antakius ir it sąmokslininkė nusišypsojo. 

- Na, tada aš išnykstu ir palieku senus draugus vienus. 

- Bet... - bandė paprieštarauti Rondina. 

Aš pamerkiau akį Gretchen ir paėmiau Rondiną už rankos. Jos 
raumenys įsitempė. Akimirką atrodė, jog ji ištrūks, bet aš dar 
stipriau spustelėjau jos ranką, ir Rondinai beliko pasakyti brune- 
tei: 

- Paskambinsuu tau rytoj, Gretchen. 

- Gerai. Iki pasimatymo, Taigen. 

- Iki pasimatymo, - pasakiau aš. 

Dauguma tarnautojų jau buvo išsivažinėję, 1r be vargo sustabdę 
taksi nuvažiavome į “Žydrąją juostą" 44-ojoje gatvėje. Aš atsilo- 
šiau į pasostės atlošą. Rondina sėdėjo šalia. 

Tai buvo romantiška kelionė, beveik kaip prieš dvidešimt 
metų. Tada mes sėdėjome tamsoje liesdami vienas kitą, ir aš 
jaučiau, kaip manyje bunda meilė. Mes tylėjome, žodžiai buvo 
nereikalingi, abu Žinojome, apie ką galvoja kitas. Užmerkiau 
akis, pamiršęs, kad vieną kartą ši moteris jau kėsinosi mane 
nužudyti, ir sunkiai suvaldžiau norą paimti ją už rankos. 

Taksi sustojo sankryžoje, ir aš išgirdau jos trūkčiojantį kvėpa- 
vimą. Ji drebėjo iš baimės. Žinojo, kad mirs, tik nežinojo kada. Aš 
niūriai šypsojausi, nes to ir siekiau. 

Prie restorano išlipome, ir kol aš susimokėjau, ji stovėjo šalia, 
be abejonės, savęs klausdama, ar kartais ne čia tai atsitiks. 

Mes įėjome į restoraną, atsisėdome prie staliuko nišoje ir 
užsisakėme “chaibolus"' bei bifšteksus. Kai aš prisiliečiau prie 
savo taurės, ji pirmą kartą prakalbo. 

- Tu labai klysti, Taigeri. 

- Per visą savo gyvenimą aš padariau tik vieną didelę klaidą, o 
būtent - patikėjau tavimi, bet tai daugiau niekada nepasikartos. 

Staiga ledas Rondinos akyse ištirpo, jos tapo šiltos ir švelnios 
kaip ir lūpos. Tai buvo senas Rondinos būdas. 

Ji atmetė galvą, ir aš žvilgsniu ėmiau ieškoti plastinės operaci- 
jos randų, bet neradau. 

- Nesuprantu tavo elgesio, Taigeri, - pasakė ji. - Tu vis dar 
tebenori mane nužudyti? 

- Taip. 

- Tai kam šis Žygis į restoraną? 

- Kad papasakotum šiek tiek apie save ir patenkintum mano 
smalsumą. Kaip tau tai pavyko, Rondina? 

Jos antakiai susijungė. 

- Kas? 

- Tapti Keinų šeimos nare. 

Ji tvirtai pasižiūrėjo man į akis. 

- Aš joje gimiau. Gali pasidomėti, ir tau patvirtins. 

- Man jau patvirtino, bet aš manau kitaip. 

Ji atidarė portsigarą, įsikando cigaretę ir palaukė, kol aš pri- 
degsiu. Žvelgdama į mane pro liepsną paklausė: 

- Kaip tu manai, kokiu būdu tai atsitiko? 

- Pavyzdžiui, yra sena kilminga šeima su garbingomis tradici- 
jomis ir nesuteršta reputacija, ir staiga kažkas randa jos Achilo 
kulną - niekam nežinomą dėmę giminės herbe. Kaip tokiu atveju 
pasielgs šeima? Greičiausiai iš visų jėgų pasistengs nuslėpti Šį 
reikalą. Senas triukas, brangioji. 

Rondina išbalo, ir aš supratau, kad pataikiau. Ji nervingai 
sumaigė cigaretę, bet po to susitvardė. 

- Kuo tu šantažavai Keinus, Rondina? 

Ji 1škošė pro dantis: 

- Kaip norėčiau tave pasmaugti. 

- Žinau. 

Po to ji užgniaužė pyktį ir šaltakraujiškai paklausė: 

- Kodėl gi tau nesužinojus apie tai iš Keinų? 

- Aš būtinai tai padarysiu. Turiu žmonių, kurie tuo specialiai 
užsiima. Šiomis dienomis išsiuntinėjau tavo nuotraukas plastinės 
chirurgijos specialistams. Anksčiau ar vėliau sužinosiu, kas ir kur 
tave operavo. O gal Rusijoje? 

Ji nusišypsojo. 

- Turėsi pats tai sužinoti, Taigeri. 

- Tikrai taip. Tu man pameluosi kaip visada. 

Padavėjas atnešė bifšteksus. Palaukę, kol jis nueis, vėl pradė- 
jome žaisti klausimų ir atsakymų žaidimą. Tai buvo panašu į 
fechtavimąsi. Man su Rondina buvo smagu kaip ir anksčiau, kai 
stovėjome priešingose pusėse - meilužiai ir priešai vienu metu. 

- Tėvai? - paklausiau aš. 

- Ričardas ir Agnesė Keinai. Tėvas gimė 1892 metais, mirė 
1951. Motina gimė 1896, dar gyva, - nusišypsojusi ji tęsė. - 
Seserys: Ruta, Patricija ir Diana. Broliai: Vernonas ir Džonas. 
Diana 1r Džonas žuvo per karą. Tikslios datos... 

- Nereikia. Šeimos herbas? 

- Du vienaragiai, laikantys skersai juostuotą purpurinį skydą, 
po juo ritinėlis, kuriame užrašyta... 

- Tu viską puikiai iškalei, - nutraukiau ją. - Visada buvai labai 
gabi. 

Po to staiga paklausiau: 

- Ar dar prisimeni Kolą Hagertį, Rondina? 

Ji pažvelgė į mane klausdama: 

- Ką tokį? 

- Na, argi galima taip veidmainiauti? Tu jį nužudei. Suvarpei jį 
iš pistoleto iš karto po to, kai iššovei man į krūtinę. 

Jos rankoje sudrebėjo šakutė. 

- Tau nemalonu tai prisiminti? Po galais, o aš visai šaltakrau- 
jiškai prisimenu tuos, kuriuos nužudžiau. Jie to nusipelnė. Tu 
manai, kad Kolas ir aš taip pat nusipelnėme mirties, taigi senti- 
mentai nereikalingi, - aš paėmiau taurę ir nugėriau kelis gurkš- 
nius. - Ar dabar tu pati bijai? 

Ji vėl susivaldė. 

- Ne, - pasakė ji, - nebijau. 

- Be reikalo. 

Mes toliau valgėme, kartais pasikeisdami pastabomis, po to aš 
sumokėjau ir mes išėjome. Atrodėme kaip sutuoktinių pora, 
niekas nebūtų pagalvojęs, kad eina budelis ir auka. 

Brodvėjaus kampe aš sustabdžiau taksi. Vairuotojui pasakiau 
Rondinos adresą ir atsilošiau, mintyse šypsodamasis. Jos nervai 
buvo įtempti iki kraštutinumo, ko aš ir siekiau. 

Savo rankinę ji padėjo tarp mūsų. Aš įrėmiau į ją koją ir 
pajutau pistoletą. Nebuvo per daug sunku nutaikyti momentą, kai 

ji žiūrės per langą, atidaryti rankinę, nepastebimai išimti apkabą 1r 
vėl ją uždaryti. Apkabą įsidėjau į kišenę. Daug ko mus išmokė 
pulkininkas Korbinetas, ir aš dar prisimenu jo pamokas. 

Ji neprieštaravo, kai aš išlipau 1š automobilio kartu su ja ir 
įėjau į namą, tik sustojo prie šveicoriaus bei portjė ir pasakė jiems 
keletą žodžių. Abiem vyrams užteko laiko mane apžiūrėti. Be to, 
ji paprašė pasakyti tikslų laiką ir nustatė savo laikrodį. Taigi du 
liudininkai galėjo mane atpažinti ir pasakyti tikslų mūsų atvyki- 
mo laiką. 

Bet ji nežinojo, kad aš ėjau pas ją ne žudyti. Kol kas ne. 

Ji nuspaudė dvylikto aukšto mygtuką. 

- Neblogai padirbėjai, Rondina, - pastebėjau aš. 

Ji suprato, apie ką kalbu, ir nusišypsojo. 

- Tikėjaisi, kad aš ne tokia talentinga? 

- Jokiu būdu. Bet per mūsų nesimatymo metus tu tapai tobu- 
lesnė. 

Ji paslaptingai nusišypsojo. Savo rankinę ji laikė taip, kad bet 
kuriuo momentu galėtų ištraukti pistoletą. Tiesa, tai galėjo paste- 
bėti tik profesionalas. 

Aš paėmiau išjos raktą ir atrakinau duris. Kai įėjome, paklausė: 

- Išgersi prieš kelionę, Taigeri? 

- Mielai. | 

Ji pasuko jungiklį, kuris, atrodo, skirtas visam butui. Atski- 
ruose kambariuose užsidegė keletas lempų, o iš paslėpto dinami- 
ko pasigirdo pirmi Bramso simfonijos taktai. 

Ji numetė paltą ant kėdės atlošo, ant sėdynės padėjo rankinę, 
nuėjo prie baro ir ėmė manipuliuoti buteliais bei taurėmis. 

Padavusi man taurę atsigėrė iš savosios ir ją padėjo. Tada 
palikdama praviras duris įėjo į miegamąjį. 

Po minutės išėjo apsirengusi mėlynu užsagstomu chalatu, po 
kuriuo - aš žinojau - nebuvo nieko. Kiekvieną žingsnį pro chalato 
skvernus bolavo jos kojos, platus diržas prilaikė krūtinę, šviečian- 
čią gilioje iškirptėje. Aš buvau apviltas. Ne, ne dėl Rondinos 
išvaizdos - ji buvo tokia pat graži, kaip ir anksčiau, o dėl to, kad ji 
laikė mane naivuoliu, kuris užkibs ant jos senų gudrybių. Kad ir 
kaip ten būtų, ji palengvino mano ketinimų įvykdymą. . 

- Puiku, - pasakiau aš. - Gali uždirbti daugybę pinigų pozuoda- 
ma žurnalams. 


46 


Ji nusišypsojo. 

- Ačiū. Baigei gerti? 

- Laukiu antros taurės. 

- Tuojau. 

Ji nepastebėjo, kad pirmą taurę aš išpyliau, ir padavė man dar. 
Nugėriau gurkšnį ir priėjau prie lango. Jos buto langai buvo į 
Centrinį parką, iš dvylikto aukšto matėsi visas jo didžiulis stačia- 
kampis. 

- Puikus butukas, Rondina. Tikriausiai ne mažiau kaip tūks- 
tantį kainuoja per mėnesį. Pagal uždarbį JTO jis ne tavo kišenei. 

- Turiu rentą, - pasakė ji. - Mano padėtis JTO verčia mane taip 
atrodyti. Šeima galvoja taip pat. 

- Galiu kitaip paaiškinti. 

- Kaip? 

Atsisukau ir pasižiūrėjau į ją. Ji stovėjo kambario centre, 
puikiai žinodama esanti graži. 

- Sutinku, kad turi pajamų, bet jų šaltinis - ne tavo šeima, o 
mums priešiška valstybė. 

Ji papurtė galvą. 

- Sakykime, kad sakei tiesą, bet tik pusę jos. Gali būti, kad 
pinigų tau duoda Keinai, bet tik todėl, kad laikai juos savo. 
rankose, žinodama kažkokią paslaptį, - aš nusišypsojau triumfuo- 
damas. - Išradingas šantažas - puikus alibi pinigams. 

Ji vėl išbalo. 

- Po kelių dienų aš sužinosiu tavo šeimos paslaptį, - tęsiau aš. 
- Tai, ką sugebėjai padaryti tu, sugebėsiu ir aš. Aš dirbu ne vienas. 
Man padeda vaikinai, kurie iškas bet ką. 

- Taigeri... 

- Kas atsitiko tavo broliui ir seseriai, kurie neva žuvo per karą? 
Galbūt mums taip pasiseks, kad surasime tamsią dėmę Keinų 
herbe. 

- Nelabasis! 

Ji sviedė į mane taurę. Ši atsimušė į sieną ir sudužo. Aš 
nesujudėjau. 

- Jie mirę! Palik mano šeimą ramybėje! - jos balsas nutrūko. 

Aš nusišypsojau. 

- Brangioji, - pasakiau, - kokia bloga tavo atmintis. Visai 
pamiršai savo Taigerį. Negi neprisimeni, kad aš nieko nemetu 

pusiaukelėje. Viską sužinojęs nuspręsiu, kaip tave pražudyti. Aš 
per stipriai mylėjau, todėl dabar taip stipriai nekenčiu. Prisimink, 
brangioji. Prisimink, apie ką svajojome karo pabaigoje. Apie 
namelį prie jūros ir vaikus. Kiek tu norėjai vaikų? Ak taip, 
keturių! Dieve, koks aš buvau laimingas tada... 1 koks kvailas. 
Visai apakęs iš meilės... Pamiršęs darbą dovanojau tau gyvybę, o 
tu po to į mane iššovei. Meilė? Velniai griebtų, tu nežinai, kas tai 
yra. 

Rondinos žvilgsnis apniuko. Kaip ir anksčiau, ji buvo puiki 
aktorė. 

Staiga ji paklausė: 

- Taigeri, ar tu dar mane myli? 

Atsakiau negalvodamas: 

- Žinoma, ir niekada nenustosiu mylėjęs. Bet tai nesutrukdys 
man tave nužudyti. Mano sieloje viskas perdegė. 

- Tu tikrai nori mane nužudyti? 

- Taip. Ir padarysiu tai, kai tik viską apie tave sužinosiu. 

Simfonija artėjo į iškilmingą pabaigą. Buvo patogus momen- 
tas įvykdyti sumanymą. Su taure rankoje atsisėdau ant krėslo 
ranktūrio ir pasižiūrėjau į Rondiną. 

- Nusivilk chalatą. 

Jos akys išsiplėtė iš nuostabos. Rankos nevalingai sugriebė 
iškirptės kraštus ir juos susiautė. 

Aš atsistojau, ir ji pamažu ėmė eiti atbulomis, kol atsirėmė į 
sofą. 

Žengiau kelis žingsnius artyn. 

- Kas atsitiko, brangioji? Ar aš dešimtis kartų nemačiau tavęs 
nuogos? Pažįstu kiekvieną tavo kūno centimetrą, taigi nevaidink 
jautruolės. 

- Taigeri... 

Jos lūpos virpėjo taip natūraliai, kad nepažįstant Rondinos 
galima buvo ja patikėti. 

- Nusirenk, - pasakiau aš, - ar man tai padaryti? 

Ji įsikibo į sofos atramą. Vargu ar būtų labiau išsigandusi 
atkreipto į ją pistoleto. 

- Prašau tavęs, - pasakė ji. - Kodėl... 

Aš šyptelėjau. 

- Manai, kad ruošiuosi tave išprievartauti? Ne, noriu pasižiūrė- 
ti, kokio tobulumo tavo plastinė operacija. 

Po kelių sekundžių ji apsisprendė. Sukandusi dantis pakėlė 
rankas nuo sofos atlošo ir ėmė knebinėti diržo sagtelę. Atsegusi 
vienu judesiu nusiplėšė chalatą, nusviedė jį, ir kaip tragedijos 
herojė atsistojo iššaukiančiai į mane žiūrėdama. 

Per sekundę aš grįžau į praeitį prieš dvidešimt metų, į tą dieną, 
kai ieškodami partizanų mes su Rondina slėpėmės vienoje darži- 
nėje Prancūzijoje. Stipri liūtis nuplovė mūsų pėdsakus. Įsitikinę, 
kad esame saugūs, iš džiaugsmo pradėjome šokti, ir ši bakchana- 
lija baigėsi audringomis glamonėmis. Šokdama ji mėtė nuo savęs 
drabužius. 

Dabar ji stovėjo taip pat sučiaupusi išdidžią burną, o jos kūnu 
perėjo drebulys - tik šį kartą tai buvo neapykantos drebulys. 

- Taip, neblogai. Chirurgai nemažai padirbėjo, - man nebuvo 
lengva kalbėti šaltai ir dalykiškai. - Parafino injekcijos, nemato- 
mos siūlės, griežta dieta, reguliari gimnastika ir masažai gali 
nutrinti daugelio metų pėdsakus, bet ne prisiminimus. 

Aš pasitraukiau, nusijuokiau ir pasukau į duris. 

Išgirdau, kaip ji nuslopinusi raudą kažką pasakė, po to pa- 
šaukė: 

- Taigeri, atsisuk. 

Aš paklusau. Rankoje ji laikė pistoletą, ant kėdės gulėjo 
pravira rankinė. 

- Jei panorėsiu, galiu tave nužudyti. 

- Ne, negali, tu per daug pamiršai, - iš kišenės išsiėmiau 
apkabą ir sviedžiau jai po kojomis. - Štai, pasiimk. Pabandyk su 
užtaisu, jei užteks valios. 

Apstulbusi ji pažvelgė į beprasmį geležies gabalą rankoje, 
apsiverkė kaip vaikas ir susmuko ant kelių, užsidengusi rankomis 
veidą. 

Tai buvo tikroji Rondina. Labiausiai ji sielodavosi, kai ją kas 
nors pergudraudavo. 

Išėjau iš buto neatsisukdamas. 

Palaukęs keletą minučių įsitikinau, kad visos pravažiuojan- 
čios mašinos užimtos ir nužingsniavau Brodvėjumi į rytus. Nusp- 
rendžiau nevažiuoti taksi. Man reikėjo pagalvoti apie Rondiną. Iš 

galvos nenyko vaizdas: ji, nuoga, ant kelių, verkianti iš bejėgiško 
pykčio. 

Kaip atsitiko, kad savo gyvenimą ji pašventė griovimui? Kaip 
tokia žavinga moteris, sutverta meilei, galėjo rasti savo pašauki- 
mą neapykantoje, klastoje ir mirtyje? Tiesa, daugelį pasirinkti 
privertė karas, bet jam pasibaigus ji galėjo gyventi normaliai. Mes 
galėjome būti laimingi kartu, nors ir priklausėme skirtingoms 
stovykloms. Gal tada ir mano gyvenimas būtų susiklostęs kitaip. 
Bet dvi Rondinos atsisveikinimo kulkos privertė mane ieškoti 
pasitenkinimo šaltojo karo džiunglėse. 

Bet kas ją vertė toliau šnipinėti? Patriotizmas? Ne. Ji lengvai 
keitė stovyklas, kad gautų ir išlaikytų vienintelį jai reikalingą 
dalyką - valdžią. 

Šiandien aš triumfavau, aš, žuvęs nuo jos rankos, kaip ji 
tikėjosi. Todėl ji ir apsiverkė. Dabar ji nekęs manęs dvigubai. 

Mąstydamas apie artimiausius Rondinos planus, nepastebėjau 
priartėjusios mašinos ir atsipeikėjau tik išgirdęs pirmą šūvį. Kul- 
ka nepataikė, bet aš supratau, kad po pirmojo šūvio seks kiti, todėl 
griuvau kniūbsčias ant asfalto, už stovėjusio “Biuiko"'. Į kėbulą 
sutratėjo automatinio pistoleto serija. Iš už bagažinės iššoviau į 
tolstančio “Fordo" užpakalinį stiklą. 

Spėjau iššauti dar kartą ir išgirdau antros mašinos ūžesį. Iš jos 
iššoko vyras, bandydamas apeiti man už nugaros, bet aš iššoviau, 
ir jis griuvo kaip pakirstas. Aš pasiunčiau kulką į pravažiuojančio 
automobilio langą ir pamačiau, kad vairuotojo galva įsirėmė į 
vairą. Mašina metėsi į šoną ir sustojo atsirėmusi į kadilaką. Jos 
variklis dar šiek tiek paūžė. 

Tokiais atvejais niekada nereikia bėgti iš įvykio vietos, visada 
„reikia eiti lėtai, neskubant. Į tokį žmogų niekas neatkreips dėme- 
sio. Aš ramiai paėmiau puolusio mane piniginę ir pasukau į 
šoninę gatvę. Pirmą policijos mašiną išgirdau jau prie Taimso 
parko, sėdau į taksi, pavažiavau iki sankryžos ir išlipau. 

Metro stotyje užėjau į tualetą ir apžiūrėjau piniginę. Joje buvo 
tik 32 doleriai smulkiomis kupiūromis ir nieko daugiau. Jau 
ruošiausi piniginę išmesti, bet aptikau slaptą skyrių. Jame buvo 
naujas tūkstantinis banknotas. Kartu su smulkiais pinigais įsiki- 

šau jį į kišenę, išėjau į platformą ir nepastebimai numečiau 
piniginę ant bėgių. 

Pakilęs į viršų nusipirkau butelį kokakolos ir išgėriau už savo 
išsaugotą galią. 


IX 


Po pusvalandžio iš telefono būdelės aš paskambinau į Londo- 
ną Piteriu: Džonsonui, mūsų organizacijos skyriaus vadovui. 

Prieš porą dienų buvau prašęs jo pasidomėti Rondinos likimu. 
Jo grupėje dirbo keturi žmonės. Jie jau keletą mėnesių nuobodžia- 
vo be darbo ir apsidžiaugė gavę užduotį. Tiesa, Džonsonas įspėjo 
mane, kad puikių rezultatų nesitikėčiau. 

Tačiau dabar jis pranešė man įdomią naujieną. Tyrinėdamas 
Rondinos likimą jis susitiko su kažkokiu karo metais partizana- 
vusiu prancūzu. Šis pareiškė, kad Rondina dukart buvo pabėgusi 
iš kalėjimo, bet ją vis pagaudavo ir galų gale sušaudė. Tiesa, 
prancūzas nebuvo visiškai tuo įsitikinęs, o šių gandų patikrinti jau 
nebeįmanoma. 

Jei šie duomenys tikri, Rondinai nebuvo sunku pakeisti asme- 
nybę. Tam ji turėjo nemažai galimybių. Tikroji Edita Kein išny- 
ko... vienaip ar kitaip... 0 jos vietoje atsirado Rondina ir po šia 
puikia priedanga ėmė dirbti. 

Aš paprašiau jo pasikapstyti dar ir pakabinau ragelį. 

Kitas skambutis buvo į slaptą Martino Greidžio numerį. Atsi- 
liepė maždaug po penkių minučių. Kaip paprastai, jis neprisistatė, 
o laukė, kol tai padarys skambinantysis. 

- Tai Taigeris, - pasakiau aš. 

- Ką, skubus reikalas? - jo balsas skambėjo ramiai. 

- Taip, - atsakiau aš. - Man reikia pagalbos. Oficiali slaptoji 
tarnyba ėmė medžioti Vidorą Čarį. Aš privalau juos aplenkti. 
Dabar Čaris čia 

- Aš tuojau'susisieksiu su Niujorku. Kaip mes po to pasikalbė- 
sime? 

- Rytoj lygiai šeštą šiuo numeriu, - aš pasakiau jam numerį. - 
Tai telefono būdelė metro stotyje Aštuntojoje gatvėje. 

Pokalbis buvo baigtas, ir aš pakabinau ragelį. 

Po kelių minučių ims veikti pinigai ir darys tai, ko nepajėgia 
vyriausybė. Į pačius žemiausius ir aukščiausius visuomenės sluoks- 
nius slaptais kanalais nukeliaus sąrašas su vardais bei išvaizdos 
aprašymu, ir tūkstančiai Žmonių, net neįtariančių, kam jie dirba, 
pradės žiūrėti ir klausytis, kad užsitarnautų aukščiausią apdova- 
nojimą. Šį nematomą tinklą išlaiko pinigai, kurių šaltinis niekam 
nežinomas. 

Taigi iki kitos dienos šeštos valandos Čario pėdsakai buvo 
rasti. 

Kai kas iš pokalbio su Greidžiu man pasirodė keista. Paprastai 
jis su niekuo asmeniškai nesikalbėdavo ir neskambindavo. Jis 
buvo griežtai įsakęs susisiekti su juo tik įprastais kanalais. Kodėl 
gi šį kartą jis neišbarė manęs už tai, kad paskambinau jam tiesiai? 
Ar šis reikalas toks svarbus? Ar atvirkščiai - nesvarbus? 

Žaidime dalyvavo dar viena figūra, su kuria norėjau artimiau 
susipažinti, o dabar turėjau tam šiek tiek laiko. Surinkau Gretchen 
Lark numerį. Praėjus kelioms minutėms, ji priėjo prie telefono ir 
uždususi pratarė: “Alio?"? Man pasirodė, kad aš ją nuo kažko 
atplėšiau. 

Taip ir buvo. Aš prisistačiau, ir ji linksmai nusijuokė. 

- Taigeris... žmogus nuostabiu vardu. Aš ką tik iš vonios. Dar 
visai šlapia. | 

- Šluostykitės. 

- Negaliu. Neturiu rankšluosčio po ranka. 

- Vadinasi, jūs stovite prie telefono visai nuoga ir šlapia? 

- Nors videotelefono dar neturime, apėmė jausmas, kad jūs 
mane matote. 

- Galiu nusakyti jūsų išvaizdą su visomis smulkmenomis. 

- Geriau nereikia. 

Aš nusijuokiau. 

- Tai jus labai jaudina? 

- Atrodo, jūs žinote viską. Kur gavote mano telefono numerį? 
Telefonų knygoje jo nėra. 

Daug nesukdamas galvos pasakiau: 

- Kaubojui, besiveržiančiam pas savo merginą, kliūtys neeg- 
zistuoja. 

- Fui, misteri Menai, jūs ką tik matėtės su savo mergina. 

- Su Edita mes paprasčiausi draugai. Kitokių santykių ji ir 
nesitiki. 

- Taigeri, mane apėmė jausmas, kad jūs ruošiatės man pasiūly- 
ti šį tą nepadoraus. 

- Jūs teisi! 

- O kaipgi Edita? 

- Aš juk skambinu jums, mažyte, o ne Editai. 

- Jūs su ja susipykote? 

- Aš niekada nesipykstu su gražiomis moterimis. Noriu pak- 
viesti jus į vieną naktinį klubą. 

- Kokį klubą? 

- Nuostabų. Tiesiog norisi paplepėti su gražia moterimi. 

- Vadinasi... jūs skambinate šiaip sau? 

- Šiaip sau. 

- Jūs man įdomus, Taigeri. Ko gero, aš eisiu su jumis. 

- Nuoga? 

- Ne, apsirengsiu, bet jeigu jūs paskubėsite, rasite mane be 
suknelės. 

- Aš per toli nuo jūsų. Kol atvyksiu, spėsite apsirengti. 

- Ir vis dėlto... aš neskubėsiu. 


“I 


Taksi sustabdžiau toje vietoje, iš kurios stebėjau Bertoną 
Selviką, užvažiavusį jos pasiimti. Tik šį kartą aš išlipau iš maši- 
nos, perėjau gatvę ir nuspaudžiau skambučio mygtuką šalia jos 
pavardės. Pasigirdo atsakomasis zumeris, ir aš įėjau. 

Gretchen gyveno viršutiniame studijos su stikliniu stogu aukš- 
te. Ji tikrai neskubėjo apsirengti. Paprastai moterims reikia dviejų 
valandų išgražinti veidui ir dviejų minučių užsitempti suknelę. 
Gretchen veidas buvo išgražintas, bet visa kita - pridengta bohe- 
mos stiliaus plačia palaidine. 

- Sveikas, Žmogau-tigre, - pasakė ji, atidarydama duris. 

Aš nusišypsojau. 

- Sveika, mažyte. 

Ant sienų kabėjo paveikslai, nutapyti aliejiniais dažais, visur 
mėtėsi drobės, susuktos į ritinėlius, du uždengti darbai stovėjo 

molbertuose. Kai kurie paveikslai buvo neblogi, bet daugumą 
ženklino diletantizmas. 

- Neįprastas stilius, - pasakiau aš. 

- Ir neperkamas. 

- Svarbiausia, kad tai jums malonu. 

Ji iššaukiančiai nusišypsojo. 

- Turiu daugybę kitokių būdų save pamaloninti. - Po to nekal- 
tu tonu pridūrė: - Jūs norėjote pasižiūrėti, kaip aš rengiuosi. Eime. 

- Ne, dėkoju. Čia įdomiau, paskubėkite. 

Ji pašaipiai nusišypsojo. 

- Taip ir maniau, kad pabūgsite, - ji linktelėjo į šaldytuvą. - Kol 
kas galite išgerti alaus. 

- Mielai. 

Ji įėjo į miegamąjį, neuždarydama durų. Šaldytuve susiradau 
butelį alaus ir įsipyliau. 

Belaukdamas Gretchen pasivaikščiojau po kambarį, kad sup- 
rasčiau jos skonį. Jis buvo įvairiapusis. Knygų lentynos prigrūs- 
tos įvairiausios literatūros - nuo klasikos iki detektyvų. Daug 
knygų vokiečių, prancūzų ir ispanų kalbomis. Lentynoje stovėjo 
šeši tomai medicininės enciklopedijos ir dešimt sąsiuvinių su 
teisės užrašais. 

Taigi ši moteris - plačių pažiūrų, moteris, kuri gerai žino, ko 
nori. Galbūt pernelyg intelektuali, bet vis dėlto - moteris. 

Pakėliau vieno molberto uždangą. Portretas nebaigtas, bet 
pozavusįjį galima atpažinti. Tai buvo Bertonas Selvikas. 

Už nugaros pasigirdo Gretchen balsas. 

- Patinka? 

Ji atsuko man nugarą, kad užsegčiau jos suknelę, ir per petį 
žvelgė į portretą. 

- Tikriausiai tai jūsų geriausias darbas. 

Jos oda po mano pirštais buvo šilta ir stangri. 

- Kodėl jūs nenešiojate liemenėlės? - paklausiau aš. 

Gretchen atsisuko ir įžūliai nusišypsojo. 

- Todėl, kad ji man nereikalinga. Ar jūs manote kitaip? 

Negalėjau su ja nesutikti. 

Paėmusi gabaliuką anglies ji ėmė taisinėti Selviko petį. Keli 
brūkšniai sustiprino įspūdį. Patenkinta padėjo anglį ir nusišluostė 
pirštų galiukus. 

- Šis portretas - dovana jo žmonai, - pasakė ji. - Po dviejų 
mėnesių - jų jubiliejus. 

- Kaip jums pasisekė gauti užsakymą? 

Gretchen paėmė iš manęs alaus bokalą ir nugėrė gurkšnelį. 

- Prieš tris mėnesius aš demonstravau kelis savo darbus Kon- 
vėjaus galerijoje, ir visi mūsų biuro darbuotojai pietų pertraukos 
metu atėjo pasižiūrėti mano paveikslų. Misteriui Selvikui patiko, 
ir jis užsisakė. 

- Tikriausiai šitaip neblogai užsidirbate? 

- Taip, jei 5 tūkstančiai dolerių per metus - neblogas uždarbis. 
- Ji uždengė molbertą. - Dar pora seansų, ir portretas bus baigtas. 
Tik misteriui Selvikui trūksta laiko. Jis per daug dirba, ir pasta- 
ruoju metu blogai jaučiasi... Taigi baikite alų ir eime. Kadangi 
išeiname taip vėlai, jūsų klubas turėtų būti kažkoks išskirtinis. 

Aš Žinojau vieną rūselį, lankomą tik išrinktųjų, nes reginys, 
kurį jis siūlė, buvo iš uždraustųjų. 

Vienoje iš šoninių Brodvėjaus gatvių mes pasukome į laiptinę 
šalia vitrinos, perėjome ilgą koridorių ir pasibeldėme į duris. Jose 
tuoj pat atsivėrė plyšys, kuriame sublizgėjo pora akių. Išsigandusi 
Gretchen sugriebė mano ranką. Pažinęs mane valdytojas nusišyp- 
sojo ir atidarė duris. Tai buvo kresnas plačiapetis vaikinas atstu- 
miančiu veidu. 

- O, misteri Menai. Džiaugiuosi jus vėl matydamas. 

- Sveikas, Delai. Kaip sekasi? " 

- Puikiai, misteri Menai. Jums įprastinį staliuką? 

- Taip. Šou jau prasidėjo? 

- Ne. Bet greitai prasidės. Laiku atėjote. 

Laiptais nusileidome į rūselį, ir prieš mane atsivėrė įprastas šio 
klubo vaizdas, tarsi išnuomotas iš “Tūkstančio ir vienos nakties": 
balti padavėjų arabų apsiaustai ir skambalėliai, žvangantys ant 
merginų kojų. 

Salė buvo didžiulė. Centre - tuščia erdvė pasirodymams, o 
aplinkui išdėstyti staliukai. Publika įvairaus plauko - nuo respek- 
tabilių porelių vakariniais rūbais iki apdriskusių bitnikų. Palei 
sienas rikiavosi ložės su sunkiomis užuolaidomis. Betgi šioje 
egzotiškoje užeigoje buvo kondicionieriai, ir ore tvyrojo subtilus 
kvepalų aromatas. 

Parodžiau Gretchen moterų tualeto duris ir paprašiau neužt- 
rukti. Kai ji išnyko už užuolaidos, aš pašaukiau Delą. 

- Ieškau čia vieno Žmogaus. 

- Aš supratau. 

- Vienintelis jo požymis - nesilankstantis rodomasis pirštas. 
Gali būti, kad kalba su akcentu, bet nesu tikras. Yra tikimybė, kad 
jis bus ne vienas, o su palydovu, kuris išsiskiria apvalia burna, 
nors aš nelabai įsivaizduoju, ką tai reiškia. 

- Jie niekada čia nebuvo. 

- Aš taip ir maniau. Perduok šias Žinias toliau. 

- Atlyginimas įprastinis? 

- Šį kartą dar ir premija. 

Delas šyptelėjo. 

- Visada džiaugiuosi jums pasitarnavęs, - jis linktelėjo į kori- 
doriaus pusę. - Štai jūsų dama. Efektinga moteris. Tokios visada 
turi subtilų skonį. O kaip gyvuoja ta aukšta rudaplaukė? 

- Ją nušovė Mechike. 

- O, kaip gaila. O kas nutiko piktadariui, kuris tai padarė? 

- Aš prigirdžiau jį praustuve. 

- Puiku. 

Delas liepė barzdotam padavėjui mus aptarnauti, ir mes nuėjo- 
me į ložę. Užsisakęs viskio atitraukiau užuolaidą, kad matyčiau, 
kas vyksta žemai. Gretchen buvo sužavėta. 

- Ir šitai Niujorko centre! O aš maniau, kad manęs jau niekas 
nebegali nustebinti. 

- Vaikeli, yra daug dalykų, kurie jus nustebins. 

- Bet šis klubas... 

- Jis vadinasi “Dviejų seserų rūselis". Atmosfera gerai imituo- 
jama, bet maistas tikras, o be to, čia galima užsisakyti viską, ko 
nori - nuo žmogžudystės iki abonementų į vakarėlius su narkoti- 
kais. 

- Neįtikėtina! š 

- Bet nepamirškite, čia įleidžiami tik išrinktieji. Siandien jūs 
atėjote su manimi, ir šios rekomendacijos pakanka, bet nesuma- 
nykite išduoti kurio nors dalyvio, nes gausite druskos rūgšties į 
veidą. 

- Kaip? O policija... 

- Vaikuti, policija apeina tokias užeigas, nes jos - geri informa- 
cijos šaltiniai, todėl jas saugo, o ne naikina. Prisiminkite tai, ką 
jums pasakiau. 

- Ojūs ne iš policijos? 

- Ne, - atsakiau aš, - bet mano profesija padeda man daug 
matyti ir žinoti. | 

- Kokia gi tai profesija? 

Aš gūžtelėjau pečiais. 

- Jei trumpai - agentas. Mes einame nevaikščiotais takais, 
žvalgome gelmes. Pastaruosius penkerius metus aš dirbau su 
kaučiuku, po to su cinku ir volframu, o dabar - su raudonmedžiu. 

- Jūs mėgstate savo darbą? 

- Taip, jei ne šaltis ir karštis, ne mašalai ir gyvatės bei banditai. 
O kaip jums patinka jūsų profesija? 

- O, aš patenkinta. 

- Kodėl neskiriate visų jėgų tapybai? 

- Ji duoda mažai pinigų. Be to, aš manau, kad darbas JTO 
nenuobodus. Man atrodo, kad ten vyksta pasaulinės reikšmės 
dalykai. 

- Jūs taip manote? 

Jai nespėjus atsakyti, pasigirdo pratisi cimbolų garsai, po to 
įsijungė fleitos ir būgnai. Salės centre pasirodė šešios tamsiao- 
dės juodaplaukės šokėjos ir ėmė suktis pagal rytietišką muziką. 
Jos buvo tik su permatomomis skraistėmis ir diademomis ant 
galvų. 

Muzikos ritmas vis greitėjo, o merginos sukosi vis smarkiau, 
taip, kad skraistės vijosi aplink jas spiralėmis. Žiūrovų veidai 
išbalo ir pasidengė prakaito lašais. Aš pastebėjau, kad Gretchen 
dreba lyg karštligės krečiama. Sugniaužusi rankas ji palinko į 
priekį, tarsi kiekvieną akimirką būtų pastruošusi nusiplėšti sukne- 
lę ir lėkti į sceną. 

Šokėjų rato centre atsirado arabas baltu apsiaustu ir su ilga 
plona vytele. Jis daužė ja pagal ritmą, kartkartėmis apvydamas 
vytele šokėjos liemenį ir prisitraukdamas ją prie savęs. 

Pasigirdus būgnams, šokėjos išnyko, o prožektoriaus spindu- 
lyje pasirodė nežemiško grožio moteris. Greičiausiai ji buvo 
euroazijietė, ir joje susiliejo geriausi dviejų rasių bruožai. Ji buvo 

nuoga, tik su skambančiais Žiedais ant rankų ir kojų. Juodi kaip 
anglis plaukai krito iki klubų, ir kiekvienas judesys apnuoginda- 
vo jos jauną krūtinę. 

Arabo veide atsispindėjo geismas. Jis šmaukštelėjo vytele ir 
apvijo ja merginos liemenį, lyg norėdamas padalinti pusiau. 
Tačiau jos odoje neliko nė pėdsako. Ji išsivijo iš vytelės ir šoko 
toliau. 

Viena moteris pakilo iš savo vietos, mėšlungiškai įsikabinusi į 
stalo kraštą. UŽ jos stovėjo padavėjas, pasiruošęs ją sulaikyti, jei 
šoktų į sceną. Matyt, tokių atvejų būdavo. 

Galų gale arabas sugriebė merginą už liemens taip, kad ji 
negalėjo išsivaduoti, ir prisitraukė prie savęs. Muzikos ritmas 
tapo siautulingas. Arabas praskleidė apsiaustą ir suvyniojo į jį 
merginą. Suskambo cimbolai, pora susmuko ant grindų, ir pro- 
žektoriai užgeso. 

Įsižiebė įprastas apšvietimas, scena buvo tuščia. 

- O, Dieve! - sudejavo Gretchen. 

- Patiko? 

Ji pažvelgė į mane suglumusi. 

- Ir jūs galite likti ramus? 

- Mačiau tai jau ne kartą, mano mažyte. - Šyptelėjęs pridūriau: 

- O jūs vos nešokote žemyn į sceną. | 

Gretchen paraudo. 

- Tai veikė kaip hipnozė. 

- Toks reginio tikslas. 

- Viskas jums žinoma... Grobuonis! 

Padavėjas atnešė užsakymą ir išnyko. Ji paklausė: 

- Kiek kalbų jūs mokate? 

- Valgio, gėrimo ir moters galiu pareikalauti beveik visomis 
kalbomis. Tačiau paprastai pirmenybę atiduodu anglų kalbai. - Po 
to nerūpestingai paklausiau: - Ar seniai pažįstate Editą Kein? 

- Nuo tada, kai ji pradėjo dirbti JTO. 

- Jūs geros draugės? 

- Gana geros. Tarp kitko, kodėl nepasiėmėte jos šįvakar? Man 
atrodo, kad jūs susipykote. 

- Taip... Mes seniai pažįstami. Ji pasakojo jums apie savo 
šeimą? 

- Du kartus. Tai gana žymūs Anglijos Žmonės - aristokratai, 
karininkai, diplomatai ir panašiai. Ji taip pat nusprendė užsiimti 
kuo nors rimtu, todėl ir įsidarbino JTO. 

- Kaip jums sekasi dirbti su Bertonu Selviku? - paklausiau aš. 

Ji susuko veidą. 

- Ne taip jau dažnai tenka turėti su juo reikalų. Aš tik dukart 
padėjau jo darbuotojams. Jis labai mielas. 

- O tiksliau? 

- O, jis turi sausoką britų jumoro jausmą ir mėgsta darbą 
paskaninti juokais. Visos JTO moterys jį dievina. Jis labai protin- 
gas, ir man primena profesorių, kurį kažkada pažinojau. 

- Kur? 

- Koledže, Niujorke. 

- Atrodo, kad Edita jį labai vertina? 

- Todėl, kad jie tėvynainiai. Kartu pietaudami jie kalbasi tik 
apie Angliją. Be to, jie dažnai dirba kartu jo kabinete. Edita 
pasiruošusi dirbti dieną naktį be jokio atlyginimo, kad atliktų 
savo pareigą, kaip ji pati sako. 

“Taip, atlikti pareigą renkant informaciją, išplaukiančią tam 
tikrais kanalais", - pagalvojau, o garsiai pasakiau: 

- Ji visada buvo tokia. Mus visus tikrina Saugumo tarnyba, ir 
plepus Žmogus neužsibus JTO. Kaip atsitiko vienam atašė. 

Padavėjas atnešė dubenis su valgiais, skleidžiančiais stiprų 
prieskonių aromatą. 

- Kas tai? - paklausė ji. 

- Manau, kad geriau paprasčiausiai pabandyti, o ne klausinėti, 
- atsakiau aš. 

Ji atsargiai paragavo ir liko sužavėta. Mes lėtai valgėme ir 
nesivaržydami plepėjome. Svečių būryje parodžiau Gretchen po- 
rą politikų, vieną aktorių ir gangsterių bosą. Besiruošiant išeiti, 
pasirodė Delas ir šnipštelėjo man kai ką į ausį. Aš papurčiau 
galvą, ir jis išnyko šypsodamasis. 

- Ką jis jums pasakė? 

Šyptelėjęs pastūmiau į šoną lėkštę. 

- Jis paklausė, ar mums nereikia kambario nakčiai. Atrodo, 
kad vieną jis turi. 

- Ir jūs atsisakėte? 

- Taip. Lovos čia kietos, veidrodžiai persimato kiaurai, 0 už 
kambarį plėšia 100 dolerių per valandą. Be to, man labiau patinka 
jūsų butas. 

Ji įrėmė alkūnes į stalą ir padėjo smakrą ant rankų. 

- Taigeri, - pasakė ji, - jūs nuginkluojate savo tiesumu. 

- Tai važiuojame pas jus? 

- Žinoma, - šypsodamasi atsakė Gretchen. 

Pranešimai apie naktinį susišaudymą pasirodė visuose ryti- 
niuose laikraščiuose. Nuotraukose buvo įamžinti vaikinas ant 
asfalto 1r negyvas vairuotojas už vairo. Pirmasis atpažintas kaip 
Tomis Viljamsas, o vairuotojas buvo Maksas Šveiberis - abu 
įžymūs Čikagos gangsteriai, pagarsėję gausybe kriminalinių nu- 
sikaltimų. 

Paskambinau Tomui Votfordui, bet kontoroje jo nebuvo. Pa- 
sakiau sekretorei, kad po valandos atvykstu. Votfordas turėjo 
suprasti, ką tai reiškia, ir sukviesti visus savo Žmones. 

Aš pabaigiau praėjusios dienos ataskaitą, įmečiau ją į pašto 
dėžutę ir pasibeldžiau į Tumio duris. Niekas neatsakė - vadinasi, 
jo nebuvo. Jis turėjo mano kambario raktą, todėl pakišau ataskai- 
tos kopiją iš anksto sutartoje vietoje po apatiniu komodos stalčiu- 
mi ir išėjau papusryčiauti. 

9.30 sėdau į taksi ir nuvažiavau į Votfordo kontorą. Sekretorė 
man nusišypsojo ir galva linktelėjo į šefo kabineto pusę. 

Jie buvo tik dviese: Tomas Votfordas ir sunkiasvoris vyras iš 
slaptosios tarnybos, bet jų veiduose aiškiai atsispindėjo pyktis. Jie 
sėdėjo prie rašomojo stalo ir niūriai Žiūrėjo į mane. 

- Atrodo, jūs jau gavote balistinės ekspertizės rezultatus, - 
pasakiau aš. 

Votfordas linktelėjo. 

- Tai jūsų pistoletas, Taigeri. Kulkos lygiai tokios, kokias mes 
jau turime. 

Stambusis vyriškis grėsmingai pasilenkė į priekį. 

- Abu žuvusieji buvo ginkluoti, taigi jūs neužregistruotas kaip 
beginklių žudikas. Reporteriai ir policija apklausė gyventojus ir, 

laimei, atrado vieną, mačiusį susišaudymą per savo langą. Jis 
pasakė, kad tai buvo užpuolimas, bet daugiau jis nežino nieko, 
išskyrus tai, kad jame nedalyvavo moterys. 

- Man teko taikinio vaidmuo, - pasakiau aš šypsodamasis, - bet 
tikiuosi, kad bent jau neįduosite manęs policijai. 

- Ne, kol kas mes bendradarbiaujame. 

Aš gūžtelėjau pečiais. 

- Neprieštarauju. 

- Puiku. Ką jūs ten veikėte? 

- Aš grįžau iš Editos Kein. 

Jie susižvalgė. 

- Kodėl jūs nepatikrinote jos, kaip prašiau? - dabar jau aš 
paklausiau. 

Votfordas nuspaudė selektoriaus mygtuką ir davė nurodymus 
sekretorei. Belaukdamas jis paklausė: 

- Jus kas nors sekė? 

- Ne. Mano pėdsakus žudikams nurodė Edita Kein. Man 1šė- 
jus, ji spėjo paskambinti jiems telefonu. Jei ji būtų turėjusi ką nors 
po ranka, greičiausiai nebūčiau išsigelbėjęs. Jie buvo dviejuose 
automobiliuose. Šaudami iš pirmojo nepataikė, o antrąjį aš laiku 
pastebėjau. Ar sužinojote ką nors apie tuos vaikinus? 

Storulis nenoromis pasakė: 

- Tai profesionalių žudikų gauja. Prieš dvi dienas jie atskrido 
iš Čikagos. Daugiau mums nieko nepavyko sužinoti, bet mes ir 
nesistengsime. 

Suūžė selektorius. Votfordas greitai ir tyliai kažką pasakė į 
mikrofoną ant savo stalo, bet aš supratau atsakymą. Jis padėjo 
mikrofoną, rimtai pažvelgė į savo partnerį ir pasakė: 

- Jis ten buvo. Laikas sutampa. 

- Ar policija tęs tyrimą? - paklausiau. 

- Šiuo atveju mes jiems pavaldūs, - atsakė storulis. 

Aš pasižiūrėjau į jį su šypsena. 

- Bet Martino Greidžio nėra. 

Man pasirodė, kad jis sprogs iš pykčio. Jo veidas paraudo, ir 
jis trenkė kumščiu į stalą. 

- Velniai griebtų tą Greidį ir visą jūsų gaują! Vieną kartą aš jus 
visus išvaikysiu! 

- Jūs kartojate tą patį. Daugelis iki jūsų bandė tai padaryti, bet 
be rezultatų. 

- Ne viską galima nupirkti už pinigus. 

- Beveik viską, - pasakiau aš, - bet, pavyzdžiui, manęs - ne. 

Mes truputį patylėjome. Po to aš tęsiau: 

- Aš užsisakiau informaciją apie Editą Kein. Ką jums pavyko 
sužinoti? 

Votfordas atsakė: 

- Nieko. Jos reputacija nepriekaištinga. Jūs einate klaidingais 
pėdsakais. Mielai išklausyčiau, kuo ji jums nepatinka. 

- Ji žudikė, misteri. 

Aš atsistojau, pasiėmiau skrybėlę ir pažvelgiau į jų paniuru- 
sius veidus. 

- Kieno žudikė? - paklausė stambusis. 

- Tai ilga ir tik mano vieno istorija, misteri, - atsakiau aš. - Ar 
jūs reikalaujate formalios ataskaitos, ar leidžiate tvarkyti šį reika- 
lą toliau taip, kaip man atrodo geriau? 

- Argi jūs turite iš ko rinktis? 

- Vargu, - atsakiau aš. 

- Pavojus dar nepraėjo, Taigeri. Jie bandys dar kartą. 

- Žinoma. Bet šį kartą vienam iš jų leisiu pagyventi tiek, kad 
spėtų mums ką nors papasakoti. 

- Linkiu sėkmės. 

- Dėkoju. O dabar paprašysiu jus vienos paslaugos. 

- Misteri Menai, tai jūs priklausote nuo mūsų, o ne mes nuo jūsų. 

- Jei jūs taip manote, tai man nusispjauti į mūsų bendradarbia- 
vimą. Tai įrodo, kad bendram darbui jūs per buki. 

Ignoravęs įžeidimą, Votfordas pasižiūrėjo į partnerį ir paklau- 
sė manęs: 

- Ko jums šį kartą reikia? 

- Kad Edita Kein būtų nuolat sekama. Dvidešimt keturias 
valandas per parą, keičiant stebėtojus ir tikrinant visus jos ryšius. 

- Kiek laiko tai tęsis? 

- Manau, kad savaitės užteks. 

Votfordas pasakė: 

- Žinote, kad tam reikalingi žmonės ir pinigai? 

- Jei turite pinigų Tito vyriausybės palaikymui ir kviečių 
siuntoms į Rusiją, manau, galite rasti porą tūkstančių ir savos 

politikos apsaugai. Jei norite, galiu kreiptis į savo grupę, bet bus 
prarasta viena diena. 

Jie vėl patylėjo, po to Votfordas paklausė: 

- Ką mes už tai gausime? 

„ - Mano pagalbą, - lūkuriuodamas pažvelgiau į juos. - Sutin- 
kate? 

- Gerai. Vadinasi, savaitę, - pakartojo stambusis vyriškis. 

-Tiek pakaks, - atsakiau aš. - Nuo šios minutės kontaktuokite 
su manimi tik blogiaušiu atveju. Jei sužinosite ką nors svarbaus, 
ieškokite manęs “Česterio" viešbutyje. 

Į viešbutį grįžau pėsčias, įsimaišęs į minią ir galvodamas apie 
reikalus. Įvykiai rutuliojosi neblogai - kai kas pradėjo aiškėti. Bet 
labiausiai prinokęs obuoliukas dar slėpėsi lapijoje. 

Puikus priešo manevras - panaudojant samdomus žudikus 
nepakišti smūgiams savų Žmonių. 

Rondina stengėsi išlikti neatpažinta, ji tampė marionečių vir- 
vutes. Iš pradžių pasikėsinimas į mane po pirmo mūsų susitikimo. 
Tada mane rasti nebuvo sunku, aš dirbau be priedangos ir tik 
tempiau laiką tarp dviejų užduočių. Vėliau, prieš suduodama 
antrą smūgį, ji sekė mano viešbutį. “Uodegą" pavyko pastebėti 
tik todėl, kad aš atspėjau jos planus. Paprastoje užduotyje po 
pirmojo pasikėsinimo aš būčiau pakeitęs viešbutį, bet man norė- 
j0s1 susekti Rondiną, priversti ją išsiduoti. 

Antrasis pasikėsinimas žlugo dėl mano atsargumo - aš iš 
anksto išsinuomojau kaimyninį kambarį svetima pavarde. Šis 
senas įprotis jau ne kartą mane gelbėjo nuo nelaimės. Galų gale 
mano pavardė trejus metus buvo priešų sąraše “B". Įtraukimas į 
sąrašą “A" reiškė sunaikinimą nedelsiant. Rondinos prašymu 
nuosprendžiui įvykdyti buvo paskirtas Vidoras Čaris. Gerai, kad 
mes greitai susitiksime - jo sąžinę slegia vieno mano draugo 
mirtis. 

Kai grįžau į viešbutį, pas portjė jau buvo pranešimas nuo 
Čarlio Korbineto. Jis siūlė susitikti prie universiteto bibliotekos 
antrą valandą. Liko tik dvidešimt minučių. 

Nepakildamas į savo kambarį paskambinau Tumiui ir pasitei- 
ravau, ar gavo mano ataskaitą. Jis atsakė teigiamai, ir aš paprašiau 
būti pasiruošusiam apie šeštą valandą. Tumis pareiškė, kad jis jau 

kalbėjęs su Greidžiu per Niuarką ir numatytu laiku galiu juo 
pasikliauti. 

Aš sėdau į taksi ir nuvažiavau prie bibliotekos. Ties įėjimu 
prie mašinos priėjo Čarlis Korbinetas. 

- Sveiki, pulkininke. Ar turite naujienų? 

- Tuoj sužinosite. Mes važiuojame į Britanijos ambasadą. 

Aš klausiamai pažvelgiau į jį, bet jis nutylėjo 1r akimis parodė 
į vairuotojo nugarą. Viską supratau. Nuvykus į ambasadą, aš 
sumokėjau ir nusekiau paskui Čarlį į pastatą. 

Čia jis buvo pažįstamas. Po trumpų formalumų mes pakilome 
į kabinetą su raudonmedžio baldais ir odinėmis kėdėmis. Nespė- 
jųs „prisėsti, į kabinetą įėjo trys ponai su aplankais rankose. Jie 
trumpai prisistatė. 

Vieną iš jų aš pažinau. Tai buvo Vincentas Čarlis Keizas, kurį 
aš buvau matęs su Rondina restorane. 

Jis prašneko su škotišku akcentu: 

- O, Taigeris Menas, mes jau matėmės per vieną bendrą 
pažįstamą. 

Čarlis į mane pažvairavo. 

- Bet aš nesitikėjau, kad jūs... na, kad mes susitiksime tokiomis 
aplinkybėmis. 

- Pasaulis mažas, - pasakiau aš. 

- Tikrai. Prašau, sėskitės. 

Mes susėdome prie žemo staliuko, aplankai buvo atversti, ir 
pulkininkas, judesiu parodęs į mane, ėmė kalbėti. Tikriausiai 
anglai laukė tik jo ir nesiruošė susitikimui su manimi. 

Čarlis pasakė: 

- Ponai, susidarius tokiai situacijai, privalau pateikti jums kai 
kuriuos faktus. Nesileisdamas į detales privalau pranešti, kad šiuo 
atveju misteris Menas yra mano padėjėjas. Karo metais jis tarna- 
vo mano vadovaujamas, o dabar tvarko vieną reikalą, dėl kurio 
jam būtina būti čia. Jo patikimumą aš garantuoju. Ar yra priešta- 
raujančių? 

Jie greitai susižvalgė, ir, matyt, visiems sutikus, Keizas link- 
telėjo galva. 

- Mes neprieštaraujame, sere. Pagaliau, jūs čia oficialios misi- 
jos, ir mūsų vyriausybės turi bendradarbiauti. Mes priimsime bet 
kokią pagalbą, kurią jūs galėsite mums suteikti. 

Čarlis žvilgtelėjo į mane, ir aš nepertraukiau jo pasiduodamas 
begarsiam įsakymui. Man užteko to, kad jis dar kartą aptarė visas 
smulkmenas. Po to galėjau lengvai nupasakoti anglams bendrą 
vaizdą. Be to, norėjau išsiaiškinti, ką jis gali, kokią valdžią turi. 
Klausiau savęs, ar panorės Čarlis prieštarauti sunkiasvoriui gene- 
rolui, kuris bendradarbiauja su Votfordu. 

- Jūs Žinote, - pradėjo Korbinetas, - kad vakar mes priėmėme 
jūsų delegaciją ir aptarėme bendrą veiklą viename būsimame JTO 
reikale. Tai štai, jūs gavote neteisingą informaciją, - jis padarė 
pauzę ir nužvelgė visus tris. - Prieš valandą mūsų patikimi žmo- 
nės iš rusų ambasados pranešė, kad tarybinė JTO delegacija 
informuota apie mūsų tariamus ketinimus, ir sušaukė skubų pasi- 
tarimą, kad atremtų mūsų rezoliucijos projektą, kurį mes atseit 
paruošėme Generalinei Asamblėjai. Taip pat buvo nuspręsta, jog 
tikrasis mūsų projektas bus aptarinėjamas siaurame rate, kad 
nenutekėtų informacija. Jūs, ponai, taip pat dalyvausite tame 
bendrame mūsų delegacijų posėdyje. Jis prasidės už keturiasde- 
šimt penkių minučių, o kur - pranešiu vėliau. 

Padaręs pauzę, Korbinetas tęsė: 

- Artimiausiomis dienomis po JTO projekto iškils dar viena 
svarbi problema - surasti ir sunaikinti kanalą, kuriuo nuteka 
informacija. Tam reikia laiko ir pasiruošimo. Šiandieniniai veiks- 
mai - tik bandomasis žingsnis. Ar jums viskas aišku? 

Susižvalgę jie linktelėjo. Po to aukštas liesas tipas pasakė: 

- Kokį vaidmenį šiame reikale vaidina misteris Menas? 

- Ar turite ką pranešti, Taigeri? - paklausė manęs Čarlis. 

- Nenoriu jūsų įžeisti, ponai, - atsakiau aš, - bet prašyčiau, kad 
jūs patikrintumėte savo biuro JTO darbuotojus. 

- Misteri Menai... - pradėjo Keizas. 

Aš pakėliau ranką. 

- Mes padarysime tą patį. Žinau, kad visi jūs jau patikrinti, bet 
reikės tai padaryti dar kartą. 

- Mano nuomone, jūs kažką įtariate? 

- Taip, mis Editą Kein. 

Raukšlės jo kaktoje pagilėjo, o akys blykstelėjo. 

- Atsitiktinai aš labai gerai pažįstu jos šeimą. 

- Ar gerai pažįstate Editą? 

- Labai gerai. 

- Kiek laiko, sere? 

Jis giliai įkvėpė, o jo balse pasigirdo grėsmingos gaidos. 

- Nuo vaikystės. 

Dabar jis atsidūrė mano rankose. Aš pasakiau: 

- Atrodo, būtent jūs rekomendavote ją į šį darbą? 

- Taip. Ji aplankė mane, kad atnaujintų seną draugystę, ir aš 
padėjau jai persikelti į Niujorką. 

- Puiku. Kiek laiko praėjo tarp dviejų jūsų susitikimų? 

Jis vėl suraukė kaktą akivaizdžiai suglumęs. 

- Aš... nelabai suprantu. 

- Kiek metų jūs su ja nesimatėte, misteri Keizai'? 

Jis suprato, į kurią pusę aš suku, ir prikando lūpą. 

- Gana daug. Žinoma, ji mokėsi Anglijoje, uždaroje mokyklo- 
je, o po to vyko į kontinentą. Kol ji buvo paauglė, sužinodavau 
ap1e ją atsitiktinai. Bet tai tikra beprotybė. 

Aš atsistojau. 

- Jūs taip manote? 

- Žinoma. Gryna beprotybė. Bet kad jums būtų ramiau, patik- 
rinsime ją dar kartą. Tikiuosi, tai jus patenkins. 

- Dėkoju. 

Po to vėl prakalbo Čarlis. Jis pasakė jiems vieną adresą, kurio 
nebuvo galima užsirašyti, ir pakartojo posėdžio pradžios laiką. 
Pasitarimas baigėsi. 

Prie įėjimo priėjau prie Keizo ir atsiprašiau už savo prielaidą, 
pasiteisindamas reikalo svarbumu. Šiek tiek pabambėjęs jis prisi- 
pažino, kad aš teisus. 

Po to aš jo paklausiau: 

- Kaip jaučiasi misteris Selvikas? 

- O, vargšelį šiąnakt ištiko eilinis priepuolis: Prireikė kreiptis į 
kliniką. Gydytojai seniai buvo įspėję, kad jisper daug dirba. Bet 
pastaruoju metu jo postas reikalavo visų jėgų. 

- Kuo jis serga? 

- Skrandžio opa. Jam teks greitai operuotis. Dabar jis namie, 
bet Žinau, kad į posėdį atvyks. 

- Perduokite jam mano linkėjimus. 

- Būtinai, misteri Menai... Tikiuosi, kad jūsų įtarimai klaidin- 
gi, bet jei jie pasitvirtins, padėk mums, Dieve. 

Prie lifto mes išsiskyrėme, ir aš kartu su Čarliu nusileidau 
žemyn. Ten pasiėmėme savo skrybėles bei apsiaustus ir išėjome 
iš ambasados. Nemąstydamas Čarlis pasuko į parką, aš sekiau iš 
paskos. Tarp mūsų buvo kvartalo atstumas, ir aš Žinojau, kam tai 
reikalinga. Jis ieškojo kokios nors grupės praeivių, už kurios mes 
galėtume pasislėpti ir ramiai pasikalbėti, nesibaimindami nešioja- 
mo mikrofono. 

Pagaliau radome tris plepančias moteris su kūdikiu ir įsitaisė- 
me už jų. Aš pasakiau Čarliui: i 

- Dėkoju už susitikimą, bet, kaip suprantu, norėjote mane 
pamatyti ne tik dėl to. Įspėju, kad mano laikas ribotas. 

Jis atsisuko, ir aš pamačiau jo susimąsčiusį veidą. 

- Dėl jūsų reikalo man šovė į galvą atnaujinti ryšius su savo 
senais draugais iš “Intelidžens-servis"? ir turiu pareikšti, man 
pasisekė. Aš radau vieną iš Ričardo Praiso pagalbininkų karo 
metais. To žmogaus atmintis nuostabi, jis prisiminė 'Rondiną 
Lund ir galėjo man daug papasakoti. 

- Tarp viso kito ir tai, kad ji buvo sušaudyta, - pasakiau aš. 

- Tokių gandų buvo. Tačiau po karo jos pėdsakai vėl atsiranda. 
Prasidėjus karinių nusikaltėlių medžioklei, ją sučiupo. Jai pavyko 
išsisukti, nes sugebėjo apsimesti vieno kąltinamojo meiluže, ir ją 
palaikė nepavojinga. Kai vienas iš mūsų agentų atpažino ją foto- 
grafijoje, ji jau buvo išnykusi. Bet vėliau, beieškant nacių popie- 
rių, jos pėdsakai vėl aptikti už “geležinės uždangos". 

Į Rytų Vokietiją buvo pasiųsti du žmonės susitikti su Rondina 
ir gauti svarbius dokumentus. Jie ją rado, bet atgal grįžo tik 
vienas. Be dokumentų. Antrąjį ji nužudė. Vėliau dokumentai į 
Vakarus buvo perduoti kitais kanalais, taigi mes Rondina daugiau 
nesidomėjome. 

- Iki dabar, - pastebėjau aš. 

- Sunku vis dėlto tuo patikėti, - pasakė J Jis. - Reikia labai gerai 
pažinoti šią moterį. 

- Aš ją pažįstu. Nuo galvos iki kojų. 

Čarlis pažvelgė į mane klausiančiu žvilgsniu. Aš paklausiau: 

- Prisimenate Karmen Belotiką? Jai buvo 24 metai, kai padarę 
plastinę operaciją išsiuntė ją kaip penkiolikmetę jos seserį | 
Norvegiją vykdyti sabotažo užduoties. Ji labai daug nuveikė karo 
metais. 

- Prisimenu. Ir jūs manote, kad Edita Kein - Rondina? 

- Pulkininke, aš tai Žinau. 

- Bet kad tai įrodytumėt, jums prireiks šio to daugiau už vidinį 
įsitikinimą. 

- Nesirūpinkite. Šį kartą viską padarysiu pats ir niekam nelei- 
siu manęs aplenkti. 

Užbėgdamas Čarliui už akių, pridūriau: 

- Suprantu, kokia sudėtinga ši operacija, todėl asmeninius 
jausmus nustumsiu į antrą planą. Svarbiausia - rasti silpną vietą 
JTO, tai man ir asmeniškai suteiks didelį malonumą. 

- Tai jums neuždrausta, - Korbinetas sustojo prie šviesoforo 
laukdamas žalios šviesos. - Beje, girdėjau apie praėjusios nakties 
incidentą. 

- Jūsų aparatas dirba operatyviai. 

- Ne, aš pats pasidomėjau. Šis antpuolis įvyko netoli Editos 
Kein buto, - jo paprastai griežtą veido išraišką pakeitė šypsena. - 
Jūs užgainiojote misterį Votfordą ir Cholą Rendolfą. 

- Rendolfas - tas sunkiasvoris vyras, kuris visada pasirodo su 
Votfordu? 

- Taip. 

- Ar ne jis kartais antrasis žmogus CŽV? 

Korbinetas vėl šyptelėjo. 

- To niekas neturi Žinoti. 

- Aišku, - pasakiau aš. - Jūs su juo kalbėjotės' 

Čarlis linktelėjo. 

- Jis buvo įniršęs. 

- Ir kokios naujienos? 

- Jums įdomi gal tik viena. Visi slaptosios tarnybos skyriai 
stengiasi išsiaiškinti užpuolimo bylą. Gana sunku nustatyti, kas 
pasamdė žudikus, bet yra Žinių, kad tai moteris. 

- Aha! 

- Kol kas vardas nežinomas, ir nėra įrodymų. Tik įtarimas. 

- Bet ne be pagrindo. 

- Taip, ne visai. 

- Judame į priekį, pulkininke. 

- Kažkas labai trokšta jūsų mirties, Menai. 

Uždėjau ranką jam ant alkūnės. 

- Vieną minutę. 

Apsidairęs radau mažą restoranėlį ir daviau ženklą Korbinetui 
sekti mane. Įėję į salę atsisėdome kampe ir užsisakėme kavos. 
Tada iš kišenės išsiėmiau tūkstantinį banknotą, rastą Žuvusio 
gangsterio piniginėje, ir ištiesiau Korbinetui. 

- Kas tai? 

- Gangsteris, kurį aš nušoviau, laikė šį banknotą slaptame 
piniginės skyriuje, be to, jis nebuvo panašus į Žmogų, nuolat 
besinešiojantį tiek pinigų. Tokios vertės pinigai dažniausiai re- 
gistruojami, galbūt jums pavyks nustatyti, iš kur šis. 

Korbinetas lėtai susuko popierėlį ir įsibruko į vidinę kišenę. 

- Vargu ar kas nors mūsų darbe galėjo padaryti tokią grubią 
klaidą. 

„- Pažiūrėsim. Kartais ir gudriausi paslysta. Kada galėčiau 
paskambinti dėl rezultatų? 

- Šįvakar. 


e Nt 
ė | 


Volį Gibonsą radau prie airiškai paruoštos mėsos lėkštės jo 
mėgstamame restorane leidyklų kvartale. 

Volis ilgai su gailesčiu tyrinėjo Mano veidą, po to pasakė: 

- Rūpinuosi tavimi, Taigeri. 

- Kodėl? 

- Dėl vakarykštės nakties. 

- Betgi viskas gerai baigėsi. Tau reikia medžiagos straipsniui? 

- Faktų turiu, bet nerašysiu, kol nesužinosiu visų įvykių pa- 
grindo. Tu jį Žinai? 

- Galbūt. 

- Papasakosi'? 

- Dar ne. Man dar ne viskas aišku. 

Pastūmęs lėkštę Volis užsirūkė ir prabilo: 

- O aš, atrodo, tau kai ką turiu. 

- Dėstyk. 

- Tas Džonas Frederikas Telbotas - kažkas didesnio už smulkų 
ambasados tarnautoją. Tai vienas geriausių Britanijos slaptosios 
tarnybos agentų. 

- Iš kur sužinojai? 


- 

- Iš savo kolegos, buvusio “News"' korespondento Lenkijoje 
Džordžo Klifordo. Jie susipažino Varšuvoje. Tada Telbotas atli- 
ko ten didelį darbą. Manau, susijusį su Varšuvos sutarties armijų 
strateginiais planais. Per lenkų karininko žmoną jis gavo kažko- 
kius svarbius popierius ir paspruko. Jis apskritai moterų specialis- 
tas. Dažnai matosi su Edita Kein, o tai rodo, kad jis, kaip ir tu, 
susekė kažkokius pėdsakus. 

- O ką sužinojai apie Gretchen Lark? 

- Nedaug. Ji - atversta knyga. Daug mokosi, taip pat ir teisės. 
Labai intelektuali, žavisi tapyba ir tvirtai apsisprendusi išgarsėti. 

- Žinau. 

- Tu ją pažįsti? 

- Prabėgomis. O jos praeitis? 

- Puiki amerikiečių šeima, geriausios rekomendacijos. Prieš 
patekdama į JTO buvo rūpestingai patikrinta. 

- Taip, kaip paprastai. 

- Ar verta ją toliau tyrinėti? - paklaūsė Volis. 

- Tikriausiai ne, o Bertonas Selvikas? 

- Jis ligonis. Londone sklando gandai, kad jį greitai pakeis. 
Kalba, kad šią savaitę jį vėl ištiko skrandžio opos priepuolis. Tik 
jį pakeisti bus labai sunku. Mano nuomone, jis išbus savo poste 
iki JTO krizės pabaigos. 

- JTO krizės? Ką apie tai Žinai? 

- Nieko. Niekas nieko nežino, visi tyli, o tai tikriausias požy- 
mis, kad debesys tirštėja. Tau šitai pravers? 

- Galbūt, - atsakiau. 

- Taigeri, varai savo paslaptingumu vargšą žurnalistą į neviltį. 

- Nenusimink, savo istoriją tu gausi. 

Kai aš atvykau į JTO, krizė buvo jau prasidėjusi. Vienos šalies 
atstovas nutraukė diskusiją apie dabartinius reikalus, pateikda- 
mas svarstymui savo projektą. JAV delegatas pateikė priešingą 
rezoliucijos projektą, kurį vakarų blokas palaikė vienbalsiai. Va- 
karų projektas buvo visiška staigmena. Iš nustebusių delegatų 

žvilgsnių supratau, kad jie klausia savęs, kas sugedo jų informa- 
cijos aparate. 

Tuo metu Bertonas Selvikas įtikinančiai motyvavo Didžiosios 
Britanijos delegacijos pritarimą JAV projektui. Opozicijos dele- 
gatai, kaip paprastai, pabandė sutrukdyti aptarimą klausimais dėl 
dienotvarkės, bet jiems buvo pasiūlyta laikytis tvarkos. Tada, lyg 
pagal slaptą signalą, jie pakilo ir paliko salę. 

Reporteriai iš karto šoko prie telefonų perduoti pranešimų 
apie sensacingą įvykių posūkį. 

Bertonas Selvikas kalbėjo toliau, bet jo balse jautėsi neryžtin- 
gumas. Iš savo vietos gerai mačiau, kaip jis išbalo ir prispaudė 
ranką prie šono. Staiga jis liovėsi kalbėjęs, kažką sumurmėjo 
atsiprašydamas ir atsisėdo. Du bendradarbiai kažko paklausė, 
padėjo atsistoti ir išvedė iš salės. | 

Koridoriuje jie pasodino jį į krėslą, man priėjus, šalia jau 
blaškėsi Edita Kein ir Gretchen Lark. Netoliese stovėjo grupė 
žmonių, tarp jų ir Telbotas. Iš jo elgesio supratau, kad jis ne šiaip 
sau smalsus stebėtojas. 

Kažkas užsiminė apie gydytoją, bet Gretchen pareiškė, kad ji 
patyrusi medicinos seselė, gerai nusimananti apie Selviko ligą. Ji 
pasiuntė kažką stiklinės vandens 1r tablečių, jis jas išgėrė, ir jo 
veidas greitai parausvėjo. 

Koridoriuje buvo pernelyg triukšminga, kad girdėtųsi, apie ką 
kalbama, bet aš pastebėjau, kad Edita ir Selvikas persimetė keliais 
žodžiais. Atrodė, kad jis ją ramina šypsodamasis ir plekšnodamas 
Jai per petį. Po to jis leidosi nuvedamas į kambarį. Priešais duris 
atsistojo Telbotas su kažkokiu anglu, aiškindami reporteriams, 
kad Selviką ištiko mažas gastrito priepuolis, bet dabar jau viskas 
gerai. 

Pasirodė Tumis, linktelėjo man ir paklausė: 

- Ną, ką jūs pasakysite? 

- Jis ir seniau sirgo. 

- Taip, bet šiandien jis buvo mūsų pagrindinis oratorius. Mano 
nuomone, jam kažką pakišo. 

- Turite galvoje nuodus? 

- Nebūtinai. Yra ir kitokių priemonių, pavyzdžiui, stimuliato- 
riai. 

- Atrodo, aš žinau būdą, kaip tai patikrinti. Aš svarstau, ar visa 
tai nebuvo surepetuota, - atsakiau. 

- Tokia padėtis neturėtų jūsų džiuginti. Jau ką nusižiūrėję, jie 
ramybėje nepaliks. 

- Jeigu jų neaplenks. 

Tumio veidu nuslydo šypsenėlė. 

- Beje, tai, ko gero, jus sudomins. Aš stebėjau Selviką. Jis 
keletą kartų į jus Žvilgtelėjo, ir jo veidą iškreipė neapykanta. 

- Aš pastebėjau. 

- Prieš paskyrimą į JTO Selvikas vadovavo slaptajai policijai. 

Jis nepasakė man nieko naujo. 

- Telbotas taip pat jus stebėjo. Jūs žaidžiate pavojingą žaidimą, 
- palingavo galvą Tumis. - Ką darysite toliau? 

Aš žvilgtelėjau į laikrodį. Buvo apie penkias. 

- Dabar mums teks skirtis, - pasakiau jam. - Mano skambučio 
laukite viešbutyje. 

Žemai, vestibiulyje, aš užėjau į telefono kabiną, susukau Kor- 
bineto numerį ir sekretorei pasakiau savo pavardę. 

Iš pulkininko tono supratau, kad jis turi man naujieną. Jis 
pasakė: 

- Mes patikrinome tą jūsų banknotą. 

- Ir ką? 

- Tikriausiai jie skubėjo ir padarė didžiulę klaidą. Dabar savo 
rankose turime įrodymą. 

- Taip? 

- Šis banknotas yra iš tų šimto tūkstančių dolerių, kuriuos rusai 
išsikeitė už rublius prieš JTO komisijos darbo pradžią. 

- Velniai griebtų! 

- Būtent. Tai suteiks mums šiek tiek veiksmų laisvės prieš 
oficialią valdžią. Tik nenueikite per toli. Kai įvykiai pasieks 
kulminaciją, leiskite žengti šiems ponams paskutinį Žingsnį. 
Formaliai. | 

- Tai oficialus nurodymas? 

- Čia negali būti oficialių nurodymų. Tačiau gražbyliauti teko 
11gai, kol gavau šią nuolaidą. 

- Dėkoju, pulkininke. Jei galėsiu kuo nors padėti, duokite 
žinią. 

- Informuokite mane apie įvykių eigą, - pasakė jis ir padėjo 
ragelį. 

Išėjęs iš kabinos įleidau į ją pagyvenusį poną su katiliuku, 
kuris mandagiai padėkojo. Už jo, nugara į mane, stovėjo kitas 
laukiantysis ir sklaidė užrašų knygelę. 

Tai buvo Gregoris Gofta. 

Jis davė ženklą, ir aš nusekiau jį link telefonų knygos stovo. Jis 
stovėjo, apsimesdamas, kad ieško joje numerio. 

- Taigeri, pavojus, - pasakė jis nepraverdamas burnos ir tebe- 
sklaidydamas knygą. 

- Iš kurios pusės? 

- Rusai nori skubiai jus pribaigti, nes neleisite jiems ramiai 
užsiimti krize JTO. Šįvakar ambasadoje sušauktas skubus pasita- 
rimas. 

- Jūs užsiimate šiuo reikalu? 

- Taip. Pagal ypatingą misterio Rendolfo instrukciją. 

- Tikslas? 

- Edita Kein. Ši užduotis man patinka, - jis nutilo, pravertė dar 
porą puslapių ir nusirašė numerį. - Ji pusryčiavo su Selviku prieš 
pusvalandį iki posėdžio. Jis užvažiavo jos pasiimti, 0 po to jie 
kartu atvyko į JTO. 

- Turėkite tai galvoje: Selviko priepuolis tribūnoje buvo pla- 
nuotas. 

- Šios galimybės mes neatmetame, bet ligšioliniai jo priepuo- 
liai atrodė visai natūralūs. 

- Kur Edita dabar? 

- Viršuje, kambaryje su Selviku ir kitais. Jie greitai veš jį 
namo. Priepuolis buvo lengvas, bet jam teks truputį pagulėti. 

- Kodėl jūs su manimi susisiekėte? 

- Vienas vengrų emigrantas tarp sovietų ambasados darbuoto- 
jų atpažino pavojingą agentą. Anksčiau jis buvo pavaldus Stovec- 
kiui. Jo vardas Aleksis Mineris, vienu metu jis veikė Vengrijoje. 
Stefanas Midrosas galės jums daug apie jį papasakoti. 

- Dėkoju už įspėjimą. 

Gofta užvertė knygą ir nuėjo prie būdelės. Aš leidau jam 
išnykti, po to pakilau į viršų ir nuėjau link durų, prieš kurias 
Telbotas vis dar gynėsi atkaklaus reporterio. 

Pagaliau šis išėjo. Tada aš priėjau prie anglo ir prisistačiau. 

- Taigeris Menas, misteri Telbotai. 

Jo žvilgsnyje blykstelėjo linksmos ugnelės. 

- Girdėjau apie jus, sere. Kuo galėčiau padėti? 

- Norėčiau pasikalbėti su mis Kein. 

- Dabar ji užsiėmusi. 

- Pasakykite jai, kad aš čia, ir ji tikriausiai išeis. 

Pagalvojęs jis linktelėjo ir pasakė: 

- Palaukite. 

- Dėkoju, - atsakiau aš. 

Edita išėjo. Ji atrodė susirūpinusi, pirštai nervingai gniaužė 
suknelę. Kaip visada, ji buvo graži, bet aiškiai bijojo: manęs, 
matančio ją kiaurai, arba viršininkų dėl padarytos klaidos. 

- Sveika, Rondina! - pasakiau aš. 

Jos šnervės suvirpėjo. Pastebėjusi mano šypseną ji nuleido 
akis. 

- Misteris Telbotas sakė, kad nori su manimi pasikalbėti. 

Apsidairiusi pastebėjo, kad mes ne vieni, aplinkui siuva žmo- 
nės, ir tai, atrodo, ją šiek tiek nuramino. 

- Norėjau tave tik pagirti, Rondina. Viską įvykdei puikiai. 
Išrinkai patį geriausią momentą. 

- Apie ką tu kalbi? 

- Neapsimetinėk, mažyte, - aš nusišypsojau. - Šį vakarą aš 
surasiu tavo šeimininkų pėdsakus. 

- Mano šeimininkų? 

- Neapsimetinėk nesuprantanti. Pasikviečiau tave, kad įspė- 
čiau. Pasirūpink, kad Bertonui Selvikui nieko neatsitiktų, nes 
užmokėsi už tai iš karto, be jokių atidėliojimų. Ar supratai mane? 

Nespėjus jai atsakyti, už jos nugaros atsivėrė durys, ir ant 
slenksčio apsirodė Gretchen Lark. 

- O, misteri Menai, laba diena... 

- Sveiki, - atsakiau aš. 

Žvilgtelėjusi į Editą ji pasakė: 

- Misteris Selvikas nori pasikalbėti su tavimi, Edita. 

Rondina tylėdama praslinko pro ją ir išnyko kambaryje. Aš 
paklausiau Gretchen: 

- Kaip jis jaučiasi? 

- Neblogai. Tai buvo senos ligos priepuolis... Gydytojai liepė 
jam gulėti, bet jis sunkiai paklūsta. Vėl ant kojų, nors stengiamės 
įtikinti jį, kad pagailėtų savęs. Tai bus nelengva. 

- Įsivaizduoju. 

Ji pažvelgė į mane iš nustebimo pakėlusi antakius. 

- O ką jūs čia veikiate? 

- Aš tik Žiūrovas. 

- Bet čia patekti ne taip lengva. 

- Ranka ranką plauna. Sakykite, ar Selvikas turi gydytoją? 

- Taip, jis čia. 

- Na, tada viskas gerai, - aš padariau pauzę ir nevienareikšmiai 
šypsodamasis tyliai paklausiau: - Kada mes pasimatysime? 

- Jūs atėjote čia sužinoti būtent šito? 

- Vyro niekas nesustabdys. 

Ji linksmai nusijuokė. 

- Paskambinkite man po darbo. Gal ką nors sugalvosime. 

Aš linktelėjau, ir ji grįžo į kambarį. Norėjau su ja pasimatyti, 
bet ne tuo tikslu, kurį nurodžiau. Man reikėjo sužinoti gydytojo 
diagnozę, o Gretchen, buvusi medicinos sesuo, galėjo tai paaiš- 
kinti tiksliai. 

Lauke anksti sutemo. Dangų vėl aptraukė debesys, artėjo 
lietus. Rytų horizontas pavojingai rausvėjo, tolumoje griaudėjo 
perkūnas. 

Įsėdęs į taksi nuvykau į metro stotį Aštuntojoje gatvėje. Likus 
penkioms minutėms iki šešių, nusileidau žemyn ir įėjau į telefono 
būdelę. Be kelių sekundžių šeštą alkūne nuleidau svirtelę žemyn, 
palaukiau, kol pasigirs skambutis, ir alkūnę patraukiau. 

Kitame laido gale pasigirdo žemas Evanso iš mūsų biuro 
Niujorke baritonas. Pasakiau savo slaptažodį, ir jis pranešė: 

- Dėl Vidoro Čario turime tik vieną parodymą, gautą iš kino 
teatro, kuriame rodomi filmai užsienio kalbomis, kasininkės. 

- Būtent kokį? 

- Ji pastebėjo vieno žiūrovo, pirkusio bilietą, ranką su sužalotu 
rodomuoju pirštu. Kitoje rankos pusėje - raudonas randas. Pra- 
džioje jai pasirodė, kad žmogus rodo į ją pirštu, bet po to ji 
suprato, kad pirštas tiesiog nesilanksto. 

- O pats žmogus? 

- Ji pastebėjo tik ranką. 

- Kad nors kokį kabliuką. 

- Šįvakar tame kino teatre prasidės rusų filmų demonstravi- 
mas, kuris truks tris dienas. Antrą savaitės pusę bus rodomi lenkų, 
vengrų ir graikų. 

- Gerai, aš tuo užsiimsiu, - pasakiau. 

- Yra dar šis tas. 

- Taip? 

- Šiandien skambino Piteris iš Londono. Jie patikrino Keinų 
šeimą ir nerado nieko įtartino. O ištirti žuvusius šeimos narius 
buvo nelengva. Žmonės natūraliai vengia kalbėti apie mirusiuo- 
sius. Vis dėlto pavyko rasti karo draugų iš Vernono eskadrilės, 
mačiusių, kaip žuvo Džonas. Jis numušė devynis lėktuvus, gavo 
daug apdovanojimų. Džonas buvo grandies vadas. Jį numušė prie 
Duvro. Lavonas surastas, atpažintas ir palaidotas šeimyniniame 
Keinų rūsyje. Apie Dianą Kein pavyko sužinoti nedaug. Ji gavo 
įprastą savo luomui išsilavinimą, bet buvo gana aikštinga mergai- 
tė, ko nemėgstama prisiminti. Karo metais savanore įstojo į 
moterų pagalbinį korpusą. Jos buvusios draugės tvirtinimu, ji taip 
pasielgė dėl to, kad mėgo nepriklausomybę ir nuotykius. Ji atsi- 
dūrė tarp septyniasdešimties moterų, žuvusių dokuose vokiečių 
antskrydžio metu. 

- Ar žinote, koks tas moterų korpusas? 

- Ne. Tada jis nebuvo oficialus. Jos surinko pinigų ir dokuose 
įrengė darbininkų valgyklą. Džonsonui pavyko rasti darbininką, 
tuo metu dirbusį uoste. Jis pasakė jam vieną įdomią detalę: šios 
moterys karui aukojo ne tik savo laiką. Jų patriotizmas buvo toks 
didelis, kad jos intymiai bendravo su tais, kuriuos aptarnavo. Tai 
svarbu? 

- Mums gal ir ne, - pasakiau aš. - Bet šeimai, kuriai moters 
garbė aukščiau visko, svarbu. Galėjo būti taip, kad jie apsidžiau- 
gė, jai mirus... Dėl visa ko duokite ataskaitą centrui. 

- Jau daviau. Jums dar ko nors reikia? 

- Kol kas ne. 

- Puiku. Tiesa, yra šiokių tokių permainų. Ernis Bentlis persi- 
kėlė į mansardą, kur anksčiau gyveno Koldvelas. Žinote adresą?) 

- Taip. 

- Mes reorganizuojamės, ir dabar viskas eis per jį. Jis taip pat 
rūpinsis specialia ginkluote. Telefono numeris tas pats. 

- O'key. Ir labai ačiū. 

Aš pakabinau ragelį. 

Taigi mes aptikome pėdsakus. Svetimšalis užsienyje nuspren- 
dė pasižiūrėti filmą gimtąja kalba. Tuo jis pažeidė savo profesijos 
taisykles, bet tėvynės ilgesys pasirodė stipresnis. 

Tokią pat klaidą padarė Dilindžeris 1r sumokėjo už ją gyvybe. 

Paskambinau į viešbutį Tumiui ir pasakiau, kad ruošiuosi į 
pasalą kino teatre. Paprašiau, kad viešbutyje lauktų mano nurody- 
mų. Tumiui nepatiko, kad vykstu vienas, bet taip jau aš įpratęs. 
Pirmą šūvį norėjau iššauti pats. Paprašiau jo pasėdėti mano kam- 
baryje, jei kartais paskambintų Votfordas ar Rendolfas, ir pažadė- 
jau kartkartėmis paskambinti. 

“Grenoblio" kino teatre programa prasidėdavo 9.30, o kasa 
atsidarydavo prieš pusvalandį, taigi turėjau dar keturiasdešimt 
penkias minutes laiko. Nusprendžiau, kad prasidėjus seansui iš 
karto sėsiu į paskutinę eilę. Jei Čaris ateis, jis kaip ir aš nerizikuos 
pereiti tarpueiliu. Taigi viskas priklauso nuo to, kuris kurį paste- 
bėsime pirmas. 

Kad nesusidurčiau su bendrininku, kurį Čaris galėjo pasiųsti 
prieš ateidamas, išėjau iš kino teatro, sėdau į taksi ir nuvažiavau į 
Grinvič-Viledžą. Prie Gretchen namo paprašęs vairuotojo pa- 
laukti, pakilau į jos butą ir pasibeldžiau. 

Man niekas neatsakė, bet už durų tyliai grojo radijas. Pasukęs 
rankeną pravėriau duris ir pašaukiau ją, pagalvojęs, kad ji vonio- 
je. Bet niekas neatsiliepė. Aš įėjau. Svetainėje švietė viena lempa, 
o šalia sieninio šviestuvo stovėjo įjungtas radijas. 

Greičiausiai ji buvo išėjusi apsipirkti, bet man nesinorėjo 
laukti. Pakėliau Selviko portreto uždangą ir pastebėjau, kad prie 
jo dirbta. Po to grįžau į taksi. 

Tuo tarpu atsidarė “Grenoblio" kasa, ir per langelį padavęs du 
dolerius, gavau bilietą ir grąžą. Tamsoje radau vietą, iš kurios 
matėsi įėjimas, ir įsitaisiau su paruoštu pistoletu. 

Po dvidešimties minučių salė buvo pilna, bet Čaris neatėjo. Aš 
pasižiūrėjau filmą nesuprasdamas nė vieno žodžio. 

Per pertrauką tarp seansų išėjau į fojė ir dar kartą peržvelgiau 
įeinančią publiką, bet nepastebėjau nė vieno panašaus. Kad bū- 
čiau tikresnis, palaukiau dar dešimt minučių ir išėjau iš kino 
teatro. 

Taigi pėdsakai dingo. 24-ąja gatve žingsniavau pėsčias, kad 
po nesėkmės aprimčiau. Dirbančio tokį darbą nervai turi būti 
stiprūs. 

Iš vaistinės paskambinau Tumiui ir atitraukiau jį nuo televizo- 
riaus. Jis pranešė, kad Rondina su Telbotu buvo restorane, 0 po to 
taksi parvažiavo namo. Telbotas grįžo į ambasadą ir, atrodo, iš ten 
neišėjo. Editos butą stebi dvi grupės agentų: pastato viduje ir šalia 
j0. 

Šis pranešimas gautas prieš pusvalandį, taigi ji greičiausiai 
niekur nespėjo išeiti. Tumio paprašiau likti sąvo poste. Jis nep- 
rieštaravo. Visą vakarą kaupęsis lietus dabar ėmė lyti. Tumis 
turėjo pranešti Martinui Greidžiui apie neįvykus; mano susitiki- 
mą su Čariu ir sužinoti, ar verta pabandyti dar. Man reikėjo 
kategoriško įsakymo. 

Dabar atėjo laikas veikti rimtai. : 

Seklius, stebėjusius Rondinos butą, aptikau gana Šreitai. Mie- 
lai pasiųsčiau juos į kvalifikacijos kėlimo kursus. Prie namo abu 
sekliai buvo gana seni. Vienas iš jų rūkė mašinoje-su pakeltais 
stiklais, o kitas nuo lietaus slėpėsi praėjime. Gali būti, kad už tai 
jis susimokės gyvybe. 

Trečias stypsojo aikštelėje aukštu žemiau Rondinos buto, 
vaidindamas, jog laukia lifto. O iš tikrųjų jis nenuleido akių nuo 
kabinos, stebėdamas, kokiame aukšte ji sustos. Tačiau šį kartą 
jam nepavyko. Turėjau šešis kartus pasikelti ir nusileisti, kad 
susukčiau jam galvą, o po to pakilau į Rondinos butą laiptais. 

Nuspaudžiau skambučio mygtuką. 

- Kas ten? - suskambo jos balsas. 

- Taigeris, brangioji, - atsakiau aš. 

Rondina nesvyruodama atidarė duris. Ji stovėjo su baltu cha- 
latu, švytinti ir nuostabi. Kiekvienas jos kūno išlinkimas dvelkė 
moteriškumu. 

- Ar galima įeiti? - paklausiau aš. 

- Žinoma. 

Rondina nusišypsojo. Aš vėl grįžau į praeitį prieš dvidešimtį 
metų. Vėl buvau tuo žmogumi, kurį savo šypsena ji galėjo išvesti 
iš proto. 

Ji laukė reakcijos, bet aš susitvardžiau. Kitas mano vietoje 
būtų nukautas, bet aš buvau baigęs Rondinos mokyklą, todėl 
nepažeidžiamas. Aš tik pasakiau: 

- Dėkoju, mažyte, - ir įėjau. 

Uždariusi duris ji nusekė mane į svetainę. Iš grotuvo šį kartą 
skambėjo Vagneris - meilės ir mirties tema. Labai tiko. 

Ji atrodė pavargusi. Juodi ratilai po akimis, raukšlės šalia lūpų 
rodė tikrą amžių, ir aš susigriebiau begalvojąs apie jausmus, 
kuriuos laikiau seniai mirusiais. 

Skrybėlę ir apsiaustą pasidėjau ant kėdės, atsisėdau sofos 
kampe ir ištiesiau kojas. Jos elgsenoje atsispindėjo nervingumas, 
ji nuėjo prie baro stengdamasi tai nuslėpti. 

- Išgersi? 

- Kodėl gi ne? 

- Škotiško? 

- Mažyte, tiek kartų gaminai man gėrimus, kad galėtum prisi- 
minti, ką aš geriu. Mano skonis nuo tada nepasikeitė. Paprasto 
viskio ir imbierinio alaus, nestiprus mišinys. 

Rondinos žaidimas buvo nepriekaištingas, bet neturėjo pras- 
mės. Mes buvome vieni. 

- Kaip jaučiasi tavo misteris Selvikas? 

Ji padėjo taurę ant stalo. 

- Jis atsigavo. Pirmadienį pradės dirbti kaip paprastai. 

- Girdėjau, pusryčiavai su juo. 

Ji žvilgtelėjo į mane. 

- Tau nepatinka? 

- Galbūt, - paėmiau taurę ir paragavau gėrimo. Jis buvo 
sumaišytas teisingai. - Priepuolis prasidėjo pačiu netinkamiausiu 
momentu. 

Ji paniuro, berods, manęs nesupratusi. 

- Tokie priepuoliai pasitaikydavo jam ir anksčiau. 

- Ir visada prieš juos kartu pusryčiaudavote? 

Ji suprato, kurlink suku, ir taurė sudrebėjo jos rankoje. Aš 
pakeičiau temą, dar nespėjus jai rasti tinkamo atsakymo. 

- Mes gavome informaciją apie Dianą Kein. Ar tau įdomu, ar 
ir taip viską Žinai? 

Ji suakmenėjo. Taurė iškrito iš jos rankų ir sudužo. Grindimis 
prie manęs atslydo gabaliukas ledo, ir aš paspyriau jį koja. Rondi- 
nos veidas mirtinai išbalo. 

Nesugebėjau nuslėpti džiugios šypsenos. 

- Per ją tu ir patekai į Keinų šeimą. Lieka išsiaiškinti tik viena, 
mažyte: kur tikroji Edita Kein? - Rondina tylėjo. - Aš pats 
atsakysiu į šį klausimą. Galbūt tikroji Edita Kein kur nors įkalinta. 
Bet aš lažinčiausi, kad ji nebegyva. Tu mėgsti sunaikinti pėdsa- 
kus. Visas rekomendacijas davė Žmonės, pažinoję Editą vai- 
kystėje, o ne suaugusią. Padėjo Keinų šeimos reputacija, niekas 
negalėjo pagalvoti, kad Keinų šeimos narys gali būti įtartinas. Jei 
ši istorija paklius į laikraščius, ji pražudys Keinus. 

Rondinos rankos taip drebėjo, kad ji vos benulaikė cigaretę. Iš 
kišenės išsiėmiau reklaminę savo viešbučio degtukų dėžutę, pri- 
degiau ir numečiau degtukus ant stalo. Ji giliai užsitraukė ir 
pasistengė susitvardyti. 

- Taigeri, tu apsirinki. 

- Ne, mano džiaugsme. 

- Tu negali... 

- Palauk artimiausių įvykių ir įsitikinsi. 

Ji dar kartą užsitraukė, užgesino cigaretę, sugavo mano žvilgs- 
nį, įdėmiai pasižiūrėjo man į akis ir ankstesnės Rondinos tonu 
šaltai nukirto: 

- Aš neleisiu, kad tu sumaišytum Keinų pavardę su purvais. 

- Ir kaipgi tu tai padarysi? Su Vidoro Čario pagalba? 

Ji ilgai tylėjo, po to jos veide šmėstelėjo užuojautos šešėlis. 
Pagaliau ji ištarė: 

- Ak tu kvailuti. 

- Rondina, aš visada gerbiau tavo sugebėjimus. Tu Žinai visas 
amato gudrybes ir visus subtilumus. Bet šįsyk tu prašovei pro šalį. 
O nuo šitokio tono aš apsidraudęs. 

- Taigeri... 

- Prieik prie manęs, Rondina. Noriu, kad žaistum iki galo. 
Prisimeni paskutinį mūsų pasibučiavimą - pasibučiavimą su mir- 
timi? Prieik, noriu Žinoti, kokio skonio tavo bučiniai dabar. 

Rankomis ji mėšlungiškai įsikibo į kėdės atlošą, o akys žyb- 
telėjo. 

- Noriu Žinoti, ar tavo bučiniai nepasikeitė po to, kai tu 
garbingai šeimai pridarei tiek nelaimių ir nužudei niekuo nekaltą 
kūdikį. Noriu Žinoti, ar tavo bučiniai neturi mirusiųjų dėl tavo 
kaltės prieskonio. Prieik, Rondina. 

Ji automatiškai pakilo ir sustingo nejudėdama, lyg įtemptas 
lankas. 

- Prieik arčiau, brangioji, - pasakiau aš. - Aš visada nešiojuosi 
pistoletą, kaip ir anksčiau. Gal tau pavyks nutaikyti patogų mo- 
mentą, ištraukti jį 1r iššauti man į krūtinę. 

Žinojau, kad šypsausi, nes jaučiau, kaip įsitempia lūpos, ap- 
nuogindamos dantis. 

Tada Rondinai kažkas atsitiko. Tai prasidėjo nuo akių. Pama- 
žu dingo įtampa, ir ji tapo ankstesne Rondina, kurią aš gerai 
pažinojau, - mylima, geidžiama, neapkenčiama. Ji vėl susivaldė ir 
pasijuto padėties šeimininkė. Lėtai ir pasitikėdama savimi ji 
priėjo prie manęs, 0 jos chalatas plaikstėsi su kiekvienu žingsniu, 
atidengdamas kojas. Švelni šviesa išryškino nuostabią figūrą. 

Sėdėjau ant sofos ir Žiūrėjau, stengdamasis atspėti jos mintis. 
Tai nebuvo sunku. 

Ji sušnibždėjo: 

- Taigeri, pasakyk, ar labai mane myli? 

Aš neįspėjau jos minčių. Ji pradėjo naują gundymo etapą. 

- Labiau, nei tikiesi, - atsakiau aš. Daugiau nesišypsojau. 
Mano kūnas įsitempė, o balsas skambėjo kimiai ir labai garsiai. 

- Kažkada dėl manęs būtum padaręs viską. 

- Tai buvo seniai. Dabar tau galiu padaryti tik viena - nušauti. 

- Jei... tikrai taip... tai ar nepadarytum man dar vieno dalyko? 

- Ne. 

Ji atsiklaupė ant sofos šalia manęs, po to slystelėjo taip, kad jos 
keliai prigludo prie mano kojos. Chalato iškirptė atidengė gilų 
griovelį tarp krūtų. 

- Prašau, išklausyk manęs, - su paperkančiu paprastumu pasa- 
kė ji. 

- Kodėl? | 

- Todėl, kad tu mane myli. 

Aš pastūmiau jos kelius į šoną. 

- O tu? Pasakyk man, ar tu mane dar tebemyli? 

- Dar? 

- Tu taip puikiai mokėjai kalbėti apie meilę, brangioji. Kai 
gulėdavau greta tavęs ir klausydavausi tavo balso, mano viduje 
viskas tirpo. Kur mes besimylėdavome - šiene ar lovoje, tu visada 
kartodavai, kaip be galo mane myli. Pasakyk man tai dar kartą. 
Noriu žinoti, ar išliko tas tonas. 

- Aš pamilau tave iš pirmo žvilgsnio. 

- Tu kartoji tą patį, Rondina. Sugalvok ką nors naujo. 

Ji lėtai pakėlė ranką ir pirštais švelniai palietė mano veidą. 

- Aš myliu tave, Taigeri, - pasakė ji. 

Ši frazė prasiskverbė į mano sielą, ir ji sunerimo. Rondina tai 
suprato, 0 aš ėmiau savęs neapkęsti už bundančius manyje šiltus 
jausmus, nes būtent juos dvidešimtį metų beviltiškai stengiausi 
numarinti. 

- Ar galiu dabar paprašyti? 

Aš nutylėjau, 0 ji pasakė: 

- Palik ramybėje Keinų šeimą. 

- Žudikai nesikeičia, - pasakiau aš. 

Jos veidas liko ramus, tik akyse atsirado nauja išraiška. 

- Tai tiesa. 

Norėjau ją sulaikyti, bet negalėjau. Primerkusi akis ji palinko 
prie manęs, suėmė veidą rankomis ir prigludo lūpomis prie bur- 
nos, liežuviu įveikdama mano lūpų pasipriešinimą. Aš suspau- 
džiau jos pečius, ir praeitis sugrįžo. Chalatas nuslydo nuo jos 
pečių, ir aš pajutau ją prie savo krūtinės dejuojančią, dūstančią 
nuo aistros. 

Mane užvaldė buvę jausmai, ir aš supratau, kad negaliu jiems 
priešintis. Mane išgelbėjo pati Rondina. Uždususi ji sustingo ir 
staiga griežtais judesiais pabandė išsivaduoti iš mano glėbio. Jos 
akyse atsispindėjo baimė ir kažkoks kitas jausmas, nors aš taip ir 
nesupratau, koks. Aš paleidau ją, ir ji užsitraukė ant pečių chalatą. 
Sugniaužusi jo atvartus ji trūkčiojančiu balsu ištarė: 

- Man labai gaila... 1š tiesų... 

Man nebeliko nieko kito, tik šyptelėti. Komedija užsitęsė 
pernelyg ilgai. Naujas vaidinimas velniškai nusisekęs, tačiau vis 


82 


tie patys seni triukai. Aš tik buvau nustebintas, kad ji nė nebandė 
ištraukti mano pistoleto. 

Aš atsistojau, pasiėmiau skrybėlę, apsiaustą ir nusišypsojęs jai 
pasakiau: 

- Greitai, Rondina, tau teks už viską sumokėti. O kol kas - iki. 

Eidamas link durų aš jaučiau jos žvilgsnį 1r suvokiau, kad 
dabar esu puikiausias taikinys, bet žinojau, kad Rondina neišdrįs 
šauti. 

Gatvėje lietus tiesiog pliaupte pliaupė. Visos pro šalį važiuo- 
jančios mašinos buvo užimtos, ir aš patraukiau į viešbutį pėsčio- 
mis. Praeitą sykį šiame kelyje man pasitaikė sutikti porą nekvies- 
tų pakeleivių, iš kurių du aš nušoviau. Galbūt šį kartą viskas bus 
kitaip. 

Pasiekęs Brodvėjų kiaurai peršlapau, tad užsukau į barą ap- 
džiūti ir sušilti. Po pusvalandžio sėdau į taksi ir nuvažiavau į 
viešbutį. 

Aš pasibeldžiau į savo kambario duris, kur manęs laukė Tu- 
mis. Jis neatsakė, ir aš nusprendžiau, kad užsnūdo. Atsirakinęs 
duris savo raktu, įėjau, užžiebiau šviesą ir pamačiau, kad jis guli 
ant lovos kniūbsčias. Tačiau jis nemiegojo. Jo pakaušyje matėsi 
maža skylutė, o ant baltos paklodės buvo pasklidusi didžiulė 
raudona dėmė. Aš 1š karto supratau, kaip tai įvyko. 

Švarus darbas, Rondina, pagalvojau. Degtukai su mano vieš- 
bučio adresu, kuriuos neapdairiai palikau ant jos stalo, skambutis 
žudikui Vidorui Čariui, gerai nutaikytas begarsio pistoleto šūvis 
per pravertas duris - ir darbas atliktas. Jei ne viena detalė. Žudikas 
negalėjo matyti aukos veido, nes Tumis gulėjo kniūbsčias. Tai 
buvo mano kambarys, lovoje gulėjo vyras, vadinasi, ten turėjau 
būti aš. Vargšas Tumis. 

Viešbučio telefonistas buvo pagyvenęs ligotas žmogus. Jis 
pasakė, kad neseniai man skambino vyriškis ir klausė mano 
kambario numerio. Pasakęs numerį telefonistas norėjo sujungti, 
bet šis padėjo ragelį. Portjė taip pat negalėjo pasakyti nieko 

įdomaus: visą vakarą jis buvo užsiėmęs ir nestebėjo įeinančiųjų ir 
išeinančiųjų. 

Grįžęs patikrinau kambarį, bet nieko neradau. Kulkos eksper- 
tizės duomenis gausiu vėliau. 

Bet šį tą vis dėlto radau. Tumio švarko kišenėje aptikau du 
laiškus, persiųstus iš senojo viešbučio. Pirmajame buvo praneši- 
mas, kad pas juos iš Mechiko atvežtas mano lagaminas, antrasis - 
nuo vokiečių chirurgo, plastinių operacijų specialisto. Jis rašė, 
kad nufotografuota moteris niekada nebuvo jo pacientė, bet jis ją 
pažįsta. Tai Rondina Lund, su kuria susipažino per karą. Berods, 
ji mirusi, bet apie tai Žinąs tik iš gandų. 

Ką gi, aš galiu informuoti jį tiksliau. 

Pirmas mano skambutis buvo Martinui Greidžiui, antrasis - 
Tomui Votfordui. Pastarasis norėjo, kad palaukčiau, kol atva- 
Žiuos jo žmonės, bet aš atsisakiau. Pasakęs, kad paskambinsiu dėl 
smulkesnių Žinių apie Žmogžudystę ir kulką, padėjau ragelį. 
Neturėjau laiko dalyvauti įprastinėse policijos procedūrose. Be 
to, jei į šią bylą įsikiš Cholas Rendolfas, bus daug bereikalingų 
komplikacijų. 

Susikroviau kuklią savo mantą, nusileidau žemyn ir susimo- 
kėjau, nenurodydamas jokio adreso. Už trijų kvartalų įėjau į mažą 
komivojažierių viešbutį ir išsinuomojau kambarį Frenko Vilsono 
iš Memfio, Tenesio valstijos, vardu. 

Nors buvo vėlu, paskambinau Stefanui Midrosui ir jį pažadi- 
nau. 

- Klausau, - piktai pasakė jis. 

- Kalba Taigeris Menas. Atleiskite, kad prikėliau, bet reikalas 
labai svarbus. 

- Nesijaudinkite, viskas gerai. 

- Nenoriu su niekuo kontaktuoti, todėl prašau jūsų tai padaryti 
už mane. 

- Žinoma. 

- Jūs žinote, kaip susisiekti su Gregoriu Gofta? 

- Dabar jis namie. Neseniai su juo kalbėjausi. : 

- Gerai. Tegul jis man sužino Aleksio Minerio adresą: Tai 
užsienio ambasados bendradarbis. 

- Tas Mineris ne tik ambasados bendradarbis, - nutraukė mane 
Midrosas. - Jis labai pavojingas. 

- Žinau. Jei jo dabartinis darbas tik kaukė, jis veikia ne vienas, 
o kartu su kitais žmonėmis. Gal jis ir yra ta grandis, kurios aš 
ieškau. 

- Aš pažįstu šį žmogų nuo Vengrijos laikų, - pasakė Midrosas. 
- Jis labai pavojingas ir nesibjauri jokiomis priemonėmis, bet šiuo 
momentu, kaip ambasados darbuotojas, naudojasi diplomatinės 
neliečiamybės teise, ir daugiausia, ką galima padaryti, - paskelbus 
persona non grata, išsiųsti jį iš šalies. 

- Galima ir dar kai ką padaryti. 

- Būtent? 

- Palaidoti jį čia. 

Patylėjęs Midrosas prakalbo linksmesniu balsu: 

- Linkiu sėkmės, sere. Pasistengsiu jums padėti, kaip sugebė- 
siu. Tuoj pat perduosiu jūsų prašymą. 

- Paskambinsiu jums vėliau, - pasakiau ir padėjau ragelį. 

Turėjau pamiegoti. Daug įspūdžių, šis tas dar laukė, todėl 
reikėjo išlaikyti sportinę darbo formą. Užsirakinęs duris užtrau- 
kiau užuolaidas ir griuvau į lovą. 

Apgalvodamas būsimus savo veiksmus užsnūdau su pistoletu 
rankoje. 

Dešimtą valandą nusiprausiau po dušu, nusiskutau, apsiren- 
giau ir paskambinau Stefanui Midrosui. Be jokios įžangos jis 
davė man Aleksio Minerio adresą. 

- Jis gyvena 16-oje gatvėje, 1149-ame name, virš itališkų 
delikatesų parduotuvės. Name yra keturi išėjimai: į gatvę, ant 
stogo ir du - per rūsį ir šonines gatveles. Gofta įspėjo, kad reikia 
saugotis. Šis žmogus - savo amato meistras. 

- Aš - taip pat. 

- Jums reikia pagalbos? 

- Kol kas ne. Vėliau pranešiu. 

- Mūsų organizacija didelė, misteri Menai. Veikiame neoficia- 
liai, bet mano žmonėmis galite pasitikėti: tokiuose darbuose jie 
labai patyrę. 

- Aš dėkoju už pasiūlymą, bet manau, kad jūsų Žmonių man 
neprireiks. 

- Suprantu. 

Aš padėjau ragelį, pasikartojau adresą, įsidėjau į dėklą pistole- 
tą ir pasiėmęs apsiaustą bei skrybėlę išvykau į inspekciją. 

Namas buvo vidutinis, neseniai suremontuotas, kad butai būtų 
brangesni. Apėjęs kvartalą įsitikinau, kad dauguma gyventojų - 
slavai, vokiečiai ir italai. 

Po to paskambinau Čarliui Korbinetui. Nespėjus nieko papra- 
šyti, jis pranešė, kad Rendolfas ir Votfordas būtinai norėjo su 
manimi pasišnekėti, bet po ilgų įkalbinėjimų jam pavyko juos 
įtikinti, kad man ir toliau būtų leidžiama veikti laisvai. 

Aš Čarliui pareiškiau, kad man reikalingas uniformuotas miesto 
priešgaisrinės apsaugos tarnautojas, kuris palydėtų mane į tą 
namą kaip inspektorių, ir aš galėčiau nepastebimai jį apžiūrėti. 
Šio žmogaus lauksiu po valandos prie artimiausio kampo. Pulki- 
ninkas mane suprato, pažadėjo padėti ir prisakęs būti atsargiam 
palinkėjo sėkmės. 

Apie dvyliktą valandą prie kampo sustojo raudona gaisrinė. 
Už vairo sėdėjo jaunas vaikinas, o penkiasdešimtmetis keleivis 
panėšėjo ne tiek į gaisrininką, kiek į policininką. Tačiau jo rankos 
ir veidas buvo randuoti nuo apdegimų. Linktelėjęs jis prisistatė 
kaip kapitonas Merėjus ir paklausė, kas nutiko. 

- Reikia apžiūrėti 1149 namo išėjimus į 16-ą gatvę, - pasakiau 
aš. 

- Bet mes ten buvome praėjusią savaitę. 

- Nueisime dar kartą. 

Jis gūžtelėjo pečiais. p 

- Name pavyzdinė tvarka. Labai geras jo valdytojas. 

- Vis dėlto pasižiūrėsime. 

- Ar galiu užduoti vieną klausimą? . 

- Taip. 

- Nurodymas apžiūrėti atėjo iš aukščiau, ar ne? Policijos byla? 

- Panašiai. 

Jis nusišypsojo ir linktelėjo. 

- Aišku. Kaip dirbsime? 

- Kaip paprastai. Svarbiausia, kad neišsigąstų gyventojai 1 
valdytojas. | 

- Nesirūpinkite. Mes dažnai šitaip tikriname. 

Privažiavome 1149 namą. Čia sutikome policijos mašiną. Mes 
tarsi prabėgomis pasisveikinome. Gatvėje niekas neatkreipė į 
mus dėmesio. Policininkai ir gaisrininkai šioje gatvėje svečiuo- 
davosi dažnai. 

Valdytojas, senyvas italas, gyvenęs rūsyje, taip didžiavosi 
savo pareigomis, kad dievino dažnus inspektavimus. Šypsoda- 
masis ir tarškėdamas apie pastato švarą ir saugumą jis pavedžio- 
j0 mus po visą namą ir tiesiog nušvito, kai Merėjus prie 1149 
parašė pliusą. 

Šiai komedijai teko sugaišti dvi valandas, bet aš pamačiau 
viską, ką norėjau. Keturi aukštai naudojosi vienu liftu, laiptinė 
siekė stoginę, ant namo sienų buvo metalinės gaisrinės kopėčios. 

Mes jas visas patikrinome. Besikepurnėdamas šalia Minerio 
buto žvilgtelėjau per langą. Jo nebuvo namie, kaip ir buvo sakęs 
valdytojas. Ant virtuvės stalo stovėjo du tušti viskio buteliai, 
vienas puspilnis ir keturios taurės. 

Merėjus ūžpildė savo žurnalą, uždavė kelis įprastinius klausi- 
mus ir mes išėjome. 


ė "a 
Mašinojejis paklausė: a 
- Patenkintas? ' 
- Taip, dėkoju. 


- Ar galiu dar kuo nors jums padėti? 

- Kol kas ne. Kur vykstate? 

- Grįšiu budėti. Ar jus kur nors nuvežti? 

Aš pasakiau, kur. Tai buvo netoli. Man reikėjo atsakymų į kai 
kuriuos klausimus. Gal Gretchen Lark atsakys. 

Ji buvo apsivilkusi dažais ištepta plačia palaidine iki kelių. 
Kairėje rankoje laikė paletę, dantyse spaudė teptuką, dešine atida- 
rė man duris. Pamatęs šį reginį taip įsikvatojau, kad jai vos 
neiškrito teptukas. 

- Na ir staigmena, Taigeri. 

Jos palaidinė buvo užsegta tik dviem vidurinėmis sagomis, ir 
iš boluojančios odos baltumo aš supratau, kad po palaidine ji 
daugiau nieko neapsivilkusi. 

- Bohema iki kaulų smegenų. Tai man patinka. 

Ji sumišusi nusišypsojo, nužvelgė save, ir atrodė, kad nežino, 
kur dėti rankas. Galų gale, nusibraukusi nuo veido plaukus, 
judesiu pakvietė užeiti. 

- Nežiūrėk į mane. Aš nelaukiau svečių. 

- Atrodai nuostabiai. 

Ji triuškinančiai Žvilgtelėjo per petį. 

- Vyrai! 

Paskui terpentine išskalavo teptuką, jį nušluostė ir padėjo ant 
stalo prie kitų, šalia molberto. 

Priėjau ir pažvelgiau į portretą. Bertonas Selvikas atrodė kaip 
tikras britų liūtas - išdidus, orus, veržliu žvilgsniu ir ryžtingu 
smakru. 

- Tau patinka? 

- Atrodo šiek tiek pervargęs ir ligotas. 

Gretchen susiraukusi pasitraukė kelis žingsnius, pasižiūrėjo į 
portretą, pastūmė molbertą, kad pasikeistų apšvietimas, ir susi- 
mąsčiusi linktelėjo. 

- Tu teisus. Čia aš apsirikau. Mano klaida - realizmas. Kaip tu 
manai, ar verta tęsti? 

- Dieve mano, aš ne dailininkas. Bet jei portretas skirtas jo 
Žmonai, tavimi dėtas jį šiek tiek pagražinčiau. 

- Nebloga mintis. 

- Kaip jis jaučiasi? 

- Daug geriau. . 

- Kas gi jam nutiko? o 

- Kaip jau esu tau sakiusi, jo skrandyje žaizda. Pernai jam 
pašalino tulžies akmenis. Tikram gydymuisi nelieka laiko. Jis 
visas prikimštas vaistų... Jei neprieštarausi, aš apsirengsiu. 

- Man šitaip labiau patinka, - pasakiau šypsodamasis. 

Ji nusivaipė, pavadino mane pasileidėliu ir dingo miegama- 
jame. 

Šalia kėdės, kurioje pozavo Selvikas, stovėjo stalas, ant kurio 
pastebėjau nedidelę dėžutę ir atidariau ją. Tai buvo Selviko 
vaistinėlė. Joje tilpo apie tuziną flakonų ir dėžučių su įvairiomis 
tabletėmis, kapsulėmis ir žirneliais. 

Iš miegamojo pasirodė Gretchen su sijonu ir megztiniu, dvelk- 
dama terpentinu ir “Chanel Nr. 5". Parodžiusi atvirą dėžutę ji 
pasakė: | 

- Supratai, apie ką aš? Jis sėdi ir valgo juos kaip saldainius. 

- Daktarai žino, ką daro, - pasakiau aš. 

Ji susiveržė diržą tr išlygino sijoną ant klubų. 

- Kažkada aš dirbau medicinos sesele, - ji nusijuokė. - Keista, 
bet man visada norėjosi išbandyti viską. Aš buvau gera seselė, bet 
tai man greitai nusibodo. Atrodo, ilgai aš niekur neužsibūnu. 

- Galėtum pabandyti ištekėti. Tai tau turėtų patikti. 

- Galbūt vėliau, Taigeri. Šis tas dar neišbandyta, ir nors esu 
moteris, norėčiau pažinti gyvenimą, kol neatsistojau prie nešvarių 
indų kriauklės, - ji pasisukiojo ant besisukančios kėdės. - Taigi ką 
mes dabar veiksime? Šiandien šeštadienis, be to, aš alkana. Užuo- 
mina aiški? 

- Eime, papietausime, - pasakiau aš. 

- Kur? 

- Na, į tą restoraną su egzotišku meniu. 

- O, ten, kur buvome praėjusį kartą? 

- Dieną ten pasirodymų nebūna, bet maistas geras. 

Mums atėjus į restoraną, Delo dar nebuvo, bet mus įleido Džo 
Stounas, pasveikindamas plačia šypsena, o Gretchen - dar ir 
švilptelėjimu. Stounas vertėsi slėpdamas vogtus daiktus, ypač 
brangiuosius akmenis, be to, gaudė narkotikų pirklius. Ypač 
nekentė heroino, nuo kurio mirė jo žmona. Jis nužudė “Stūmiką", 
tiekusį jai narkotikus, bet šiuo kerštu nepasisotino. Policijoje jis 
turėjo gerą vardą, todėl jam daug ką atleisdavo. 

Rekomendavęs šiandieninius patiekalus jis užleido vietą pa- 
davėjui. Kai susėdome už stalo, Stounas vėl priėjo ir pasakė turįs 
šį tą pranešti, leisdamas suprasti, kad tai ne moterims. Atsidususi 
Gretchen mane paleido. 

Bet tai neturėjo nieko bendro su seksu. Kabinete manęs laukė 
Delas. Uždaręs duris jis pasakė: 

- Taigeri, turiu jums Žinią apie Žmogų sužalotu pirštu. Jį matė. 

- Kur? 

- Netoliese. Kvartale tarp 4-osios ir 14-osios gatvių. 

- Kas jį pažino? | 

- Du žmonės. Laikraščių pardavėjas atpažino ranką. Tas žmo- 
gus pirko pas jį užsienietišką laikraštį. O smulkus narkotikų 
prekeivis Martis Lemanas visai atsitiktinai pardavė jūsų žmogui 
tris kapsules heroino. Martis matė jį tik vieną kartą, ir prietemoje. 
Šie duomenys jums padės? 

- Taip. Jie tinka. Svarbu, kad šis žmogus - narkomanas. 

- Taip. Saugokitės, Taigeri, - tokie Žmonės pavojingi. 

Kai grįžau pas Gretchen, ji įgėlė: 

- Na ir kaip ji? 

- Nesusipratimas, - pasakiau aš. - Visai kitas reikalas. Valgyki- 
me - man reikės eiti. 

- Galėsiu eiti su tavimi? 

- Ne! 

- Kodėl? 

- Turiu reikalų. Sandėriams moterys trukdo. 

- Aš dar tave pamatysiu? 

- Galbūt. 

- Kada? 

Aš pakviečiau padavėją ir mokėdamas pinigus paklausiau: 

- Tu tikrai nori mane dar kartą pamatyti? 

Jos akys padūmavo, o lūpose pasirodė švelni šypsena. 

- Žinoma, Taigeri. Man pačiai keista, bet jaučiu, kad iki tavęs 
mano gyvenime nebuvo nieko tikro. Nuo tada, kai mes susipaži- 
nome... na, aš jaučiuosi visai kitaip. 

- Šitaip nejuokaujama. Man labai gaila, jei tu juokauji. 

- Negąsdink manęs. 

Pasijutau ramiai ir lengvai. Jei jau nėra ateities su Rondina, o 
jos niekada iš tikrųjų nebuvo, tai vis tiek, su kuo ji bus. Galbūt su 
Gretchen Lark, kas žino? Kol kas lenktynės nebaigtos, vėliava 
nenuleista. 

- Tu manęs neišduosi? 

- Kaip tu galėjai pagalvoti? 

- Bent jau pasistenk. 

Aš atsilošiau ir ėmiau ieškoti žodžių. 

- Sakykime, aš turiu ką nors nužudyti. 

- Tai būtina? 

- Taip. 

- Ir nėra kitos išeities? 

- Jokios. 

- Kas jis? 

- Tai ne vienas žmogus. Greičiausiai du. Yra ir daugiau, bet jie 
jau gavo, ko nusipelnė. 

Gretchen pažvelgė į mane su užuojauta. 

- Suprantu ir užjaučiu tave, Taigeri. Daryk, ką reikia, tik 
nepalik manęs... Kada? 

Aš kilstelėjau pečius. 

- Gal šį vakarą. 

- Tu būsi atsargus? 

- Aš visada atsargus. 

- Tu sugrįši? 

- Vėlai. 

- Aš tavęs lauksiu, - švelniai pasakė ji. 

Apie 17 valandą išleidau Gretchen prie jos namų ir nuvykau 
pas Ernį Bentlį į naują jo prieglobstį. Tai buvo kažkas panašaus į 
laboratoriją ir šaltkalvių dirbtuvę. Kai aš įėjau, jis sėdėjo prie 
mikroskopo. 

Eidamas pro Minerio butą aš nužiūrėjau jo spynų rūšis ir dabar 
paprašiau Ernio pagaminti keletą raktų. Per dvidešimtį minučių 
Jis pagamino šešis. Kuris nors turėtų tikti. 

Laukdamas raktų paskambinau Čarliui Korbinetui dėl kulkos, 
kuria buvo nušautas Tumis. 

- Ji paleista iš to paties pistoleto, iš kurio šovė ir į jus. 

- Tas tipas turbūt išsikraustė iš proto, jei taip kabinasi į šitą 
patranką. Jei su ja bus sugautas, jo dainelė sudainuota. 

- Jei neturės diplomatinio paso. 

- Tikriausiai kalbame apie skirtingus Žmones. Tas vaikinas 
pakankamai protingas. 

- Taigeri... 

- Taip? 

- Keturiasdešimt pirmųjų sausyje jūs gavote karinį koltą. Ar 
tebeturite jį? 

- O'key. Aš supratau. 

- Dar norite man ką nors pasakyti? - paklausė Korbinetas. 

- Kol kas tik prielaidos. Dar turiu žengti keletą žingsnių, kad 
išviliočiau juos iš urvo. 

- Tada padarykite tai greičiau. Gerai būtų, jei kitą savaitę. Jei 
skylė JTO nebus užadyta, mes daug prarasime. 

- Nesirūpinkite, - pasakiau aš. - Blogiausiu atveju, Žinau, kaip 
ją užadyti iš karto. Ar gavote gydytojų išvadas apie Selviko 
būklę? 

- Turiu priešais save. Padaryti visi būtini tyrimai. Rezultatai 
neigiami. Priepuolis buvo natūralus. 

- Subtilus darbas, - pastebėjau aš. 

- Ką turite galvoje? 

- Galiu nurodyti jums du mirtinus nuodus, nepaliekančius 
pėdsako. Kiekvienas gydytojas mirtį nuo jų pripažintų natūralia. 

- Selvikas nemirė ir puikiai jaučiasi, jei ne sena jo liga. Jį tyrė 
keli medicinos korifėjai. 

- Yra nuodų, pabloginančių Žmogaus savijautą trumpam, jie 
taip pat nepalieka pėdsakų. Bet baikime ginčytis. Aš jums dar 
paskambinsiu. 

Ernis jau pagamino raktus. Įbrukęs juos man į ranką, pasakė: 

- Skambino Martinas Greidis. Mes sugalvojome šį tą naujo, 
tau gali šito prireikti. Žvilgtelėk. 

Jis man parodė tris juodus sviedinius, maždaug pusės golfo 
kamuoliuko dydžio. Vienas buvo su baltu žiedeliu. 

- Prisimeni papliauškas, su kuriomis žaidėme vaikystėje? Mė- 
tydavome jas ant grindų ar į sieną, ir jos sprogdavo. 

- Jos nebuvo pavojingos, jei nepatekdavo į akis. 

- O šie daikčiukai turi rankinės granatos jėgą. 

- Jos patikimos? 

Ernis iškalbingai kilstelėjo pečius. 

- Tai naujiena. Laboratorijoje jos veikė patikimai. Dėk jas į 
kišenę ir per daug nekratyk. 

- Ačiū už patarimą. 

- Siūlau suvynioti jas į ką nors ir sukaišioti po kišenes, kad 
nesiliestų viena į kitą. Ir nekabink apsiausto prie šilumos šaltinio: 
įkaitusios iki penkiasdešimties laipsnių granatos sprogs. Ta, su 
baltu Žiedeliu, turi uždegančių savybių. 

- Termitas? 

- Judame pirmyn, Taigeri. Panašu į termitą, bet daug geriau... 
Jugoslavijoje juo naudojosi Delvikas, atidarydamas seifą, kuria- 
me buvo Morvičiaus popieriai. | 

Į apsiausto kišenes įsigrūdau po granatą, o tą su baltu žiedeliu 
- į vidinę švarko kišenę. 

- Žinai apie Tumį? 

- Taip, iš Greidžio, - pasakė Ernis. - Džiaugiuosi, kad sėdžiu 
tarp keturių sienų, o lauke dirba mūsų herojai. 

- Atsiskyrėli, kurgi tu rasi savo mergaitę? 

- Rasiu. Jei granatas panaudosi, pranešk, kaip suveikė. Galėsiu 
patobulinti. 

- Paguodei... 

Rytiniai laikraščiai rašė apie “Chester"' viešbučio gyventojo 
nužudymą. Jį atpažino kaip smulkų veikėją, atvykusį iš Vidurinių 
Vakarų ir įjunkusį į pokerį. Greičiausiai jį nužudė profesionalūs 
pokerio žaidėjai iš nusikaltėlių pasaulio, nes šalia jo gulėjo sąs- 
kaita. Straipsnis įspėjo naujokus, atvykstančius į didelį miestą, 
kad nebūtų “apkirpti". 

Be abejo, kad tai buvo Vašingtono centro darbas, ir vietinei 
policijai teko šokti pagal jo dūdelę. Man buvo aišku viena: 
Vidoras Čaris žino, kad aš gyvas ir kad policija seka ne tomis 
pėdomis. Jis pasistengs kuo greičiau mane sunaikinti, kad neišar- 
dyčiau jo šeimininkų planų. Dabar mano devizas - ataka. Po 
dešimties minučių aš jau keliavau į Minerio butą. 

Langai buvo tamsūs. Apsidairiau norėdamas įsitikinti, ar nesu 
sekamas, įsmukau į laiptinę ir pakilau laiptais. Dėl viso pikto 
dukart paskambinau į butą. Niekas neatsakė, ir aš išsiėmiau Ernio 
raktus. Antrasis raktas tiko. Atidariau duris ir įėjau. . 

Žengdamas per slenkstį pajutau, kad kažkas minkštas palietė 
mano veidą, ir prakeikiau savo žioplumą. Mineris prie durų 
paliko “saugiklį"". 

Pasišviesdamas žibintuvėliu ant grindų radau ploną siūlą. 
Sugaišau nėmažai laiko, kol vėl jį pritvirtinau, kad Mineris ne- 
suprastų, jog bute, jam išėjus, kažkieno būta. 

Nuleidęs užuolaidas, įjungiau šviesą. Palubėje sušvito tik 
viena lemputė. Išsukęs ją, į patroną įdėjau kelis kartus sulankstytą 

staniolinį popierėlį ir įsukau atgal. Tai buvo senas Čarlio Korbi- 
neto mokyklos triukas, kuris padėdavo išvengti daugelio nemalo- 
numų. Po to aš pakėliau užuolaidas ir apsidairiau. 

Butas buvo brangus ir patogus, bet, atrodė, Aleksis Mineris 
nesivargino tvarkydamasis ir švarindamasis. Visur mėtėsi nuorū- 
kos, baldai buvo apdegę nuo cigarečių, o kilimas visai pradegęs. 
Ant stalo tarp nešvarių lėkščių 1r stiklinių stovėjo buteliai. 

Bute buvo du miegamieji, o kiekviename jų - po dvi lovas. 
Vadinasi, jis galėjo čia atsivesti daug Žmonių. 

Nusprendžiau apžiūrėti komodos stalčius, bet pirmiau įsitiki- 
nau, ar jie niekaip neapsaugoti. Komodoje ir spintoje daiktų buvo 
ne daugiau nei lagamino dugne. Vadinasi, Mineris atvyko neil- 
gam. 

Virtuvė buvo netvarkyta. Buteliai ir stiklinės, kuriuos mačiau 
per langą, tebestovėjo ant stalo. Spintoje radau konservų atsargas, 
greičiausiai buvusias įprastu šeimininko kasdieniniu racionu. Ant 
kabliuko kabėjo rūkytos dešros. Jau buvau beuždarąs spintelę, kai 
viršutinėje lentynoje pastebėjau kartoninę dėžutę. Paėmęs ją nu- 
dengiau ir išvydau tris į vatą įpakuotus flakonus. Viename buvo 
melsvi milteliai. 

Aš atidariau flakoną. Miltelių kvapas pasirodė pažįstamas. 
Paragavau jų, ir įtarimas pasitvirtino. Tai buvo pentatalis - prie- 
monė atrišti Žmogui liežuvį prieš jo paties valią. Kituose buvo 
strichninas ir vandenilio rūgštis. 

Gauja nuodugniai pasiruošė, bet aš taip pat. 

Tęsiau paieškas. Įtartinai atrodė indų plovimo mašina ir džio- 
vykla, stovėjusios sieninėje nišoje. Kažin ar dažnai jomis naudo- 
tasi. Pradėjau tyrinėti plovimo būgną. Nieko. Jokio konkretaus 
įtarimo neturėjau, ieškojau ginklų. Ėmęsis džiovyklos šį tą radau. 
Bet tai buvo ne ginklas. Ten, šalia šildymo elementų, suvyniotas 
į popierių gulėjo pakelis naujutėlių tūkstantinių banknotų. Kam 
nors džiovyklą įjungus, keturiasdešimt vienas tūkstantis dolerių 
pavirstų pelenais. Aš išėmiau iš pakelio tris banknotus, o likusius 
padėjau į vietą. 7 

“Dabar jau busWž ką paskelbti Aleksį Minerį persona non 
grata“, - šypsodama$šfš pagalvojau aš. 

sk 

Bet šypsena tuoj pat dingo nuo mano lūpų, nes išgirdau rakto 
girgždėjimą spynoje ir balsus už durų. Greitai išsitraukiau pistole- 
tą ir atsistojau už atvirų virtuvės durų. Tai buvo mažiausiai trys ir 
greičiausiai profesionalūs žudikai, ir jei aš ruošiausi ką nors 
daryti, daryti reikėjo greitai. 

Kažkuris įjungė šviesą. Lemputė įsižiebė dviem sekundėms ir 
šnypšdama perdegė. Per šias akimirkas man kai ką pavyko pama- 
tyti. 

Vienas vyras dėvėjo tirolietišką kepurę su plunksna. Kartą jį 
jau buvau matęs - būtent šis tipas šaudė į mano pagalvę, kai aš 
kabojau už lango. , 

Antrojo vaikino ranka buvo parišta. Ją sužeidė Tumis, viešbu- 
čio koridoriuje išmušdamas koltą iš rankų. 

Trečiasis galėjo būti tik Mineris. 

Balsas su stipriu akcentu pasakė: 

- Perdegė, Aleksi. [jungsiu savo žibintuvėlį. 

Vienas įjungė žibintuvėlį, bet tą pačią akimirką kitas sušuko: 
"Nereikia!" Matyt, triukas su lempute jam buvo žinomas. Jau 
nieko negalėjau pakeisti, todėl šokau aš už dygų Aplinkybės man 
buvo nepalankios. Žibintuvėlis tuoj pat užgeso, ir man neliko 
nieko kito, kaip šokti į šoną ir kristi kniūbsčiomis ant grindų. 
Sprendžiant iš kilusio triukšmo, tą patį padarė ir trys vyrai. 

Pirmas šūvis atsimušė į virtuvės durų, už kurių ką tik stovėjau, 
staktą. Aš neatsakiau, kad žybsnis manęs neišduotų, ir palaukiau, 
kol tamsoje apsipras akys. Greitai kambario kampe įžiūrėjau 
raištį, bolavusį ant Žmogaus rankos, nusitraukiau vieną batą ir 
mečiau jį į vyrų pusę. Jis atsimušė į kėdę ir bildėdamas nukrito ant 
grindų. Nė vienas neužkibo ant šio kabliuko. Jie suprato, kad 
atsidūrė nepatogioje padėtyje, nes tamsoje galėjo susidurti.. 

Staiga už dviejų metrų pamačiau silpną šviesą ir supratau, kad 
tai rankinis laikrodis su šviečiančiu ciferblatu. Tyliai nušliaužiau 
vaikinui už nugaros, įbedžiau pistoletą į juosmenį, apytiksliai 
nustačiau jo galvos ir kaklo vietą, įtempiau visus raumenis ir 
pašokau. Pataikęs jam ant nugaros tvirtai sugniaužiau jo gerklę. 
Jis bandė išsilaisvinti kojomis. Aš susukau jį į švarką, suveržiau ir 
paguldžiau šalia savęs kaip priedangą. Ir pirmos kulkos susmigo 

į jo kūną. Nutilus pirmai salvei, ištiesiau ranką į savo pistoletą, bet 
jo nebuvo. Matyt, iškrito 1š už diržo, kai pašokau. Aš užčiuopiau 
žuvusiojo pistoletą. Tai buvo koltas 35. Sulaukiau antros priešų 
salvės ir iššoviau į tą pusę, iš kurios sklido garsas. Po mano antro 
šūvio pasigirdo griuvimas. 

Tada paskutinysis gyvas ėmė netvarkingai šaudyti į mano 
pusę, bet pataikė tik į mirusį savo draugą. Labai norėjau, kad tai 
būtų Mineris. 

Kad ir kas jis buvo, jo šoviniai baigėsi. Prisiminiau, kad ant 
stalo, šalia kurio gulėjau, stovi lempa. Dešinėje laikydamas koltą, 
kaire užčiuopiau lempą ir ją įjuggiau. 

Aleksis Mineris gulėjo ant grindų atsisukęs į mane ir rausė 
švarko kišenes, matyt, ieškodamas apkabos. Pamatęs atkreiptą 
vamzdį jis sušnibždėjo: 

- Taigeris Menas? 

- Ranką iš kišenės! - įsakiau aš. 

Šiek tiek pagalvojęs, jis ištraukė ranką ir parodė man tuščią 
delną. Mirties baimė jo akyse virto viltimi ir ilgesiu. 

- Mane saugo diplomatinė neliečiamybė. Jūs esate mano bute, 
- pareiškė jis. 

- Bet ginklas - mano rankose. Ir pinigus indų plovimo mašino- 
je aš radau. Tuos pačius banknotus, kuriais mokėjote mano žudi- 
kams. Bet aš juos aplenkiau. 

- Nesuprantu, apie ką jūs kalbate, - kimiai pasakė Mineris. 

- Jei grįšite namo gyvas, jus iš karto likviduos. Turite paskutinį 
šansą. Pasakykite, kas pasamdė žudikus? Kas jūsų patikėtinis 
JTO? Tai moteris? Tai... 

Nespėjau baigti frazės. Jis pašoko nuo grindų kaip katė, ir 
reikėjo į jį iššauti. Kulka Minerį pasiekė šuolio pradžioje, ir jis 
griuvo ant grindų. Pataikiau į galvą. 

Gaila, pagalvojau aš. Vyrukas pasirodė stipresnis, negu aš 
tikėjausi. Iš esmės tai buvo savižudybė iš nusivylimo. Jis suprato, 
kad mūšis pralaimėtas, ir nusprendė viską užbaigti, kol nepriver- 
čiau jo kalbėti. 

Liko padaryti viena. Paėmęs abu koltus, vonioje iššoviau iš 
kiekvieno į praustuvę su vandeniu. Kulkos nusileido į dugną, aš 
jas išgriebiau ir paslėpiau. Tada nutryniau nuo ginklų savo pirštų 

atspaudus ir įdėjau mirusiems šeimininkams į rankas. Truputį 
paieškojęs radau savo pistoletą ir įsidėjau į dėklą. 

Pirmą kartą man pasisekė. Iš mano pistoleto nebuvo iššautas 
nė vienas šūvis. Bute ras tris negyvėlius, nušovusius vienas kitą 
greičiausiai dėl pinigų, kuriuos policija aptiks džiovykloje. Kad ir 
kaip ten būtų, manęs netardys, ir aš galėsiu ramiai suduoti pasku- 
tinį smūgį. 

Besiruošdamas nuvalyti daiktus, ant kurių galėjo likti mano 
pirštų atspaudai, išgirdau policijos sireną. 

Per virtuvės langą užšokau ant gaisrininkų kopėčių ir jomis 
nusileidau į kiemą, o iš ten išėjau į šoninę gatvę. 

Neskubėdamas nužingsniavau šešis kvartalus, tada sėdau į 
taksi ir pasakiau vairuotojui Čarlio Korbineto adresą. 

Iš Čarlio reikėjo dviejų dalykų. Pirma, jis turėjo sužinoti, ar 
švariai atlikau šią užduotį, o antra, norėjau užsitikrinti jo pagalbą 
kitai. | 

Bet pirmiausiai aš dar kartą užvažiavau pas Ernį Bentlį. 

Buvo pusiaunaktis, kai pasiekiau Čarlio namus, paskambinau 
iš apačios, 1š telefono būdelės, ir išgirdau jo “gerai". Namie jis 
buvo vienas ir dar nesiruošė gultis. 

Jo butas panėšėjo į kanceliariją. Didžiajame kambaryje stovė- 
jo rašomasis stalas, spinta su kartoteka ir stiklinė etažerė su 
ginklais. Kambario atmosfera dvelkė senais gerais laikais. 

Čarlis, apsivilkęs pižama ir chalatu, virė kavą. 

- Išgersime kavos, Taigeri? 

- Mielai. Ji man nepakenks. 

- Įsivaizduoju, - Čarlis įpylė man kavos. - Man ką tik skambi- 
no. Viename 16-osi0s gatvės bute įvyko susišaudymas. Trys 
lavonai. Visi trys užsieniečiai, be to, vienas JTO delegacijos 
narys. Ar galite ką nors apie tai pasakyti? 

- Aš - ne. O ką galvoja policija? 

Susimąstęs jis gurkštelėjo kavos, žvilgtelėjo į mane pro puo- 
delio kraštą ir prabilo: 

- Pirmas įspūdis, kad jie susišaudė tarpusavyje. Šūviai iššauti 
tik iš jų ginklų. Beje, iš tų pačių, kuriais nužudytas Tumis, šauta ir 
į JUS. 

Jis nepasakė man nieko naujo. Žinojau tai iš Ernio, po mano 
atsineštų kulkų ekspertizės. 

- Ar Žinoma, kodėl jie susišaudė? 

- Indų plovimo mašinoje rasta daug pinigų. Greičiausiai tai ir 
buvo priežastis. 

- Jūsų nuomonė tokia pati? 

- Ne, ir policijos, beje, taip pat. Taigi kokia jūsų pasirodymo 
priežastis? 

Iš kišenės išsiėmiau tris kupiūras po tūkstantį dolerių ir padė- 
jau jas ant stalo priešais Korbinetą. 

- Patikrinkite serijų numerius, ar kartais ne iš to paties šaltinio, 
kaip ir pirmoji, kurią jums buvau davęs. 

Susiraukęs Čarlis norėjo kažką sakyti, po to nenoromis paėmė 
telefono ragelį, du kartus trumpai šnektelėjo, kol pagaliau prie 
telefono priėjo Žmogus, kuriam jis pasakė banknotų numerius. 
Minutę palaukęs, sumurmėjo į ragelį kažką nesuprantamo ir jį 
padėjo. 

- Pasirodo, jūs teisus, Taigeri, - pasakė jis. - Ką darysite dabar? 

- Pribaigsiu Vidorą Čarį, - ramiai atsakiau aš. 

- Kokiu būdu? 

Aš nekaltai šyptelėjau, atsistojau ir pasakiau: 

- Jums to geriau nežinoti. Nenoriu, kad susipyktumėte su savo 
sąžine. 

- Kaip norite, Taigeri. Bet įspėju: žaidžiate pavojingą žaidimą. 

- Kam jūs tai sakote, pulkininke? Savo šansus aš žinau. 

Nuėjau link durų, ant slenksčio atsisukau ir pridūriau: 

- Kad ir kaip ten būtų, aš jums dėkingas, pulkininke. 

- Už ką? | 

- Pirmiausiai, dėl to, kad užstojate mane, o antra - už žalią 
šviesą. 

Tai pasakęs išėjau ir jau negirdėjau, ką jis šaukė man pavymui. 

Po pusvalandžio gulėjau lovoje, apmąstydamas savo padėtį, o 
ji toli gražu neatrodė puiki. Turėjau tik vieną pėdsaką, kuris 
galėjo padėti rasti Vidorą Čarį - jo pradžia buvo “Grenoblio* kino 
teatre. Palinkėjęs sau sėkmės, apsiverčiau ant šono ir užsnūdau. 

Man atėjus, "Grenoblio" kasa jau buvo atidaryta ir prie lange- 
lio stovėjo šeši žmonės. Sulaukęs savo eilės įkišau per langelį 
pinigus. Nė nepažvelgusi į mane kasininkė padavė bilietą ir grąžą, 
o pati įsikniaubė į laikraštį. 

Atsisėdau į tą pačią vietą, kaip ir anksčiau, ir ėmiau laukti su 
paruoštu pistoletu. Po trijų valandų nusivylęs išėjau. Nei Vidoras 
Čaris, nei jo bendrininkas nepasirodė. 

Suabejojau savo sėkme. Ryt “Grenoblyje" paskutinė užsienio 
filmų diena, o kitas kartas gali būti tik po trijų savaičių. Bus per 
vėlų - JTO krizė kitą savaitę turi kaip nors išsispręsti. 

Paskambinęs į savo biurą Niuarke paklausiau, ar jie neturį 
pranešimo apie naują Čario pėdsaką, bet gavau neigiamą atsaky- 
mą. 

Delas buvo mano paskutinė viltis. 

Paskambinau jam į namus, bet jis nepranešė man nieko naujo, 
tik pažadėjo paraginti savo Žmones ir pakvietė pasižiūrėti šio 
vakaro pasirodymo - naujienos iš Paryžiaus. 

Buvo šeštadienio vakaras, pats vienišiausias mano vakaras per 
savaitę, ir aš paskambinau Gretchen. Ji uždususi pasakė: 

- Taigeri, pirmą kartą sutinku tokį spontanišką žmogų. Ar tau 
neatrodo, kad dabar jau vėloka svečiuotis? 

- Atvirkščiai. 

- Kas tau? Tavo balsas toks liūdnas. 

- Turiu nemalonumų, ir tu privalai mane paguosti. Šiandien 
Delo rūsyje naujas šou, ir jei paskubėsi, spėsime jį pamatyti. Tai 
nereiškia, kad gali nesirūpinti tualetu. Turi būti gundanti kaip 
visada... 

Ji skambiai nusijuokė. 

- Įkalbėjai, Taigeri. Užvažiuosi manęs pasiimti? 

- Sėsk į taksi ir važiuok tiesiai ten. Taip bus greičiau. 

- O'key. Tu niekam tikęs kavalierius, bet negaliu atsilaikyti 
prieš tavo kerus. 

Po dešimties minučių buvau prie naktinio klubo, ir Delas 
manęs jau laukė. Įspėjęs jį, kad mano dama tuoj atvažiuos, 
paprašiau atvesti ją į mano ložę. Perdaygs mano prašymą durinin- 

kui jis palydėjo mane į kampinę ložę ir užtraukė užuolaidas. 
Padavėjo arabo paprašiau atnešti gėrimų, nurodžiau stalą ir pak- 
lausiau Delo: 

- Išgersite su manimi? 

- Mielai, Taigeri. Mums nedažnai pasitaiko tokia puiki proga. 

- Naujienų turi? | 

- Jau sakiau, kad tai nelengva. Vyriškis, kurio jūs ieškote, yra 
iš tų, kurie nemėgsta rodytis Žmonėse, o sėdi savo urve. Bet 
patikėkite, mano žmonės budi. Aš padidinau premiją, ir, jei tik jį 
pastebės, iš karto būsite informuotas. 

Jis paėmė taurę ir išgėrė, lyg po įprasto užstalės pokalbio. 

Įėjo padavėjas ir atitraukė užuolaidas. Už jų stovėjo Gretchen 
baltu, lyg pirštinė aptempusiu kūną paltu. Mes atsistojome, ir 
Delas palankiai man linktelėjo. 

- Na, o dabar aš jus palieku, - pasakė jis. - Tuoj prasidės šou. 

- Įeik, mažyte, - pakviečiau Gretchen. 

Nusišypsojusi ji nusivilko paltą ir numetė ant kėdės atlošo. Ji 
vilkėjo giliai iškirptą siaurą juodą suknią. 

- Labai seksualiai atrodai, - pripažirrau aš. 

- Aš to ir siekiau. 

Daviau ženklą padavėjui, ir jis dar atnešė gėrimų. Tada įkišau 
jai į burną cigaretę ir pridegiau. Pro degtuko liepsną Gretchen 
rimtai į mane pasižiūrėjo. 

- Aš labai dėl tavęs jaudinausi, - pasakė ji. 

- Kodėl? 

- Todėl, kad... tu juk Žinai... praėjusį kartą... - ji nebaigė. 

- Aš dar gyvas. 

- Įvykdei savo ketinimus? 

- Iš dalies. 

Išpūtusi kamuolį dūmų į orą, ji pažvelgė į mane maldaujančio- 
mis akimis. 

- Taigeri, tikiuosi, kad taip bus ir ateityje: nežinau, ką tu veiki, 
bet gal taip ir geriau, tik prašau - būk atsargus. 

- Pažadu. 

Ji pasilenkė per stalą ir paėmė mano ranką. Jos pirštai buvo ilgi 
ir vėsūs, ant galiukų matėsi mėlynų dažų pėdsakai, matyt, jų 
nebuvo įmanoma nuplauti. 

- Kaip sekasi portretas? - paklausiau aš. 

- Dar vienas seansas, ir baigsiu. Bet nežinia, kada misteris 
Selvikas turės laiko. Prasidės jo darbo savaitė. 

- Tikriausiai jis džiaugiasi, kai gali pas tave pailsėti? 

Ji nusišypsojo, ir dantys žybtelėjo lyg perlai. 

- Taip. Kai jam bloga, jis pas mane ateina. Sėdi ir geria savo 
žirnelius. Telefonas tyli, niekas jam netrukdo. Kartais jis net 
užsnūsta, - ji spustelėjo mano ranką. - O kada aš nupiešiu tave? 

- Nuogą? - paklausiau aš. 

- Žinoma, - ramiai atsakė ji. 

Abu nusijuokėme. 

Orkestras užgrojo melodiją. Šviesa užgeso, ir prožektoriaus 
spindulyje atsirado keturios merginos. Jos ėmė šokti kraipyda- 
mos klubus. 

Gretchen pažvelgė į mane nusivylusiu veidu. 

Aš gūžtelėjau pečiais. 

Muzikai nutilus, merginos išnyko. Po to ritmiškai tratant 
būgnams scenoje pasirodė pora apašų*: jis su paprasta kepure, 
juodu švarku ir raudonomis kelnėmis, ji - juodu, šone prakirptu 
sijonu ir plačia raudona palaidine. Savo šokyje jie pademonstravo 
įprastą Paryžiaus gangsterių meilės žaidimą: ji viliojo jį atsitrauk- 
dama ir išsisukinėdama, jis ją gaudė. 

Gretchen pasakė: 

- Tikėjausi, kad tavo draugas pasiūlys ką nors ypatinga. 

- Šio pasirodymo aš nemačiau, - pasakiau aš. 

Šokis darėsi vis labiau laukinis, būgnai tratėjo vis tankiau, ir 
staiga Žiūrovai pamatė, kad kovodamas vyriškis ėmė plėšti nuo 
moters drabužius. Žmonių veidai vėl įsiliepJTOjo, drėgnos ran- 
kos įsikibo į staliukų kraštus. 

Šokanti pora pavirto besigrumiančių rankų ir judančių kojų 
sūkuriu. Moteris buvo beveik nuoga, ir kai partneris nuplėšė 
paskutinę jos tualeto detalę, ji prišoko prie jo ir ištraukė palaidinę 
iš kelnių. Ši atsisegė, o kelnės, susivijusios į kamuolį, nukrito ant 
žemės. Dabar visi pamatė pasirodymo akcentą. Jį atliko dvi 
moterys. 


* Pranc. apache - Prancūzijoje deklasuotas elementas, chuliganas, 
vagis. Zodis kilęs iš indėnų genties pavadinimo. 

Gurkštelėjęs viskio pažvelgiau į Gretchen. Ji pabalo, o smilki- 
nyje stipriai pulsavo kraujagyslė. Ji beveik nepastebėjo Delo, 
kuris užėjo į ložę ir man mostelėjo. 

Aš išėjau. Jis nusivedė mane į kampą ir šnipštelėjo į ausį: 

- Jūsų Žmogų pastebėjo. 

- Kurį? 

Delas parodė ištiestą pirštą. 

- Iš pradžių - delikatesų parduotuvėje, vėliau jį nusekė iki 
vieno mažo kino teatro. 

- “Grenoblio""? 

Jis linktelėjo. 

- Jūsų aparatas neblogas. 

- Darau, ką galiu. Jis klausė administratoriaus, ar bus šiandien 
arba rytoj užsienio filmas. 

“Vargšelis Čaris, - pagalvojau. - Tėvynės ilgesys jį pražudys". 

- Ar jūsų Žmogus nesužinojo, kur jis gyvena? 

- Deja, ne. Jis alergiškas policijai, o ten prie kampo stovėjo 
policininkas, tad nerizikavo. 

- Labai ačiū, Delai. 

Grįžau į ložę. Pasirodymas buvo besibaigiąs. Daugelis lanky- 
tojų nesivaržydami stojosi, kad geriau matytų besipinančių rankų 
ir kojų begėdišką Žaidimą scenoje. Tuo momentu šviesa užgeso, 
ir prie staliukų užsidegė įprastinis apšvietimas. Praėjo dar kelios 
sekundės, ir Žiūrovai lengviau atsikvėpė. 

Gretchen nervingais juokeliais bandė išsklaidyti įtampą, bet 
jos veide tebesimatė kaltės išraiška. 

- Tai neįtikėtina, - kimiai pasakė ji. 

- Buvai įspėta. 

- Tu matei Žmonių veidus? - ji parodė į staliukus. - Ypač 
moterų. 

- Tau užtektų pasižiūrėti į veidrodį, - pastebėjau šypsoda- 
masis. 

- Ir tu galėjai paprasčiausiai išeiti? 

- Senutėje Europoje mačiau ne tokių dalykų. 

Lūkuriuodama ji šyptelėjo. 

- Tavo draugas vėl siūlė kambarį? 

- Ne, kai ką geresnio, - kad nereikėtų meluoti, skubiai pasa- 
kiau: - Eisime? 

- Jei nori. 

- Gerai. Nuvešiu tave namo. 

- Užeisi7 

- Ne. Šiandien noriu gerokai pamąstyti ir išsimiegoti. 

Delas iškvietė taksi, ir mes su juo atsisveikinome. Vairuotojui 
pasakiau Gretchen adresą. Mašinoje uždegiau degtuką, norėda- 
mas jai pridegti, ir stebėjau, kaip ji suspaudė cigaretę, nusidažiu- 
sią lūpų dažais. 

- Tu graži, - pasakiau aš. 

- Gražesnė už Editą Kein? - pašaipiai paklausė ji. 

- Edita kitokio tipo. 

- Ji pavyduliauja, nors niekada to nerodo, bet moterys tokius 
dalykus visada jaučia. 

- Argi tu jai sakei, kad mes susitinkame? 

- Žinoma. Mes beveik kasdien kalbamės telefonu. Man rodos, 
ji nuliūdo, kai apie tai sužinojo, - Gretchen nusišypsojo. - Tiesą 
pasakius, man vis tiek. O tau? 

- Aš sėdžiu šalia tavęs, brangioji. 

Ji pažvairavo į mane. 

- Kai tu apie ją kalbi, tavo veidas visada pasikeičia. 

- Tikrai? 

- Ar kažkada buvai ją įsimylėjęs? 

Aš loštelėjau galvą. 

- Seniai. Prieš dvidešimtį metų. 

- Įdomu. 

Jos akyse atsispindėjo smalsumas, bet dabar aš nenorėjau jo 
tenkinti. 

- Galbūt greitai aš tau papasakosiu. 

Sustabdęs taksi prie jos namo kampo, paprašiau vairuotojo 
palaukti. Mes išlipome iš mašinos, ir aš palydėjau ją iki durų. Ji 
pakėlė į mane veidą, jos lūpos buvo drėgnos, o akys blizgėjo. 

- Dėkui už puikų vakarą, Taigeri, - pasakė ji. Aš skubėdamas 
ją pabučiavau ir pajutau, kaip jos lūpos krūptelėjo ir įsitempė. 

- Kitą kartą paskambinsiu tau anksčiau, brangioji, - pasakiau 
aš. 

“ Atsisveikinimo mostas, ir ji pakilo laiptais. Kai durys užsida- 
rė, aš atsisukau eiti į taksi, bet pastebėjau privažiuojančią mašiną. 

Mane persmelkė bloga nuojauta. Turėjau tik sekundę, todėl griu- 
vau ant asfalto už dviejų šiukšlių konteinerių. Tuo pačiu momen- 
tu šaižiai sutratėjo pistoletas. 

Kulkos atsimušė į metalinius konteinerius ir rikošetu atšoko į 
sieną už manęs. Viena kulka kliudė mano rankovę, kita suardė 
astaltą ir mane apibėrė smulkių skeveldrų lietus. Negalėjau paju- 
dėti ir išsiimti pistoleto, kad neprarasčiau priedangos. 

Mano taksi vairuotojas daugiau nelaukė. Jis apsisuko, nubrė- 
žė lanką aplink besiartinantį juodą limuziną ir nurūko. Limuzinas 
pristabdė, bet nesustojo, iš jo iššoko vyras su pistoletu rankoje ir 
ėmė bėgti link konteinerių. Šį kartą jie nenorėjo apsirikti. Išsitrau- 
kiau pistoletą ir šoviau į tą žmogų. Matyt, pataikiau į pistoletą, nes 
tas iškrito jam 1š rankos. Vaikinas garsiai suriko. 

Man neprireikė šauti į jį dar kartą, jo palydovai padarė tai už 
mane. Jie paleido į mane stiprią ugnį, ir aš turėjau vėl slėptis už 
konteinerių. Limuzine kažkas sušuko, kad uždarytų duris, ir 
mašina nurūko tolyn. 

Policijos mašina, išnirusi iš už kampo, vos nesusidūrė su 
limuzinu. Vairuotojas suktelėjo vairą ir už kelių metrų sustabdė, 
bet limuzinas šoko į priekį ir įsirėžė į stulpą. Iš motoro pakilo 
geltona liepsna, pasigirdo sprogimas, ir mašina išlakstė į gabalus. 

Du policininkai su gesintuvais pribėgo prie palaikų. Namų 
languose pasirodė išsigandę veidai, o duryse - dar nespėję atsigul- 
ti aštrių pojūčių mėgėjai. Manimi niekas nesusidomėjo. Vėliau 
taksi vairuotojas duos parodymus, bet dabar turėjau pakankamai 
laiko dingti iš įvykio vietos. 

“Nešvarus darbas, Rondina, - pagalvojau aš, neskubiai pasuk- 
damas į šoninę gatvę. - Anksčiau pati darydavai tokius dalykus, ir 
daug geriau. Ką pasakysi sužinojusi, kad ir šį kartą nepasisekė? 
Ką darysi toliau? Paskubėk, nes aš primygau tau uodegą". 

Praėjęs tris sankryžas sustabdžiau taksi ir parvažiavau į vieš- 
buti. Ten išvaliau pistoletą, išsimaudžiau po dušu ir atsiguliau. Ir 
staiga lyg žaibas mane būtų trenkęs: juk aš visą šį laiką blaškiausi 
su Ernio granatomis kišenėse! 

Truputį palaukęs susukau Gretchen numerį. Ji atsiliepė iš 
karto, sunerimusiu balsu: 

- Alio? 

- Tai aš, brangioji. 

- O, Taigeri, - lengviau atsiduso ji ir po pauzės pasakė: - Kai tik 
tu išėjai... aš dar buvau laiptinėje... 

- Aš Žinau. 

- Tu nenukentėjai? 

- Nė vieno įbrėžimo. 

Atrodo, ji apsiverkė. 

- Jie tave sekė, taip? 

- Atrodo, kad taip. Bet tai yra mano profesijos dalis. Nesirū- 
pink. 

- Pasistengsiu. 

- Tada viskas puiku. Tiesiog norėjau tau pasakyti, kad esu 
gyvas. O dabar - labanaktis. 

Baigęs pokalbį paskambinau Čarliui Korbinetui. Jis miegojo, 
bet sužinojęs, kad tai aš, priėjo prie telefono. 

- Jie dar kartą pabandė, pulkininke. Bus geriau, jei jūs kuo 
greičiau tuo pasidomėsite, - aš trumpai jam papasakojau ir bai- 
giau: - Manau, kad visi persekiotojai žuvo. Greičiausiai tai tos 
pačios gangsterių gaujos iš Čikagos nariai. Praneškite Rendolfui 
ir pasistenkite, kad mano pavardė nebūtų minima. Jie patys 
nušovė saviškį, jis pateko į jų ugnies zoną. Kulka iš jo kūno tai 
paliudys. 

- Bijau, kad Rendolfas bus labai nepatenkintas. Jis panorės 
asmeniškai su tavimi pasikalbėti. 

- Jis supranta, kad mes turime pūsti vieną dūdą. Aš vienintelis, 
kuris žino sprendimą. Jei jis užsispirs, veikite nekreipdami į jį 
dėmesio. 

- Nieko daugiau ir nebeliks. 

- Beje, Rendolfas pažadėjo organizuoti Editos Kein sekimą. 
Kas nors paaiškėjo? 

- Nieko konkretaus. Ji elgiasi visiškai ramiai. Kiti pėdsakai 
dingę Taigeri... 

- Taip? 

- Pirmadienį JTO bus pateiktas naujas rezoliucijos projektas. 
Turime nedaug laiko. 

- Dar visas sekmadienis, pulkininke, - atsakiau aš, padėjau 
ragelį, atsiguliau į lovą, užgesinau šviesą ir įsistebeilijau į tamsą. 

Kad 1r kaip besistengiau, negalėjau prisiversti galvoti apie 
nieką kitą, kaip tik apie mudviejų su Rondina praeitį. Mintyse 
mačiau ją tokią, kokia buvo, kai mes mylėjome vienas kitą be 
neapykantos. 

Septintą ryto mane pažadino lietaus barbenimas į langą. Buvo 
sekmadienis, gatvės beveik tuščios ir nusėtos tuščiais cigarečių 
pakeliais bei suplėšytais saldainių popierėliais kaip beisbolo sta- 
dione po rungtynių. Jų švara rūpinosi tik melancholiški kiemsar- 
giai. 

Aš nusiskutau, papusryčiavau ir paprašiau atnešti man rašo- 
mąją mašinėlę, kad dėl viso pikto galėčiau parašyti vakardienos 
įvykių ataskaitą trim egzemplioriais. Greitai Martinas Greidis, 
Volis Gibonsas ir visa skaitanti visuomenė turės įdomaus skaita- 
lo. Pats tinkamiausias laikas susprogdinti bombą. 

Pusiaudienį nusileidau žemyn į telefono būdelę ir paskambi- 
nau Tomui Votfordui. Jis neslėpė įtūžio, kai pareiškė, kad turėsiu 
rimtų nemalonumų, jei nesustosiu. Po Minerio istorijos visos 
oficialios instancijos reikalavo mano galvos. 

- Kaipgi tada reaguoja kiti? - paklausiau aš. 

- Jie nutrauks bylą, - piktai pasakė jis. - Jie laikosi versijos, 
pagal kurią susišaudymas įvyko dėl trijų draugų asmeninių nesu- 
tarimų. 

- O miesto policija? 

- Ji, žinoma, palaikys šią versiją. Pistoletų ir rastų pinigų 
užteks, kad bylą nutrauktų, ir mes neleisim, kad kas nors ją tęstų. 

- Turite galvoje mane, misteri Votfordai? 

- Žinoma, jus, misteri Menai. Po paskutinio nakties incidento, 
manau, kad jums geriau pasitraukti iš žaidimo. 

- Jūs norite, kad aš nustočiau buvęs masalu? 

- Dabar to jau nebereikia. 

- Gaila, taip įsigyvenau į šį vaidmenį. 

- Misteri Menai, gavau įsakymą jus areštuoti, jei jūs tuoj pat 
nepasitrauksite. 

Iš tono supratau, kad jis kalba rimtai. Kad laimėčiau laiko, 
pasakiau: 

- Misteri Votfordai, turiu jums pasiūlymą. Sulaikykite savo 
žmones iki rytojaus ryto. Jei iki to laiko liksiu gyvas, pats pas jus 
ateisiu. Sutinkate? 

Jis padelsė, o po to pasakė: 

- Gerai, pažadu, kad iki pirmadienio nieko nedarysiu. Viena 
diena nieko nepakeis. 

- Jūsų optimizmas mane džiugina, - atsakiau aš. 

Pakabinęs ragelį išsliūkinau iš būdelės, perėjau gatvę, pasu- 
kau už artimiausio kampo ir žvilgčiodamas į laikrodį ėmiau 
laukti. Po penkių minučių pasirodė juodas limuzinas, iš jo išlipo 
keturi policininkai civiliais rūbais ir ėmė naršyti gatvę. Manęs jie 
nepastebėjo, kadangi aš stovėjau laiptinėje. Tomui Votfordui 
reikėtų tobulinti įsakymų vykdymo metodus. 

Mieste ne taip lengva praleisti sekmadienį. Taimso skvero 
kino teatre pasižiūrėjau dvi dvigubas filmų programas, sočiai 
papietavau ir neskubėdamas nuvykau į “Grenoblį"". 

Kasą atidarė septintą, ir aš nusipirkau bilietą. Dar vienas 
apsilankymas, ir aš mokėsiu filmą atmintinai, nesuprasdamas 
Jame nė žodžio. 

Sėdėjau salės prietemoje ir retkarčiais prisidengdamas veidą 
rankomis nužvelgdavau visus įeinančius. Prasidėjus filmui, salėje 
buvo ne daugiau kaip dvidešimt žmonių. Čario tarp žiūrovų 
nebuvo. 

Jis pasirodė po penkių minučių. Būčiau jo nepastebėjęs, jei jis 
nebūtų taip įsitempęs. Jis norėjo sėsti į mano vietą, bet kadangi ji 
buvo užimta, įsitaisė paskutinėje eilėje kitoje tarpueilio pusėje. 
Abi rankas laikė apsiausto kišenėse, ir aš supratau, kad jis taip pat 
nenori rizikuoti. 

Aš aplenkiau jį vienu žingsniu. Jis susidomėjo filmu. Mačiau, 
kaip kai kuriose dialogo vietose linkčiojo ir lyg paauglys kaubo- 
jiškame filme nenustygo kėdėje. 

Mano laikrodis rodė maždaug aštuonias. Jei jau ruošiausi 
kažką daryti, laukti nebuvo ko. Ėmiau svarstyti... Nueiti į vyrų 
tualetą įsitikinti, ar ČCaris nepaliko priedangos?.. Tada pirmiau 

pribaigti jo uodegą, 0 po to ir jį patį. Užčiuopiau pistoleto rankeną 
ir atlaužiau gaiduką. 

Tačiau pirmąjį žingsnį žengė jis. Jam už nugaros išdygo kitas 
vyras, pasilenkė ir kažką pasakė. Pamačiau, kaip Čaris ištiesė 
ranką, ir joje švystelėjo kažkas balta. Raštelis! Matyt, jis negalėjo 
j0 tamsoje perskaityti, todėl atsistojo ir išėjo į fojė. 

Velniai griebtų! Rizikuodamas, kad būsiu pastebėtas, aš nus- 
linkau prie užuolaidų ir šiek tiek jas praskleidžiau. Abu vyrai 
stovėjo fojė. Tarp didžiojo ir nesilankstančio piršto Čaris laikė 
raštelį ir skaitė, o šalia jo stovėjo vaikinas, kuris atrodė taip, lyg 
visą laiką tartų “0". Jo burna buvo apvali ir sudarkyta apdegimo, 
ir netgi tylint ji likdavo pravira, lyg veide Žiojėtų skylė. 

Perskaitęs raštelį Čaris greitai apsižvalgė, brūkštelėjo degtuką 
ir jį uždegė. Palaukė, kol raštelis sudegs ir numetė jį į urną su 
smėliu. Po to linktelėjo savo palydovui ir pasuko link durų. 

Daviau jiems ne daugiau kaip dešimt sekundžių. Kai išėjau, 
prie artimiausio kampo jie dairėsi taksi. Aš pamačiau taksi kitoje 
gatvės pusėje, perėjau ją, įsėdau ir pasakiau vairuotojui: 

- Matote tuos vaikinus prie kampo? Jei jie sės į taksi, važiuo- 
kite paskui. 

Jis pašaipiai žvilgtelėjo į mane. 

- Policija? 

- Ne visai, - atsakiau aš. 

- Bus gaudynės? 

- Ne. 

- Jei tai taksistų vagys, mes galime juos apsupti per penkias 
minutes. Turiu raciją ir galiu pasikviesti savo kolegas. 

Čaris su savo palydovu sustabdė taksi ir įsėdo. 

- Sukite, - pasakiau vairuotojui. 

Taksi priekyje judėjo į šiaurę, Grinvič-Vilidžo kryptimi. Mes 
važiavome už pusės kvartalo nuo jų. Taksi privažiavo gatvę, 
kurios namus greičiausiai ruošėsi nugriauti: dalis gyventojų buvo 
išsikėlę, ir jie stovėjo apleisti. Kai kurių viršutiniuose aukštuose 
buvo dailininkų studijos stikliniais stogais, vakaro rūke jie pas- 
laptingai blizgėjo. Gatvės žibintai švietė blankiai. Gatvė atrodė 
lyg dykuma, tik vaikinas ilgais rudais plaukais, apsivilkęs megz- 
tinį aukštu kaklu, vedžiojo šunį. 

Pamatęs, kad vyrai išlipo iš taksi, paprašiau vairuotojo sustoti 
ir įsidėmėjau namą, į kurį jie įėjo. Tada sumokėjau ir atsistojau 
priešais namą kitoje gatvės pusėje, kad pamatyčiau, jei kuriame 
nors lange įsižiebs šviesa. Šviesa neįsižiebė, ir aš nusprendžiau, 
kad Čario butas gali būti kitoje pusėje. Namas buvo trijų aukštų. 
Ant rūsio durų kabėjo spyna. Palaukęs dvi minutes perėjau gatvę 
ir įėjau į namą. 

Pirmo aukšto bute triukšmavo vaikai. Čia jo negalėjo būti. 
Prie antro aukšto buto durų kvepėjo troškinys su česnakais ir 
girdėjosi daug balsų - čia vyko vakarėlis. Liko tik trečias aukštas 
- pastogė. Po kojomis garsiai sugirgždėjo laiptai, todėl nusileidau 
žemyn, išėjau laukan ir pakilau į šalia esančio pastato trečią 
aukštą. Per pastogės angą išlipau ant plokščio stogo, perlipau 
sienelę ir atsargiai priartėjau prie lango stoge. Jo stiklai buvo 
uždažyti juodai, bet taip nerūpestingai, kad pro plyšius matėsi 
dalis kambario ir sklido šviesa. 

Aš žvilgtelėjau į pastogę. Kukliai apstatytame kambaryje bu- 
vo abu. Jie greitai apie kažką kalbėjosi. Čaris blaškėsi po kambarį 
kaip žvėris narve. Kartkartėmis jis žvilgčiojo į laikrodį, išsitrauk- 
davo iš kišenės plokščią automatinį pistoletą, pačiupinėdavo sau- 
giklį ir vėl įsikišdavo pistoletą atgal. Pasižiūrėjau į savo laikrodį. 
Buvo 20.30. Ramus sekmadienio vakaras. Čaris paėmė ragelį. 
Greitai priglaudžiau ausį prie stiklo, kad bent išgirsčiau, kokį 
numerį jis susuks. Nei to, nei pokalbio esmės nepavyko suprasti. 
Jis kalbėjo angliškai ir ispaniškai. Bet staiga vieną vardą Čaris 
ištarė garsiai ir aiškiai, ir jis mane trenkė kaip žaibas: Selvikas. 

Išgirdau, kad jis padėjo ragelį ir vėl pažvelgiau į langą. 

Susijaudinęs Čaris kažką kalbėjo savo bendrininkui, matyt, 
davė nurodymus, po to pagriebė savo apsiaustą ir išbėgo iš 
kambario. Jo partneris įsijungė televizorių. 

Iš gatvės pasigirdo durų trenksmas. Turėjau sužinoti, kur išėjo 
Čaris. Pribėgęs prie stogo krašto, pasižiūrėjau žemyn ir pamačiau 
nuvažiuojantį automobilį. Jis išvažiavo, bet kur? 

Tai turėjo Žinoti jo bendrininkas. Vėl sugrįžau prie stiklinės 
angos. Mažame kambaryje grojo garsi muzika: apvaliaburnis 
susidomėjo varjete. | 

Aš užčiuopiau angos kraštą, suradau rankeną ir atsargiai pakė- 
liau langą. Ramų vakaro orą sudrumstė muzikos garsai. Atidariau 
rėmą, pasiruošiau ir nušokau į kambarį anksčiau, negu tas tipas 
mane išgirdo. Jis pašoko, įgrūdo ranką į kišenę ginklo, bet 
pistoleto nespėjo išsitraukti. Aš iššoviau pirmas, ir jis griuvo 
kniūbsčias. 

Atsiklaupęs atverčiau jį ant nugaros ir sušukau, stengdamasis 
perrėkti muziką: 

- Kur išvažiavo Čaris? 

Jis Žiūrėjo į mane gestančiu žvilgsniu, stengdamasis nusišyp- 
soti sužalota burna. 

Turėjau priversti jį kalbėti. Pridėjau pistoletą jam prie smilki- 
nio ir garsiai paklausiau: 

- Kam jis skambino? Kalbėk, nes šausiu. Editai I Kein, ar ne? 
Jie nori pagrobti Selviką? Taip? 

Vaikinas tebesišypsojo. Sukaupęs paskutines jėgas, jis pasa- 
kė: “Tu... idiote...“", ir jo veidas sustingo. Jis mirė. 

Aš atsistojau. Ekrane mirgėjo merginų kojos, šokdamos pa- 
siutusį kankaną. Apačioje įsisiūbavo vakarėlis. Mano šūvio jie 
negirdėjo. Galėjau rizikuoti nulipti laiptais. 

Pastogės durys buvo neįprastos: apkaltos metalu ir rakinamos 
sunkia spyna. Išėjęs užtrenkiau jas ir išbėgau į gatvę. 

Vieną dalyką žinojau tiksliai: Selvikui gresia pavojus. Ryto- 
jaus rytą JTO posėdyje jis pateiks paskutinį rezoliucijos projektą, 
kuris kai kurioms delegacijoms bus netikėtas. Prisiminiau tiesos 
eliksyrą - pentotalį, kurį mačiau Minerio bute. Jie padarys viską, 
kad priverstų Selviką kalbėti. Bet kur? Privalėjau jį surasti. 

Iš artimiausios vaistinės paskambinau Selvikui į namus. Atsi- 
liepė tarnas ir pasakė, kad Selviko nėra namie. Išėjęs po damos 
skambučio prieš ketvirtį valandos. Kokios damos? Šito jis neži- 
no. Bet aš ir pats supratau. 

Po dešimties minučių stovėjau prie Editos Kein durų. Paskam- 
binau beveik nesitikėdamas, kad atidarys, bet greitai išgirdau jos 
žingsnius. Atidariusi duris ir pamačiusi mane ji sulaikė kvėpavimą 
ir prikando lūpą. Jos akyse atsispindėjo baimė ir dar kažkas, ko aš 
nesupratau. Ji atrodė puikiai kaip visada - taip puikiai, kad akimir- 
ką man buvo gaila ją žudyti. 

Selviko nė ženklo. Grieždamas dantimis sušnypščiau: 

- Kur Selvikas? Kur Čaris jį paslėpė? Užmušiu tave čia pat, jei 
nepasakysi! 

Nukreipiau į ją pistoletą. Ji tylėjo ir išsigandusi Žiūrėjo į mane. 

- Galėčiau priversti tave kalbėti, bet neturiu laiko. Be to, man 
ir taip viskas aišku. Paskambinusi išviliojai Selviką iš namų. 
Gatvėje jį sugavo Čaris. Aš mačiau... taip, tu stebiesi... aš mačiau, 
kaip jis tau skambino. Manau, kad Selviką atveš į tavo butą ir 
pentotalis privers jį kalbėti. Dabar suprantu, kur jį nuvežė: į jų 
pačių butą... Renkis, važiuosime ten kartu. Galbūt mums pasiseks 
jį aplenkti, nes ten aš jam paruošiau malonų siurprizą. 

Liepiau apsivilkti jai paltą ir į šoną įrėmęs pistoletą nuvedžiau 
į taksi. Vairuotojui nurodžiau Vidoro Čario adresą. 

Rondina sėdėjo šalia manęs. Jos akys buvo pilnos baimės, du 
kartus ji bandė kažką pasakyti, bet aš ją nutildžiau. 

Privažiavus gatvę, kurioje gyveno Čaris, aš lengviau atsikvė- 
piau. Prie namo nebuvo policijos mašinų, vadinasi, jo bendrinin- 
ko lavonas dar neaptiktas. Čaris taip pat nekeltų triukšmo. Jis 
pernelyg skubėjo. 

Priverčiau Rondiną užlipti laiptais. Vakarėlis antrame aukšte - 
pačiame įkarštyje. Už Čario durų girdėjosi muzika, buvo įjungtas 
televizorius. 

Grįžo Čaris namo ar ne? Kaip sužinoti? Su Rondina negalėjau 
lipti ant stogo ir šokti per angą. Durys buvo užrakintos, juk aš pats 
jas užtrenkiau. Dabar aš prisiminiau Bentlio granatas, kurias 
tebeturėjau. 

Žaibiškai viską suplanavau. Mano žvilgsnis užkliuvo už kili- 
mėlio prie durų. Susukau jį į ritinėlį ir juo įstūmiau granatą po 
durimis kuo giliau. Tada drebančią Rondiną nuvedžiau toliau nuo 
durų žemyn ir liepiau prisišlieti prie sienos, o pats nusitaikiau į 
granatą ir iššoviau. 

Sprogimas pavyko. Durys iškrito, ant mūsų pabiro kilimėlio 
draiskalų debesis. Priverčiau Rondiną užlipti į viršų ir įeiti į butą 
pirmai. Pamačiusi lavoną ji suriko, bet daugiau neatsitiko nieko. 
Įėjau į kambarį su atstatytu pistoletu. Jis buvo tuščias. Televizo- 
rius tebeklykė, ant grindų toje pačioje pozoje gulėjo nušautasis 
pravira burna. 

Apatinėje aikštelėje atsivėrė durys ir pasigirdo susirūpinę 
balsai. Aš pasakiau, kad sprogo krosnis, bet niekas nenukentėjo, 
taigi jaudintis nėra ko. Atrodo, žmonės nusiramimno, ir durys 
užsidarė. | 

Mano kantrybė buvo besibaigianti. Žvilgsnis, kuriuo pasižiū- 
rėjau į Rondiną, matyt, buvo baisus, nes ji atšoko nuo manęs, 
užsidengė rankomis veidą ir pravirko. 

O gal ji norėjo laimėti laiko, kol atvažiuos Čaris? Negalėjau 
gaišti nė sekundės. Labai jau daug turėjau nuveikti šį ramų 
sekmadienio vakarą. Neturėjau teisės toliau veikti vienas - per 
daug buvo pastatyta ant kortos. 

Vis dar nukreipęs pistoletą į Rondiną priėjau prie telefono ir 
susukau Čarlio Korbineto numerį. Jis atsakė: “Alio", šiek tiek 
palaukęs vėl: “Alio?"', bet aš, nieko jam nepasakęs, lėtai nuleidau 
ragelį ir padėjau ant svirtelės. 

Šalia telefono gulėjo bloknotas, ir jame aš pamačiau pažįsta- 
mą Gretchen Lark adresą. 

Aš nusišypsojau Vidoro Čario keverzonei. Vadinasi, jie sekė 
Gretchen, sulaukė, kol ji pasikvies Selviką paskutiniam seansui, 
ir nusprendė netikėtai užklupti juos abu studijoje. Dabar Čaris ten 
laukia savo šefo - Rondinos, kad paskutinį kartą Selviką priverstų 
kalbėti. Pabaigus darbą, Selvikas ir Gretchen nutils visiems lai- 
kams, jų mirtis bus panaši į nelaimingų meilužių savižudybę. 
Rytojaus posėdis JTO skandalingai žlugs. 

Gaišti nebuvo galima. Tyliai niršdamas aš stumtelėjau Rondi- 
ną laiptine žemyn. Iš apatinio buto iškišo galvą moteris, ir aš jai 
paaiškinau, kad mano draugas liko sutvarkyti buto po sprogimo ir 
įsijungė televizorių. Ji patikėjo ir uždarė duris. 

Taksistas paklausė: 

- Kas ten, viršuje, griaudėjo? 

- Dailininkų vakarėlis, velniai griebtų. 

- Taip, šiame kvartale tai įprastas reiškinys, - gūžtelėjęs pečiais 
pastebėjo jis. | 

Rondina tyliai verkė mašinos kampe, matyt, jos nervai nebeiš- 
laikė. Ji suprato, kad aš jos nepaleisiu iš rankų iki žadėtojo 
paskutiniojo šūvio. 

Viename posūkyje ji per daug prigludo prie manęs, ir aš 
išsigandau, prisiminęs granatas kišenėse. Atstūmiau ją nuo savęs 
ir pasakiau: 

- Atsargiau, vaikuti, turiu dar dvi papliauškas, ir jei taip 
glausies prie manęs, abu išlėksime į orą. Jūsų organizaciją pri- 
baigsiu ir be tavo pagalbos, bet nenorėčiau žudyti tavęs, kol 
nepasakei man, kaip tu tapai Edita Kein, ką tokio Žinojai apie 
Dianą Kein, kad galėjai tą šeimą šantažuoti ir privertei tylėti. Prieš 
savo mirtį tu man pasakysi viską. 

Šis vardas vėl labai sujaudino Rondiną. Ji nusišluostė akis ir 
žiūrėdama į mane ištarė: “Kvailiukas". Jos balse girdėjosi ir 
panieka, ir gailestis. Galiausiai ji susitvardė ir nusiramino. 

Netoli Gretchen namų sustabdžiau mašiną ir paprašęs vairuo- 
tojo palaukti, išlipau. Rondina irgi. Prie durų pasakiau jai: 

- Eik pirma. Tu žinai, kur ji gyvena. 

Ji ramiai pažvelgė man į akis ir pasakė: 

- Dėl to, kas dabar atsitiks, tave užgrauš sąžinė. 

Aš ją nutraukiau: 

- Pasakyk man vieną dalyką: kur dėjai tikrąją Editą Kein? 

Ji išdidžiai pakėlė galvą ir ėmė lipti laiptais. Aš sekiau paskui 
ją. Prie Gretchen durų nukreipiau į Rondiną pistoletą ir sušnibž- 
dėjau: 

- Skambink. 

Trumpai pamąsčiusi ji nuspaudė mygtuką. Pasigirdo skambu- 
tis ir skubūs Žingsniai. Po to - trumpa pauzė, ir pagaliau iš už durų 
pasigirdo duslus Gretchen balsas: 

- Kas ten? 

Ji turėjo teisę bijoti. Greičiausiai už jos stovėjo Čaris, nutaikęs 
1 ją vamzdį, kaip aš į Rondiną. Bakstelėjau pistoletu jai į šoną ir 
priėjau arčiau. 

Ji ištarė: 

- Čia aš, Edita Kein. 

Grandinėlė žvangtelėjo, spragtelėjo spyna. Durys atsidarė, bet 
kai Gretchen pažvelgė, jos veido išraiška akimirksniu pasikeitė: 
vietoje palengvėjimo jame atsispindėjo paniška baimė. 

Reikėjo veikti nieko nelaukiant. Iš visų jėgų stūmiau Rondiną 
į Gretchen, ir jos abi nusirito grindimis. Ir pamačiau Čarį su 

pistoletu rankoje ir viduriniu pirštu ant gaiduko. Jis buvo vikres- 
nis. Pirmas šūvis kliudė mano klubą. Pajutau deginantį skausmą. 
Kulka už manęs atsimušė į duris. 

Kitas šūvis buvo mano. Nuspaudžiau gaiduką ir pataikiau 
Čariui į galvą. Jo koltas nukrito ant grindų. 

Užtrenkęs duris pakėliau Rondiną nuo grindų ir bloškiau į 
kėdę tiesiai priešais fotelį, kuriame pusiaugulom sėdėjo Selvikas 
ir, atrodė, ramiai miegojo. Viena jo marškinių rankovė buvo 
atsmaukta, odoje matėsi raudonas dūrio taškas. Išgirdau, kad 
Gretchen kažkuo stuktelėjo man už nugaros, bet nekreipiau dė- 
mesio. Stengiausi iš akių neišleisti Rondinos. 

- Na, kodėl netardai Selviko? Nejaugi tau neįdomu sužinoti, 
kokį projektą rytoj mes pateiksime JTO posėdyje? 

Ji žiūrėjo į suglebusį Selviko kūną. 

- Na! -tęsiau aš. - Ar mano Rondina prarado smalsumą? Taip, 
tavo voratinklis skylėtas, puikioji šnipe. Matyt, tau malonu žaisti, 
nes galėjai mane pribaigti, vos susitikusi, o ne kviesti tam gaują iš 
Čikagos. 

Žaizda klube ėmė degti, ir man pasidarė karšta. Nusivilkau 
apsiaustą ir numečiau ant kėdės šalia Rondinos. 

Ji pakėlė į mane akis, kuriose jau nebebuvo mirties baimės, tik 
liūdesys ir užuojauta. 

Aš negalėjau to suprasti, ir ji greičiausiai pastebėjo mano 
smalsumą. 

- Aš ne Rondina, - pasakė ji. 

Aš supratau, kad ji nemeluoja. 

Tą pačią akimirką pakaušiu pajutau šaltą vamzdį ir nespėjęs 
suprasti, kas atsitiko, už nugaros išgirdau sidabrinį Gretchen 
juoką ir jos balsą: 

- Baik šį spektaklį ir mesk pistoletą, tu, idiote. 

Aš paklusau. Mano vaizduotėje prasisuko juosta su pastarųjų 
dienų įvykiais, ir aš ėmiau suvokti tiesą. Viskas taip puikiai 
sutapo, tik aš vienas, kvailys, laikiausi savo versijos ir nenorėjau 
nieko daugiau matyti. 

Tebekalbėdama Gretchen pasitraukė prie lango, į mane nuk- 
reipusi Čario koltą, o į Rondiną - mano. Selvikas be gyvybės 
ženklų tebegulėjo fotelyje. Po Čario galva tamsavo kraujo klanas. 

Ji tęsė: 

- Labai gaila, širdžių ėdike, kad neturiu laiko papasakoti, kaip 
tu mane linksminai. 

To ir nereikėjo pasakoti. Nesupratau tik vieno: Rondinos 
vaidmens šiame Žaidime. Bet atsakymo nereikėjo ilgai laukti. 

Žvilgtelėjusi per langą į gatvę, Gretchen tęsė: 

- Nieko nėra. Vadinasi, šūvių nesigirdėjo. Gaila, kad ne viskas 
vyko pagal planą. Bukagalvis Čaris ir tavo puikioji Rondina 
padarė per daug klaidų. Bet jis už tai jau sumokėjo, o judu 
papulsite į pragarą, prieš man iš čia išeinant. 

Vadinasi, aš vis dėlto buvau teisus. Edita Kein buvo Rondina, 
bet ne ta didžioji ankstesnė Rondina, o savo kur kas jaunesnės 
vadovės Gretchen antraeilė pagalbininkė. 

Aš pažvelgiau į Rondiną, ir tai, ką pamačiau, mane suparaly- 
žiavo. Nepastebimai ji įkišo ranką į mano apsiausto, gulėjusio 
šalia jos, kišenę, ištraukė vieną Ernio granatą ir sviedė ją į 
Gretchen, stovinčią prie lango. 

Ši pastebėjo metimą ir iššovė, bet Rondina iš karto krito ant 
grindų šalia fotelio, 17 šūvis, nuslopintas granatos, nepasiekė 
tikslo. ' 

Aš instinktyviai taip pat išsitiesiau ant grindų ir tik spėjau 
pamatyti, kad fotelis su Selviku apsivertė. 

Dar nebuvau spėjęs suvokti, kas atsitiko, kai Edita pašoko... 
ne, ne Edita, o Rondina... Rondina pašoko ir pribėgo prie Selviko 
įsitikinti, kad šis nenukentėjo. Nusiraminusi ji atsisuko į mane. 

Mintys mano galvoje skriejo kaip ugnies sūkurys, kai jos 
žvilgsnyje aš vėl pamačiau užuojautą ir dar kažką, ko niekaip 
negalėjau suvokti. 

Ji pasakė: 

- Aš ne Rondina. Bet dabar neturiu laiko tau šito įrodinėti. 
Turime skubiai iš čia išeiti. Neturiu teisės įsivelti į istoriją, su 
kuria aš... patikėk... neturiu nieko bendro. Eime su manimi, 
Taigeri. Aš tave myliu, aš pamilau tave iš pirmo žvilgsnio. Eime 
su manimi, ir aš įrodysiu tau, kad aš Edita Kein, o ne kažkokia 
Rondina Lund. 

Tai buvo meistriškas žaidimas. Puikus planas: pasinaudojus 
savo kerais, išvilioti mane iš Gretchen buto ir padaryti tai, kas 

nepavyko prieš dvidešimtį metų. Taip, aš mačiau joje ankstesnę 
Rondiną, šaltakrauję ir ryžtingą, pasiruošusią kiekvieną užduotį 
įvykdyti iki galo. Bet aš jau nebuvau tas nepatyręs kvailelis, 
papuolęs į jos tinklus. Gerai, aš įvykdysiu jos norą, bet ne taip, 
kaip ji tikisi. 

Vienu šuoliu aš atsidūriau prie lango, kur baldų nuolaužose 
gulėjo tai, kas liko iš Gretchen Lark, pakėliau savo pistoletą ir 
atstatęs jį į Rondiną pasakiau: 

- Sutinku, mano džiaugsme. Iki policijos pasirodymo mes 
išnyksime, bet komanduosiu aš. Apsisuk ir eik. Vienas neprotin- 
gas judesys, ir aš šausiu. 

Namo apačioje pasigirdo triukšmas. Sunerimę balsai kvietė 
policiją, ir man buvo aišku, kad neprabėgus nė penkioms minu- 
tėms ji pasirodys. 

Aš gana grubiai išstūmiau Rondiną 1š buto ir priverčiau leistis 
laiptais. Moteriai, apsivilkusiai naktiniais marškiniais, kurią apti- 
kome aukštu žemiau, aš pasakiau, kad valant sprogo benzino 
butelis, bet nukentėjau tik aš. Ir pademonstravau kruvinas kelnes. 
Ši dama lydi mane pas gydytoją. Viršuje viskas gerai. Nustebau, 
kai Rondina mano parodymus patvirtino. 

Kai išlipome iš taksi prie jos namų, ji sumokėjo vairuotojui ir 
taip tvirtai ir greitai nuėjo pirmyn, kad vydamasis ją atrodžiau 
gana kvailai. Rakinant duris, aš įrėmiau į jos nugarą pistoleto 
vamzdį, bet ji tik nusišypsojo man per petį. 

Įėjusi į butą ji nusivilko paltą ir metė jį ant kėdės atlošo. 

- Taigi, - pasakiau aš, stovėdamas už dviejų metrų nuo jos ir 
nenuleisdamas pistoleto, - ką visa tai... 

Ji nutraukė mane nerūpestingu judesiu: 

- Taigeri, aš gana ilgai klausiausi tavęs, neturėdama galimybės 
atsakyti. Dabar aš viską pasakysiu. Trumpai tariant, Rondina 
buvo mano vyresnioji sesuo Diana. Per antskrydį ji nežuvo, ji 
buvo pavojinga avantiūristė. Karo metais ją užverbavo nacių 
žvalgyba. Mūsų šeima paskelbė Dianą mirusia, jos vardas dau- 
giau nebuvo minimas. Jos reputacija - vienintelė juoda dėmė 
mūsų herbe. 

Patylėjusi ji tęsė: 

- Man sakė, kad aš labai panaši į ją. Aš supratau, ką tai reiškia 
tau, kai susitikome restorane. Bet negalėjau nieko paaiškinti, 
nesukompromituodama savo šeimos. Pamilau tave iš pirmo žvilgs- 
nio, bet kol afera JTO nebuvo likviduota, neturėjau teisės išsi- 
duoti. Viskas baigėsi, Taigeri. Aš tikrai Edita Kein ir aš tave 
myliu. 

Kiekvieną frazę mintyse kandžiai išjuokiau. Tikrai nuostabi 
istorija. Niekas negalės įrodyti, kad ji meluoja 1r nėra Edita Kein. 
Visi liudininkai mirę. Tik aš vienas Žinojau, kad ji Rondina, ta 
pati Rondina, kuriai prisiekiau atkeršyti. O ji kaip tikra Rondina 
taip pat sau prisiekė nepraleisti patogaus momento ir įvykdyti tai, 
ko nesugebėjo prieš dvidešimtį metų. 

Todėl, kai ji nutilo, aš garsiai nusijuokęs pakėliau pistoletą ir 
pasakiau su šaltu įniršiu: 

- Kaip tu įrodysi savo žodžius? 

Šypsodamasi ji nuleido mano pistoleto vamzdį. Jos šypsena 
buvo tvirta, bebaimė ir šiek tiek paslaptinga. 

- Na? 

Ji paklausė: 

- Ar tu tikrai mane myli, Taigeri? 

Prieš mirtį ji turi sužinoti tiesą. 

- Taip, Rondina, o ne Edita Kein, aš tave myliu. Tik aš Žinau, 
kad tu Rondina, o ne Edita. Tu negalėsi įrodyti, kad yra at- 
virkščiai. 

- Galėsiu, Taigeri, bet ne žodžiais. 

Ji nusivilko švarką ir nerūpestingai numetė jį ant kėdės, po to 
traukdamasi į miegamąjį ėmė segiotis palaidinukę. 

Vėl ta sena kaip pasaulis Ievos gudrybė. 

- Ne, šis triukas tau nepavyks, - pasakiau sekdamas ją su 
pistoletu rankoje. - Ant šio kabliuko Taigeris jau neužkibs. Ma- 
niau, kad tavo fantazija lakesnė. 

Kodėl aš nešoviau? Ar tik todėl, kad buvo įdomu, ką ji darys 
toliau? 

Rondina nusivilko palaidinę ir numetė ją ant grindų. Dabar ji 
stovėjo šalia lovos. Aš buvau tarpduryje. 

Amžinu moterišku judesiu ji atsisuko į mane, atsisegė lieme- 
nėlę ir ją numetė. 

- Neversk manęs paskubėti iššauti, - kimiai pasakiau aš, at- 
lauždamas gaiduką. 

Ji tik nusijuokė, atsisegė sijono užtrauktuką 1r numetė jį ant 
grindų. 

Mano delnai sudrėko. Aš įkalbinėjau save šauti, bet pirštai 
neklausė. Revolveris mano rankose apsunko, ir aš jį nuleidau. 

Ji pasakė: 

- Jei mylėjaisi su Rondina, pamylėk ir mane - ir tu sužinosi 
tiesą. 

“Kokią tiesą?" 

Ji stovėjo, keliu atsirėmusi į lovą, ir Žiūrėjo į mane kaip 
sfinksas paslaptingai šypsodamasi. Nenuleisdama nuo manęs 
akių ji atsigulė į lovą ir ištiesė į mane ranką. 

Mano pistoletas iškrito. Ji laimėjo. 

Prisiminimai buvo stipresni-už keršto troškimą. Aš ją mylėjau, 
niekada nebuvau nustojęs mylėti. Jos lūpose ėmė žaisti ta pati 
šypsena, kuri pirmą kartą pastūmė mane į jos glėbį. Negalėjau ir 
nenorėjau priešintis savo geismui. Turėjau vėl užvaldyti Rondi- 
ną, net jeigu tai man atneštų mirtį. Kaip užhipnotizuotas aš priėjau 
ir pasilenkiau virš jos. 

Akimirksnį man atrodė, kad ji nuo manęs atšoko, bet po to ji 
vėl pakėlė rankas, apkabino ir pasakė: | 

- Dabar, Taigeri, mylimasis mano, tu gausi įrodymą, kurio taip 
siekei. 

Droviai nusišypsojusi ji prisitraūkė mane prie savęs ir sušnibž- 
dėjo į ausį: 

- Taigeri, aš dar mergaitė. 

Ir tai buvo tikra tiesa. 


KRUVINOJI AUŠRA 


Šiandien šeštadienis, ir aš ruošiuosi vesti. Jau švito, o aš 
negalėjau užmigti, galvodamas apie tai, kad tik keli kvartalai 
skiria mane nuo kambario, kurio plačioje lovoje po baltu afganiš- 
ku apklotu susirangiusi į kamuoliuką Rondina. Jos nuogas kūnas 
laukia mano rankos prisilietimo, 1r po kelių valandų niekas mūsų 
neišskirs. 

Įsivaizdavau Martino Greidžio veidą, skaitantį mano pareiški- 
mą apie išėjimą iš darbo. Tai jam nepatiks. Bet karas baigėsi, 
priešai gali išbraukti mane iš savo sąrašų, o naujos Greidžio 
užduotys ir operacijos teeinie velniop. 

Turiu daug priešų netgi tarp savo bendradarbių. Jie apsi- 
džiaugs, kad išeinu, bet greitai supras, kad mane praradę pagreiti- 
no sau kelią į aną pasaulį. Ne kiekviėno jėgoms dirbti tokį darbą, 
tr “laimės kūdikio" pravardė negarantuoja, kad iš savo “pasi- 
vaikščiojimų" grįš su šypsena veide... 

Stengiausi įsivaizduoti, ką dar galėtų pasakyti senasis keistuo- 
lis. Bandys sužadinti mano patriotizmą? Primins, kad priešui aš 
visada liksiu žmogumi iš sąrašo “A"*? | 

Martinas Greidis sugeba puikiai ginti savo nuomonę. Bet man 
vien mintis apie Rondiną, laukiančią manęs švintančiame mieste, 
- pakankamas argumentas. 

Greidi, seni, aš išeinu. Daugiau nebus nei: ginklų, nei parako 
dūmų, nei lavonų... išeinu gyvas iš džiunglių ir noriu toks išlikti. 
Mėgau savo darbą, mėgau nugalėtojo jausmą, pagaliau parblokš- 
to, krauju srūvančiu veidu priešo vaizdą. Kas gali būti vyrui 
maloniau? Bet dabar, žinoma, špagas į makštis! Mano 45-ojo 
kalibro pistoletas liks sename rudame dėkle, o manęs laukia nauji 
džiaugsmai, anksčiau kėlę juoką arba bent jau sarkastišką šypse- 
ną, - “mano lėlyte, vakarai prie židinio... ir pas mus šiandien 
nusileido trys angelai!" 

Aš sutrikęs suniurzgiau: vis dėlto buvau matęs pasaulio ir 
pažinojau žmones. Kai kuriems pagal išgales netgi padėjau ne- 

sunkiai nukakti į aną pasaulį. Bet tai, ką aš dariau, man nusibodo. 
Mano Rondina nori, kad tapčiau geručiu, - vadinasi, tapsiu! 

Telefonas ant staliuko kažkaip sukvaksėjo ir prapliupo ilga 
trele. Buvo maždaug septinta ryto, ir aš neįsivaizdavau, kam taip 
anksti galėjo manęs prireikti. Paėmiau ragelį, ir žmogus kitame 
laido gale greitai paklausė: 

- Taigeris? 

- Taip. 

- Tai Volis Gibonsas, - jo balsas buvo pavargęs. 

- Tu nemiegi? Tavo Brodvėjaus žvaigždės seniai kirmija... 

- Aš dar nebuvau atsigulęs. 

- Tai kodėl aš turiu keltis? 

- Todėl, kad man paskambino vienas tipas ir pasakė, kad jis 
tave pažįsta. Jis perskaitė mano straipsnį, tu Žinai, apie ką, ir ieško 
tavęs. Aš, Žinoma, pasakiau nežinąs, kur tu, bet pažadėjau pasido- 
mėti. 

- Daug kas norėtų mane rasti. 

- Todėl aš ir tylėjau. Ar tu pažįsti tokį tipą - Klementą Fletčerį? 

Mintyse perskaičiau 1lgą vardų ir pavardžių sąrašą. Tokio 
nepažinojau... 

- Apibūdink jį. 

- Negaliu. Tai buvo telefono skambutis. Jis skambino į įstaigą 
aštuonis kartus, kol prisiskambino. Paliko telefono numerį. 

Volis pasakė numerį, ir aš automatiškai jį įsidėmėjau. 

- Ką pasakė tas tipas? 

- Nieko nepasakė. Kažko bijojo, be to, kalbėjo švilpčiodamas, 
lyg karštą bulvę burnoje laikydamas; sušnibždėjo, kad tu jam 
mirtinai reikalingas, ir greitai numetė ragelį. Ar tu ką nors supranti? 

- Nenoriu suprasti, - pasakiau ir saldžiai pasirąžiau. - Žinoma, 
aš tam tipui paskambinsiu, bet jei tai susiję su darbu, spjausiu ir 
nueisiu į mėlynus tolius, girdi? Šiandien mano vestuvės, drau- 
guži! | 

- Taip, Žinau. Būk laimingas. Svarbiausia, kad tu laiku sustojai. 

- Ačiū, bet kodėl tu taip manai? 

- Todėl, kad dabar tu geriau atrodai, negu būdamas lavonas. 
Kai sužinojau, kuo užsiimi, man visai praėjo noras vaikščioti su 
tavimi ta pačia gatvės puse. 

- Tada pereik į kitą, - nusijuokiau aš ir padėjau ragelį. 

Šios dienos niekas negalėjo sugadinti. 

Saulė kilo virš miesto, ir aušros ruoželio raudonis vis tirštėjo - 
raudonas ruoželis, panašus į skustuvo žymę, paliktą skubančio 
žmogaus veide. Miestas budo ir pilnėjo nuo kūnų - Žmonės 
skubėjo į metro, autobusus; miestas ūžė, reikalaudamas naujų 
kūnų ir kraujo... O kas man - už kelių valandų aš būsiu vedęs, 
velniai griebtų! 

Klementas Fletčeris! 

Kažkas pažįstama buvo šiame varde. Tai, žinoma, ne kažin 
kas - dirbdamas tokį darbą garsaus vardo aš neužmirščiau, bet 
kažkas pažįstama buvo... Draugas? Jų turiu nedaug. 

O priešas neskambintų - paprasčiausiai užmuštų. 

Tai ne Greidžio žmogus, tada figūruotų kontrolinis žodis. Bet 
aš sąraše “A", 1r priešai nesako mums savo slaptažodžių, o daro 
mažus siurprizus. 

Tas, kuris mano, kad smalsumas pražudė katę, labai apsirinka. 
Jei šis vardas nekeltų man neaiškaus pavojaus, aš taip ilgai 
nesikuisčiau po atmintį, bet jame buvo kažkas tokio, verčiančio 
mane kartoti ir kartoti: “Klementas Fletčeris, Klementas..." 

Paskambinęs Voliui, dabar jau aš ištraukiau jį iš lovos, išklau- 
siau visus prakeiksmus, kuriais jis prakeikė mane ir mano giminę 
iki septintos kartos, gavau viešbučio netoli Vestendo, per kvartalą 
nuo upės, adresą ir prašymą eiti po velnių. Greitai nusiprausiau, 
palindau po dušu ir galutinai atsikratęs apsnūdimo apsirengiau. 
Kaip buvau įpratęs, pasikabinau dėklą po pažastim ir atlaužiau 
gaiduką, paskui prisiminiau, kokia šiandien diena, nusišypsojau 
ir jau norėjau padėti ginklą atgal, bet pagalvojau, kad mano 
ginklas niekada manęs neapvylė, tiek metų buvo man rr tėvu, ir 
motina... Gerai, drauguži, paskutinį kartą! 

Pasitikrinęs užsegimą, nusileidau žemyn, užkandau kavinėje 
ir susistabdęs taksi nuvykau ieškoti Fletčerio. Buvo ankstus rytas, 
tr judėjimas gatvėse dar nebuvo pasiekęs tos beprotiškos stadijos, 
kai tave seka dvidešimt uodegų, besidalijančių įspūdžiais. Taksi 
sustojo prie ilgų namų eilės, kurių langai prancūzų papročiu buvo 
užtemdyti žaliuzėmis. Aš apsižvalgiau ir įsitikinau, kad nesu 
sekamas. Šalia teliūskavo upė, o iš kitos pusės, greta namų, kilo 
neįveikiama tvora. 

Viešbučio iškaba nebuvo iškalbinga, o ir pats viešbutis atrodė 
nušiuręs ir niūrus. Metalinės raidės nusilupusiais dažais kvietė - 
“Kambariai!", bet, atrodo, norinčių antplūdžio nebuvo. 

Turėjau du kartus skambinti, kol pasirodė susiraukšlėjusi da- 
ma su pilna galva popierinių suktukų, nešvaria prijuoste ir dviem 
nitinėliais tualetinio popieriaus po pažastimi. 

- Ieškai kambario, sūneli? 

Aš pamerkiau jai. 

- Draugo ieškau, Klemento Fletčerio. Kaip manote, ar ne per 
anksti jį pažadinsiu?? 

Jos akys nužvelgė mane nuo galvos iki kojų, ir veide išsisklei- 
dė šypsena. 

- Niekada nebūčiau pagalvojusi, kad jis turi tokių draugų! Bet 
kas juos supaisys? Buvo čia toks vienas, šnekėjo, kad jis apylin- 
kės prokuroro sūnus. Dievuliau! Tėtušis pats atlėkė čionai pra- 
bangia juoda mašina ir apšaukė asilu už tai, kad pabėgo iš namų. 
Bet vaikinas nė už ką nenorėjo grįžti - pasirodo, jis narkomanas! 
Štai tau ir prokuroro sūnus! Tu, sūneli, savo Fletčerį rasi viršuje, 
antros durys į kairę... 

Aš užlipau į viršų ir dar už durų išgirdau garsų knarkimą. 
Atlenkęs pistoleto gaiduką pasiklausiau ir po to pamažu nuspau- 
džiau durų rankeną. Durys atsidarė, aš įėjau įr atsargiai jas užda- 
riau. 

Žmogus, ant nuogo kūno apsivilkęs chalatą, gulėjo fotelyje, 
prisidengęs veidą laikraščiu. Atrodė penkiasdešimties šešiasde- 
šimties metų. Jis miegojo išsižiojęs ir sunkiai kvėpavo. Priešais jį, 
ant lovos, gulėjo krūvelė popierių - kažkokios sąskaitos ir bank- 
notai. 

Stovėjau prie jo stengdamasis prisiminti, kur ir kada esu jį 
matęs anksčiau. Įsitikinęs, kad kambaryje mes vieni, įrėmiau 
pistoletą jam į pilvą ir ėmiau stebėti, kaip jis busdamas šiurpsta 
nuo šalto metalo prisilietimo. Atsipeikėjęs jis iš karto suriko: 

- Velniai griebtų, Taigeri! - Tada pamatė pistoletą ir iš karto 
ėmė spaustis prie fotelio atlošo. 

- Iš kur mes pažįstami, Fletčeri? 

- Brangusis mano, aš... 

- Greičiau, mielasis! Negaišk. Iš kur? 

Jis kinktelėjo ir išpyškino, nenuleisdamas akių nuo pistoleto. 

- Panama, Taigeri! Prisimeni? 

- Ne. 

- Tu juk mane ištraukei, kai aš skendau, leidau dvasią, o tu 
ištraukei... 

Tada aš viską prisiminiau ir nuleidau pistoletą. Taip, tada, 
dokuose, iškišęs liežuvį laksčiau, ieškodamas sprogmens, kurį 
pakišo Mesneris su savo vyrukais, ir kaip tik pataikiau laiku, kad 
išgriebčiau šį girtuoklį iš vandens ir atgaivinčiau. Aš šyptelėjau ir 
paplekšnojau sau per šoną, kur buvo dėklas. 

- Užmiršau, drauguži. Bet, pats supranti, mūsų darbas toks, 
kad atsitiktinumų būti negali. Gibonsas sakė, kad tu skambinai. 
Mielai išgerčiau su tavimi, drauguži, bet šiandien mano vestuvės, 
tr turiu būti blaivutėlis. 

- Bet aš ne išgerti tave pasikviečiau, - jis paniuro, atsistojo, 
priėjo prie lango ir pakėlęs užuolaidą kažkodėl pasižiūrėjo į 
gatvę. 

- Aš apie tave skaičiau. 

- Tai ne naujiena. 

- Bet aš Žinau, kas tada vyko dokuose, ir apie sprogmenis taip 
pat Žinau, bet niekam nepasakiau, kad tu ten buvai. 

- Ačiū. 

Jis mostelėjo ranka ir susiraukė. 

- Aš skambinau ne dėl to. Supratau, kad tu įsipainiojęs į 
viešnamio susprogdinimą, mačiau, kas tą dieną ten įėjo, ir šiek 
tiek Žinau apie tuos bernelius. Girdėjau, kaip tas Bilis Mesneris 
nusakė tavo išvaizdą, bet, žinoma, tylėjau. Teisingai? 

- Teisingai. 

- Prisimenu, kad mane sekė tą vakarą, bet nežinojau, kas. 
Vargšas Mesneris taip ir nesuprato, kad tada susitiko su mirtimi 
du kartus. Kam lemta būti pakartam... Bilis mirė, nespėjęs duoti 
parodymų, ir nenustačius jo asmenybės. Ak, tas Mesneris! 

- Bet kodėl gi tu mane pasikvietei? 

Jis prisidengė ranka burną, griuvo ant lovos ir ėmė šnibždėti: 

- Suprask, aš nežinojau, kam dar apie tai pasakyti. Aš pradėjau 
kalbėti, bet mane išjuokė, pradėjau veikti vienas ir papuoliau į 
bėdą. Velniai griebtų, nežinau, ką būčiau daręs, jei nebūčiau 
prisiminęs tavęs. 

- Kokią gi bėdą? - paklausiau jo. 

Jis pakėlė akis. 

- Tu juoksies. 

- Kodėl? 

- Tai labai netikroviška. 

- Pasakok gi, drauguži. 

Fletčeris turėjo galvoje kažką daugiau, bent jau man taip 
atrodė. Jis sėdėjo tylėdamas, bandydamas susikaupti, 0 po to 
pasakė: 

- Prisimeni ryšulėlį, kurį man grąžinai? 

- Taip, žinoma. 

- Tai svarbiausia. Vėliau Briuselyje aš radau tą vaikiną! 

- Kokį? - nesupratau aš. 

- Taigi aš tau aiškinu. Ruošiausi vykti į Perdezą, netoli Vera- 
Krupo, kur jie kasė uraną. Visada norėjau ten patekti. Veilas ir 
Šovis papasakojo man apie streiką urano kasyklose. Aš nuspren- 
džiau pamėginti laimę. Tu manai, aš ruošiuosi plaukioti visą savo 
gyvenimą? 

- Kalbėk apie reikalą, drauguži. 

Jis pažvelgė į mane. 

- Briuselyje aš nusipirkau Geigerio skaitiklį. 

- Kiek mokėjai? 

- Tūkstantį aštuonis šimtus dolerių. Visus pinigus sukišau. . 

- Tave apgavo. Jis kainuoja dešimt kartų pigiau. 

- Žinau. Bet man sakė, kad vykstant į Perdezą, Geigerio 
skaitiklis būtinas. Iš nuobodulio laive aš su juo žaidžiau. Galėjau 
atskirti šiltą laikrodį nuo šalto. 

- Na, kam skaitiklis - ir taip aišku! 

- Palauk gi tu... 

Supratau, kad jis netelpa savyje, ir nustojau juokavęs. 

- Na, gerai, Fletčeri. Eisiu, sėdėti neturiu laiko, ši diena man 
ypatinga. 

- Atleisk, Taigeri, visai užmiršau... Aš plaukiau “Meitlandu", 
tu Žinai? 

Aš linktelėjau. 

- Vokietijoje pakrovė tris presus. Aš buvau triume su skaitik- 
liu, ir staiga jis ėmė suktis kaip išprotėjęs. Aš tuoj pat jį išjungiau, 
bet parodymai! Ten buvo konteineris, didelis, labai didelis, ir dar 
didžiuliai presai. Vieną aš pažymėjau. 

- Toliau. 

- Aš jį patikrinau ir pažymėjau. Jame uranas. 

- Daug? 

Jis linktelėjo 1 ėmė žiūrėti per langą, laukdamas, ką aš pa- 
sakysiu. 

Tai buvo tas geras darbas, kurį kiekvienas pagal dešimt Dievo 
įsakymų turi atlikti. Galėjau paprasčiausiai pats patikrinti tą pre- 
są, pasakyti jam, kad apsiriko, vesti - ir darbas būtų baigtas. 

Bet aš nuvažiavau su juo. Privažiavę prie dokų, suradome 
Fletčerio pažymėtą konteinerį. Jis stovėjo kažkokių dėžių, vielų ir 
įvairių šiukšlių krūvoje. 

Vokiečių firma “Kleipleiz'" - gana Žinoma rotacinių presų 
gamintoja. Vienas presas gaminamas metus, bet veikia puikiai ir 
ilgai nedyla. Todėl firmai niekada netrūko užsakymų iš žymių 
pasaulio leidyklų. Mūsų šalis buvo stambiausia užsakovė. Šį 
presą gabeno į Vašingtoną. 

Mes atplėšėme keletą lentų - viduje stovėjo presas. Viskas 
tvarkinga, nė viena detale ne per daug. Kai iš ten išsirangėme ir 
įstatėme lentas į vietą, aš pažvelgiau į Fletčerį ir pasakiau: 

- Nieko panašaus, Fletčeri. 

- Betgi aš sakau, kad skaitiklis... 

- Fletčeri, aš išmanau poligrafiją nuo Kolio staklių iki naujau- 
sių rotatorių. Aš pats tyrinėjau tas mašinas. Nieko nėra. 

- Taigeri... skaitiklis... 

- Duok skaitiklį. 

- Kam? 

- Pasižiūrėkime, gerai“? 

- Gerai, bet jis laive. 

Bet skaitiklio ten nebuvo. Fletčeris išnaršė visą kajutę ir grįžo 
nesavu veidu, laikydamas tuščią dėžutę. Aš supratau, kas atsitiko. 

- Fletč... 

- Supranti, Taigeri... 

Aš jį sustabdžiau. 

- Tu - tikras žioplys. Už tūkstantį aštuonis šimtus dolerių jie 
įkišo tau radarinį įrenginį, kuris retkarčiais suskamba, o tu stings- 
ti iš baimės. Suprask, tu praradai savo pinigus, o jie surado 
žmogų laive, kuris išmetė tą daikčiuką į šiukšlyną. Tave apgavo, 


125 


Fletčeri, apgavo du kartus. Ar tu matei to preso automatinį 
chronometrą? 

- Ne. 

- Jis padengtas liuminescencine danga. Nuo jos suskambės bet 
koks skaitiklis. Čia tu ir pakliuvai, drauguži! 

Jis iš karto viską suprato. Mes išėjome iš dokų, radome kavinę 
ir išgėrėme po puodelį kavos. 

Greitai mes jau kalbėjomės apie Panamą, bet jo mintys sklan- 
dė kažkur kitur. Akyse jam mirgėjo prarasti tūkstantis aštuoni 
šimtai dolerių. Jis suprato, kad dabar nepasieks Perdezo. Bet aš 
pasakiau, kad jis laimės kūdikis, kuriam pavyko išsipainioti iš 
šios 1storijos. 

Po vidurdienio mes su juo išsiskyrėme. Nužingsniavau tris 
kvartalus, kol pavyko rasti taksi, ir sugrįžau į viešbutį. 

Kaip jaunavedžiui, tai nebuvo labai džiaugsminga dienelė, bet 
gali būti, kad man kaip ir Fletčeriui pasisekė, kad išsipainiojau iš 
šios istorijos. Ketvirtą valandą mane apvynios aplink pirštą - 1r 
baigta. 

Pradėjau rinkti daiktus. Mano manta tilpo į vieną odinį laga- 
miną. Buvau beimąs ragelį paskambinti ir pranešti, kad išvykstu, 
kai staiga aparatas suskambėjo ir portjė ištarė: 

- Jus kviečia, sere. Kalbėsite? 

Pagalvojau, kad tai Rondina, ir skubiai pasakiau: 

- Prašau. 

Ragelyje pasigirdo Martino Greidžio balsas: 

- Taigeri, tavo užduotis - “Platonas"". 

“Platonas? - tai rimta. Nužudyti arba žūti. Amerikos užsienio 
politika pavojuje. Alternatyva - karas! 


Aš pasibeldžiau, ir Rondina atidarė duris. Ji stovėjo tarpdury- 
je, aukšta ir viliojanti. Žalias gauruotas chalatėlis, sujuostas diržu 
su kutais, atvėrė krūtinę ir pabrėžė gundančius klubų apvalumus. 
Rondina retai nešiojo liemenėlę - tokia puiki jos krūtinė. Jos vario 
rausvumo plaukai, iš nugaros apšviesti saulės spindulių, degė lyg 
auksinė karūna, o lūpose virpėjo nuostabi šypsena. 

- Sveika, Rondina. 

Ne, ne Rondina, o Edita Kein. Rondina jau seniai mirusi. Ji - 
vyresnioji Editos sesuo, kuri prieš dvidešimtį metų kaip du 
vandens lašai buvo panaši į dabartinę Editą. 

Karo metai, pagalvojau aš, baisūs, neapsakomi metai, kurie 
dabar atrodo visai nerealūs. 

Pirmoji Rondina pati pasirinko savo likimą, išeidama iš pado- 
rių, jaukių Keinų namų į nacistų gaują ir tapdama šnipe. Aš buvau 
Amerikos žvalgybos agentas ir susekiau ją okupuotoje Prancūzi- 
joje, kad sunaikinčiau. Netikėtai tarp mūsų įsiliepJTOjo meilė... 
bet Rondina suvarė man į krūtinę dvi kulkas ir paliko dvėsti. 
Vėliau mane ilgai kankino neapykanta... 

Aš prisiminiau jos įspūdingą kūną ir mielą veidą. Praėjus 
daugeliui metų po jos mirties, aš vėl sutikau Rondiną. Ne, ne 
Rondiną, o Editą, jaunesniąją jos seserį. Bet Edita visada buvo 
man Rondina, kurią mylėjau. Ji neprieštaravo, ir už tai aš ją 
mylėjau dar labiau. 

Aš vos neužmušiau jos iš karto, nes pamaniau, kad tai Rondina 
grįžo iš ano pasaulio. Dabar aš žudyčiau dėl jos taip, kaip ji 
Žudytų dėl manęs. 

- Taigeri! - ji ištiesė ranką, kurią godžiai pagriebiau. Jos 
minkštos, aistringos lūpos susiliejo su manosiomis, ir mes sustin- 
gome besibučiuodami; jos pirštai įsikibo į mano pečius, o aš 
prispaudžiau ją prie savęs taip stipriai, kad atrodėme kaip vienas 
žmogus, apimtas nepaprasto, visaaprėpiančio geismo. Tačiau 
apsikabinimui kažkas trukdė, ir ji tai pajuto. Rondina atsiplėšė 
nuo mano lūpų, išsivadavo iš mano glėbio ir pažvelgė sunerimusi. 

- Mielasis, kas tau? 

Jos balsas buvo žemas ir šiek tiek prikimęs, ir jis ypatingai 
mane jaudino. 

Mes įėjome į kambarį, ir ji paėmė mane už parankės. Kaip 
sunku bus jai paaiškinti! Leidau jai pavaišinti mane kava. Ji 
nuolankiai laukė, ir aš pagaliau pasakiau: 

- Vestuves teks atidėti, katinėli... 

Jos akyse trumpam žybtelėjo skausmas. 

- Ar gali man paaiškinti... 

Aš papurčiau galvą. 


127 


- Ne, atleisk. 

- Bet šiandien... 

- Aš ruošiausi pranešti, kad išeinu. Bet tai atsitiko anksčiau... 
reikalas labai svarbus, ir niekas kitas nesusidoros. 

- Niekas? 

- Katinėli mielas... Kalbama apie šalies saugumą, ir galbūt 
tavo taip pat. Anglija ir Amerika glaudžiai susijusios, vienos iš jų 
įvykiai paliečia ir kitą. Negaliu išsisukti iš šios istorijos, negaliu 
nieko paaiškinti. Aš ir taip nemažai pasakiau. Mūsų taisyklių 
negalima pažeisti iki pat mirties, o ji visada šalia. Atleisk, vaikeli, 
bet mano darbas - visų pirma, 0 jau po to... Tu protinga ir mane 
suprasi! 

- Tai labai sunku, - ji graudžiai nusišypsojusi staiga nusisuko. 
- Tiesiog nežinau, ką pasakyti. 

- Ir nereikia. Aš greitai sutvarkysiu šį reikalą ir grįšiu. 

Jos akys susitiko su manosiomis. 

- Tu įsitikinęs, kad grįši? Šį kartą? 

- Aš visada sugrįždavau. 

- Bet tai paskutinis kartas? Po to tu liksi su manimi? - ji 
apkabino mano galvą rankomis. - Kiek Žmonių tu nužudei, Taige- 
ri? Kiek kartų bandė nužudyti tave! Aplinkybės, aplinkybės! Bet 
tavo Žvaigždė gali nusileisti, o tada... 

- Rondina... 

- Ne, leisk man pasakyti. Anksčiau tau buvo vis tiek - gyventi 
ar mirti. Bet dabar tu - mano. Aš lauksiu tavęs, tačiau laukti - 
nelengva!.. Kaip man šitaip gyventi, Taigeri? 

Aš atsistojau. 

- Kai viskas baigsis, aš grįšiu. 

- Aš galiu ir išvykti. 

- Aš tave surasiu. 

- Aš ne apie tai. Tiesiog aš per ilgai kankinausi. Maniau, kad 
radau meilę ir saugumą, apie kurį svajojau, ir dabar, kai viskas 
griūva, aš galiu susirasti ką nors kitą, ir jau beveik radau jį - 
kartą... 

Aš negalėjau pasakyti to, ką norėjau. Nebuvo tokios kliūties, 
kurios ji norėdama nenugalėtų, ir jei nepanorėjo, tai... 

- Ratas apvalus, katinėli. Tavo numeris laimi arba ne. Bet aš 
sugrįšiu. 

Eidamas link durų atsisukau ir pamerkiau. Jos veide stingo ta 
pati liūdna šypsena, ir aš Žinojau, kas dabar dedasi jos sieloje. 
Kartą ir man šitaip buvo. 

“Puiki pradžia vestuvių varpams, - kirbėjo galvoje kvaila 
frazė, - puiki pradžia..." 

Pasiėmiau savo mantą ir persikėliau į “Leopoldo"' viešbutį 
Ch.Taldošo pavarde (pagal Greidžio instrukciją). Pusvalandį pa- 
laukęs, surinkau Niujorko kontrolinio centro numerį, paprašiau 
Verdžilo Adamso ir pasakiau slaptažodį: 

- Taigeris Menas. Tai “Platonas", numeris -4-4-9-1. Slaptažo- 
dis teisingas? 

- Dvigubas ryšys. Templboj-2. 

- Dartiufas, - ištariau aš. 

- Rodeg, Taigeri. Vis tiek aš tave iš balso pažįstu. VK taip pat 
pažįsta tavo balsą, bet suprask, tarnyba... 

- 2-26-1. Kas atsitiko, vaikinai? Manęs dėl nieko neįspėjo. 

- Taip įsakė Greidis. Tu žinai ką nors apie Gabiną Martelą? 

- Skaičiau. 

- Tai va, jis čia. Vienuolyno gatvėje, viešbutyje, Saugumo 
tarnybos kontoroje. 

- Kodėl? 

- Jis taip pat viena svarbiausių tarptautinės žvalgybos asmeny- 
bių, nepakeičiamas kare. Asmens byla ilga lyg paklodė. Jis buvo 
raketų užkardoje, organizavo Beltovo projektą. Prifarširuotas 
vardų. Mes aplenksime kitus dešimčia metų! 

- Kodėl gi jis čia? Kas privertė jį pereiti į kitą pusę? Moteris? 

- Tu teisus, broli žvairy. Dabar žinai viską, veik. 

- Mielai, - atsakiau ir padėjau ragelį. 

Mano gyvenimo istorija, tik kitoks variantas. Moteris - ir tu 
žuvęs. Moteris - ir tu gyvas. Bet kuriuo atveju - tai katastrofa. 

Volis Gibonsas rado mane 12-oje Parko gatvėje septintą vaka- 
ro bare. Su juo buvo Devis Sevirnas, jo laikraščio politinis apž- 
valgininkas. Tuo momentu aš jau buvau perskaitęs rytinius laik- 
raščius, surinkęs iškarpas ir dėsčiau jas ant stalo šachmatų tvarka. 

Kiekviena iškarpa buvo oficialaus pranešimo dalis, ir aš tikėjausi, 
kad jei šis reikalas nebuvo nuslėptas nuo reporterių, Sevirnas 
galėjo iššniukštinėti ką nors naujo - jo nosis buvo pakankamai 
ilga. 

Tačiau laikraščiai viską suvedė į vieną: reikšmingą postą 
Vokietijoje užimantis Gabinas Martelas, atvykęs Amerikon su 
vokiečių delegacija į derybas dėl nusiginklavimo, pirmą savo 
atvykimo dieną paprašė politinio prieglobsčio. 

Voliui paaiškinus mums smulkmenas, išgėrėme ir užsisakėme 
vakarienę. 

Devis žinojo, kas aš, bet jo kandi šypsena nevirto pasibjaurė- 
jimu. Reporteriai gali kalbėtis ir su prezidentais, ir su žudikais, 
nekeisdami savo veido išraiškos. Bet aš supratau, kad mano 
klausimai nekėlė jam ypatingo entuziazmo. 

- Taigeri, jei jau esi įklimpęs į šį reikalą, kokie tavo planai? - 
paklausė Devis. 

- Velniop. 

- Laikraščiai nieko negavo. Buvo įsakyta - nė garso, supranti? 

Aš linktelėjau galva. 

- Volis neleido man detalizuoti savo straipsnio. Blogai, kad 
reikės tylėti. 

- Geriau jau taip, - pasakiau jam. 

Jis gurkštelėjo savo martinio ir šyptelėjo. 

- Žinau, kodėl tau davė tokią beprotišką pravardę*... 

- Taigi, kad ne. Taigeriu mane pakrikštijo mano tėtušis. Tai ne 
pravardė. 

- Nieko sau! Bet prie reikalo. Ką tu čia veiki? 

- Gabinas Martelas! - atsakiau aš. 

Jie greitomis susižvalgė, 1r jų linksmumas kažkur išgaravo. 

- Tu stambiai loši, Taigeri, - pasakė Devis, - tą vaikiną jie laiko 
ir laikys už septynių spynų. Kol jis nieko nepasakys, niekas prie 
j0 neprieis. 

- Tai mane ir domina. 

- Būtent kas? 

- Kas jam trukdo kalbėti. 


* Taigeris (angl.) - tigras. 

- Supranti, apie tai nieko nepranešta, bet aš girdėjau... aišku, 
ne iš oficialių šaltinių, kad jis norėtų kalbėti. 

- Tada tegul kalba. 

Jie vėl susižvalgė. 

- Tu ką nors sužinojai? 

Devis pasilenkė virš stalo. 

- Ką? 

- Gabino Martelo vardas laikraščiuose pasirodė jau prieš kele- 
rius metus. Ar tu tikrinai, dėl ko? 

- Ne. Mūsų ekspertai žino apie jį iš oficialių katalogų ir 
politinių pranešimų. Jis visada būdavo šešėlyje. Bet pastaraisiais 
metais ėmė kilti, nes vyriausybė atleido daug lyderių. Jis tapo 
atsakingas už Afrikos 1r Panamos incidentus. Daugiau apie jį 
nieko nežinoma. 

- Reikės dar šiek tiek pasikapstyti mėšle, drauguži. 

- Tu ką nors Žinai? - paklausė Devis. 

- Galbūt... Aš tiksliai prisimenu, kad jo vardas jau buvo 
laikraščiuose. 

Sevirnas atsilošė į kėdės atramą ir garsiai atsiduso. 

- Jei taip, rasiu! 

- Gerai, rytoj kartu pasižiūrėsime. 

Atnešė vakarienę, ir mes pradėjome valgyti. Volis Gibonsas 
atrodė sunerimęs. Kai jo akys susitikdavo su manosiomis, jis iš 
karto nuleisdavo jas žemyn, į lėkštę. Jis buvo Brodvėjaus reporte- 
ris, rašė straipsnius apie muzikinius šou ir reviu. Jo veiklą griežtai 
apibrėžė žvaigždžių ir žvaigždučių sferos skandalai bei prieblan- 
dos gyvenimas. 

Šiek tiek vėliau mes atsisveikinome. Įsodinęs juos į taksi 
nuvykau į Ernio Bentlio kontorą. Į darbą jis išeidavo kaip į 
namus, ir laikas jam nieko nereiškė. 

Karo metais Ernis dalyvavo Manheteno projekte, buvo įsipai- 
niojęs į “46-ą" istoriją. Po to dirbo chemijos koncerne, vėliau 
pradėjo savo biznį ir bizniavo tol, kol Martinas Greidis prisiminė 
j0, išradėjo, talentą. Geras uždarbis ir veiksmų laisvė davė jam 
daugiau už valstybės paramą. Jei įvykiai tapdavo tokie svarbūs 
kaip šis, jis buvo vienintelis žmogus, kuris lengvai kaip burtinin- 
kas iš oro galėdavo sutverti viską - nuo dokumentų iki nauja- 
gimio. 


131 


Bet man nereikėjo nieko ypatingo. Martino Greidžio ūkyje 
buvo dvi leidyklos, leidžiančios populiarius storus žurnalus, ir 
man prireikė žurnalisto kortelės ir tam tikrų fotodaikčiukų. 

Per penkias minutes Ernis padarė kortelę, įteikė man fotoapa- 
ratą, kitus daiktus ir gavo mano parašą. 

Ch.Taldošas tapo ketvirtosios valdžios - spaudos nariu. 

- Rimtas darbas, Taigeri? - tik tiek tepaklausė Emnis. 

- Kas Žino. 

- Maniau, kad šiandien tavo vestuvės. 

- Aš irgi taip maniau. 

- Tada, balandėli, leisk man pagalvoti, nes aš pradėjau vieną 
tyrimą, ir jeigu... 

- Tai - "Platonas", Erni. Tu automatiškai priklausai operacijai. 

Jis pratisai švilptelėjo. 

- Paskutinį kartą panašiai buvo prieš trejus metus. Kas dabar? 

- Gabinas Martelas, vokiečių žvalgas. 

- Manau, daug kas įpainiotas į šį reikalą. Kas jau žinoma? 

- Beveik neko. Jis dar neatsigavo, be to, prie jo neįmanoma 
prieiti. Mintyse aidi jo vardas, ir man atrodo, kad kažkada aš jį 
girdėjau, bet kada? Kad ir kaip ten būtų, jis - žvalgas, ir kol kas 
laikomas užrakintas. 

- Žinau, Vienuolyno gatvėje. Venderlis sakė, kad jis girdėjo 
tik oficialų vyriausybės pranešimą. 

- Aš supratau tai iš ryto. 

- Velniai griebtų, - pasipiktino Ernis, - kai Martelas penkiasde- 
šimt šeštaisiais, Olimpinių žaidynių metu, suko romaną su institu- 
to slidininke, jį labiau slėpė. 

Aš nustojau ardyti fotoaparatą ir įsistebeilijau į Ernį. 

- Štai iš kur aš žinau šį vardą! - sušukau aš. - Tavo atmintis 
fenomenali! 

- Na, juk aš sporto mėgėjas, ir ten buvau. Mergytė kaip reikiant! 

- Kas ji? 

- Tai ne mano sritis. Aš mėgėjas, o ne meilužis. Be to, tokiems 
žaidimams aš per senas. 

- Laimei, ne visi tokie, kaip tu. 

- Ką? 

- Nieko. 

Aš galvojau apie Gabino asmens bylą. Fotografijoje - aukštas 
vyras retėjančiais plaukais. Veide - ilgų mokslo metų ir atsidavi- 
mo darbui atspaudas. Jam 52-eji, nevedęs, partijos narys nuo 
1933 metų, karo metais užėmė rimtas, bet neoficialias pareigas 
vyriausybėje, kol tapo vienu iš šalies lyderių. Jis galėjo pasiekti 
dar daugiau, jei būtų veikęs taip pat energingai. 

Bet jis nevedęs. O nevedęs vyras - moterų grobis. 

Adamsą buvo ištikęs genialumo priepuolis, kai jis pakišo man 
šią mintį. 

Saugumo tarnybos karininkai buvo įsitaisę Vienuolyno gatvė- 
je, dvidešimties aukštų dangoraižyje, iš išorės keliančiame pa- 
garbą ir prigrūstame kretinų, nekeliančių pasitikėjimo. Atrodo, 
kad kiekvienas senatorius ten turėjo po savą žmogų. Buvo atsto- 
vaujama visoms organizacijoms: nuo Karo žvalgybos iki Inter- 
polo. Patekti ten buvo neįmanoma, bet Martino Greidžio pinigai 
atidarydavo visas duris. 

Šiandieną čia turėtų įvykti pirmas Gabino pokalbis su žurna- 
listais. Aš, aišku, Žinojau, kad nebūsiu vienintelis reporteris, bet 
tokio antplūdžio nesitikėjau. 

Trys telekompanijos, įsipainiojusios į laidų voratinklius, dėstė 
savo aparatūrą. Dešimtys reporterių kalbėjo tekstus į diktofonus 
ir mikrofonus. Visi kažką žinojo, kažko klausinėjo, ir oras gaudė 
nuo šūksnių, riksmų + klausimų. Kelių senatorių, specialiai atvy- 
kusių iš Vašingtono, pasirodymas tik įliejo alyvos į ugnį. Didžiu- 
lis avilys be perstojo dūzgė. 

Apie vienuoliktą vakaro buvo paskelbta, kad visi žurnalistai 
kviečiami į trečią aukštą, kur vyks Gabino Martelo ir jo gynėjų 
spaudos konferencija. 

Man įteikė leidimą, kuriame buvo paršyta: “Tik iki III aukšto. 
Nr. 26". 

Prie įėjimo į salę vėl patikrino leidimą. Mes šokome prie durų. 
Kaip ir visi, aš grūmiausi dėl vietos pirmojoje eilėje, stropiai 
pyškindamas fotoaparatu, kažką murmėdamas į mikrofoną, steng- 
damasis nesiskirti nuo kitų reporterių. 

Lygiai pusę dvyliktos į salę įėjo Cholas Rendolfas su aukštu 
žmogumi, vilkinčiu per erdvų kostiumą. Cholas buvo neoficialus 
Saugumo tarnybos vadovas. 

Mes ir anksčiau nesutarėme. Jo svajonė - visiškai sunaikinti 
mūsų organizaciją. Labiausiai jis nemėgo Martino Greidžio, po 
to - manęs ir visos grupės. Bet velniop jį! 

Kaip ir kiti aš pakėliau kamerą ir nespėjus Rendolfui manęs 
pastebėti ėmiau kaip galima dažniau spragsėti, puikiai suvokda- 
mas, kad tarp ryškių blyksnių jis greičiau apaks ir apkurs, negu 
pastebės ką nors salėje. 

Šalia manęs kažkoks vaikinas tiesiog apakino visus žybtelė- 
jęs, ir aš nesirūpinau, kad būsiu pastebėtas. 

Pareiškimas buvo labai trumpas. Šis saldainiukas buvo pa- 
ruoštas specialiai reporteriams - duoti jiems skanų kąsnelį, leisti 
šiek tiek pafotografuoti ir greitai išprašyti lauk. Vienas senatorius 
perskaitė pareiškimą. Jame buvo sakoma, kad Gabinas Martelas 
paprašė politinio prieglobsčio, nes esąs nepatenkintas savo šalies 
politika ir tvirtai įsitikinęs - tik amerikiečių demokratija gali 
palaikyti taiką visame pasaulyje. Jis nori baigti visus reikalus ir 
užsiimti dėstymu, galbūt net universitete. 

Kol buvo skaitomas pranešimas, nenuleidau akių nuo Marte- 
lo. Jis seniai išmoko slėpti savo jausmus, ir jo veide, be manda- 
gaus abejingumo, nieko neatsispindėjo. Pritardamas tekstui Mar- 
telas kelis kartus lengvai šyptelėjo, linktelėjo, bet akys jį išdavė. 
Jis buvo dėl kažko susirūpinęs. Nors Martelas buvo senas prakti- 
kas, jo veide šmėstelėjo baimės šešėlis. Jis nežiūrėjo tiesiai į salę, 
tik kartais užmesdavo akį. Bet manęs neapgausi. Martelas kažko 
ieškojo. Jis buvo per didelė figūra ir neblogiau už mane žinojo, 
kad jį pasistengs sunaikinti. 

Martelas negalėjo gerai manęs įžiūrėti, bet jaučiau, kad minty- 
se jis mane jau pasižymėjo. Jis Žino visas mūsų priemones ir 
gudrybes. Jo žvilgsnis slystelėjo per mane, po to sugrįžo, įsižiūrė- 
damas įdėmiau. 

Aš greitai pasitraukiau atgal, pastūmiau šalia stovėjusį vaikiną 
ir aukštai pakėliau savo fotoaparatą kitai nuotraukai. Sis judesys, 
atrodo, nuramino Martelą, jis pažvelgė į kažką kitoje salės pusėje 
ir į mane daugiau nebežiūrėjo. 

Kai pdteiškimas buvo perskaitytas, Rendolfas leido užduoti 
keletą klausimų Martelui. Šis atsakinėjo gerai ištreniruotu balsu. 
Jo kalbą gadino tik šioks toks akcentas. Visi klausimai buvo 
politiniai, mandagiai suformuluoti. Reporteriai suprato, kad jei 

nusižengs programai, greitai bus iš čia išvyti. Martelo atsakymai 
buvo tokie pat kaip ir klausimai - mandagūs ir beasmeniai. 

Per šį laiką man pavyko prasibrauti arčiau. Aš spraudžiausi 
pro Žmones tol, kol Martelas atsidūrė priešais mane. 

Rendolfas paskelbė, kad konferencija baigta, jam atsakė pasi- 
piktinusių balsų sprogimas. Klegesys truko gana ilgai, 1r aš spėjau 
išrėkti savo klausimą taip, kad Martelas tikrai mane išgirdo. 

- Ar jūs dar jos neradote? 

Akimirką Martelo veidas apmirė. Jo akys įsisiurbė į mane, 1r 
vyzdžiuose vėl šmėstelėjo baimė - klaidžiojančios ugnelės po 
pusiau nuleistais vokais. 

Jis stebėjo mano veidą, o aš Žiūrėjau į jį dirbtinai abejingai. 
Dar kartą pakėliau kamerą, spragtelėjau įamžindamas jį visu 
ūgiu, linktelėjau ir šypsodamasis įsispraudžiau atgal į minią. 

Verdžilis Adamsas buvo teisus! “Ieškokite moters! 

Reporteriai grįžo atgal kartu, 17 man pavyko sumėtyti pėdas; 
Išėjęs į gatvę, nužingsniavau kelis kvartalus, sustabdžiau taksi ir 
paskambinau Rondinai. Palaukęs dvi minutes įsitikinau, kad jos 
nėra namie. 

Velniai griebtų! Bet neturėjau teisės ant jos pykti. Vestuvių 
dieną atsisakius jaunosios, neverta tikėtis, kad ji tave pradžiugins. 


Niy 

Rytą, lygiai dešimtą valandą, aš sutikau Devį, pusryčiaujantį 
Brodvėjuje. Atrodė susiglamžęs, matėsi, kad nemiegojo visą 
naktį. 

- Koks jos vardas, Devi? - iš karto pradėjau nuo reikalo. 

Iš kišenės jis išsiėmė didelį, kietai prikimštą voką ir numetė 
man ant stalo. 

- Tu, Taigeri, kaip erkė įsisiurbi į žmogų. Visa medžiaga čia. 
Jos vardas - Eva Berg. Tautybė - vokietė, Amerikoje liko po 1956 
metų Olimpiados. Tęsti? 

- Tęsk, tęsk, smulkmenas vėliau! š 

- Iki to laiko jie susitikinėjo apie metus. Žaidynėse jis dalyva- 
vo kaip sporto mėgėjas, palaikydamas ryšius su mūsų agentais. Ji 
iškovojo du sidabro medalius. Jos taip įdėmiai nesekė kaip kitų. 

Vakare, per žaidynių dalyvių atsisveikinimo vakarienę, ji dingo, 
O po to pasirodė Londone. Sužavėjusi ir sujaudinusi mūsų atsto- 
vybės darbuotojus, atskrido čia ir paprašė politinio prieglobsčio. 
Kiek laiko pabuvo slidžių instruktore Naujosios Anglijos kal- 
nuose, po to išvyko į Saulės Slėnį ir dingo iš akių. Čia yra jos 
nuotrauka. Tikra ledi Godiva. | 

Išėmiau iš voko nuotraukas. Taip, tikra Godiva, šviesiaplaukė, 
su sunkiu auksinių plaukų šleifu ir valkirijos figūra. Veidas 
skaistus, šiek tiek valstietiškas, bet nuo to nė kiek ne mažiau 
viliojantis. Net grubus kostiumas neslėpė nuostabių gerai treni- 
ruoto kūno formų: aukšta krūtinė, kojos, kurių stiprius raumenis 
galėtų perteikti tik skulptorius. 

- Kur ji dabar? 

Devis gūžtelėjo pečiais ir išsiėmė cigaretę. 

- Iš kur man žinoti? Ji tiesiog dingo. Niekas nieko apie ją 
nežino nuo 1958 metų. Bandžiau sužinoti, bet nepavyko. 

- Vis dar nežinai, ar aš neklydau? 

- Ne, nemanau. Martelas ne toks žmogus, kuris dėl jos priskal- 
dytų tiek malkų. 

- Bet tai tik mano prielaida, - pasakiau aš. 

- Jį juk seka, tu žinai. Dabar už jo gyvybę niekas neduotų nė 
skatiko. O ką jis darytų, jei pagaliau ją rastų? Tu žinai, kokiė 
atkaklūs tokie žmonės. Todėl jis dar negreitai prabils, o kai 
prabils, pusė duomenų bus praradę vertę. Išklausykime abi plokš- 
telės puses. Reikia ieškoti tos Godivos? 

- Ar nesiruoši panaudoti medžiagą apie mažytę Evą savo 
straipsniuose, drauguži? Pagalvok - tai sensacija. 

- Ne, nenoriu tapti per daug Žinomas, įsipainiodamas į politi- 
ką. Geriau rašyti apie Molio Adamso geltonas kojinaites, užuot 
gavus kulką tualete. Be to, man atrodo, kad tarp jų nėra jokio 
ryšio. Ji sau, o jis... 

- Prisimink, ką Adomas padarė dėl Ievos, - pasakiau aš. 

- Žinoma, - greitai atsakė jis. - Ir ką Dalila padarė Samsonui*. 


* Samsonas Biblijos mitologijoje - karžygys, turėjęs stebuklingą galią, 
slypinčią jo ilguose plaukuose. Jo mylimoji Dalila nukirpo miegančiam 
Samsonui plaukus ir pakvietė karius, kurie jį apakino ir sukaustė 
grandinėmis. 

Aš šyptelėjau į jo pašmaikštavimą, padėjau ant stalo penkis 
dolerius ir pasakiau, kad palaikysiu su juo ryšį. Kol ėjau link durų, 
visą laiką jaučiau jo žvilgsnį. 

Trečią valandą susitikau su Niujorko kontrolinio centro vaiki- 
nais, atsiųstais man paprašius. Chukeris ir Džeimsas buvo viduti- 
nio ūgio, maždaug keturiasdešimtmečiai, ir sugebėjo pasislėpti 
tarp dviejų Žmonių. 

Chukeris jau buvo su manimi papuolęs į bėdą, o apie Džeimsą 
girdėjau, kad jis dalyvavo Generaliniame Ramiojo vandenyno 
incidente. Su jais buvo dvidešimt aštuonerių metų mergina, maža 
kaip pelytė, kurią asmeniškai rekomendavo Verdžilas Adamsas. 
Ana Laiter. Aš juos greitai informavau, daviau Martelo nuotrauką 
ir įsakiau nustatyti, kur jis būna tomis valandomis, kai jo netardo 
Saugumo tarnyba. 

Kadangi jie buvo paruošti iš anksto, instruktažas ilgai netruko. 
Jie galėjo susisiekti su manimi tiesiog viešbutyje arba perduoti 
žinias per Niuarką. Visi turėjo pakankamai pinigų, kad galėtų 
pirkti būtinas Žinias, ir visi klausė manęs neprieštaraudami. 

Jiems išėjus, aš surinkau duomenis, paskambinau saviesiems 
ir daviau paskutinį mažytės Berg adresą Saulės Slėnyje. Man 
pažadėjo, kad nedelsdami ja užsiims, 1r aš padėjau ragelį šiek tiek 
aprimęs, nes mūsų vaikinai išmanė savo darbą. Tačiau darėsi 
nejauku galvojant apie tai, kad Saugumo tarnyba taip pat domisi 
šia mergina. Vyliausi tik, kad šie draugai mano, jog Gabino 
perėjimo į mūsų pusę pagrindinė priežastis - politinė, ir jie dar 
negreitai nustos mojuoti vėliavėlėmis, dainuodami “Žvaigždes ir 
juostas". 

Ir dar vienas skambutis - pagrindinis - Rondinai. Tarnas 
pasakė, kad Rondina neseniai išvažiavo, o kur - neaišku. Aš 
padėkojau, sustabdžiau taksi ir nuvažiavau į viešbutį. 

Vakare kai kurie laikraščiai išspausdino straipsnius apie Mar- 
telą, o televizoriaus ekrane šmėstelėjo interviu kadrai. Martelą 
lygino su pirmaisiais europiečiais, neiškentusiais politinės pries- 
paudos senojoje supuvusioje Europoje ir atskubėjusiais čionai, į 
laisvę. Buvo paskelbta, kad jis turi informacijos, kuri leis mums 
iškilti daugelyje sričių. Apie vidurnaktį jis tapo vos ne amerikie- 
čių herojumi. 

Dieve, kiek daug, pasirodo, galima pasakyti nieko nepasakant. 

Viena aš Žinojau tiksliai: jis dar nieko jiems nepasakė. Nieko. 
Tik kai ką, kad juos nuramintų. Tai turi turėti kažkokią priežastį. 
Arba jis tiesiog svarsto, kaip likti gyvam, arba... jis nori tos 
moters. Tik jos. 

Taigi tą dieną neįvyko jokių sensacijų: ginkluotas apiplėši- 
mas, peštynės ir muštynės su peiliais “Rūkstančiame kamine“', 
trijų mašinų susidūrimas be žmonių aukų 32-ojoje gatvėje, upėje 
rastas neatpažintas lavonas, komercinis sujudimas La Gvere (Lo- 
tynų Amerikoje), kilęs dėl vietinės valiutos kurso pakilimo. 

Netrukus užmigau. Po kiek laiko pažadino skambutis. Skam- 
bino Ana, pasakė slaptažodį ir paprašė leisti pakilti pas mane. 

Aš aiktelėjau: 

- Ak! 

Tada užgesinau šviesą, per porą colių pravėriau duris ir pasit- 
raukiau į tamsų kampą kambario gilumoje su paruoštu pistoletu. 
Aš laukiau... 

Ana žinojo taisykles. Vieną kartą pabeldė, ištiesusi rankas 
paėjėjo į priekį, minutę pastovėjo, tada uždarė duris ir spragtelėjo 
spyną. Ji dar nematė manęs, bet žinojo, ką aš tuo metu darau. 
Palietusi jungiklį įjungė šviesą, šyptelėjo, pamačiusi mane, de- 
dantį pistoletą į dėklą, po to priėjo prie didelio fotelio ir ramiai 
jame įsitaisė. 

- Iš karto matosi, kad atsargus. 

- Aš netekau trijų draugų, nes jie nesisaugojo. 

Dabar ji jau neatrodė kaip pilka pelytė. Adamsas įspėjo, kad 
Ana moka atrodyti taip, kaip reikia, bet kad ji tokia meistrė - ne! 
Jos plaukai krito žemyn, gražiai įrėmindami veidą, keli dažų 
potėpiai išryškino natūralų veido grožį. Rūbai, kuriais ji buvo 
apsivilkusi praėjusį kartą, galėjo sugadinti 1 Veneros figūrą. 
Dabar - atvirkščiai. 

Aš palankiai šyptelėjau, stengdamasis nežiūrėti į pilnas gun- 
dančias kojas, ir pasitraukiau prie lovos krašto. 

- Ką tu sužinojai? 

- Chukeris matė, kaip jie išėjo iš kito pastato, matyt, tuos 
namus jungia koridorius. Džeimsas nusekė juos iki Čemberleno 
namų. 

- Kaip jam pasisekė? 

- Jis važiavo taksi su žalia šviesele, sava mašina. 

- O! 

- Po to jis iškvietė mane. Aš patekau ten persirengusi kamba- 
rine. Gabinas neužsiregistravęs, jo kambarys devintame aukšte, 
šiaurės vakarų kampe, nuomojamas “Deltos"', kompanijos, gami- 
nančios sodo įrankius. Aš patikrinau, tai oficiali firma, turinti 
filialus beveik visose valstijose 1r užsienyje, keturis didelius 
fabrikus ir kontorą Vašingtone. O be to, tik pamanyk - dukterinę 
įmonę, turinčią valstybinius kontraktus, susijusius su oro ir kos- 
miniais įrengimais. 

Švilpiniuodamas apgalvojau pranešimą. Trumpas ir aiškus. 

- Kiek apsaugos? 

- Kambaryje - du. Liftininką pažinau, jis susijęs su narkotikais 
ir muitine. 

- Tada jis su jais. 

- Viena kambarinė taip pat ginkluota. Ji irgi priklauso jų 
kompanijai. 

- Kas dar? 

- Viskas, - pasakė ji ir užsikėlė koją ant kojos. - Ką man dabar 
daryti? 

- Būk Niujorko kontroliniame centre. Manau, kad man dar 
tavęs prireiks, bet tikriausiai negreitai. Adamsas sakė, kad... 

Aš pasižiūrėjau į ją. Jos akys keitė spalvą. Dabar jos buvo 
šešėliai krito ant skruostų, o vos praviri lūpų kampučiai šypsojosi. 

- Verdžilas sakė, kad esu reikalinga tau dabar. 

- Kam? 

- Tu, rodos, ruošeisi vesti? 

- Taip, velniai griebtų! 

- Jei tavo viengungiška padėtis trikdo tave taip, kad negali 
susikaupti darbui, aš galiu tau padėti. Ir geriau už kitas. 

Negalėjau nenusijuokti. Bet ji nejuokavo. 

- Martinas Greidis labai malonus savo tarnautojams. Ačiū, 
mažyte, bet man šito nereikia. 

- Maniau, kad čia mane pasitiks tigras, - nusivylusi ištarė ji. 

- Galbūt kitą kartą, bet ne dabar. Aš nemėgstu tarnybinio 
sekso. 

Ir uždariau paskui ją duris. 

Lijo. Velniai griebtų. Niujorke tikriausiai visada lyja. Nestip- 
riai purškė, ir visi žmonės sėdėjo namie prie televizorių, šilumoje. 
Perėjęs Brodvėjų nesutiktum nė gyvos dvasios. Tik prie Operos 
šlaistėsi idiotai, kurie, pasirodžius artistams, grūdosi į minią ir 
užkimšdavo gatvę. Bet įžymybės manęs nejaudino. 

Vienintelė įžymybė, kuri mane tikrai jaudino, buvo Čember- 
leno name, skersgatvyje už kelių kvartalų nuo Brodvėjaus. 

Mūsų organizacija vis dėlto turėjo vieną pranašumą. Iš esmės 
ji buvo pilietinė, nors ją sudarė profesionalai. Finansavo mus taip 
puikiai, kad nebuvo tokių dalykų, kurių mes negalėtume nupirkti 
ar sužinoti. Nelegalią organizaciją Martinas Greidis įkūrė ne iš 
tuščio patriotizmo, o iš neapykantos tiems būdams, kuriuos buvo 
priverstos naudoti oficialios organizacijos, valdomos trumpare- 
giškos politikos, individualaus teroro ir absoliutaus kvailumo. 
Mūsų buvo daugiau, ir mes buvome patys geriausi, ir jei mums 
nepadėtų tokiais būti, JAV greitai atsiliktų. 

Šį kartą aš padariau viską, kad suteikčiau informaciją. Oskaras 
Makdovelas buvo seniai įkurto viešbučio metrdotelis ir turėjo 
ryšių visame mieste. Jis anksčiau mums truputį padėjo, tad Žino- 
j0, kaip dirbti. Palaukęs pusvalandį aš gavau tai, ko norėjau, - 
galimybę pakliūti į devinto aukšto kambarį, kurio gyventojas 
buvo teatre ir iki vidurnakčio nesiruošė sugrįžti. Bentlio papra- 
šiau pagaminti rakto dublikatą ir jaučiausi ramiai. 

Vos įėjęs į Čemberleno namą ir pakilęs į devintą aukštą, 
supratau, kad Ana taip pat čia. Radęs 937-ą kambarį įėjau, užda- 
Po trisdešimties minučių operacija turi prasidėti. 

Niujorko kontrolinis centras susitarė su dviem vaikinais, kad 
šie susišaudytų ar bent jau sukeltų nedidelį skandalą devinto 
aukšto vestibiulyje. Aš vyliausi, kad jie gerai suvaidins. Išsiėmiau 
keletą buteliukų su rašalu ir dažais, išmaišiau juos vandens 4soty- 
je ir pusę šios bjaurybės išpyliau į lovą. Po to pasikviečiau 
kambarinę, kad pakeistų lovos baltinius, įjungiau kuo garsiau 
televizorių, sėdau į krėslą ir prisidengiau laikraščiu. Iki mano 
kambario ji ėjo šešias minutes. Jos elgesys buvo kažkoks kitoks, 
nebūdingas viešbučio kambarinei. Keistas iškilimas uniforminėje 

palaidinėje vertė susirūpinti - kaip policininkė ji buvo pernelyg 
bloga aktorė: skubėjo atgal, prie pagrindinio darbo, be to, nemo- 
kėdama ji sugaišo daug daugiau laiko, negu reikia kambarinei. 

Be penkiolikos vienuoliktą aš paskambinau portjė, paklau- 
siau, ar dirba baras, ir išgirdęs teigiamą atsakymą padėjau kamba- 
rinei ant stalo penkis dolerius. Po to nuėjau prie durų, taip ir 
neparodęs jai savo veido. Pravėręs duris spėjau pamatyti dviejų 
vaikinų su automatais, skubiai įšokusių į liftą, nugaras. 

Nesvyruodamas įėjau į Martelo kambarį. Spyna už mano 
nugaros spragtelėjo. Išsitraukęs pistoletą greitai ir aiškiai pa- 
sakiau: 

- Sveikas, Martelai! 

Kadangi jis ilgai dirbo mūsų darbą, mane pažino, veidų įsidė- 
mėjimas - viena iš mūsų profesijos žmonių privilegijų. Sekundę 
jo veidas buvo mirtinai išbalęs, po to jame šmėstelėjo siaubas. 
Martelas dar nesuprato, kas atsitiko. 

- Jūs dš... | 

- Ne iš jūsiškių, ne. Nerėkite taip... 

- Tai... 

- Jūs pasakėte ką nors? 

- Nemanau... 

- Kiti taip pat nemano. Jie kol kas nežino, ką jūs ruošiatės 
pasakyti. 

- Kas jūs? - baimė stiprino jo akcentą. 

- Sąžiningas individualistas su ypatingais įgaliojimais. Žinau, 
kad turite informacijos, galinčios neutralizuoti opoziciją. Bet jūsų 
tikslai kiti. 

- Aš nieko neprašiau. 

Jo akys įsistebeilijo į duris. 

Aš papurčiau galvą. 

- Susitarkime, Martelai, kad aš viską suprantu. Beveik visą 
savo sąmoningą gyvenimą dirbau prieš jūsų Žmones. Taigi jūs 
perėjote į mūsų pusę. Pabėgote. Jūs čia, bet tai nereiškia, kad 
atsidavimas savo tėvynei, kurį jautėte visą gyvenimą, išnyko be 
pėdsako. Jūs - vokiečių nacionalistas, juo ir liksite iki mirties. Jei 
turėtumėte galimybę rinktis, būtumėt pasilikęs ten, su jais, palai- 
kydamas ir įgyvendindamas jų politiką. Taigi jūs perbėgėlis, bet 

nereiškia, kad paskutinis išdavikas. Jūs tikitės gauti politinį prieg- 
lobstį 1r išspręsti savo asmenines problemas, dėl kurių čia ir 
atvykote. 

Jis pažvelgė į mane šiek tiek laisviau. 

- O kokios tos asmeninės problemos, jūsų nuomone? 

- Jūs norite rasti Evą Berg, kurią mylite. 

Aš pastebėjau, kaip jo kaktą išpylė prakaitas. Jo akys akimirką 
susitiko su manosiomis - jose buvo skausmas ir viltis. 

- Ji - laimikis. Jie sugaus šią žuvelę, ir tada jūs nuo jų nepa- 
bėgsite. 

- Tai ką gi man daryti? 

- Sukelti audrą, drauguži. Duokite jiems tai, ko jie iš jūsų nori. 

Jis patrynė rankas ir čia pat bejėgiškai jas nuleido. Atsistojo ir 
priėjo prie lango. 

- Aš negaliu to padaryti. Paprašiau politinio prieglobsčio - 
gavau. Daugiau reikalauti aš negaliu. 

- Jūs norite jos mirties? 

Jis atsisuko taip, lyg jam būtų šauta į nugarą: jo kakta buvo 
šlapia nuo prakaito. 

- Ne, ne! Jai nėra jokios... 

- Tada jūs - laimikis, Martelai. Kol pradėsite kalbėti, jūs - 
didžiulis vaikščiojantis taikinys įvairiems šauliams: ir mūsiš- 
kiams, ir jūsiškiams. Rinkitės arba meilę savo šaliai, arba Evai 
Berg, o jei nepasirinksite, prarasite abi... 

Tai jį pribaigė. Reikėjo skubiai apsispręsti. Jis krito į fotelį ir 
užsidengė rankomis veidą. Po to pakėlė į mane akis ir pasakė: 

- Aš negaliu. Negaliu kalbėti. 

- Kur ji, Martelai? 

Jis-papurtė galvą. Jo akys apmirė. 

- Nežinau, nežinau! 

- Jei supras, kad jūs čia dėl moters, ji mirs. Išsiduosite nors 
vienu neatsargiu Žodžiu, ir ji mirs. O po to - jūs. 

Jis pakilo 1š fotelio. 

- Jei Žinočiau, kad jai negresia pavojus... 

- Mūsų agentai ją suras. 

- Bet nepamirškite, kad tarp jūsų Žmonių yra ir mūsiškių! Ir kai 
tik... 

Aš pasižiūrėjau į laikrodį. Reikėjo skubėti. 

- Jeigu jai negrės pavojus ar jūs kalbėsite? 

Jis pasižiūrėjo į mane, po to į mano pistoletą ir linktelėjo. 

- Jei ji... taip. 

Kai išėjau į vestibiulį, sargybiniai vis dar ramino kontrolinio 
centro vyrukus, dabar jiems padėjo dar ir du policininkai, ir 
skandalas pamažu rimo. Išėjęs iš viešbučio parvykau namo ir 
paskambinau Rondinai. Ragelio niekas nekėlė. 

- Su šituo baigta. Velniop, - sumurmėjau aš ir, nenusivilkęs 
palto, griuvau į lovą. Užmerkęs akis galvojau apie rytojų. 

“Platonas", - pasakė Martinas Greidis. Mirtinas atvejis. Nors 
jis žinojo beveik viską, šio reikalo pabaiga jam neaiški kaip ir 
visiems kitiems. Aš turėjau sulaukti pabaigos, iki jos išgyventi. 
Jei ne, kažkas kažkur nuspaus raudoną mygtuką, ir vietinis kari- 
nis susidūrimas pavirs į karą, tokį karą, kuris visą mūsų mažą 
pasaulį pavers vientisa, baisia, radioaktyvia mase. Ir galbūt visa 
tai priklauso nuo vieno Žmogaus tylėjimo... 

Užsigalvojęs ne iš karto suvokiau, kad į duris beldžiasi. Kai 
pasibeldė dar kartą, aš paėmiau pistoletą ir atsistojau priešais 
duris, pasiruošęs kiaurai perverti bet ką, ko nepažinojau. 

- Įeikite. 

Durys atsidarė. Apšviestame tarpduryje aš pamačiau atėjusįjį, 
uždariau duris, spragtelėdamas spyną, ir įsidėjau pistoletą į dėklą. 

- Sveikas, katinėli, - pasakiau Rondinai. Ji matė ir pistoletą, 1r 
mano veido išraišką - tigro-žmogėdros, gaudančio garsus ir šla- 
mesį, iš visur laukiančio pavojų, išraišką. Gyvas jos žvilgsnis 
greitai užgeso. Ji sušnibždėjo: 

- Taigeri... 

- Kaip tu mane čia suradai? - nutraukiau aš. 

Rondina nusišypsojo ir pavargusiu balsu pasakė: 

- Budintis portjė buvo labai mandagus. Jis žinojo, kad skambi- 
nai man ir neradai, todėl paskambino pats ir pasiūlė sujungti su 
misteriu Ch.Taldošu, dukart man skambinusiu. 

- Dėl tokio žioplumo panašūs į mane žmonės miršta vietoje. 
Kaip tu čia atsidūrei? 

Rondina atsisėdo ir išsitiesė krėsle. 

- Manęs niekas nesekė. Aš šiek tiek treniravausi jūsų klasėse 
prieš atvykdama į Ameriką. Prisimeni'? 

- Galbūt, mažyte, bet tu nežinai visų būdų. Dabar reikia 
skubiai iš čia išsinešdinti. 

- Atleisk, Taigeri, bet anksčiau tu man dažnai skambindavai, 
1f... 

- Pamiršk apie tai... 

Aš vėl nepagalvojau, kaip aštriai žeidžia ją mano balso tonas, 
ir nusišypsojau, norėdamas sušvelninti savo žodžius, bet buvo 
vėlu. Stovėjau stebėdamas nežemišką šios moters grožį. Kartą 
vos jos nenužudžiau, galvodamas, kad nekenčiu, nes buvau įsiti- 
kinęs, kad ji tikroji Rondina, per stebuklą manęs nepribaigusi. 

Net dabar jaučiau kylantį geismą - tokį stiprų, kad negalėjau 
atsilaikyti. 

- Per tave suiro mūsų vestuvės, Taigeri. Stengiausi tai pamirš- 
ti, bet... 

- Kai prasidės mūsų naktis, tu nebenorėsi jos pamiršti, mažyte! 
Aš tau viską paaiškinsiu. 

Ji lėtai papurtė galvą, ir jos plaukai sunkiomis sruogomis 
nukrito išilgai veido. 

- Tu skolingas man, Taigeri. Tu gali tai ttumpam užmiršti, o aš 
ne. 

- Paklausyk, mažyte... 

- Prieš pradėdamas darbą ir atlikdamas savo pareigą, atiduok 
man mano vestuvių naktį. 

- Rondina... 

- Aš Žinau viską, kas turi įvykti, viską, ko nežinojau anksčiau. 

Ji švelniai nusišypsojo, gracingai lyg puikus gyvūnas atsistojo 
ir ėmė vilktis savo mėlyną tvido kostiumėlį. 

Po juo buvo tik permatomi juodo nailono naktiniai marškiniai, 
kuriuos Rondina įsigijo būtent šiai nakčiai. Jie taip glaudžiai 
aptempė kūną, kad atrodė kaip oda, per kurią švietėsi dar viena, 
sidabrinė. Kokia puiki jos krūtų ir klubų simetrija, sunkių lyg 
grūdų pėdai. Ji nuėjo prie lovos, ir įprastas jų lingavimas atfedė 
kaip moters iššūkis man - vyrui. Rondina atsilošė į pagalvę, po to 
pasisuko taip, kad sunkūs plaukai uždengė jos nugarą, ir viliojan- 
čiai Žiūrėjo į mane. Aš jau Žinojau, kas manęs laukia - beprotiškas 
kūno džiaugsmas, neišmatuojama geismo ugnis. O pirmą kartą aš 
ją pamylėjau tragiškomis aplinkybėmis. 

Dabar ji stengėsi mane sulaikyti ir vertė būti su ja, žinodama, 
kad negalėsiu jai prieštarauti. 

Žengiau į priekį ir paliečiau jos kūną, prarasdamas savitvardą. 

Staiga suskambėjo telefonas. 

- Tegu, - sušnibždėjo ji. - Tegu. 

Bet aš pakėliau ragelį. 

- Taldošas klauso. 

- Rėjus Votsas, Taigeri. Sakei paskambinti, kai tik ką nors 
sužinosiu. Gali kalbėti? 

- Taip, Rėjau. 

- Mes nusekėme mažytę Berg nuo Saulės Slėnio iki Los 
Andželo. Per tą laiką ji keturis kartus keitė dokumentus. Šiek tiek 
dirbo optikos pramonėje, po to technine patarėja Elenos Veli 
vardu. 

- Kodėl ji pasikeitė pavardę? 

- Matyt, norėdama išvengti “viešumo"' ir pamiršti praeitį. Į ją 
kelis metus daug kas Žvairavo. 

- Ar Vokietijoje ji turi šeimą? 

- Ne, todėl jai nebuvo sunku pritapti čia. 

- Kur ji dabar? 

- Prieš savaitę moteris su jos požymiais išlipo iš autobuso “Los 
Andželas-Niujorkas". Ar man pasidairyti čia, Niujorke? 

- Ne, aš pats tuo užsiimsiu. Sugaišiu mažiau laiko. 

- Aš turiu nuotrauką. Mis Berg tikra atletė. Tu iš karto atpa- 
žinsi 

- Kokie jos santykiai su politika? 

- Ką tu, drauguži. Kelios grupės tikėjosi jos perbėgimą į mūsų 
pusę panaudoti savo tikslams, bet ji nepanoro turėti su jais jokių 
reikalų. Žodžiu, ji gyvena pagal savo naujų dokumentų duome- 
nis. 

- Kokiu vardu? 

-- Savo. 

- Adresas? 

- I-165, Chuengos, Los Andželas. 

- Kada ji turi sugrįžti? 

-“D.G. Production" po dviejų mėnesių pradeda naują filmą. Ji 
ten dirba, dubliuoja žvaigždes. Kaskadininkė. Aš suprantu, kad 

populiarumas jai nereikalingas, bet su tokia figūra ji ir pati greitai 
išgarsėtų. 

Galėjau pridurti, kad tokiam darbui ji per protinga, bet nutylė- 
jau. 

- Vilis Kokleinas prašė perduoti, kad laukia tavo skambučio 
viešbutyje 30-ojoje gatvėje ir kad jis švarus. 

- Gerai, Rėjau, aš jam paskambinsiu! 

Padėjęs ragelį, tuoj pat žinyne susiradau Vilio namų telefoną ir 
iš atsargumo pirmiausia paskambinau ten. Kažkas pakėlė ragelį ir 
sunerimusiu balsu pasakė: 

- Taip? 

- Vilį Kokleiną. 

- Kas kalba? 

- Tai nesvarbu, drauguži. Iš agentūros su reikalu. Pakvieskite 
Ji. 

- Taip, bet... 

- Tada pamirškite, - pasakiau aš ir padėjau ragelį. Nusprendęs 
išsiaiškinti situaciją paskambinau Voliui Gibonsui, iš karto jį 
radęs, paklausiau, kas dedasi pas Kokleiną. Jis greitai išpyškino: 

- Vakariniuose laikraščiuose pasirodė Žinutė. Savižudybė, 
nusinuodijimas dujomis. Taip pat nurodytas vardas ir adresas - 
Vilis Kokleinas, trisdešimt penkerių metų, nevedęs, dirbo “Rei- 
mondo“ agentūroje su komandiruotėmis į Los Andželą. 

Jis dar kažką kalbėjo, bet aš padėkojau ir padėjau ragelį. 

- Tau vėl reikia išeiti? - tyliai paklausė Rondina. 

- Ne aš pasirenku sau kelią, - atsakiau aš. 

Nepajėgdamas pakelti į ją akių, pasiėmiau paltą ir skrybėlę, 
apsirengiau, patikrinau, ar turiu atsarginių apkabų, pasiėmiau 
fotoaparatą ir išėjau. Kai uždariau duris, pasigirdo raudojimas. 
Bet aš vėl ėjau į džiungles, o ten neverkiama. 


IV 


Koridoriuje būriavosi žmonės. Kai kurie pižamuoti, kiti su 
paltais, paskubomis užsimestais ant apatinių drabužių. Jie kalbė- 
joOsi, aptarinėdami įvykį. 

Uniformuotas budintysis ir gaisrininkas laukė tol, kol išsisk- 
laidė dujos. Smalsių žioplių buvo mažai, ir visi greitai išsivaikš- 
čiojo. 

Parodžiau reporterio kortelę, kad budintis policininkas pra- 
leistų. Vienas policininkas pasakė: 

- Antras aukštas. Gerokai vėluojate. Beveik visi jūsų vaikinai 
jau išsivaikščiojo. 

- Aš kitu reikalu, drauguži, - išsisukau ir įėjau į kambarį. 

Jo durys buvo plačiai atidarytos. Langai iš abiejų balkono 
pusių taip pat, bet dujų kvapas tebesijautė. 

Aš priėjau prie pavėlavusių žurnalistų, klausinėjančių polic1- 
ninką apie smulkmenas, ir patekau į virtuvę, kurioje gulėjo kūnas, 
uždengtas paklode. Du lavoninės darbininkai dėjo jį ant neštuvų 
ir ruošėsi nešti Žemyn. Gaisrininkai, visiškai abejingi mirusiajam, 
stovėjo čia pat ir linksmai šmaikštavo. Jie pripratę prie tokių 
vaizdų. 

Aš paklausiau: 

- Ar galiu žvilgtelėti? 

Vienas policininkas gūžtelėjo pečiais, linktelėjo 1r kalbėjo 
toliau. Vaikinas iš lavoninės nuklojo paklodę, ir aš žvilgtelėjau į 
tai, kas liko iš Vilio Kokleino. Jis nebuvo gražuolis. O mirusieji iš 
viso nebūna gražūs. Jis gulėjo ant nugaros šalia viryklės, sukry- 
žiuotomis ant krūtinės rankomis, po galva buvo padėta pagalvė. 

- Keista, kad norėdami suvesti su gyvenimu sąskaitas, jie taip 
patogiai įsitaiso, - pasakė vaikinas, rodydamas pagalvę. - Mums 
tai jau trečias per pastarąsias dvi savaites. Vienas net nusiskuto, 
apsikirpo ir apsivilko geriausią kostiumą, kad laidotojams būtų 
mažiau darbo. 

- Ačiū. 

Jis uždengė paklodę ir Kokleino palaikai neštuvuose išplaukė 
iš kambario. Detektyvas, kalbėjęsis su gaisrininku, įėjo ir pak- 
lausė: 

- Nefotografuosite? 

- Neverta. Kaip tai atsitiko? 

- Žinot, vienas kaimynas pajuto dujų kvapą ir iškvietė policiją. 
Savižudis seniai buvo miręs, kai mes atvykome. Sena istorija. 

Aš pasiėmiau parkerį, bloknotą ir išraiškingai pasižiūrėjau į 
policininką. Jis monotonišku balsu pradėjo: 

- Pagal dokumentus Vilis Kokleinas buvo agentūros žurnalis- 
tas. Manau, kad kilęs iš Kalifornijos. Niekas iš kaimynų apie jį 
nieko nežino, su agentūra dar nesikalbėjome. 

- Kodėl jis taip pasielgė, nežinoma? 

- Žinoma, - policininkas pasilenkė virš stalo ir paėmė laišką. - 
Voko nebuvo. “Brangusis Džonai"', prasidėjo šis laiškas ir baigėsi 
parašu “Flo"'. Ji nutraukė jų sužadėtuves ir ištekėjo už vaikino, 
kurį mirtinai įsimylėjo iš pirmo žvilgsnio. Kai mes jį radome, šį 
lapelį jis gniaužė rankoje. 

Jis leido man žvilgtelėti į laišką: vienas paprasto pigaus popie- 
riaus puslapis, prirašytas nesklandžia kalba. Adreso ir datos nebu- 
vo, ir matėsi, kad laiškas buvo lankstomas kelis kartus. 

- Liūdna, - pasakiau aš. 

- Įprasta. Jis pamiršo tik viena - išjungti televizorių. Man 
atrodo geriau, kai tokie šoka per langą, - mažiau vargo ir nenu- 
kenčia Žmonės, o kas būtų buvę, jei jis būtų pamiršęs užgesinti 
cigaretę, - pusė namo būtų išsprogę! 

Užsirašęs visas smulkmenas ir policininkų pavardes, paklau- 
siau: 

- Ar galiu čia šiek tiek pašniukštinėti? 

- Prašau. Tik vargu ar ką rasite. Kelias senas pižamas, o 
šaldytuve tokios atsargos, kad katė iš bado nudvėstų. Čia jis 
gyveno tik tris mėnesius ir visada maitinosi mieste. Turbūt ir 
viryklę pirmą kartą įjungė! 

Paieškai daug laiko nereikėjo - viskas kaip pas tipišką vien- 
gungį. Visi Rėjaus darbuotojai buvo arba policininkai, arba “Inte- 
ligent service" vaikinai, garsėję savo savitvarda ir ištverme. 

Aplinka stebino kariška tvarka. Miegamajame laikrodis, sauja 
smulkių, keli banknotai, lova tvarkingai paklota, tik be pagalvės. 

Tame numeryje buvo du kambariai. Vonia stovėjo pačiame 
miegamajame, gyvenamasis kambarys jungėsi su virtuve; čia 
buvo pora didelių krėslų, kušetė ir užkandžių staliukas su keturio- 
mis kėdėmis iš plastiko ir metalo. Ant kušetės - dvi mažos 
pagalvėlės, tarp kurių pasilenkęs pastebėjau tripensį. Įsidėjęs 
bloknotą nuėjau link durų. Keli gyventojai dar stovėjo koridoriu- 
je, aptarinėdami įvykį. 

- Baigėte? - paklausė policininkas. 

- Nieko čia nėra. 

- Tą patį ir kiti sakė. Kartais sensacijos tikėtis neverta. Tas 
vyrukas tiesiog nevykėlis. 

Išeidamas atkreipiau dėmesį į duris, kurių spyną išlaužė poli- 
cininkai. 

- Jie atliko tai greitai. Gerai, kad nebuvo spynos su slaptu 
užraktu kaip naujuose namuose, - paaiškino policininkas. 

- O jis nebuvo užsirakinęs iš vidaus? 

- Ne, įsivaizduokite, jos buvo atrakintos. Savižudžiai dažnai 
ką nors pamiršta. 

- Tai tiesa, - pastebėjau aš, netikėdamas savižudybe. 

Paskambinau į Niujorko kontrolinį centrą ir išsikviečiau 
Adamsą. Paprašiau, kad Ana Laiter, Chukeris ir Džeimsas patik- 
rintų Vilio Kokleino kelionę ir jam smulkiai papasakotų. Šią 
medžiagą jis galėjo panaudoti ataskaitoje centrui ir taip sutaupyti 
man laiko. Pasakiau, kad keisiu viešbučius ir greitai su juo 
susisieksiu. 

Į "Leopoldo" viešbutį įėjau per šonines duris ir patikrinau, ar 
nėra "uodegos". Nė vienos nepastebėjęs, liffu pakilau į savo 
numerį, įkišau raktą į spyną, paskubomis atidariau duris ir įjun- 
giau šviesą, degdamas vieninteliu noru - pamatyti Rondiną. Bet 
jos nebuvo. | 

Tačiau svečių buvo. Net trys. Mane stebėjo ramūs vyrukai, 
rūkydami ir tyliai pūsdami dūmus. Ant vieno kelių gulėjo auto- 
matas. | 

- Įeik įeik, Taigeri, - pratarė Cholas Rendolfas. 

- Prašome užeiti, misteri Menai, - pridėjo Tomas Votfordas. 

Abu vadovavo Saugumo tarnybai, ir jei 1mdavosi darbo patys, 
buvo aišku, kad jis labai svarbus. Trečiojo niekada nebuvau 
matęs, bet atrodė kaip tipiškas mano profesijos Žmogus. Jis - 
“žmogus su šautuvu". 

Rendolfas leido man atsisėsti, tada linktelėjo savo vaikinui ir 
šis padėjo automatą į šalį. 

- Kas jis? - paklausiau aš. 

- Albertas Ketleris. Nors jūs niekada nesimatėte, jis apie tave 
prisiklausęs. 

Žvilgtelėjęs į Ketlerį pastebėjau, kad kėdėje jis sėdi ypatingai. 
Akivaizdūs kilmės, auklėjimo ir išsilavinimo požymiai. 

- Po to, kai mums nepasisekė užsiundyti ant jūsų grupės 
Kongreso, o Martinas Greidis rado pinigų ir užtarėjų, komitetas 
nusprendė jus, Menai, kontroliuoti ir sunaikinti, kai tik prireiks. 

- Atrodo, tau nepatinka, kad mes išgyvenome. 

- Nepertrauk vyresnių, Menai. 

Aš jam nusišypsojau. 

- Žinoma, kažkas turi išmėžti mėšlą po jūsų kaimiečių grubaus 
darbo. 

- Politinis aspektas... - pradėjo jis, - buvo... 

- Nesąmonės! - pratrūkau aš, pašokau ir išpyškinau jam tiesiai 
į veidą: - Aš pavargau nuo tų nesąmonių, kurias čia pliauškiate. 
Daug kas pavargo, todėl mes ir dirbame savo darbą. Malonėk, 
Rendolfai, tai prisiminti. Kai kas nors kur nors užverda ir panašūs 
į jus berneliai prideda kelnes, negalėdami nieko padaryti, kai 
politikai sųstoja iš baimės, kad neužmintų kam nors iš aukštesnių- 
jų ant nuospaudos ir neliktų neišrinkti antrai kadencijai, tada šito 
imamės mes. Dabar įsidėmėkite ir perduokite saviškiams. Mūsų 
niekas nesustabdys. Mes kišime savo nosis ten, kur mūsų nepra- 
šo, 1r darysime tai, ką iš tikrųjų turėtumėte daryti jūs ir jūsų 
žmonės. Kam nors iš mūsų žuvus, kiti dirbs toliau. Mes visi - 
treniruoti profesionalai, ir jūsų berniukai galėtų daug išmokti iš 
kiekvieno mūsiškio. Ne kartą mes traukėme jūsų užpakalius iš 
ugnies, prarasdami ne vieną gerą vaikiną. Niekas mūsų nesustab- 
dys. Niekas. Dabar kalbėkime iš esmės arba šaukite! 

Praėjo minutė, ir man atrodė, kad jie šaus. Rendolfas ir Votfor- 
das įsiuto, jų veidai nuo sunkiai tramdomo pykčio buvo paraudę. 
Tik Ketleris sėdėjo tyliai 1r, atrodo, šypsojosi. Pagaliau Rendolfas 
pasakė: 

- Taigeri, o gal reikėtų padėti tašką. Matyt, mums teks tavęs 
atsikratyti. 

- Kaip? 

Aš žinojau, ką jis man suvers, ir šį kartą tai padarys nekliudo- 
mas. 

- Tu buvai Čemberleno name? 

- Na ir kas? 

Jis neatsakė, o tęsė: 

- Gabinas Martelas smulkiai tave nupasakojo ir atpažino nuot- 
raukoje. Liftininkas taip pat. Martelas gavo politinį prieglobstį, o 
tavo poelgis - prievartos ir įstatymų pažeidimo aktas. 

- Jums prireiks daug laiko, kad tai įrodytumėt. 

- Mes galime tave sulaikyti ir išsiaiškinti, ką Žadi daryti toliau. 

- Laikraščiams tai patiks. 

- Mums užteks jėgų užgniaužti šį reikalą. 2 

- Galbūt, - sutikau aš. 

Rendolfas niūriai šyptelėjo. | 

- O jei pabandytume, Menai? Kelios dienos vienutėje tau bus 
naudingos. 

- Bet jūs dar nepaklausėte manęs, - dabar jau aš nusišypsojau. 

Rendolfo kantrybė trūko ir jis sprogo: 

- Ką?! 

- Aš Žinau, ko jūs čia atėjote ir kodėl domitės Martelu. 

- Na gerai, kodėl? | 

- Todėl, kad jis nesiruošia kalbėti. Jis tyli, o jūs sėdėsite kaip 
prie Ali Babos uolos, nežinodami stebuklingų žodžių “Sezamai - 
atsidaryk!" - jis nežada šnipštelėti jums šių žodelių. Ir jūs nieko 
negalėsite padaryti, kad užsispyrėlis prakalbėtų. 

Aš jį tvirtai prirėmiau, ir jis tai žinojo. Pagaliau jis pasakė: 

- O tu, atrodo, gali padėti šiame reikale? 

- Turiu šiokių tokių minčių. 

- Žinome mes tas mintis. Tavo kelyje jų buvo nemažai. Lavo- 
nai ir sugriauti žmonių likimai. 

- Prieš juos jaučiuosi kaltas tiek, kiek jūs jaustumėtės kalti 
prieš Hitlerį. 

- Su mumis tau šis žaidimas nepasiseks. Neleisime. 

Aš ilgai į jį Žiūrėjau ir nieko nesakiau. 

- Ko tu nori dabar, Taigeri? 

- To paties, ko ir jūs. 

- Turėsi porą dienų pailsėti, kol pasakysi konkrečiau. 

Jie vis juokavo. Turėjau numesti jiems kaulą. 

- Votso agentūroje žurnalistu dirbo Vilis Kokleinas. Nustaty- 
ta, kad vaikinas naktį mirė apsinuodijęs dujomis. Niekas nežino, 
ką jis veikė, bet jis galėjo turėti užrašų apie Martelą. Apžiūrėkite 
durų kabliuką ir lavoną, gali būti, kad Kokleinas mirė nuo injekci- 

jos anksčiau, negu kambarys prisipildė dujų. Skrodimas gali 
parodyti, kokio tipo injekcija buvo padaryta. Mano nuomone, 
kažkas atsirakino spyną, petimi išmušė kaištį, užmetė jam ant 
veido pagalvę ir laikė tol, kol šis prarado sąmonę. Po to suleido 
vaistus ir paruošė savižudybės sceną. 

Man bešnekant jie susižvalgydavo, stengdamiesi suvokti ma- 
no plepalų esmę. 

- Tai Žino policija? - pagaliau paklausė Votfordas. 

- Nepatingėkite sužinoti. Aš ten buvau kaip oficialus laikraš- 
čių vilkas. Rinkti tokius dalykus - jų profesija. 

- O kaip sužinojai apie tą vaikiną? Ar tu pažinojai jį anksčiau? 

- Ne. Man paskambino, pasakė jo vardą, adresą ir kad jis turi 
kažkokių be galo mane dominančių žinių. Atėjęs su juo pasikal- 
bėti radau mirusį. 

- Bet tu nuėjai kaip Žurnalistas. 

- Taip, jis tiesiog naudojosi kortele, - įsiterpė Rendolfas. 

- Aš visada ja naudojuosi, drauguži. Negaliu pasitikėti atsitik- 
tine laime. Niekada nežinai, su kuo gali susidurti. Kodėl gi jums 
tuo neužsiėmus? 

Rendolfas pakilo ir nuėjo prie telefono. 

- Aš Žadu palįsti po dušu, tai jums netrukdys? 

- Drožk... 

Aš gerai nusiprausiau, sukeldamas vonioje didžiulį triukšmą, 
ir rūpestingai nusišluostęs užsitempiau šortus. Man įėjus į kamba- 
rį, Rendolfas kimšo pypkę. 

- Kas naujo? 

Jis tyliai pasakė: 

- Ant klubo rado adatos dūrį. 

- Tai jūsų pagrindinis kabliukas. Dabar žinote tiek, kiek aš. 

Tomas Votfordas pakilo, Ketleris taip pat. 

- Aš pagalvosiu. Jei pakišai mums klaidingą pėdsaką, mes 
sugrįšime. 

- Kaip jūs mane rasite?.. Seksite Editą Kein? 

Votfordas niūriai šyptelėjo ir linktelėjo. 

- Taip, tavo Rondina ne tokia protinga, kad pastebėtų mūsų 
Ketlerį. Jis maloniai palydėjo ją iki viešbučio. Patariu neišvykti iš 
miesto. | 

- Stengsiuos, džentelmenai. Dabar, jums leidus, norėčiau pail- 
sėti be liudininkų. 

Jie nuėjo pro mane link durų, ir tik Ketleris palinkėjo man 
labos nakties. Jis buvo profesionalas ir iš karto atpažindavo 
savus. Pamerkęs jam, aš uždariau duris. 

Tačiau neguliau, o susidėjau savo šlamštą į lagaminą, įsitiki- 
nau, kad koridorius tuščias, ir šmurkštelėjau į vestibiulį. Portjė, 
matydamas mano rankose dešimtinę, daug neklausinėjo. 

Įsikūręs “Braicham"" viešbutyje savo pavarde paskambinau 
Rėjui Votsui ir papasakojau, kas nutiko Viliui Kokleinui. 

Rėjus greitai viską suprato. Jis sunerimo, kad Kokleinas nepa- 
liko jokių popierių. Matyt, žudikas turėjo laiko ir seniai susirinko 
viską, ką paliko Kokleinas, ir čia jau nieko nepakeisi. Aš padėjau 
ragelį ir griuvau į lovą. Diena buvo per ilga. Niujorko kontroli- 
niam centrui pranešiau savo koordinates ir užmigau. 

Ji galėjo paskambinti prieš ateidama, bet nepaskambino. Vie- 
toj to ji pasibeldė į duris apie dvyliktą nakties, išplėšė mane iš 
košmariško sapno glėbio ir privertė mėšlungiškai griebtis pistole- 
to dėklo. 

Kai atidariau duris, ji nusišypsojo iš mano išgąsčio. Ir vėl iš 
karto aš jos nepažinau. Šį kartą pilkoji pelytė buvo su žaliu 
kostiumėliu. Šviesiaplaukė mergaitė, kurios svajingose akyse 
žaižaravo šampano purslai. 

Šviesų plaukų karūna vainikavo galvą. Ana Laiter buvo arba 
pati apsukriausia kipšė iš visų mano pažįstamų, arba moteriškų 
persikūnijimo gudrybių meistrė. 

- Užeik. Bet aš nuogas, kaip matai. 

Ji užtrenkė duris ir įėjo į kambarį. 

- Nejaugi Martinas Greidis neturi pinigų padoresniam kamba- 
riui? Man atrodo, kad net aš už tave daugiau uždirbu! - ji nusišyp- 
sojo ir įsliuogė į krėslą. - Ir, prašau, prasikrapštyk akis. 

- Aš ką tik pašokau. 

-Gali būti. Maniau, kad šitaip apdovanoti vyrai niekada neguli 
vieni. 

- Tave apgavo, mažyte. Ką atnešei? 

Ji papurtė galvą ir susuko grimasą. 

- Man pasakė, kur tu. “Kaip gyvena pelėda", Taigeri? 

- “Tvirtai, vieningas ir neišardomas". Dabar pasakok. 

Aš pasiėmiau savo rūbus ir apsirengiau. Ana net nenusisuko. 
Pati to nežinodama, ji mane jaudino. Jei žengs neprotingą Žingsnį 
arba pasakys nereikalingą Žodį, turės išmokti nuolankumo kaip ir 
kitos, kurios su manimi susidūrė. O gal neprireiks! Nebuvau dėl 
to tikras. | 

- Smulkiai ar trumpai? - paklausė Ana. 

- Trumpai. 

- Gerai. Tavo draugužis Rėjus Votsas Kokleinui davė užduotį 
pasivyti mažytę Berg. Šis patikrino oro uostą ir rado panašią 
moterį. Ji keliavo Elenos Vali pavarde. Mums pasisekė, kad viena 
stiuardesė smulkiai nupasakojo ir atpažino nuotraukoje. Mažytė 
žinojo, kad ją seka, ir mėtė pėdas. Oro uoste ji sėdo į taksi. 

- Vairuotoją radote? 

- Žinoma. Jis paleido ją 30-ojoje gatvėje, prie “Števensporto" 
viešbučio. Čia pėdsakai dingsta. Ten ji nepasirodė, ir panašios į ją 
niekas nematė. 

- Daug padirbėta per vieną naktį. 

- Tai - "Platonas", - priminė man Ana. 

- Patikrinote gretimus viešbučius? 

- Visus. 

- Taksi? 

- Visus, kuriuos buvo įmanoma. Dar nebaigėme, Chukeris 
Džeimsas tebedirba. 

- O Vilis Kokleinas? 

- Apie jį - iš viso nieko. Arba jis užtiko jos pėdas ir ją nusekė, 
arba grįžo namo, užkliuvęs ten pat, kur suklupome mes. Bet tai 
tik mano prielaida. 

Ištiesiau ranką į telefonų knygą. Paaiškėjo, kad “Števenspor- 
tas" - moterų viešbutis, ir jame buvo tvarka kaip kilmingų mergi- 
nų pensione. “Vyrams įeiti draudžiama!" ir panašiai. Daugiausia 
ten gyveno merginos iš provincijos, kol susirasdavo darbą konto- 
roje arba įsikurdavo kur nors kitur. 

- Eva negyventų tokioje skylėje, - pasakiau aš. 

- Mes pagalvojome tą patį. Manau, kad ji pasakė vairuotojui 
bet kokį adresą, o po to persėdo į kitą mašiną. 

- Kur dabar Chukeris ir Džeimsas? 

- Jie tikrina visus viešbučius iš eilės. Vienas ilsisi, o kitas 
skaito gyventojų registracijos knygas. 

- Gerai. Ką manai daryti? 

Ji šyptelėjo, atsistojo, nusiėmė skrybėlaitę ir ėmė vilktis palai- 
dinę. 

- Noriu pamiegoti, Taigeri. Matai, aš nespėjau susirasti kam- 
bario ir žadu miegoti čia. Neprieštarausi? 

- Prašau, būk svečias! 

Ana atsikratė palaidinukės, ir aš nustebau, kad ji visai ne 
plonutė ir ne pelytė. Tos plėšikės krūtinė buvo puiki. Gyvenime 
nebuvau sutikęs tokios pilnakrūtės moters. Žalios raganos akys 
taip akivaizdžiai viliojo, kad ji prisidengė jas 1lgomis blakstieno- 
mis, be to, kaire akimi šiek tiek Žvairavo. 

Aš nenorėjau Žiūrėti, o ji lyg tyčia erzino manyje slypintį 
ieškančius sijono užtrauktuko, ir pasakiau: 

- Negaišk, mažyte. 

Jos krūtininis juokas buvo nuostabus. 

- Tavo talentas vis dar neatsiskleidžia, Taigeri. 

- Kai jis atsiskleis, tu rėksi. 

- Garsiai? 

- Visi iškris iš lovų nuo tavo riksmo. 

- Negaliu sulaukti, - ir ji nuoga atsigulė į lovą. 

Tas gundantis moters kūnas negalėjo manęs nejaudinti. Žino- 
jau viską, kas bus. Prisiliečiau prie jos, ir ji iš karto pasislinko prie 
sienos, palikdama man vietos šalia. Aš nieko nelaukdamas - ji pati 
to norėjo! - prisitraukiau ją prie savęs, po to pasisukau ant šono ir 
pamačiau, kaip nuo tramdomo geismo suvirpėjo jos blakstienos, 
išgirdau jos šnibždesį ir įsisiurbiau į jos lūpas... 


Na 


Paryčiais sėdau į taksi ir nuvykau į moterų viešbutį. Pirmiau- 
sia pamačiau dvi senas pelėdas prie rašomojo stalo, kurios vienu 
metų atsisuko į mane ir prikando sausas raukšlėtas lūpas. Aš 
buvau vyras, vadinasi, velnias. 

Dama su kuokšteliu žilų išretėjusių plaukų ant pakaušio pak- 
lausė: | 

- Taip? - ir ėmė laukti atsakymo. 

- Norėčiau pamatyti vakarykščius registracijos įrašus. 

- Kokiu tikslu? 

- Ieškau draugės. Galbūt ji čia, bet svetimu vardu. 

Jos šypsena buvo tvirta ir pasitikinti. 

- Atleiskite, bet tai neįmanoma. 

Daug vyrų šiuo būdu bandė ją apgauti. Daugelis traukėsi nuo 
sunkaus senmergės žvilgsnio, kuriame degė matriarchato laužų 
ugnis. Aš buvau laimingesnis už tuos nevykėlius. Panašios Žmo- 
gystos visada išsigąsta, kai su jomis grubiai elgiamasi. 

Aš atsirėmiau į rašomąjį stalą ir kuo grubiau pareiškiau: 

- Ojei pradėsime nuo mažo skandaliuko? Ką, motuše? 

- Išeikite... 

- Atsakyk, sena varna, kai tavęs klausia! 

- Jei jūs manote, kad... 

- Aš manau, kad sugebėsiu užkišti tau burną, senute, ir šis 
stalas man nesutrukdys. Manau, sugebėsiu čia viską ištaškyti į 
gabalus, o jei tau nepatinka, sena gegute, tai pabandyk mane 
sulaikyti! 

Senutė labai įsižeidė. 

- O tu, - kreipiausi į kitą, - greitai mesk Žaidus telefonu. Palik 
ragelį ramybėje, sakau! Na?! 

Abi iš karto suseno, susitraukė, nervingai kandžiojo lūpas, 
kiekvieną kartą jas apsilaižydamos. Viena Žiūrėjo į kitą, laukda- 
ma sprendimo, bet abi negalėjo pajudėti iš vietos. Pagaliau viena 
išėmė knygas ir padėjo ant rašomojo stalo šalia manęs. 

Prieš dvi naktis čia nakvojo penkios moterys. Dvi nurodė savo 
pavardes, likusios - tik vardus. Skaitydamas vieną po kito klausi- 
nėjau apie jų išvaizdą. 

Keturios gyventojos buvo tamsiais plaukais, o viena - rau- 
donplaukė. Nė vienos šviesiaplaukės nebuvo. Bet perukų era jau 
buvo išaušusi, o moteriai perukas - puiki priemonė išorei pakeisti. 
Aš įsidėmėjau kambarių numerius, ant stalo padėjau dvidešimt 
dolerių, kad užglostyčiau blogą įspūdį, kurį padariau toms se- 
noms žiurkėms, ir grąžinau registracijos knygas. 

- Ačiū už bendradarbiavimą ir siūlau pamiršti mūsų pasimaty- 
mą. Aišku, bobulės? 

Aš palaukiau, kol viena paėmė pinigus. Dabar buvau tikras, 
kad mane užmiršo visam laikui. 


156 


Bet lauke manęs neužmiršo. Pajutau smūgį kairiajame švarko 
šone, ir nors šūvio negirdėjau, supratau, kad iš tamsos į mane 
šovė, ir ta kulka nebus vienintelė. Greitai nubėgau iki taksi 
stotelės ant kampo ir iš dėklo išsiėmiau pistoletą. Kažkur priešais 
mane rikošetu nuo asfalto atšoko antra kulka. Aš įlindau tarp 
mašinų ir susirangiau į kamuoliuką. 

Abu šūviai šauti iš kairės pusės. Ugnis neišdavė šaulio. Iš 
langų šauti negalėjo, nes atstumas pagal antros kulkos rikošetą 
per mažas. 

Tuo momentu aš išgirdau juoko sprogimą, ir visa gauja paaug- 
lių išbėgo 1š kažkurio namo, stumdydamiesi ir triukšmaudami. 
Gatvė vėl atgijo. Privažiavo dvi mašinos su keleiviais, pravažiavo 
pienininkas, ir keli žmonės, perėję gatvę, artėjo prie manęs. 

Lėtai atsistojęs įsidėjau pistoletą, paėjėjau tarp mašinų ir nu- 
žingsniavau toliau. | 

Šiąnakt paaiškėjo du dalykai. Eva Berg buvo tame viešbutyje, 
ir jie ją sekė. Ją sučiups kaip vokiečių šnipę, ir Martelas niekada 
nepravers burnos. 

Aš dar nebuvau išbrauktas iš “A"" sąrašo, ir mane pažino. 
Pažiūrėsim, kas pirmas ją suras. 


Ų 


Dabar, žinodami, kad ir aš seku Evą Berg, jie veiks labai 
greitai. Žinoma, paprašys instrukcijų, bet gali pirmiausia išlaužti 
duris, 0 po to... 

Aš nemėgstu trukdyti miesto tarnybų, bet kartais tenka. Netoli 
viešbučio radęs telefono būdelę paskambinau į gaisrininkų parką, 
kaip kokia isterikė surikau, kad iš “Števensporto" viešbučio vir- 
šutinio lango verčiasi dūmai, ir pakabinau ragelį. Po to viešbučio 
vidiniame kieme padegiau šiukšlių dėžę ir šyptelėjau. Pirmiausia 
atvažiuos gaisrininkai, po to policija ir viską uždarys, kad pelė 
nepralįstų. 

Ana neišgirdo, kad aš įėjau - ji miegojo nusisukusi ir atsipalai- 
davusi: apklotas nuslydęs, rūbai suversti į krūvą ant kėdės. 

Atsisėdęs ant lovos krašto pirštais perbraukiau išilgai jos 
atlasinės nugaros, po to ėmiau glostyti pakaušį, kur sukosi purios 

plaukų garbanėlės. Ji nekantriai sujudėjo, atsuko veidą ir nusišyp- 
sojo sapnuodama... 

- Ana! 

Ji sučepsėjo lūpomis, ir aš įgnybau jai į užpakaliuką. 

- Ei, mažyte, pabusk! 

Ji surietė kojas ir susitraukė į kamuoliuką kaip kūdikis. Aš 
šyptelėjau ir pliaukštelėjau jai. 

- Kelkis! 

Ji pabudo, bet iš karto manęs nepažino. 

- Velniai griebtų... 

- Atleisk, katinėli, reikėjo tave pažadinti. Radau Evą, tu man 
reikalinga. 

Ji atsikėlė ir visiškai abejinga savo nuostabiai nuogybei ėmė 
rengtis, 0 aš priėjau prie lango ir pažvelgiau žemyn. Miestą 
apšvietė tik žibintai. Šešėliai judėjo, ir atrodė, kad šiuose šešėlių 
tinkluose žudikas laukia būtent manęs kaip voras savo aukos. 

- Kas atsitiko? 

- Ji “Števensporto" viešbutyje, viskas gerai. Turi juodą peru- 
ką, užsiregistravusi svetimu vardu. Bet jos požymiai tinka: Ro- 
berts - 511-as kambarys, Chopkins - 300-asis ir Greis - 434-as. 
Lauke ji sekama, mane palydėjo dvi kulkos. Aš padegiau šiukšlių 
dėžę ir iškviečiau gaisrininkus. Trumpam gatvę užtvers ir niekas 
nepraeis nei pirmyn, nei atgal, ypač vyrai. O tu privalai būti ten. 

Ji linktelėjo. 

- Užsiregistruok kaip provincialė ir pasistenk pakliūti pas tas 
tris damas. Tu ją pažinsi pamačiusi. 

- Tu įsitikinęs, kad ją sekė ne moteris? 

- Tikiuosi, kad ne. Aš iš nugaros tave pridengsiu, o jei pavyks 
sugalvoti kokią nors priežastį, taip pat įsisprausiu į viešbutį. 

Ji baigė rengtis. Per kelias minutes kažkaip nesuvokiamai 
pakeitė savo plaukus ir veido išraišką, pavirsdama viešbučių 
gyventoja. Ji apsivilko kitą švarką, užsimaukšlino skrybėlę - nei 
grožio, nei žavesio! Prieš mane vėl stovėjo pilka pelė. 

- Galėtum būti aktore, - tik tiek pasakiau. 

- Jau buvau, - tiesiai atsakė ji. 

- O kaip pakliuvai į mūsų mažą žaidimą? 

Ji nusišypsojo ir patampė mano skruostą. 

- Tai ilga istorija, Taigeri. Kada nors, po darbų, mielai papasa- 
kosiu. 

- O aš mielai pasiklausysiu. 

Šypsena iš jos veido pamažu išnyko. 

- Ypatingi nurodymai? 

- Pasistenk neišsiduoti. Prisimink, kad aš netoliese. Bandyk ją 
iš ten išvesti be “uodegos". Ten turi būti keli išėjimai. 

- Aš Žinau. 

- Bandyk ką nors iššniukštinėti... 

Užrašiau vieno viešbučio adresą - toli nuo centro ir ne pačiame 
elegantiškiausiame kvartale, bet jo šeimininkas mėgo Martino 
Greidžio banknotus. Užrašiau slaptažodį ir pasakiau: 

- Jis žino, ką daryti. Tik paduok jam raštelį. 

Ana jį įsidėjo į liemenėlę tarp prašmatnių krūtų ir linktelėjo. 

- Išeik po penkių minučių, - pasakė ji. 

- Gerai. 

Apačioje, vestibiulyje, tempdamas laiką paėmiau laikraštį. 
Antrame puslapyje buvo maža žinutė, kad Gabinas Martelas yra 
Centrinėje Niujorko ligoninėje dėl nedidelės skrandžio opos, ir jį 
prižiūri gydytojai. Aš dar kartą įdėmiai ją perskaičiau, bet be 
bendrų frazių, išduodančių patyrusią karinio cenzoriaus ranką, 
nieko neradau. 

Laikydami Martelą ligoninėje, jie turi puikią progą stebėti 
visus, kurie jį lanko ar bandys su juo susisiekti. 

Ar tai reiškė ką nors kita? 

Išsiėmęs monetą susiradau Tomo Votfordo telefoną ir surin- 
kau numerį. Kai manyje susitvenkė pakankamai pykčio, Votfor- 
das pakėlė ragelį. Jo balsas buvo sunerimęs. 

- Ko tau reikia, Menai? 

- Informacijos. 

- Tai ateik pas mus. 

- Kad tavo vaikinai imtų mane sekti? 

Jis kimiai nusikeikė. 

Aš paklausiau: 

- Ar ekspertizė patvirtino Vilio Kokleino nužudymą? Taip? 

- Mes norėtume su tavimi apie tai paplepėti. 

- Žinoma, bet pirmiausia aš norėčiau šį tą išsiaiškinti. 

Jis nutylėjo. Tada aš kuo nemandagiau mestelėjau: 

- Ar labai rimtai nunuodijot Martelą? 

- Taigeri... 

- Žiūrėk, drauguži. Kokleiną aš jums jau padovanojau. Dabar 
greitai sakykite tai, ko reikia man, ir galbūt aš vėl jus išvesiu į 
takelį. 

- Velniop, Menai. 

- Tada einu šiuo adresu. Išnykstu iš čia per trisdešimt sekun- 
džių, todėl bus geriau, jei tu mane informuosi. 

Pagalvojęs kelias sekundes jis nusprendė, kad darbas yra 
darbas, ir pasakė: 

- Jam įbėrė į maistą kažkokios bjaurybės. Nėra jokio kabliuko, 
išskyrus tai, kad jo kambario padavėja minutę stabtelėjo prie 
užkandžių staliuko parodyti kelio dviem užsieniečiams. Vienas ją 
kalbino, o kitas, aišku, įbėrė jam į maistą to nuodo. Tų dviejų 
ieškojome, bet neradome. 

- Kaip jis? 

- Gyvas. Dabar paklausykime tavęs, Taigeri. 

- Greitai išgirsite, - pasakiau aš ir padėjau ragelį. 

Į “Števensporto" viešbutį grįžau per penkiolika minučių. Gais- 
rinės jau buvo išvažiavusios, liko tik raudonas sedanas ir kelios 
budinčios mašinos. Vienas policininkas šnekėjosi su nedideliu 
būreliu žmonių, ieškodamas liudininkų, bet jų kaip visada nebu- 
vo: jei kas ir padegė šiukšlių dėžę juokaudamas, vargu ar laukia, 
kol prasidės suirutė. 

Nemėgau naudotis žurnalisto kortele, bet be jos reikėjo būti 
ledlaužiu. Kortelė nekėlė jokio įtarimo. Aš priėjau prie raudonojo 
sedano vairuotojo, parodžiau jam kortelę ir ėmiau klausinėti. Jis 

- Nerealus pavojus. 

- Ką, šiukšlių dėžę padegė? 

- Taip... ir dar gaisrininkus iškvietė. Daug triukšmo, o nau- 
dos... , 

Vienas policininkas kartu su seržantu ėjo link manęs. Sužigo- 
jęs, kad aš Žurnalistas, seržantas pasakė: 

- Keliauk namo, drauguži, čia nėra ką veikti, tiesiog kažkoks 
idiotas pasilinksmino. 

- Ką nors sulaikėte? 

„7 Ne. Tai jau antras kartas per savaitę. Arba girtuokliai, arba 
vaikėzai. 

- Na, jei aš jau čia, iš piršto išlaušiu istoriją antram puslapiui. 
Kas ten, moterų viešbutis? 

- Uždarytas. Vyrai įleidžiami tik iki apatinio vestibiulio. Tos 
dvi senos varnos prie rašomojo stalo saugo taip, kad geriau ir 
neįmanoma! 

Aš linktelėjau sutikdamas, o po to paklausiau: 

- O su viešbučio gyventojomis kalbėjotės? 

- Ne, o kam? 

- Tiesiog šovė į galvą viena mintis. Žinote, damos keistai 
elgiasi, kai joms nusibosta vienoms kambaryje. O gal kuri tyčia 
sukėlė šį sąmyšį, kad jo metu nepastebėtas prasmuktų gerbėjas? 

Seržantas ir policininkas susižvalgė. 

- Tikrai gera mintis, - pasakė seržantas. - Turėjome tokią 
paukštytę, kuri panašiai elgėsi pagyvenusių sutuoktinių viešbu- 
tyje. 

- Patikrinkim viešbutį, - pasiūliau aš. 

- Patikrinkim, velniai griebtų. 

- Neprieštarausite, jei eisiu kartu? 

- Ne, eime. Mažas išgarsėjimas atpratins damutes slėpti meilu- 
Žius. 

Kol seržantas aiškino senoms ledi, ko jis nori, stovėjau nugara 
į rašomąjį stalą ir kalbėjausi su policininku. Vienas policininkas 
liko apačioje, prie stalo, o kitas ėjo prie atsarginio išėjimo, jei 
apžiūra privers ką nors bėgti iš nusėdėtos arba, seržanto žodžiais, 
nugulėtos vietelės. 

Mes patikrinome visus kambarius. Kiekviena gyventoja ką 
nors burbėjo, atsakinėdama į mūsų klausimus. 

Sugaišau begalę laiko, bet negalėjau kitaip elgtis, kad savo 
skubėjimu nesukelčiau įtarimo. Po pusantros valandos mes prisi- 
kapstėme iki 300-ojo numerio ir radome damą, pavarde Roberts - 
ji visiškai atitiko Evos Berg aprašymą. Bet jos veidas buvo 
grabus, ir ji kalbėjo tikru Bronkso dialektu. 

“ Aš patampiau vienam policininkui už peties ir pasiūliau: 

- Bus greičiau, jei aš pradėsiu apklausą iš kito koridoriaus 

galo. 

Kantrybės stoka - yda, būdinga visai policijai. 

Šešis kambarius apklausiau kaip reikiant, bet pabeldus į 434- 
ojo duris, niekas neatsakė. Po trisdešimto spyrio į duris iš už 
kampo išniro kambarinė, negaišdama įkišo į spyną atsarginį 
raktą, dukart pasuko ir dingo koridoriuje. 

Kambaryje neradau merginos, užsiregistravusios Elenos Greis 
vardu. 

Bet radau Aną Laiter. Ji gulėjo ant grindų nulaužtu sprandu, 
tuščiomis akimis. Per pakaušį ėjo raudona juosta. 

Mirtis man nebuvo netikėta - pernelyg dažnai aš ją sutikdavau. 

Bet šį kartą negalėjau sulaikyti apėmusio pykčio. Sekundę aš 
negalėjau susitvardyti, norėjosi sudraskyti ką nors į gabalus ir 
išmesti per langą, ir dar... 

Susitvardęs aš paliečiau jos odą. Ji buvo beveik šalta. Per 
sekundę ištraukiau jos pistoletą iš paprasto juodo dėklo. Įsidėjau 
jį į kišenę. Po to atverčiau Aną ant nugaros ir atsegiau palaidinės 
sagas, ieškodamas raštelio, kurį daviau. 

Raštelio nebuvo. Langas buvo atviras, šalia lango kabėjo 
gaisrininkų kopėčios. Nesikuičiau jos rankinuke. Nebuvo laiko, 
be to, žinojau, kad jame nėra nieko, kas išduotų jos priklausomy- 
bę mūsų organizacijai. Viskas, ką ras, tik patvirtins jos asmenybę, 
o mes liksime šešėlyje. Nieko nepalietęs išėjau iš numerio, pak- 
viečiau policininkus ir, vesdamas juos prie durų, trumpai pasa- 
kiau: 

- Viduje. 

Kol jie dirbo savo darbą, aš buvau šalia. Seržantas pasitraukė 
nuo lavono ir paklausė: 

- Ką nors lietėte? 

Aš papurčiau galvą. 

- Kaip tai atsitiko? 

Reikėjo papasakoti jam apie savo beldimąsi ir kambarinės 
pasirodymą. Jie iškvietė kambarinę, ir ši patvirtino mano žodžius. 

Pažvelgusi į lavoną kambarinė griuvo šalia apalpusi. 

- Klausykite, - pasakiau aš. - Norite, iškviesiu jūsiškius, ar man 
palaukti? Aš galėčiau iš šito gerai uždirbti. 

Aš greitai pasukau prie telefono, bet už nugaros pasigirdo 
šūksnis: 

- Atgal, neliesk ragelio! 

- Atsiprašau. Paskambinsiu apačioje, iš vestibiulio. Ar norite, 
kad aš... 

Jis papurtė galvą. 

- Ne, aš paskambinsiu iš gretimo kambario. Ten senoji dama 
apsidžiaugs, išgirdusi naujieną. 

Išėjau iš viešbučio paprastai, kaip ir įėjau. Dabar tvirtai žino- 
jau, kad kažkas gaus nuo manęs kulką į pilvą arba aš nusuksiu jam 
sprandą, kai tik sugausiu. Arba jai. Ir ji bus panaši į Evą Berg. 
Neįsivaizdavau, kad tenai galėjo prasmukti koks nors vyras; o jei 
mažylė Berg - olimpinė čempionė, jai užteko jėgų sulaužyti Anos 
sprandą. Ką gi, tai bus ne pirma mano nužudyta moteris. 

Grįžęs į “Braichamo" viešbutį susisiekiau su Niujorko kontro- 
liniu centru ir Martino Greidžio vardu perdaviau savo veiksmų 
ataskaitą. Po to išsikviečiau Chukerį ir Džeimsą ir nupasakojau 
padėtį. Nuo šios minutės mažytė Berg tapo mano grobiu, ir 
nenorėjau, kad kas nors man trukdytų. 

Jau du mirė; vyras ir moteris: vienam suleido vaistų, kitam 
nusuko sprandą, o “Platono"' operacija tik prasideda. Nužudyti 
arba žūti. Šalies saugumas kabėjo ant plauko. 

Bet velniop saugumą! Negalėjau galvoti apie nieką, išskyrus 
malonumą, kurį pajusiu sutreškindamas Anos žudiko sprandą 
savo rankomis, Žinojau, kad nenurimsiu iki mirties, jei nerasiu šio 
Žmogaus. 

Ir užsnūdau, apkabinęs rankomis pagalvę. 

Rytiniuose laikraščiuose apie Aną buvo straipsnis; ją vadino 
misis Romero iš Niudžersio. Policija įtikinėjo, kad žudikas - 
vyras, bet administracija kategoriškai neigė vyro buvimą viešbu- 
tyje. Vyrus, patekusius į vestibiulį, kruopščiai sekė specialus 
personalas. Viešbutyje buvo ideali tvarka. 

Pervertęs dar kelis laikraščių puslapius radau detaliai parašytą 
straipsnį, kurio autorius kaltino griežtą moterų viešbučio režimą 
ir užsiminė apie lesbietiškos meilės galimybę, kurią skatina tokia 
tvarka. 

Ketvirtame puslapyje perskaičiau dar įdomesnę Žinutę: neat- 
pažintas kūnas, pasirodo, buvo jūreivio Klemento Fletčerio, ku- 
ris, eidamas per salūnus krante, prisigėrė, ir grįždamas į savo laivą 
stovėjusį doke, įkrito į upę. 

Puiku. Vargšelį išbraukė iš gyvenimo, ir jis niekada nepateks 
į Perdezo kasyklas. 

Vienu smūgiu aš sudaužiau visas jo viltis, jis bandė užsimiršti 
gerdamas, ir štai kaip viskas baigėsi. Geriau būčiau leidęs paskęs- 
ti jam Panamoje. 

Dieve mano! Viskas, prie ko prisiliesdavau, pakvipdavo mir- 
timi. Netgi vestuvės. 

Suglamžęs laikraštį numečiau jį į kampą, ir tuo momentu 
pasigirdo telefono skambutis. 

- Taip? - Mano balsas skambėjo kimiai ir piktai. 

- Tai misteris Taigeris Menas? 

Moters balsas kitame laido gale vos girdėjosi. 

- Taip, kalbėkite. 

- Tai... Eva Berg. 

Ji dvejojo ir kalbėjo taip, lyg bijotų prasitarti. 

Giliai įkvėpiau, stengdamasis susikaupti. Šiame darbe emoci- 
jos nereikalingos. | 

Taigi Ana Laiter mirusi. Reikėjo viską išsiaiškinti. 

- Kur jūs? 

- Ta moteris, jūsų draugė, nurodė man viešbutį ir davė raštelį, 
kad perduočiau šeimininkui. Aš nuvažiavau tenai. Laikraštyje 
perskaičiau, kad kambaryje rastas moters lavonas. Atrodo, tai ji? 

- Kaip sužinojote, kur aš esu? 

- Iš raštelio. Ten buvo jūsų viešbučio pavadinimas. Pabaigoje 
buvo jūsų vardas. - Eva užsikirto, ir ragelyje pasigirdo trūkčiojan- 
tis kvėpavimas. - Aš bijau grįžti. Nežinau, ką man dabar daryti. 

- Kur jūs esate? 

- Tame viešbutyje, kuris nurodytas raštelyje. Iš čia ir skam- 
binu. 

- Likite ten. Su niekuo nesikalbėkite ir nieko neįsileiskite, kol 
neatvažiuosiu. Jei norėsite valgyti, maistą jums atneš. 

- Kada jūs atvažiuosite? 

- Laukite. 

Aš padėjau ragelį. Staiga atsivėrė durys 1r ant slenksčio pasiro- 
dė Chukeris ir Džeimsas. Abu buvo susirūpinę, sunkiai kvėpavo. 
Pagaliau Chukeris iškošė: 

- Tu spąstuose, Taigeri. Policija tikrina visus miesto viešbu- 
čius, ieškodama tavęs. 

- Kodėl? 

- Kai buvo rastas Anos kūnas, dvi “Števensporto" viešbučio 
sitiktinai užrašinėjo policininkas, su kuriuo tu tikrinai viešbutį. 
Kai buvo nustatyta Anos asmenybė, paaiškėjo, kad ji dirbo nakti- 
niuose klubuose, ir vienas sumanus Žurnalistas prisiminė atvejį, 
kai jos vardas buvo susietas su Martino Greidžio vardu. O nuovo- 
kesni prisikasė ir iki tavęs. 

- Ką, ir Saugumo tarnyba kiša nosį? 

- Taip. Būtent tai perduoda Niujorko kontrolinis centras. Bet 
Martinas Greidis asmeniškai įsako tęsti darbą pagal instrukcijas. 
Iš viešbučio privalai išnykti. 

- Ką sužinojote apie Martelą? 

- Jis dar ligoninėje. 

- Dabar teks dirbti naktimis, o dieną sėdėti kine. Policija turi 
mano nuotrauką. Viso, vaikinai. 

- Iki, sere. Būkite atsargus. 

Pajutau, kad mano lūpose skleidžiasi šypsena. Po to aš susu- 
kau Votfordo numerį ir pranešiau, kad Ana priklausė mūsų or- 
ganizacijai, ir jos nužudymas turi tiesioginį ryšį su Martelu. 

- Ko ji tame viešbutyje ieškojo? 

Aš nusikvatojau. 

- Ko ieškojo, drauguži? Ne, nesakysiu, geriau vieną gražią 
dieną parodysiu! 

Išsirinkęs nutryptą kino salę 40-ojoje gatvėje, prasėdėjau joje 
dešimtį valandų be pertraukos. Gerai išsimiegojau, bet priversti- 
nis dykinėjimas vis tiek nusibodo. Vakare nuskubėjau į Ernio 
Bentlio laboratoriją. Be abejo, jis buvo suintriguotas, bet užduotį 
įvykdė tylėdamas, nesileisdamas į mano nuotykių smulkmenas. 

Išterliojo mane grimu, priklijavo plastmasines blakstienas ir 
antakius ir taip pakeitė mano veidą, kad pats negalėjau suprasti, 
kas jame liko mano. Aš persirengiau ir patikrinau savo pistoletą. 

- Gaila Anos, - pasakė Ernis. 

- Taigi, nėra ką ir sakyti. 

- Policija pažymėjo, kad žudiko rankos labai galingos. Ana 
mirė iš karto. Ar tai galėjo padaryti moteris? 

- Galėjo. 

Tada jis įteikė man paskutinį savo išradimą - plunksnakotį. 
Nuėmus kamštelį ir nuspaudus mygtuką, išlįsdavo strypas, vei- 
kiantis kaip trys paketai dinamito. Ernis nežinojo, kokiam įvykiui 
plunksnakočio prireiks, bet kad prireiks, neabejojo. Tik bijojo, 
kad nebūtų persistengęs. Po to aš nuvykau į tarnybinį susitikimą 
“Mėlyno triušio" restoranėlyje. 

Karo metais mūsų grupei vadovavo Čarlis Korbinetas. Senas 
vilkas, dalyvavęs slaptose operacijose, nugyvenęs gyvenimą šni- 
pų pasaulyje. Jo būdai, grindžiami žiniomis ir pirmaklasiu patyri- 
mu, ypač nepatiko tiems, kurie už taiką kovojo baltomis pirštinė- 
mis. Jų nuomone, tokie kaip Čarlis tempia mūsų šalį atgal ir 
privertė jį atsistatydinti. Bet kai jo vėl prireikė, jis buvo pasiruo- 
šęs ir naudodamasis savo civiline padėtimi kaip maskuote ėmė 
dirbti Saugumo tarnyboje. 

Apie mūsų organizaciją jis žinojo pakankamai. Netgi padėda- 
vo mums tokiose situacijose, kai valstybinė žvalgyba manė, kad 
mes aštriname tarptautinę įtampą. Tačiau tik jis suprato tai, ko 
nesuprato kiti, - tik mes ir į mus panašūs gali kontroliuoti neona- 
cizmą. 

Begeriant šviesų alų, papasakojau jam visą Evos istoriją. Jis 
pamerkė: 

- Tu pasinaudojai mūsų pakišta mintimi. Mes Žinojome apie 
šią moterį, bet nenumatėme, kad to vyruko perbėgimas gali būti 
susijęs su ja. 

- Bet kodėl? 

- Pagalvok apie jo amžių. 

- Pereinamasis. Paskutinė aistra gyvenime. Kas dar? 

- Padėtis, kurią jis užėmė. Jis buvo pačiose viršūnėse. Nelogiš- 
ka, kad šitiek nuveikęs jis viską mes ir... 

- Meilė moteriai. 

Jis prisimerkė. 

- Tu geriau Žinai... Pats tai patyrei kartą. 

- Aš padariau beveik tą pačią klaidą. Bet buvau jaunesnis, 
daug jaunesnis. 

- Kada vesi Rondiną? - jis užsikirto. - Atleisk, aš pripratęs prie 
šito vardo. Taigi Editą Kein. Vis pamirštu, kad Rondina mirusi. 
Pamatęs Editą apsirikau kaip ir tu: ji iš akies lupta Rondina. Ko 
tau iš manęs reikia, Taigeri? 

- Jeik į tą “Števensportą" ir visus ten patikrink. Visus. Jei 
mažytė Berg nekalta, ten buvo dar kažkas, kas nusuko Anai 
sprandą. Galbūt tas, kuris šovė į mane prie viešbučio. Netikiu, 
kad moteris galėtų taip žudyti. Reikėjo didžiulės fizinės jėgos. 

- Ji juk treniruota atletė. Jos raumenys plieniniai ir smūgis 
stiprus. 

- Nesąmonė. Moterys tik atrodo tokios stiprios. Ir dar: prašau, 
nenuleisk akių nuo Rondinos. Jeigu jau sekė ją, anksčiau ar vėliau 
tuo užsiims. Neturiu kieno paprašyti šito, išskyrus tave, o tu Žinai, 
kokią virvutę tokiu atveju timptelėti. 

- Pasistengsiu, - burbtelėjo jis; 

Mačiau, kad jis toli gražu neabejingas mano Rondinai, pap- 
lekšnojau jam per petį, po to užmokėjau ir išėjau iš baro. 

Nuvykęs į vietą nusileidau senais laiptais; milijonų kojų nut- 
rintos plytos vedė žemyn, į rūsį. Storasis Džonas išėjo manęs 
pasitikti ir nušvito iš džiaugsmo, išgirdęs slaptažodį. Kiekvienas 
mūsų susitikimas žadėjo jam apvalią sumelę, o Martino Greidžio 
pinigai buvo jo tylėjimo garantija. 

Ten, aukštai, viešbučio kambaryje, buvo visos “Platono" ope- 
racijos raktas. Dėl jos įvyko visos šitos mirtys. Aš lėtai pakilau 
laiptais ir priėjęs prie durų pasibeldžiau sutartu beldimu. Už durų 
pasigirdo įsitempęs balsas: 

- Kas ten? 

- Taigeris. 

- Kaip man patikrinti? 

Paėmęs paskutinį Bentlio išradimą - plunksnakotį-bomb3ą, ant 
skiautės popieriaus užrašiau savo vardą ir pakišau popierėlį po 
durimis. 

- Palyginkite šio raštelio ir to, kurį turite, braižą. 

Kišdamas raštelį jaučiau, kad jį lėtai traukia man iš pirštų. Po 
to suskambėjo krisdami kažkokie daiktai, ir durys lėtai atsidarė. 
Prieš mane stovėjo Eva Berg. 

Aš ją įsivaizdavau kitokią. Balti, beveik sidabriniai plaukai 
gaubė pailgą veidą išsišovusiais skruostikauliais ir, likimo ironi- 

ja, didžiulėmis, beveik rytietiškomis, tamsiomis migdolinėmis 
akimis. Jos lūpos buvo putlios ir šiek tiek drėgnos. Mačiau, kad ji 
manęs bijo, bet stengiasi tai nuslėpti. Per ploną nailoninę palaidi- 
nukę matėsi apvali krūtinė. Jos pečiai jau nebuvo tokie platūs kaip 
senose fotografijose. Ji buvo liekna, netgi liesoka, siaurų, beveik 
vyriškų klubų. Figūra - kaip baleto šokėjos. 

- Negalvok, kad aš toks iš tikrųjų, vaikuti. Tai geras grimas. 
Nežiūrėk į mano nosį! 

Ji šyptelėjo, ir aš supratau, kad moteriškos akys pastebėjo 
šiokių tokių defektų Ernio tapyboje; vyras to pastebėjęs nebūtų. 

- Nežinojau, ko laukti. 

Jos žemame balse dar girdėjosi akcentas, bet sunku buvo 
nustatyti, koks. 
mas parodžiau į krėslą. Kai ji atsisėdo, paklausiau: 

- Ar norite ką nors papasakoti? 

- O tai būtina? 

- Taip. 

- Tada - prašom. 

- Kas atsitiko viešbutyje? 

- Ta moteris... Ji įsiveržė pas mane ir pasakė, kad aš kuo 
skubiau dingčiau iš viešbučio. Pareiškė, kad tai būtina Gabino 
saugumui. Po to kažkas greitai pasibeldė į duris, bet ji neleido 
atidaryti. Už kelių minučių suskambo telefonas. Ragelio ne- 
kėliau. 

- Kas Žinojo, kad būsite tame viešbutyje? 

- Niekas. Nesakiau niekam. 

- Ana... moteris... tai žinojo? 

- Taip, aš jai sakiau, - ji suspaudė rankas, nervingai apsilaižė 
lūpas ir pasižiūrėjo į mane. Po to pasakė: 

- Ji visą laiką bijojo, kad jie įsiverš, padavė šį raštelį su adresu, 
padėjo užlipti ant pirmų gaisrinių kopėčių laiptelių ir stebėjo, kaip 
aš leidžiuosi. Aš 1š karto atvažiavau čionai. 

- Tu su niekuo nebendravai? 

- Su tavimi, - įžūliai atsakė ji, staiga ėmusi mane tujinti. - 
Prašau, papasakok man, kas ten atsitiko. 

- Jie atėjo tavęs, mažyte, ir Ana pasitiko juos kaip šeimininkė. 
Kadangi ji galėjo juos atpažinti, jie nusprendė nerizikuoti ir 
paprasčiausiai ją pribaigė. 

Ji užsidengė delnu burną. Akimirką jos akys išsiplėtė iš siaubo. 

- Dieve... bet aš... ne... 

- Ko atvažiavai į Niujorką, Eva? 

- Dėl Gabino. Kai sužinojau, kad jis... 

- Perbėgo? 

- Taip. 

- Ar ji perbėgo dėl tavęs? 

Ji papurtė galvą, dar sukrėsta Anos mirties. 

- Ne, ne. Mano nuomone, tai neįmanoma... Nuo to laiko, kai 
aš... Čia, mes nesusirašinėjame. 

- Jūs buvote laimingi? 

- Taip, kartą. Susižavėjimas, žaidimo dvasia... Gabinas tada 
buvo įtakingas asmuo, ir viskas atrodė taip puiku. Jis buvo labai 
švelnus. 

- Jis žinojo, kad tu perbėgai? Žinojo, kad tu nelabai jį myli? 

- Kas gali Žinoti, ko tikisi vyras? Jis jau nejaunas. 

Stebėdamas ją gūžtelėjau pečiais. 

- Amžius nesvarbu. Jūs buvote meilužiai? 

Ji vėl nuleido galvą, apžiūrinėdama savo delnus ją krestelėjo, 
ir plaukai užkrito jai ant veido. 

- Taip, bet aš norėjau tai pamiršti. 

- Jis padėjo tada tau pabėgti? 

Ji nebūtų galėjusi manęs apgauti, aš per daug patyręs. Ji atsakė 
labai paprastai. 

- Ne, mano tigre, ne. Aš pabėgau staiga, intuityviai. Tai 
netikėtas sprendimas. Aš našlaitė, taigi namie niekas dėl mano 
perbėgimo nenukentėjo. Pasinaudojau proga. Draugai... paskoli- 
no man pinigų. Stengiausi būti gera šios šalies pilietė. 

- Tu kelis kartus pasikeitei vardą. 

- Taip, dar ir dabar yra tokių, kurie prisimena ir nedovanoja. 
Kartais mane... aplankydavo. Kiekvieną kartą aš pakeisdavau 
gyvenamąją vietą. Iš praeities aš nenoriu nieko. Čia - naujas 
gyvenimas. 

- Ko norėjai iš Martelo? 

Eva bejėgiškai skėstelėjo rankomis. 

- Žinojau, kas jo laukia, ir norėjau, kad neliktų vienas. Kartais 
man atrodydavo, kad jis taip pasielgė dėl manęs. 

- O dabar per jį tau gresia pavojus. 

- Kodėl? 

- Tavo buvę tėvynainiai tikisi pakenkti jam per tave. Jei jie 
tave sugaus, galės šantažuoti Maggelą, ir jis nekalbės su mūsų 
žmonėmis. Jie gali net priversti jį sugrįžti. Į jo gyvybę jau kėsi- 
nosi. 

- Bet jis... 

- Gyvas, guli ligoninėje, prižiūrimas. Pasveiks, bet jie nesu- 
stos. 

- Tada aš privalau jį pamatyti! Suprask, privalau! 

- Vėliau, kai bus galima. Dabar jūs vienodai svarbūs! Kol aš 
nesusisieksiu su Martelu, tu sėdėsi priedangoje. Kai jis sužinos, 
kad tau negresia pavojus, prakalbės, ir kai tik jis tai padarys, jo 
kaina stipriai kris, tada galbūt jį paliks ramybėje. 

- Martelas sakė, kad ruošiasi dėstytojauti. 

- Tai jo reikalas. O dabar jis neturi tylėti. 

Eva staiga pašoko, žvelgdama į mane išsiplėtusiais vyzdžiais. 

- Kažkas yra už... 

Aš mostelėjau ranka, ir ji iš karto nutilo. 

Už durų pasigirdo garsas, kurio neturėjo būti, sukėlęs manyje 
pavojaus signalą. 

Evai parodžiau į kampą, priverčiau atsisėsti ant grindų, ir kai ji 
susirietė į kamuoliuką, ant pirštų galų priėjau prie jungiklio ir jį 
pasukau. Po to išsitraukiau pistoletą ir ėmiau stebėti plyšį po 
durimis. Jis nešvietė, vadinasi, jie išjungė šviesą koridoriuje. 
Aplinkui buvo visiškai tamsu. 

Ant stalo pastebėjau radijo 1mtuvą, paėmiau jį ir suradęs 
lengvą melodiją padidinau garsą tiek, kad nesigirdėtų mūsų jude- 
sių. Jei kompanija koridoriuje manęs nepažino, galėjo pamanyti, 
kad aš meilužis, ir palaukti, kol išeisiu, o po to veržtis į vidų. 

- Eva, - sušnibždėjau aš. 

- Taip. 

Aš beveik negirdėjau jos balso. 

- Gaisrininkų kopėčiomis lipsime ant stogo. Galėsi? 

- Kaip įsakysi. Jie nori... 

- Tylėk. Paskui mane. 

Aš ištiesiau ranką ir pajutęs Evos pirštus atplėšiau ją nuo 
grindų. Muzika nutilo, ir mes sustingome. 

Kol diktorius kelias sekundes kažką neaiškaus murmėjo, mes 
stovėjome nejudėdami. Po to vėl suskambo muzika, ir mes priėjo- 
me prie lango. 

Vyriai buvo sutepti, ir meė'be garso atsidūrėme ant metalinės 
platformos. Aš mostelėjau į viršų, rodydamas Evai gaisrininkų 
kopėčias. Ji 1š karto suprato ir vikriai kabindamasi rankomis 
greitai ėmė sliuogti aukštyn. Aš privėriau langą ir nusekiau ją iš 
paskos. Iš jos klubų judėjimo buvo galima spręsti, kad sportinin- 
kė joje dar gyva. 

Trečiame aukšte aš ją sustabdžiau. 

- Toliau lipk viena ir būk už kamino. Stenkis neišlįsti iš 
šešėlio. Nejudėk, kol neįsitikinsi, kad tai aš. 

- Gerai, Taigeri, - ir lipo toliau. 

Aš nulipau atgal, įlindau į kambarį ir priėjau prie durų. 

Akimirksnį girdėjau šnabždesį, po to kažkas sušnarpštė, ir aš 
supratau, kad jie dviese. Krapštydamiesi ir stengdamiesi netriukš- 
mauti, jie stovėjo prie durų, ir buvo aišku, kad nežada ilgai laukti. 

Išsiėmiau degtukų dėžutę, ją uždegiau ir atidaręs duris mečiau 
įjų pusę. Tai panėšėjo į smūgį. Iš karto apakę, agentai aklai pakėlė 
automatus, bet aš jau žinojau, kur jie. Šis ryškus žybsnis - netikėta 
šviesa buvo paskutinė jų gyvenime, iš karto po to juos apgaubė 
amžina naktis. 

Aš sugriebiau juos - vieną už kaklo, kitą už krūtinės, ir jų kūnai 
griuvo ant manęs, sukeldami duslų garsą, kurį pažįstu neapsirik- 
damas. Tįstelėjo porą kartų ir nurimo. 

Nusileidęs žemyn, į vestibiulį, kur degė viena stalinė lempa, 
pamačiau, kad durys į užkandinę praviros, ir supratau, ką ten 
rasiu. 

Šeimininkas, storulis Džonas, jau niekada nesidžiaugs Marti- 
no Greidžio banknotais. Jis gulėjo prie bufeto, šypsodamasis 
beprasme šypsena. Priėjęs pamačiau, kad jo gerklė perrėžta nuo 
vienos ausies iki kitos. 

Iš gatvės jau girdėjosi sąmyšis, privažiuojančios mašinos gar- 
sas, kažkieno balsai ir riksmai. Aš greitai išlindau per langą ir 
gaisrininkų kopėčiomis pasivijau Evą. 

Užsispyręs padaras! Nelipa ant stogo, o sėdi kaip beždžionė 
visų akyse. Mes nusileidome ir išėjome į gatvę. Aš paėmiau ją už 
parankės. Ramiai, neskubėdami mes nužingsniavome kelis kvar- 
talus. Iš visų pusių staugė sirenos. 

Po to aš susistabdžiau taksi ir vairuotojui pasakiau Ernio 
Bentlio adresą. Mašinoje išklausėme radijo pranešimą apie tris 
žmogžudystes tame rajone, iš kurio ką tik išsikapstėme. 

Kol Ernis rinko Žinias apie žmogžudystes, mes sėdėjome 
laboratorijoje. Policija nerado nieko, bet vieno 1š mano nušautųjų 
kišenėje rastas peilis, kuriuo buvo perpjauta storulio gerklė. 

Aš nepalikau jokių pėdsakų, o mano pirštų atspaudai galėjo 
būti tik ant degtukų dėžutės, kuri, tikiuosi, sudegė. Sudėtingiau su 
Eva. Ji gana ilgai išbuvo kambaryje, atpažinti ją iš pirštų atspaudų 
- kelių valandų darbas. 

Ernis įėjo suraukęs antakius ir paklausė: 

- Kaip jie rado storulį Džoną? 

- Na, mažyte, prisimink, ar tikrai tavęs niekas nesekė? - 
paklausiau aš. 

Eva papasakojo savo istoriją trečią kartą. 

- Tu įsitikinusi, kad neatsivedei seklio? - paklausė Emnis. 

- Taip. 

- Velnias, betgi ji ne profesionalė! Iš kur jai Žinoti, sekė ją ar 
ne? Be to, vargu ar dėl visa pikta nebuvo stebimos viešbučio 
durys. Kai Evą nusekė iki Džono, tavo pasirodymas nutolino jos 
mirtį dvidešimčia minučių, štai ir viskas. 

Ernis priėjo prie Evos ir griežtai pasakė: 

- Parodyk rankas. 

Nieko nesuprasdama ji pakluso. Jis suėmė jos rankas savosio- 
mis ir ėmė kruopščiai tyrinėti, stabtelėdamas ties sąnariais ir 
alkūnėmis. Nieko grubaus ar gyvuliško šiose rankose nebuvo. 
Labai švelnios, minkštos ir, žinoma, ne tokios, kaip išsitreniravu- 
sios sportininkės. Prieš kelerius metus ji metė sportą, tapo tiesiog 
moterimi. Labai atsargiai jis apčiupinėjo jos raumenis. 

Kai Ernis baigė savo improvizaciją, aš paklausiau: 

- Na ir ką? 

- Ne ji. 

Pagaliau Eva suprato, kas vyksta. Ji įdėmiai pasižiūrėjo į mus. 

- Ne, berniukai, aš nežudžiau jūsų draugės. 

- Patikrinimas, katinėli. Mūsų darbe visada ir viskuo reikia 
įsitikinti, nes greitai gali tapti lavonu. Aš tikiu Erniu. Žmogžu- 
džiui reikėjo turėti galingas rankas. Ne tavąsias. 

Lyg būtų manęs negirdėjusi, ji staiga paklausė: 

- O Jei, pavyzdžiui, aš turėjau ginklą? 

- Taip, savo krūtis. Bet jos manęs nebūtų sustabdžiusios. 

- Dėkoju. 

Ji nusišypsojo, ir Ernis paėmė ją už rankų. 

- O ką mes toliau darysime su šia katyte? 

Aš gūžtelėjau pečiais. 

- Ji neturi nei drabužių, nei namų. Ji tegali būti su kuo nors, 
kuo galima pasitikėti. 

- Iškvieskim ką nors iš Niujorko kontrolinio centro. 

- Nėra laiko. Ją ir Martelą seka visa komanda. Jie, aišku, žino, 
kad ji su manim. Žinai, ką? Nufotografuok mane su Eva. 

- Kam?! 

- Jei Martelas sužinos, kad ji saugi, gal prakalbės. Šiandieninį 
laikraštį panaudosime kaip įrodymą. 

Belaukiant nuotraukos, paskambinau Čarliui Korbinetui. Iš- 
girdęs mano informaciją, jis net švilptelėjo, bet kaip visada nek- 
lausinėjo. 

- Ar yra kas nors naujo apie viešbutį? - pasidomėjau aš. 

- Keli įdomūs faktai. Iki žmogžudystės į pastatą neįėjo nė 
vienas vyras. Visi įėję 1r išėję - moterys. Visos gaisrininkų kopė- 
čios buvo uždarytos. Darbas, atrodo, vyriškas, bet, ko gero, gerai 
treniruota profesionalė, nusimananti mūsų darbe, galėjo atlikti tai 
neprasčiau. Kai kurios viešbučio gyventojos panašios į... 

- Man tai nepatinka. 

- Man taip pat, bet traukinys jau važiuoja - nesustabdysi. 

- Jūs dar sekate mano Rondiną? 

- Žinoma. Ji pati mūsų nedomina. Tai tave mes prižiūrime, 
vaikine. Ją seka Albertas Ketleris. Saugokis jo. Jam nepatiko tavo 
veiksmai, jis mano, kad tu vykdai kažkokią operaciją. 

- Visi taip mano. 

- Bet jis ypač pavojingas. Man atrodo, kad nuo tada, kai 
Martinas Greidis aiškinosi senatorių komisijai Vašingtone, jis 
žaidžia dvigubą žaidimą. 

- Ačiū. Bet kodėl pasakei man apie tai? 

- Todėl, kad turiu smegenis. Šalį valdo civilinės žiurkės, o 
vyriausybėje sėdi bailiai, ir kai reikia ką nors nuveikti dėl nacijos 
saugumo, pasitikėti galima tik stipriais profesionalais, daugiau 
nėra kuo. O jei taip, koks skirtumas, kas sumokės už jų nunešiotus 
batus? 

- Ką komisija nuveikė? 

- Sudarytas visas komitetas, kad patikrintų jūsų organizacijos 
darbą. Tave kaltina visomis nuodėmėmis ir medžioja kaip Žvėrį. 

- Ne pirmą kartą. 

- Bet dabar tau teks duoti parodymus, kad išsisuktum iš šios 
istorijos. 

- Kvailystės, - mostelėjau aš ir padėjau ragelį. 

- Kas toliau? - paklausė Ernis. 

- Ji - šio Žaidimo raktas. 

- O šiandien? 

- Nuvešiu ją atgal į viešbutį. 

- O tavo veidas? 

- Man reikia naujo, Erni, nes taksi vairuotojas mane jau 
įsidėmėjo. 

Kol jis nuvalė grimą, Eva susižavėjusi Žiūrėjo į mane. Ji 
stebėjo, kaip Ernis nuėmė plastmasę, peruką, kaip dingo atsikišę 
žandikauliai, o nuo dantų žalsvos apnašos, kaip paukštiški nagai 
pavirto žmogiškais, o iš akių prapuolė raudonos gyslelės. 

Ji atsilošė krėsle ir nusijuokė. Jos juoke skambėjo kažkoks 
švelnumas, o gilios juodos akys blizgėjo lyg dvi Žibančios 
žvaigždės. 

- Na, prisijuokei? - paklausiau truputi pyktelėjęs. - Nemėgstu, 
kai iš manęs juokiasi. 

- Ne, mano tigre, ne iš tavęs. Tu buvai panašus į... girtuoklį. 
Bet dabar pagaliau aš pamačiau gyvą tigrą. Dabar suprantu, kodėl 
tave taip pravardžiuoja. 

- Taigeris - tikras mano vardas, brangioji. 

- Jis tau tinka. 

- Bet tam reikia dar šio to ilgesnio tarp kojų, - aš niūriai 
šyptelėjau, ir ji nutilo, bet greitai vėl nusijuokė. 

- Suprantu, - kalbėjo ji, 1r jos juokas vis skambėjo kambaryje. 
- Suprantu. 

- Ach, broluži, - juokėsi ir Ernis, - tu juk karys, o veikliems 
žmonėms su moterimis sekasi! 

- Nutilk, - pasakiau jam ir paėmiau Evą už rankos. - Eime, 
mažyte. 

Viešbutyje mūsų nieko nepaklausė, tarnautojas net nepakėlė 
galvos nuo popierių. Ir kam? Svetimos meilės istorijos jo nejaudi- 
no, užteko savų. 

Koridorius lyg ilgas urvas Žiojėjo prieš mus, bet atrodė nepa- 
vojingas. Kambaryje stovėjo vienas fotelis, viena nelabai plati 
lova ir spinta. 

- Taigeri... 

Aš 1š karto paaiškinau jai aplinkybes. 

- Mažyte, tu stovi ant trijų lavonų. Nuo tokio likimo neapd- 
rausta nei tu, nei aš, nei Martelas. Aš, mieloji, permiegojau su 
daug mergyčių, bet dabar ne laikas Žaisti katę ir pelę. Ne tam aš 
čia tave atsivedžiau, kad tempčiau į lovą. Jei aš tavęs panorėsiu, 
tai ir paimsiu - net nespygtelėsi. Mes ne žaidimą žaidžiame, bet 
man atrodo, kad mudu gerai sutartume, ir aš vienu smūgiu nusiųs- 
čiau tave į rojų. Bet ne dabar. 

- Aš niekada... 

- Tu mergaitė? 

Ji 1lgai į mane žiūrėjo ir lėtai nuleido akis. 

- Ne. 

Aš priėjau prie telefono ir susukau Rondinos numerį. 

Velniai griebtų, niekaip negaliu nustoti vadinęs ją Rondina. 
Rondina mirusi... O čia jos sesuo Edita. Ir vis dėlto ji tikroji 
Rondina, kokia turėjo būti ana Rondina. 

Telefonas skambėjo ir skambėjo, bet niekas nepakėlė, ir aš 
padėjau ragelį. Buvo vėlu, labai vėlu. Buvo per vėlu. 

Aš pasakiau: 


175 


- Gulkis į lovą, aš miegosiu fotelyje. 

Ji linktelėjo, nuėjo prie lovos ir atsisėdo kojūgalyje. Žinojau, 
kad ji iš ten mane seka, todėl griuvau į fotelį ir atsukau jai nugarą. 

Jei pamatytumėte moterį, kurią ką tik pamylėjote, mirusią prie 
savo kojų, jei patys būtumėte ką tik nušovę du Žmones, jūs 
pasijustumėte neįprastai. Net man ši diena buvo labai ilga. 

Dabar jie medžiojo jau du žmones. Mes buvome žvėrys, o jie 
medžiotojai, šauliai, abiejų komandų - Saugumo tarnybos ir 
mūsų, - ir jei nesisaugosime, žūsime kryžminėje ugnyje. 

Ėmiau žiūrėti į tolimą dangų ir tamsius dangoraižių siluetus, 
stebėdamas, kaip nuo neono žybsnių miestas keičia spalvas, 
klausydamasis gatvės triukšmo bei šūksnių ir spėdamas, kur ir 
nuo ko dabar miršta žmonės. 

Užmigau su pistoletu rankoje, klausydamasis Evos, tyliai 
murkiančios kažkokią visų pamirštą dainelę. Buvau girdėjęs ją 
Europoje. Ir kartu šnervėmis jaučiau kambaryje moters kūno 
šilumą ir aromatą. 

Jos rankos buvo minkštos. Jos palietė mano veidą ir pažadino, 
pirštai nuslydo skruostais, išlygindami raukšles, po to ėmė sklai- 
dyti mano plaukus, čiupinėti blakstienas, sekundę prigludo prie 
lūpų. Jie glamonėjo nieko nereikalaudami. 

Ten, už lango, kilo saulė - didžiulis oranžinis pusrutulis. Aš 
išsitiesiau ir pajutau jos ranką po savo delnu. 

- Tigre, - pasakė ji, - mano tigre, gulkis pas mane. 

Aušra buvo nuostabi, iš pradžių švito lėtai, bet vėliau ant mūsų 
pasipylė raudoni spinduliai lyg pirmosios komunijos kraujas ir 
paskandino abu. 

Velnias, kokia ji buvo švelni, kokia klusni, koks tvirtas ir 
glotnus kūnas. Klubai lyg vėsių putų kalvos, ir tos duobutės... Ji 
atsinešė kažkokią kūno, moters esmės ir visaapimančio geismo 
simfoniją. Ji troško, ji reikalavo, ji maldavo. 

Jos lūpos buvo lyg išprotėjusios, karštos, drėgnos, jos reikala- 
vo taip aistringai, kad buvo panašios į sprogimą, geismo sprogi- 
mą. Jos įsisiurbdavo, ir nuo šių prisilietimų norėjosi suriaumoti 
garsiau ir aistringiau už tikrą tigrą. Jos kūnas po mano kūnu 
susivydavo į kamuolį, jis reikalavo ir reikalavo, raitėsi lyg išpro- 
tėjęs ir prašė pasitenkinimo. Štai tuojau, tuojau... 

Bet aš nesiruošiau iš karto suteikti jai palaimą. Ji pajuto 
visiško ištirpimo būseną, kai kūnas tarsi išsisklaido ore. Tai buvo 
moteris, kurios alkio niekas negalėjo suprasti ir numalšinti, ir 
pagaliau ji rado vyrą, kuris padėjo jai pasisotinti. 

Pamažu kambaryje ištįso ir padūmavo šešėliai. Aš išsimau- 
džiau, nusiskutau ir ją pažadinau. Žiūrėdamas į apsnūdusią, kve- 
piančią sapnu ir moteriška šiluma Evą, aš save prakeikiau. Bet vis 
dėlto pasakiau: 

- Viskas, katinėli. Kelkis. 

Fotelyje gulėjo mano pistoletas, pasiruošęs bet ką nušauti. 
Turėjau paskambinti Rondinai. 

Kaip jai paaiškinti, kodėl atėmiau iš jos vestuvinę naktį? 
Kodėl nebuvau su ja ir kur apskritai buvau? Kaip sušvelninti savo 
balsą ir pasakyti jai, kaip jaučiuosi dabar? 

Ji pakėlė ragelį ir kažką pasakė. Aš stengiausi sušvelninti 
balsą, bet jis liko griežtas. 

- Taigeris, mieloji. 

- 0-0? 

- Tu man reikalinga. Gali padėti? 

- Taigeri, iš tikrųjų tau nieko nereikia. 

- Man reikia tavęs, ir dabar pat. 

- Prašau, Taigeri! 

- Dieve mano, pamirškime tai. Štai ką tau pasakysiu. Jei nori 
būti kvaila boba - prašau, bet tada manimi nesiskųsk. Prisimink, 
kad aš daugiau tavęs nepaprašysiu. Atsiprašau, kad išardžiau tavo 
vestuves, bet visada atsitinka kas nors svarbesnio, ir dabar taip 
pat. Tu - antrame plane. Ir jei tu susirasi kitą vyrą, tai ir jam būsi 
antroje vietoje, po jo darbo, todėl nutilk. Tu... 

Ji neleido man užbaigti. 

- Taigeri... ar galiu atsiprašyti? 

- Žinoma, lėlyte. Aš tikrai įsiutęs. 

- Aš Žinau. 

- Velniai tave griebtų, kvailute. Nežinai. Jau trys mūsiškiai 
žuvo, o vieną kartą ir patys galėjome tapti lavonais. 

Kad nedrebėtų rankos, griebiau pistoletą ir įgrūdau jį į dėklą. 

Girdėjau jos sunkų kvėpavimą 1r, rodos, mačiau mažutį apga- 
mą po jos kaire krūtimi. Po to ji pasakė: 

- Padarysiu viską, ką pasakysi, mielasis, - jos balse aiškiai 
girdėjosi Londono akcentas, paprastai visai nepastebimas. 

Nelabasis, ko gi aš dar tikėjausi? Ir taip gavau daugiau, negu 
užsitarnavau. 

- Ar šiandien tu dirbi? 

Ji dirbo vertėja JTO ir papildomai užsidirbdavo Anglijos 
ambasados priėmimuose. Po darbo Edita dalyvaudavo slaptuose 
susitikimuose ambasadoje ir pagal aplinkybes buvo kurjere, sek- 
retore ir kuo tik prireikdavo. 

- Iki vienuoliktos aš Generalinėje asamblėjoje, bet po to - 
laisva. 

- Gerai. Klausykis ir neklausinėk. Tave seka Saugumo tarny- 
bos vaikinas, jo vardas Albertas Ketleris, - aš greitai jį apibūdinau 
ir pridūriau: - Jo darbas - ginti tave ir nustatyti, kur esu aš. Dabar 
aš apsuptyje. Kai nuvažiuosi į kontorą, tegul tavo mažytės jį 
trumpam sulaiko. Greitai atvažiuok į tą mažą Žuvies restoraną, 
kur kartą buvome. 

- Prisimenu, mielasis. 

- Atvežk krepšį su drabužiais, - aš žvilgtelėjau į Evą. - Dvylik- 
to dydžio, ir juodus akinius, kepurę, apsiaustą - viską, kas gali 
paslėpti moterį. Vakare ten tavęs lauksiu. 

- Puiku. “ 

- Gerai, mažyte. 

- Taigeri? 

- Ką? 

- Aš tave myliu, bet kartais... bet vis tiek aš tave myliu. 

- Tai kur, velniai griebtų, buvai praėjusią naktį? - paklausiau 
aš, nesugebėdamas nuslėpti susierzinimo. 

Ji nusijuokė taip, kaip juokiasi moteris, pagavusi jus ant 
kabliuko. 

- O tu labai norėtum žinoti? 

Eva taip pat šypsojosi, bet tik akimis, šypsojosi suvokdama 
savo pergalę, šios nakties ir ryto triumfą dviejų tigrių žaidime, 
kurio laimėjimas buvo tigras. 

- Tai buvo mergina? 

- Mes ruošėmės tuoktis, kai viskas prasidėjo. 

- Aš kalta, bet dabar tave suprantu. 

Jos putlias prabangias lūpas iškreipė grimasa, bet ji vis dėlto 
nusijuokė. 

- Aš manau, kad tu mane supratai. Blogai, kai ilgam lieki 
viena, ir nieko nėra šalia. 

- Taip. 

- Ji niekada nesužinos, Taigeri. 

- Tikiuosi. 

- Tu gailiesi? 

Aš atsistojau, priėjau prie jos 1r suėmiau delnais jos veidą. 

- Ne, katinėli, nieko nesigailiu. Tai buvo būtina ir nuostabu. 

Eva puiki. Jos sidabriniai plaukai buvo beveik balti, o saulės 
blyksniai smelkėsi į jos akis. 

- Tu nuostabi moteris. 

Ji pasistiebė ant pirštų galų, pabučiavo mane į lūpas, pasitrau- 
kė, kad galėtų įsižiūrėti į mano veidą, ir vėl prigludo. 

Jaučiau, kaip jos pirštai sminga man į pečius. Jos liežuvis buvo 
nuostabus, jis prašė dar, dar, ir kai aš pagaliau nuo jos atsiplėšiau, 
ji paklausė: 

- Tikiuosi, kad tai dar ne viskas, mano tigre? 

Aš pirštu paliečiau jos smakrą. 

- Nerizikuosime. 

Vakare kartu su Eva išėjome iš viešbučio ir nuvykome į žuvies 
restoranėlį. Aš kažką užsakiau ir įsitaisiau taip, kad matyčiau 
duris. Kai Rondina įėjo, supratau, kaip man reikėjo ją pamatyti, ir 
pakilau pasitikdamas. Mano kaimynai, padavėjas ir jo klientai 
palankiai ją apžiūrinėjo, o vienas kimiai sušnibždėjo: 

- Jis turi net dvi. Kai kam kliūna visi gyvenimo malonumai. 

Aš supažindinau moteris ir trumpai nupasakojau Rondinai 
padėtį. 

- Reikia kur nors paslėpti Evą, kur ji galėtų pabūti, kol aš 
susitiksiu su Martelu. Iki to laiko niekas neturi jos matyti. 

- Prisimeni Bertoną Selviką? 

- O kaipgi. 

- Jis atostogaus iki kito mėnesio pabaigos, o aš turiu jo vilos 
Konektikute raktą. Tai valanda kelio nuo čia. 

- Tu ten buvai? 

- Taip, ten tikras rojus. Ir šaldytuvas pilnas. 

- Na, tada viskas puiku. 

Aš išsiėmiau 1š kišenės pinigų. 

- Greitai susirask mašiną, nuvežk ją tenai ir sugrįžk. Jei ko 
prireiks, nupirk pakeliui, nenoriu, kad Eva išeitų iš namo. Aišku? 

Eva paklausė: 

- Ten saugu? 

- Ne pavojingiau negu visur. Jei žmonės tave išskaičiavo - 
žvėris, ir baigta. Ir sėdėk sau toje viloje, kol aš... arba Rondina 
duosime ženklą. 

- Bet Gabinas... 

- Aš pas jį prasiveršiu, nesijaudink. 

Po to moterys nuėjo į tualetą, ir kai jos grįžo, Evą buvo sunku 
pažinti. Jos plaukai buvo paleisti taip, kad dengtų išsišovusius 
skruostikaulius, o juodi akiniai slėpė akis. Dabar niekas į ją 
neatkreipė dėmesio. Aš apmokėjau sąskaitą, įsodinau moteris į 
mašiną ir nuėjau į doką, kad susistabdyčiau taksi nerizikuodamas 
susitikti policijos. 

Ant kampo nusipirkau laikraštį, kuriame buvo visos žmogžu- 
dystės smulkmenos, nors įvykis buvo sensacingas, jokios prie- 
žastys į spaudą neprasmuko. Dabar supratau, kaip atidžiai mūsų 
darbą seka Vašingtone, saugodami visas paslaptis. 

Priėjęs doką prieplaukoje pamačiau laivą su pažįstamu užrašu 
ant borto - “Meitlandas"'. Laivas, kuriuo plaukė Klementas Flet- 
čeris, vaikinas, kuris taip ir nepanaudojo Geigerio skaitiklio. 

“Velniai griebtų, - pagalvojau aš. - Kas gi nušvilpė tą jo kvailą 
prietaisą? Jo kaina - dvi šimtinės, o dėl jų nevertėjo terliotis ir 
sukelti Žmogui isteriją". 

Aš parodžiau žurnalisto kortelę, perėjau tiltelį ir ėmiau ieškoti 
ko nors iš komandos. Jie visi sėdėjo ant denio ir lošė kortomis iš 
smulkių. Matyt, alga jau buvo pasibaigusi, ir jie žaidė iš garbės 
žodžio. Ypač išsiskyrė du. Matėsi, kad jie prausėsi prieš dvi 
savaites ir seniai skutosi. Vietoje pinigų jie naudojo lapus, išplėš- 
tus iš knygos, ir net neatsisuko į mane pasižiūrėti, kol prieš 
kiekvieną padėjau po dešimtinę. 

Jūreiviai 1š karto pakėlė akis. 

- Už ką? - paklausė vienas. 

- Už pokalbį. 

Jie susižvalgė, ir pirmasis tęsė: 

- Na, jei neprašysi užsienyje išsiųsti laiško arba perduoti ką 
nors draugui. Šis pokštas nepavyks. 

- Gerai, viskas aišku. 

- Tada šnekėk. 

Atsisėdęs ant lyno nusiėmiau kepurę. 

- Turėjau draugą iš jūsų komandos. Klementą Fletčerį. 

- Taip, pažįstam tokį. Prisigėrė ir įkrito į upę. Jis jau 
Briuselyje skendo, bet laiku ištraukė. Jis galėjo ir baloje paskęsti. 
Netikėlis, o ne jūreivis. 

- Prisimenate, jis turėjo Geigerio skaitiklį? 

Jie draugiškai linktelėjo: 

- Siutino jis mus su tuo daikčiuku. Visą laiką kalbėjo, kad 
kažkur jis organizavo streiką. 

- Perdeze? 

- Taip, ten. 

- Bet skaitiklį iš jo pavogė. 

Vienas iš jų gūžtelėjo pečiais ir šyptelėjo. 

- Na ir kas? Ten, kur jis dabar, tas daiktas nereikalingas. 

- Reikalas tas, drauguži, kad man įdomu, kas galėjo nušvilpti 
tą daiktą. 

Jūreivis pasižiūrėjo ir susiraukė. 

- Man nepatinka, kai kas nors lenda į jūreivių skrynias. Jei tokį 
šunėką sugauna, po geros pirties tamsoje jis ilgam pamiršta savo 
kėslus. 

- Bet tai įvyko ne jūroje. Laivas stovėjo doke. 

- Na ir kas, vis tiek. Nuo prisišvartavimo čia praėjo tiek 
žmonių... Ir muitininkai buvo, ieškojo narkotikų. Jie viską išver- 
tė, bet nieko nerado. Mes galėtume jums kai ką papasakoti. 
Manote, kad mes nežinome apie šeimininko susitarimą su muiti- 
ne? Ne, nėra kvailių. Bet aš dar pasakysiu! Čia buvo blogiau - 
kapitonas gavo kažkokį oficialų raštą, o laive, - jis ėmė šnibždėti, 
- laive buvo TAI... 1r... 

- Kas dar čia pabuvojo? 

- Kaip paprastai. Karininkas iš pirmo skyriaus. Remontininkų 
brigados ir dar kai kas. Viskas kaip paprastai, bet laive buvo 
TAI... 

Kitas jūreivis linktelėjo 1r ėmė dalinti kortas. 

- Senis Fletčeris per daug plepėjo apie tai, ką jo mašinėlė daro 
prie konteinerio. Todėl ji ir dingo. Mano puikų laikrodį taip pat 
pavogė. 

- Ar po laivo prisišvartavimo daugiau čia nieko nebuvo? 

- Nieko, kol Fletčeris nenuskendo. Tada iš karto atsirado 
Žurnalistas ir policija. Stivas Pando turėjo nusileisti žemyn ir jį 
atpažinti. Kvailys, liko skolingas man dešimt dolerių. 

Parodžiau į popierėlį, gulintį šalia jo. 

- Aš grąžinau jo skolą. 

Šeštą valandą aš nuvažiavau į “Mėlynąjį triušį? susitikti 
su Rondina ir paprašiau padavėjo nuvesti mane į galinį kambarį. 
Staiga į galvą šovė mintis apie Fletčerio mirtį, ir norėjau apgalvoti 
savo įtarimus. Besišlaistydamas po laivą su skaitikliu, jis galėjo 
rasti dar kažką... arba kas nors pagalvojo, kad rado. Nereikia būti 
ypatingai gudriam, kad nužudytum girtuoklį - mostelėjai bokalu į 
galvą, ir tvarkelė. 

Aš paskambinau Voliui Gibonsui. 

- Čia Taigeris, drauguži. 

- O, brolau, vėl tu. 

- Klausyk, pasinaudodamas spaudos galimybėmis, išsiaiškink 
kai ką dėl manęs. Padarysi? 

- Manęs nenušaus? 

- Apie tai negalvok. 

- Taigeri... jei tu kaltas... - pradėjo jis užsikirsdamas. - Visi 
tavęs ieško. Velniop, aš vėl lendu į tavo kvailus reikalus. 

- Nusiramink. Tu apie mane nieko nežinai. Tai pravers tau 
darbe. Sukurpsi gerą straipsnį. 

- Na, pirmyn. 

- Paskambink į muitinę ir išsiaiškink, ar kruopščiai patikrino 
“Meitlandą"". 

Jo balsas iš karto sugriežtėjo. 

- Narkotikai? 

- Gal. Patikrink, ar kartais jų neapgavo. Jie galėjo ką nors rasti, 
bet galėjo ir nepastebėti. Tie vaikinai kartais ir dieną ne viską 
mato. 

- Supratau. 

- Įtartina Žmogaus iš to laivo - Klemento Fletčerio - mirtis. 
Gali būti, kad tai žmogžudystė. Jei muitininkai ką nors rado, 
reikia rimtai patyrinėti. 

- Užsiimsiu, jei tu ten neįsipainiojęs, Taigeri. 

- Aš švarus. Šį darbelį radau pakeliui. 

Padėjęs ragelį išėjau pasitikti Rondinos. 

Ji atėjo lygiai šeštą, spėjusi kažkur persirengti mėlynu kostiu- 
mėliu. Kaštoniniuose plaukuose keisdamos spalvas Žžaižaravo 
kibirkštėlės, gilioje švarko iškirptėje krūtinė buvo tokia jausmin- 
ga, tokia sunki ir švelni, kad į ją nebuvo įmanoma ramiai Žiūrėti. 
Nusimetė lengvą paltą ir nusišypsojo, pastebėjusi mano žvilgsnį. 
Ji šypsojosi tol, kol aš pakėliau akis ir pasižiūrėjau į jos veidą. 

- Dabar gailiesi? - paklausė ji, savo senu įpročiu šaipydamasi 
iš mano silpnybių. 

- Labai, - atsakiau aš, pristumdamas jos kėdę ir sėsdamasis 
taip, kad matyčiau skambinančius telefonu. 

Užsakiau mums po kokteilį. Padavė aukštas taures, ir aš 
tylėdamas pakėliau savąją, prisimindamas tą tolimą vakarą, kai 
mes čia sėdėjome, ir aš ruošiausi ją nužudyti. Net mintis apie tai, 
ko vos nepadariau, šaldė mano pirštų galiukus. 

Mes suvalgėme vakarienę, išgėrėme dar po taurę, tada aš 
išsiėmiau iš kišenės nuotrauką ir padaviau jai. Nuotraukoje mes 
su Eva stovėjome susikibę rankomis ir laikėme laikraščio “News" 
numerį. 

- Ką man su ją daryti? 

- Turi pakliūti į ligoninę pas Martelą. Atiduok jam nuotrauką 
ir pasakyk, kad Eva saugi. Dabar jis gali pasakyti viską, niekuo jai 
nepakenkdamas. Kai jis tai padarys, galės su ja pasimatyti. Ma- 
nau, kad vyruką ištiks smūgis, kai jis supras, kad ji jam veikiau 
draugė nei mylimoji, bet tai jo asmeninis reikalas, teišsiaiškina 
pats. 

- O jis? 

- Jis ją myli. Bet jei atvirai, man į tai nusispjauti. Mums reikia, 
kad atsirištų jo liežuvis, o jis tylės tol, kol nesužinos, kad ji saugi. 
Galėsi tai padaryti? 

Rondina labai atsargiai įsidėjo nuotrauką į rankinę. 

- Nepamiršk "uodegos", - priminiau jai. 

- Aš viską padarysiu. 

- O Žinai, ką aš norėčiau padaryti? 

Ji patikliai ir paprastai man nusišypsojo. Moters šypsena tiek 
daug sako ir Žada... 

- Dabar, mielasis, turėsi palaukti. Tu pats mane į visa tai 
įtraukei, dabar tavo eilė pakentėti. 

Man nepatiko užuomina. 

- Neversk manęs laukti per ilgai. 

- Lygiai tiek pat, - paerzino Rondina. 

Kol ji vingiavo tarp staliukų, lydėjau ją žvilgsniu, po to 
išgėriau savo taurę ir sumokėjau. 

Kai padavėjas skaičiavo man grąžą, aš pasakiau "velniop". 
Bet jis nesuprato, ką reiškė šie žodžiai. 

Aš išėjau į gatvę, pasukau į Brodvėjų ir įsisukau tarp Žmonių, 
einančių į kiną. Rūpestingai saugojausi policininkų, puikiai infor- 
muotų apie mano išvaizdą. Atrodė, kad jie styro ant kiekvieno 
kampo Taimso parko rajone. 

“Jau trys lavonai, - pagalvojau aš, - o kiek dar jų bus?" Toks 
vyrukas kaip Martelas galėjo išvesti iš pusiausvyros dvi vyriausy- 
bes, vienai suteikdamas pirmenybę, kitai keldamas grėsmę. Bet 
kol vairas mūsų rankose, aš nesijaudinau. 

OONA-S, vadovaujamas Martelo, buvo naujas slaptos vokie- 
čių žvalgybos kompleksas, kurio pagrindai buvo padėti dar prieš 
Antrąjį pasaulinį karą. Beltovo projektas leido Martelui prieiti 
prie ypač slaptų duomenų. Dabar ši informacija pastūmėtų mus 
penkeriais metais į priekį, jei jis pasiryžo ją atskleisti mūsų 
Žmonėms. 

Bet ar jis tai padarys? Jei priežastis - moteris, tuomet, įsitiki- 
nęs, kad ji saugi, jis pasiduos. Jeigu jis perbėgo dėl politinių 

nesutarimų arba dėl to, kad pagaliau jam atsivėrė akys, jis gali 
nepanorėti demaskavimo ir paprasčiausiai prašyti politinio prieg- 
lobsčio. Tačiau žmogui, turinčiam šitokią informaciją, neleis ilgai 
gyventi: nušaus ir tiek, jis juk turėtų tai Žinoti. Velnias, o gal dabar 
Martelui tas pats? Taip irgi yra buvę. 

Aš tikėjausi, kad jis myli Evą Berg. 

Kas atsitiks, kai vargšelis supras, kad Eva jo nemyli, ne mūsų 
reikalas. Vokiečiai jau atsiuntė čionai visą komandą, kad nusiųstų 
į aną pasaulį abu. O kartu ir mane. Tai grupė rinktinių visur 
dalyvaujančių Žmonių, jų šefas dirba pagal tiesioginius nurody- 
mus iš Bonos. 

Norėčiau išsiaiškinti, kokiais būdais jie pateko į “Števens- 
portą". 

Saugumo tarnyba jau kelis kartus ten viską išrausė, bet be 
rezultatų. Nieko, išskyrus moteris aplink; 1 Ana su nulaužtu 
sprandu - tai galėjo padaryti tik vyriškos rankos. 

Staiga pasijutau didžiausias kvailys: juk atsakymas buvo pa- 
prastas ir aiškus. 

Tebeeidamas į šiaurę, praėjau teatrų ir restoranų rajoną ir 
pagaliau atsidūriau šalia moterų viešbučio, kuriame vyko tie 
baisūs įvykiai. 

Susiradęs gerą priedangą, žvilgsniu ištyrinėjau pastatą, steng- 
damasis įsiminti smulkiausias sienų statybos detales. Po to apsi- 
dairiau, ar nėra seklių. Prie įėjimo nebuvo nė gyvos dvasios. 
Kiekvienoje pastato pusėje styrojo po kelerias gaisrininkų kopė- 
čias, siekiančias žemę. Mano pusėje buvo dvejos metalinės durys, 
užrakintos iš vidaus - įeiti draudžiama. 

Mažose aikštelėse ir alėjose, supančiose pastatą, stovėjo dide- 
lės šiukšlių dėžės, pilnos kasdieninių šiukšlių. Dėžės pilnos iki 
pat viršaus - vadinasi, žudikas nieko negalėjo jose paslėpti, reikia 
ieškoti kitur... 

Kaimyniniai namai buvo seni ir susidėvėję, statyti prieš pen- 
kiasdešimt metų kaip ir viešbutis. Patikrinęs visus vakarinės 
pusės langus nieko neradau ir perėjau į rytų pusę. 

Prie antro lango sienos iškyšulyje aš pastebėjau plyšį, o jame - 
kažkokį ryšulį. Prie jo prieiti nebuvo lengva: aš išlindau iš prie- 
dangos ir susigūžęs užlipau kopėčiomis į viršų, greitai išėmiau 
popierinį ryšulį ir nusliuogiau žemyn, nusidrėksdamas delnų 0dą. 

Ryšulyje į du laikraščius buvo suvyniota moteriška suknelė, 
paltas ir perukas. Suknelė buvo pasiūta taip, kad vyro figūra 
atrodytų moteriškesnė. 

Taigi vis dėlto tai nebuvo moteris. Žudikas nesunkiai įėjo į 
viešbutį, nes buvo persirengęs moterimi. 

Aš nesiruošiau neštis tą mantą su savimi, todėl numečiau už 
sienos išsikišimo ir vėl nužingsniavau į Brodvėjų. 

Iš pirmos pasitaikiusios telefono būdelės paskambinau Korbi- 
netui ir pasakiau apie savo radinį. 

- Manau, kad Rendolfas nudžiugs tai išgirdęs, - atsakė jis, - 
Rendolfas čia deda tave į šuns dienas, o Vašingtonas kritikuoja jį 
dėl lėtumo. Jie mielai uždraustų Martino Greidžio organizaciją, 
bet nežino, už ko užsikabinti. Galvoja, kad dėl visko kaltas tu. 

- Taip? Tai tegu eina velniop. 

- Bet jie suras tave, vaikine. Ir tu nuo jų neišsisuksi. 

- Gali būti. Bet tegu patikrina parduotuves, kuriose pirkti šie 
skudurai. 

- Taip, tegu. 

Aš įmečiau dar vieną monetą ir paskambinęs Deviui Sevirnui 
papasakojau jam apie ryšulį viešbutyje. Patariau parašyti straipsnį 
ir pasimėgauti šia detale. Tik jokiu būdu neįvelti manęs. 

- Puiku, Taigeri. Ar turi dar ką nors tokio? 

- Kiek nori, bet nėra laiko pasakoti. 

- Ach, drauguži, įklimpai iki ausų, ar ne? 

- Į pačią peklą, - atsakiau aš. - Klausyk, jei... tavęs paklaus, ko 
buvai viešbutyje, sakyk, kad ruoši smulkų pranešimą spaudai. 

- Aš Žinau, kaip tai organizuoti. 

- Būsiu netoliese. Laikykis! Nesugalvok rimtai įsipainioti į 
mūsų reikalus. 

- Deja, aš jau seniai tai būčiau padaręs, drauguži. 

- Taip pasielgė daug kas. Dauguma dabar negyvi... 

Užėjau į barą Aštuntojoje gatvėje ir pasižiūrėjau naujienų 
programą. Rodė, kaip policininkai randa rūbus, kuriuos galėjo 
vilkėti žudikas. Perukas - pigus ir netikroviškos spalvos, paltas - 
nunešiotas, suknelė - pablukusio melsvo atspalvio. Visi rūbai 
buvo be parduotuvės etikečių, bet policija, Žinoma, jau turi pėdsa- 
ką ir kaip visada tikisi greitai suimti nusikaltėlį. 


186 


Bylą dabar vedė pats Vašingtonas. Viskas, ką galėjo padaryti 
rūmų Žmonės - įsakyti policijai. 

Pabaigoje komentatorius pasakė, kad abi moterys prie įėjimo 
prisiminė Žmogystą, apsirengusią šiais drabužiais, kuri praėjo pro 
rašomąjį stalą ir pakilo liftu. 

Liftininkė patvirtino jos žodžius, bet neprisiminė aukšto, ku- 
riame “dama" išlipo. Bet tai neturėjo reikšmės: jis paprasčiausiai 
po to nulipo laiptais ir nuėjo prie kambario durų. 

Vienuoliktą valandą aš grįžau namo ir paprašiau portjė rakto. 
Jis abejingai įdėjo jį man į ranką ir vėl įsikniaubė į sporto 
laikraštį, po to nenoromis prisiminė, kad man yra korespondenci- 
jos, ir ištiesė užklijuotą voką. 

Mano kodas - “Misteris Donovanas nori skubiai susisiekti su 
Londonu, ir jūs privalote padaryti tą patį". 

Pagaliau Centras suprato mano žaidimą ir susiruošė man 
padėti. 

Aš paskambinau į Niujorko kontrolinį centrą iš telefono-au- 
tomato, pasikalbėjau su Verdžilu Adamsu ir daviau jam savo 
numerį, tada paprašiau susisiekti su Londonu ir duoti jiems mano 
numerį. Sujungti su užjūriu prireikė penkiolikos minučių, ir aš 
išgirdau Džonsono balsą, klausiantį sutartinio kodo. Pasakiau 
atsakymą ir savo šaukinį. Jis kostelėjo ir pasakė: 

- Turiu pranešimą, berneli. Girdėjai apie Spadą Chelą? 

- Labai nedaug. VFR skyriaus vadovas, įvykdęs operaciją, 
kurios metu buvo atskleista britų atominė pramonė; jis įtariamas 
nužudęs vieną vaikiną Buenos Airėse. Štai, rodos, ir viskas. 

- Taip, tai Spadas, dabar jis tavo priešas. Jį nusekė iki Meksi- 
kos ir ten pametė pėdsakus, bet mano žmonės tvirtina, kad dabar 
jis Valstijose ir veikia pagal tiesioginius. viršūnių nurodymus. 
Žinome, kad svarbiausias jo uždavinys - Martelas. Jie perdirbinė- 
skubėjimo. 

- Turite jo nuotrauką ar išvaizdos aprašymą? 

- Nieko. Tai jų antrasis Žmogus-mįslė. Be veido. Visą laiką 
šešėlyje. Abejoju, ar daugiau kaip du Žmonės žino jo išvaizdą. 
Žiūrėsim, ką galiu apie jį sužinoti, bet bijau, kad tai niekai. Jis 
moka kelias kalbas ir angliškai kalba be akcento. Taigi, mano 
berniuk, laikykis! 

- Iš jūsų mažai naudos. 

- Vienas dalykas gali tau padėti. Prisimeni Keinį Karterį, su 
kuriuo dirbai? 

- Taip. 

- Jis pasakojo, kad “atominės"' bylos metu jis buvo su “Inteli- 
gens service" ir susišaudant sužeidė vieną vaikiną. Jis mano, kad 
pataikė į kairįjį petį, ir gali būti, kad tas vaikinas - Spadas. 

- Tai jau šis tas. Jei dar ką nors rastumėte, paskambinkite į 
Niujorko kontrolinį centrą. 

- Tiesa, tau dar viena dovanėlė! 

- Kokia? 

- Dabar tu jau nebe “A" sąraše. Dabar tu pagrindinis grobis. 
Auka, kurios numeris - pirmas. 

- Kokia garbė, - atsakiau aš ir padėjau ragelį. 

Išsimaudęs po dušu, aš kritau į lovą tr kelias sekundes nejudė- 
damas gulėjau, vieną po kito, tarsi kino juostoje, prisimindamas 
visus įvykius. 

Užduotis gana aiški: prakalbinti Gabiną Martelą. Jei Rondina 
su juo susitiks, ir jis įsitikins, kad jo Eva saug!, tai visai įmanoma. 
Galbūt. Bet kažkas išslydo man iš rankų, kažkas, gąsdinantis 
belytiškumu... 

Pažadintas telefono trelės žvilgtelėjau į laikrodį ir pamačiau, 
kad nusnūsti pavyko tik dešimtį minučių. Aš pakėliau ragelį. Tai 
man jau nepatiko. Tie, kuriems aš buvau reikalingas, yra savo 
vietose, ir niekas, išskyrus juos, nežinojo, kur aš apsikasiau. 

Tarnautojas kažką burbtelėjo ir pasakė: 

- Pas jus eina mergina. Jūs tikrai norite su ja susitikti? 

- Kaip ji atrodo? 

- Tikras angelas, sere. 

Aš padėjau ragelį ir nusišypsojau. Mano katytė susitiko su 
Martelu ir dabar ateina padovanoti savęs. 

Taigi ji vis dėlto laimėjo savo prizą. 

Nespėjus man apsirengti, į duris tyliai pasibeldė. Aš pasukau 
spyną ir jas atidariau. Ir vos nežuvau per savo žioplumą. 

Du šūviai iš pneumatinio pistoleto būtų pervėrę mane kiaurai, 
paleisdami žarnas, jei neturėčiau įpročio prie durų stovėti šonu ir 
tamsoje. 

Tai buvo aukštas, kresnas vaikinas švytinčia šypsena, kuri 
greitai dingo. Jo veide pasirodė gyvuliška baimė, jis norėjo kažką 
daryti, bet aš viena ranka griebiau už šautuvo, kita tvirtai sugniau- 
žiau jo gerklę. 

Įtraukęs jį į kambarį, vienu smūgiu pargrioviau ant grindų, 
koja užtrenkdamas duris. Po to prispaudžiau jį keliu. Vaikinas 
pabandė išsilaisvinti ir atsistoti keturpėsčias, bet aš užgriuvau ant 
JO ir smogiau du smūgius į tarpuakį, sulaužydamas kaulą. 

Žinodamas, kas bus toliau, jis bandė rėkti, bet aš neleidau jam 
triukšmauti. Vaikinas turėjo progą, kuria nepasinaudojo. Dabar 
aš buvau padėties viešpats. Jaučiau smūgius į galvą, tačiau nek- 
reipiau dėmesio. Griuvau ant žudiko, užguldamas visu kūnu, ir 
gniaužiau jo gerklę, kol šis ėmė gargaliuoti. Po to jis kvėptelėjo, 
nuo skausmo ir deguonies trūkumo prarasdamas sąmonę. Aš 
pakeičiau pozą: truputį pasikėliau ir nuo jo gerklės patraukiau 
kelią - šiek tiek juo spustelėjęs, galėjau nulaužti jam sprandą. 

- Kaip tu mane radai? 

Reklamų atšvaitai apšvietė tamsoje jo veidą, ir aš galėjau 
įžvelgti jo bruožus. Jo akys prasivėrė, jos buvo tuščios. Aš vos 
į mane ir sunkiai iškošė: 

- Aš Žinojau, kad tu suprasi apie ryšulį. Laukiau... sekiau. 

Žinoma, galėjau susiprasti, kad ryšulys su peruku ir drabužiais 
buvo masalas. Jaukas. 

Staiga iš jo akių dingo baimė ir siaubas, liko tik baisus pyktis 
ir neapykanta. Vaikinas įsigudrino išsitraukti peilį ir pabandė jį 
suvaryti man į nugarą, bet nepataikė. Tai kainavo jam gyvybę. 

Pajutęs raumenimis slystantį peilį, paspaudžiau stipriau, ir jo 
sprandas trekštelėjęs iš karto lūžo. Jis išleido paskutinį kvapą. 

Aš atsistojau ir nušlubčiojau į vonią. Sudrėkinau rankšluostį, 
nusiploviau žaizdą ir standžiai ją aprišau, kad nustotų tekėti 
kraujas. Po to greitai apsirengiau, įjungiau šviesą ir pasižiūrėjau į 
žudiką. 

Jis buvo profesionalas. Neturėjo jokių daiktų ir dokumentų, 
tik 38-ojo kalibro šautuvą, kurį palikau prie jo. 

Aš paskambinau portjė ir paklausiau: 

- Ar nematei merginos, kuri ėjo pas mane? 

Susirūpinęs jis atsakė: 

- Jau pusvalandį nepraėjo jokia mergina. 

- Tu man neskambinai? 

- Ne, sere. Aš tiesiog daviau jūsų numerį. 

Sena gudrybė. Žinodami apie Rondiną ir mane pasekę, pas- 
kambino iš artimiausio automato. Aš suklydau. Turėjau įsidėmėti 
portjė balsą. Negalima užmiršti tokių dalykų. 

Greitai susirinkęs daiktus susimokėjau sąskaitą apačioje ir 
išėjau per atsargines duris. Norėjau apžiūrėti mašinas, bet prie 
įėjimo nė vienos nebuvo. Bet tai nieko nereiškė. Įsitikinęs, kad 
manęs niekas neseka, nukeliavau pas Volį Gibonsą. | 

Aišku, jam tai nepatiks, bet aš neturėjau išeities. Volis įsispit- 
rijo į mane su siaubu akyse, po to, kryptelėjęs galvą, atidarė duris 
plačiau. Tai buvo tylus kvietimas į vidų. Jis stovėjo koridoriuje su 
pižama, rankas įrėmęs į šonus, ir žiūrėjo, kaip aš dedu į kampą 
lagaminą. Po to paklausė: 

- Žinai, kas būna tam, kuris suseka konspiracinį butą? 

- Bet aš turiu draugą-numirėlį. Savo kambaryje, viešbutyje. 

Volis išsiŽžiojo ir griuvo į krėslą. 

- Vaikine, tu išprotėjai! Tu jį nudėjai? 

- Žinoma. 

- Tai kodėl pasakei apie tai man? Žinai, kas aš dabar? Aš žinau 
apie žmogžudystę, o tai... 

- Užsičiaupk, gerai? Arba iškviesk policiją ir pranešk, kad 
tavo bute tipas, kuris dar nenusiplovė nuo drabužių nekalto 
kūdikio kraujo. Pirmyn! 

- Tu Žinai, kad aš taip nepasielgsiu. Policija supras, kad mudu 
susiję, ir ims mane sekti. Po to tave suims, 0 manęs taip pat 
nepaliks ganytis laisvėje. Klausyk, Taigeri... 

- Tu klausyk, - šaltai pasakiau aš. - Tai - valstybinis reikalas. 
Leisk Deviui Sevirnui sukelti sąmyšį. Laiko turiu mažai. Žudikas 
į mane šovė, policija ras kulkas. Mano tikslas aiškus - aš noriu, 
kad žmogžudystė pakliūtų į laikraščius ir sukeltų kuo daugiau 
triukšmo. Kuo garsiau triukšmausime, tuo daugiau progų ką nors 
iššnipinėti, prisidengus tuo triukšmu. 

Papasakojau jam detales ir pridūriau: 

- Jų agentai Žino apie mane ir Rondiną, apie mūsų vaidmenį 
paskutinėje operacijoje. Dabar jie naudoja ją kaip jauką, gali sekti 
ir per ją rasti mane. 

Volis pasižiūrėjo į mane ir staiga paklausė: 

- Sakykim, ją pagrobs. Jeigu tu turėsi rinktis - nacijos saugu- 
mas ar Rondina. Kaip tada? 

- Tada ji tegul miršta, - tyliai atsakiau aš. 

Jis linktelėjo. Aš atsistojau, susukau numerį, išsikviečiau Devį 
Sevirną ir daviau jam nurodymus. Po to paskambinau Čarliui 
Korbinetui ir informavau. Jis greitai susivokė ir paprašė paskam- 
binti už penkių minučių. Kai vėl paskambinau, jis pareiškė: 

- Perlenkei lazdą, Taigeri. 

- Dar ne. 

- Visi dabar prieš tave. Cholas Rendolfas nori su tavimi 
pasikalbėti. 

- Puiku. 

- Šiaip ar taip, jie tave suseks. Albertas Ketleris pareiškė, kad 
Rondina įtartina, nes buvo dingusi jam iš akių kažkiek laiko. 

- Bjauru. 

- Kai kas dar blogiau. 

- Taip? 

- Ketleris dar neįsitikino, bet jam pasirodė, kad dar kažkas 
šlaistėsi netoli jos namų. Jis negalėjo pasitraukti ir patikrinti, bet 
Ketleris - vyrukas neaklas ir gerai žino, kas yra kas. 

Jis pranešė, kad Rondina grįžo namo, bet telefono niekas 
nekėlė, matyt, ji vėl kažkur išėjo. Galbūt per kitą išėjimą, kurio jis 
nestebėjo. 

- Ačiū, pulkininke. 

Aš padėjau ragelį. Galbūt dar viena klaida. Saugumo tarnyba 
pasiuntė Žmogų ją sekti, kad rastų mano pėdsakus. Ne du, o vieną. 
Tik vieną. Jis turės labai pasistengti, kad pasisektų. Ak, velnias, 
Rondina spąstuose, ir jeigu ji išėjo per pagrindines duris, kurias 
jie stebėjo, tai... 

- Voli... 

- Ne, - pavargęs pasakė jis, - dabar...ne... 

- Jie laiko Martelą Centrinėje ligoninėje. Ji ruošėsi su juo 
susitikti. Ne paslaptis, kad jo kambarys saugomas, tau nebus 
sunku tai patikrinti. Pasidairyk atidžiai, ar nėra jos... 

- Ne. 

- Pasakyk, kad iš karto skambintų čionai... Ir dėl Dievo meilės, 
pabūk su ja. Nenuleisk nuo jos akių. Jei reikės - palik saugoti 
policijai. Aš būsiu čia ir lauksiu tavo skambučio. 

- Ne, - pakartojo jis, bet pradėjo rengtis. Stovėdamas prie durų, 
jis piktai pasižiūrėjo į mane ir išpoškino: 

- Velniai tave griebtų!!! 

Voliui išėjus, aš išsikviečiau Niujorko kontrolinį centrą. Po 
penkių minučių ragelį pakėlė Verdžilas Adamsas, pasakė kodą ir 
atsakymą į slaptažodį ir išklausęs mano ataskaitą prabilo: 

- Vyriausioji kariuomenės vadovybė, kažką suuodusi, vėl 
išsikvietė Martiną Greidį. Meksikoje susipynė Los Andželo gru- 
pės ir Spado Chelo, filmavusio politinį dokumentinį filmą, keliai. 
Jis, puikiai mokėdamas kalbą, su padirbtais dokumentais visur 
kaišiojo nosį kaip elektrikas. Prasmuko ir į slaptus pastatus, 
kuriuose, manoma, fotografavo. Tai paaiškėjo po susišaudymo, 
kai vienam agentui, matyt, pavyko jį sužeisti. Po to jis staiga 
dingo. 

- Kas įvyko vėliau? 

- Mūsų operatorius nugirdo keistą jo pokalbį. Skambino iš 
Brodvėjaus, iš vienos Tomilisono dangoraižio kontoros. 

- Tema? 

- Kalbėjosi ne angliškai, jam pavyko įsidėmėti tik kelis angliš- 
kus žodžius: “skubiai'', “Martelas" ir “nužudyti". 

- Kaip jie sužinojo, kad tai Spadas? 

- Jis paliko pėdsaką - sulaužytą žiedą. Oneksas įtrūko, ir 
Spadas davė žiedą pataisyti. Juvelyras norėjo jam įtikti ir atidėjęs 
kitus užsakymus ėmėsi darbo. Jis nuvalė žiedą ir viduje rado 
graviūrą - “Spadui nuo Anos“. 

Vienas mūsų vaikinas, užėjęs pas juvelyrą, pakvaišo iš džiaugs- 
mo. Mes apsupome visą rajoną, jei kartais jis kada nors bandytų 
atsiimti žiedą. | 

- Ačiū. Patikrinsiu Tomilisono dangoraižį. 

- Gali būti, kad nieko nerasi. Ten daugybė tarptautinių pokal- 
bių telefonų. Martinas Greidis mano, kad tai svarbu, nes tą dieną, 
kai skambino, čia buvo audra, trumpai sakant, į gatvę nebuvo 
įmanoma iškišti nosies. Jis, be abejo, pagal instrukciją turėjo 
skambinti iš kitos vietos, bet nepanoro, ir pažeidęs įsakymą 
paskambino iš pastato. 

- Įprasta “klaidų komedija", dėl kurios jūs laimėjote mačą, - 
atsakiau aš. Jis knirktelėjo ir padėjo ragelį. 

Aš atsisėdau į krėslą, užsikėliau kojas ant palangės ir tylėda- 
mas žvelgiau į naktį už lango. Po to užmerkiau akis ir užsnūdau ta 
pačia poza. | 

Lyg iš toli išgirdau telefono skambutį ir lėtai atmerkiau vokus. 
Saulės spinduliai, plieskiantys per langą, sekundei mane beveik 

Pakėlęs ragelį išgirdau Volio balsą: 

- Taigeri? 

- Taip. 

- Padai svyla. 

- Tu vienas? 

- Skambinu iš ligoninės telefono-automato. 

- Kur Rondina? 

- Ją gano keli vyrukai. Ji persirengė sesele ir praėjo pro 
policininką į Gabino Martelo kambarį stumdama staliuką ant 
ratukų. Viskas būtų baigęsi gerai, bet persirengiančią seselių 
kabinete ją sučiupo dvi tikros seselės. 

- Kuo ją kaltina? 

- Kažkas Martelui atsiuntė nuostabią pintinę gėlių. Jis dažnai 
gauna gėlių, ir niekas tuo nesistebi, bet vienas sargybinis buvo 
pernelyg smalsus. Atrodo, jau matęs panašių dalykų. Gėlių žemė- 
je rado cianido balionėlį, kurio užtektų pripildyti kambarį ir 
nužudyti miegantį Martelą. Apsupę visą kvartalą, nesugavo pa- 
siuntinio, atnešusio pintinę, bet rado Rondiną. Ją atpažino aukšto 
policininkas ir trys ligoniai. 

- Ji šneka? 

- Kaip papūga, bet jai nepasisekė. Jie tikrina visus ir viską. 
Būk atsargus, gerai? 

Nieko jam neatsakęs tyliai padėjau ragelį ant svirtelės ir nuė- 
jau pasižiūrėti į aušrą virš stogų. 

Dabar jie mane suseks. Rondina taps “persona non grata“, ją 
išsiųs į Angliją, toli nuo manęs, jei tik dar kuo nors neapkaltins. 
Bet ji susitiko su Gabinu. 

Palikęs savo lagaminą nusileidau Žemyn ir pėsčias nužings- 
niavau iki Čarlio Korbineto būsto. 

Kai jis atidarė duris, iš akių supratau, kad viską Žino. 

- Užeik, Taigeri, kaip tik laukiu tavęs. 

Įėjęs uždariau duris. 

- Čarli, pasakyk Rendolfui, kad aš kalbėsiuos su juo, jei jis 
įvykdys vieną sąlygą. 

- Jis nesutiks su jokia sąlyga. 

- Tada tegul eina po velnių! 

Čarlis gūžtelėjo pečiais ir nuėjo į kambarį. 

- Bet aš pasakysiu jam tavo sąlygą. 

- Tegul atiduoda Rondiną. Ji čia niekuo dėta. 

- Galbūt, bet agentai ją sugavo ir privers atsakyti į visus 
klausimus. Tu turi tai Žinoti. 

- Kvailystės. 

- Aš pažįstu Rondiną. 

- Gerai, pulkininke, pasikalbėsime su juo kitaip. 

- Tik ne telefonu. Jis nori matyti tave akis į akį. 

- Gerai. Ketvirtą prie namų mūsų trijų - manęs, tavęs ir 
Rendolfo - lauks mašina. Kur važiuosim ir ką veiksim - mano 
reikalas. 

Jis šyptelėjo ir pritariančiai pamerkė. 

- Rendolfas... pasiims dar kai ką. 

- Man nusispjauti, tepasiima nors visą armiją. 

- Grįžta seni geri laikai, Taigeri? 

- Žinoma, velniai griebtų. 

- Ketvirtą mes būsime pasiruošę. 

Jis pravėrė duris ir pamatęs mano žvilgsnį sustojo. Ant sienos 
kabojo senų laikų suvenyrai, praeities aidas: automatai, peiliai, 
kastetai - viskas, ką naudojome, kol pasaulis pamažu ėmė eiti iš 
proto. Kolekcijoje buvo ir jo asmeninių ginklų. Buvo ir mano. 
Daugelis ginklų savininkų puvo Europos žemėje, išliko tik sauje- 
lė. 

Pasiruošimas ilgai netruko. Martinas Greidis turi fondų, įren- 
ginių ir pažinčių, kad gautų ir tai, kas neįmanoma. 

Mašina buvo su slopintuvu, jei kartais jie turėtų elektroninį 
pelengatorių, siunčiantį signalus kitai mašinai. 

Dvi mašinos stovėjo paruoštos tam, kad sustabdytų eismą, jei 
paprasčiausiai vysis automobiliu. 

Aš niūriai šyptelėjau iš šių pasiruošimų. Matyt, buvau labai 
reikalingas Martinui Greidžiui, jei nenorėjo manęs prarasti gatvės 
susišaudyme, bent jau dabar. 

Be to, turėjau beveik visą dieną darbui. 

Tomilisono dangoraižis buvo vienas iš daugelio senų, panašių 
vienas į kitą pastatų Keturiasdešimtosios gatvės rajone, kuriame 
įsikūrę teatrai. Vestibiulis kaip ir kitų namų: prie įėjimo - liftinin- 
kas, ant sienos - aukštų sąrašas, eilė telefonų-automatų ir trys 
liftai. Šalia vieno mindžikavo pavargęs šešiasdešimties metų 
žmogus sudėvėta uniforma, ir iš įeinančių bei išeinančių klientų 
neatrodė, kad čia vyksta pelningas biznis. 

Apsidairęs nuėjau į kabinetą, paėmiau Manheteno telefonų 
knygą ir ėmiau peržiūrinėti kontorų numerius. Tai truko valandą, 
nes manęs visą laiką prašinėjo knygos, ir liftininkas jau ėmė 
skersakiuoti į mano pusę, bet baigęs turėjau tris kontoras, kurių 
numerių knygoje nebuvo, o aukštų sąraše kabėjo iškabos. Tai 
buvo draudžiama, bet kažkas nesilaikė taisyklių. 

Pro žmones prasibroviau pas liftininką, rankoje laikydamas 
išlankstytą dvidešimtpenkinę. Pamačius žalią banknoto spalvą ir 
vertę, atsargi išraiška greitai pasikeitė į draugišką šypseną, ir jis 
fokusininko judesiu ištraukė jį man iš rankų. 

- Čia per daug už tai, ką norite sužinoti, misteri, bet mokate 
jūs. 

Leidau jam žvilgtelėti į nusirašytų kontorų pavadinimus - 
“Prado Produktion", “F.D. Beseris"' ir “Fountaind Neilor orders". 

Liftininkas linktelėjo, skubiai apsidairė ir pareiškė: 

- Tikriausiai jūs iš policijos. 

- Sakykime, šio to ieškau. 

- Ką, kvepia skandalu? 

- Ne, jei aš įsikišiu. 

- “Beseris" - bukmekeris. Tai Žino visi. 

- Kodėl nėra telefono? Kaip jis dirba? 

- Juokaujate? Viršuje jis turi tuziną... 

- Bet telefonų knygoje nėra nė vieno. 

Mintyse “F.D.Beserį" išbraukiau iš sąrašo. 

- Na, o kiti du? 

Jis nutaisė susimąsčiusį veidą, po to grįžo ir nuspaudė mygtu- 
ką. Vienas liftas, traškėdamas ir trinksėdamas, pakilo į viršų, o 
liftininkas tyliai pasakė: 

- Nieko apie juos nežinau. Matau, kaip ateina ir išeina Žmonės. 
“Fountaind"' gauna ir išsiunčia daug korespondencijos, manau, 
jie laikosi įstatymų. Maža firma, besistengianti prasimušti, tik 
tiek. Smulkus biznis. 

- Jie taip pat neturi telefono? 

- Jis jiems nereikalingas. Jiems reikia tik žmogaus, tampančio 
maišus su vokais. 

- Liko “Prado Produktion'"'. 

- Aš pasuoju, misteri. Apie šią kompaniją nežinau nieko. 

- Kompaniją? 

- Žinoma. Jų apie tuziną, kiekvieną savaitę atsiranda naujų. 
Kartais būna ir lėlyčių, tada koridoriaus budintįjį siunčia alaus. 
Kelis kartus mačiau nešant dėžutes su juostomis ir manau, nors 
nesu įsitikinęs, kad jie ten gamina pikantiškas nuotraukas, - 
liftininkas nusižvengė ir pridūrė: - Ten pabuvojo netgi damų ir kai 
kas iš aukštuomenės. 

- Nuostabu. 

- Kartais būna ir taip, - gūžtelėjo jis pečiais. 

- Ar dabar kontora dirba? 

- Ne, šiandien nedirba nė viena iš tų trijų. Šiandien dar nė 
vieno iš ten nemačiau, o jei iki šiol nepasirodė, tai jau neateis. 

Aš jam pamerkiau. 

- Norėčiau ten pasivaikštinėti. 

- Tai kainuos penkiasdešimt dolerių, - atsakė jis. 

Gavęs sumą, kurios reikalavo, jis nuėjo į savo kambarėlį ir 
grįžo su raktais. 

- Šie tiks, jei kontoros nepasikeitė spynų. Bet įsidėmėkite: aš 
jūsų niekada nemačiau ir daugiau nematysiu. 

- Tu taip pat įsidėmėk, - atsakiau aš. 

- Žinoma, jei tai kainuoja penkiasdešimt dolerių, - jis parodė į 
liftą. - Juo ir pakilsite. 

Mano penkiasdešimt dolerių mane apvylė. Raktai tiko, bet 
duryse buvo daugiau spynų. Jos buvo standartinės, ir man prirei- 
kė tik kelių minučių (turėdavau nutraukti darbą, išgirdęs prava- 
žiuojantį liftą arba besiveriančias duris). Ernio visrakčiai buvo 
nepamainomi. 

Pradėjau nuo “Prado Produktion'"'. Įėjęs uždariau duris. Vidu- 
je buvo maža žiūrovų salė su kėdėmis 1r kvepėjo chemikalais. Iš 
karto supratau, kodėl. Čia vyko pornografinių filmų ant 16-os 
milimetrų juostelės gamyba; prie sienos stovėjo didelis uždengtas 
indas, atsiduodantis acetonu. Kratos atvejui. Jai prasidėjus, buvo 
galima į jį sumesti visas juostas ir jas sunaikinti, nespėjus įeiti 
policijai. | 

Jie nepaliko jokio kabliuko. Nė gabalėlio popieriaus ar juostos 
atraižos ant grindų. Vienoje lentynoje gulėjo naujų juostų dėžu- 
tės, sandėlyje kabėjo moteriški ir vyriški drabužiai, perukai ir 
įvairūs aktorių niekučiai. 

Patikrinęs kambarius išėjau už durų, jas uždariau ir koridoriu- 
mi nuėjau iki durų su stikline lentele, ant kurios auksinėmis 
raidėmis buvo užrašyta “Fountaind Neilor orders". 

Šioms durims prireikė trisdešimties minučių, nes koridoriuje 
sustiprėjo judėjimas, bet galų gale spyna spragtelėjo, ir aš įėjau į 
vidų. 

Čia tikrai dirbo popierinį darbą, liftininkas nemelavo. 

Du stalai buvo apversti įvairaus formato laiškais su ryškiais 
pašto ženklais. Pagal pašto antspaudus dauguma vokų buvo iš 
pietų, Artimųjų Rytų, iš šachtininkų rajonų ir labai nedaug iš 
didžiųjų miestų. 

Sistemą supratau nesunkiai. Pačiuose nykiausiuose žurnaluo- 
se ir miesteliuose reklamavo pigius chemikalus namų ūkiui arba 
moteriškus bikini bei įvairius madingus moteriškus baltinius, 
kojines. -Šias prekes urmu pirkdavo didžiausioje universalinėje 
parduotuvėje, parduodavo su antkainiu ir, atrodo, neblogai už- 
dirbdavo. 

Ant stalo gulėjo knyga, visas tomas, su nuolatinių pirkėjų 
dydžiais bei adresais, ir kita knyga su ypatingais pirkėjų užsaky- 
mais. Peržiūrėjau viską, kas ten buvo, bet nieko neradau. 

Penkios minutės po keturių sėdau į Niujorko kontrolinio cent- 
ro paruoštą mašiną, perkirtau Džordžo Vašingtono Bridžą ir 

beveik šalia Parasaidž Parkvel radau namą, jame gavau raštelį su 
adresu būsto, kur viskas jau buvo paruošta. Pastatęs mašiną 
įsitikinau, kad įėjimo niekas neseka, ir ėmiau laukti svečių. 

Kai išgirdau privažiuojančios mašinos garsą, buvo beveik 
sutemę. Vienų durų spynoje trekštelėjo raktas. Kambaryje buvo 
du įėjimai. 

Pasigirdo keletas balsų. Vienas - Čarlio Korbineto, antras - 
Cholo Rendolfo, kažką nurodinėjančio apie susitikimo organiza- 
vimą; kitų nepažinojau. 

Kai jie susėdo už stalo, aš paspaudžiau priešais mane stovinčio 
garsiakalbio mygtuką, ir į mikrofoną neskubėdamas pasakiau: 

- Meskit ginklus prie sienos, vaikinai. 

Čarlis nusikvatojo, bet pistoletai triukšmingai nukrito ant grin- 
dų. Šviesa tebedegė. 

- Dar vieną. Greičiau, greičiau. 

Tyli diskusija, ir dar vienas metalo gabalas dusliai dunkstelėjo 
į grindis, ir šviesa kambaryje užgeso. 

Aš atidariau judančią plokštę sienoje ir sėdėjau, žvelgdamas į 
juos per metalinius pinučius, kurie mus skyrė. Jie atsisuko į mano 
pusę ir įsistebeilijo, lyg pirmą kartą mane matytų. 

- Cholai, po jo stalu metalinis detektorius, - pasakė Čarlis. 

Rendolfas nesiteikė Čarliui atsakyti. Jo akys įsisiurbė į mane, 
ir jis kimiai pratarė: 

- Po velnių, Menai, šito tai jau per daug! Tu ir taip peržengei 
visas ribas. 

- Ne visas, drauguži. Dabar pasikalbėkime. 

- Žinai, kuo esi kaltinamas? 

- Man tai nerūpi. 

- Kad ir kaip ten būtų - nusikaltimų pakanka. Kišimasis į... 

- Jūs neprivertėte Martelo kalbėti, ar ne? 

Rendolfas susižvalgė su dviem kitais. Jų nebuvau matęs, bet 
atrodo, jie buvo mūsų žmonės. Abiem virš trisdešimties, aštrūs 
smingantys žvilgsniai, ypatingos, išskiriančios iš kitų, elgesio 
manieros. 

- Tu pristatysi savo draugus? 

- Kol kas gali juos vadinti Smitu ir Džonsu. Jie iš Vašingtono. 

Tas, kurį pavadino Smitu, pasakė: 

- Nieko nereikia jam aiškinti. 

Pulkininko Žodžiai nuskambėjo kaip kėmanda: 

- Nereikia vedžioti jo už nosies. Jis viskam pasiruošęs. 

Rendolfas drybsojo kėdėje. 

- Mes turime tavo sužadėtinę, Menai. Ji taip pat persistengė. 

- Pasistenkite ją išlaikyti, - pasakiau aš, - kai... 

- Ne, Menai, mes nesiderėsime, - atsakė jis pasipūtęs. - Kad ir 
kaip ten būtų, mes su tavimi susidorosime. 

- Net Martelo istorija jūsų nesustabdys? 

- Kokia tai istorija, Menai? - labai tyliai paklausė Džonsas. 

- Reikia priversti jį kalbėti. 

- Tikrai? 

Jo informacija privertė mane apsipilti šaltu prakaitu. Pasakyta 
buvo pernelyg paprastai. 

Jis suprato, kad pataikė, ir pridūrė: 

- O jeigu mes Žinome tai, ką žino Martelas, ir norime, kad jis 
kol kas patylėtų? 

- Kvailystės. 

Jis mostelėjo riešu. 

- Tada aš jums štai ką pasakysiu. Po kelių dienų mes žadame 
Gabiną paleisti. 

Aš įsistebeilijau į jį. 

- Po dviejų pasikėsinimų į jo gyvybę? 

- O kodėl gi ne? Jei jis laisvas, vadinasi, viską pasakė. 

- Jūs dar nieko nežinote apie Beltovo projektą, arba OONA-5, 
- pasakiau aš. 

- Kodėl jūs taip galvojate? Aš maniau, kad iš patirties žinote, 
kaip gerai informuota mūsų organizacija. Tarp jų vyriausybinių 
darbuotojų dirba mūsų Žmonės, kaip ir jų vyrukai pas mus. 

- Jūs jį pasmerkiate mirti, vyručiai? 

- Mes galvojame kitaip. 

- O jūs mokate ir galvoti? - nusišypsojau atsakydamas. - Ko iš 
manęs norite? 

Rendolfas palinko į priekį, jo burna taip išsišiepė, kad matėsi 
dantenos. 

- Keturi lavonai, o įtariamasis - tu. 

- Tu Žinai aplinkybes. Pulkininkas tau jas išaiškino. 

- Menai, reikalas tas, kad tu įsipainiojai į neofašistų pogrindį ir 
kišiesi ten, kur tau nereikia. Tu turi informacijos, kurios neturime 
mes. 

Aš linktelėjau ir toliau šypsojausi. 

- Dar kartą man primink, kokia informuota jūsų organizacija. 

- Tu tuo įsitikinsi, kai tavo sužadėtinė atsidurs teisme. 

Aš taip pat moku žaisti nutylėjimų žaidimą, todėl paklausiau: 

- Jums reikalingas Spadas Chelas, taip? 

Jie vėl tylėdami susižvalgė. Tik Čarlis Korbinetas vos pastebi- 
mai teigiamai linktelėjo. 

- Ką tu apie jį žinai, Menai? - paklausė Korbinetas. 

- Jis mūsų šalyje. 

- Mes žinome. Su juo - vaikinai. Žudikai. Norime rasti jų 
pogrindį ir visus suimti. 

- Ir jūs manote, kad aš kažką žinau, kas padės jums jį rasti. 
Pasinaudodami mano protu, jūs norite tai išspręsti. 

Rendolfas ir kiti nutylėjo. | 

- Jei būtų laiko, aš jums leisčiau. Nors man ir brangiai kainavo, 
nesvyruočiau. Su savo priemonėmis ir žmonių kiekiu gal ką nors 
ir rastumėte, bet dabar, kaip jau sakiau, nėra laiko. 

Rendolfo lūpose pagaliau pasirodė pašaipa. 

- Užtat tu, vaikine, dabar turi daug laiko. Galbūt dešimtį metų 
arba daugiau. Sėdėk sau už grotų ir galvok. 

Žinojau, kad jis mane sugavo, bet nenorėjau taip paprastai 
pasiduoti. Bandžiau sugalvoti tinkamą šiam atvejui atsakymą. 
Apžiūrinėjau vieną po kito, žinodamas, kad tęsiu pavojingą Žaidi- 
mą. Viskas, ką Žinojau, - vienintelis pavadinimas, kurį Verdžilas 
Adamsas paminėjo man pirmą dieną, ir jį pasakiau. 

- Jei paleisite Rondiną, galbūt aš būsiu geras berniukas ir 
įmesiu jums į graibštelį Beltovo projektą. 

Nesitikėjau tokio puikaus poveikio - mano žodžiai sukėlė 
siaubą. Rendolfo veidas akimirką atrodė kaip tragiška kaukė. 
Nesitikėjau 1r anų dviejų reakcijos, kurių akys kaip dagiai iš karto 
įsmigo į mano veidą. Tik pulkininko-weide liko įprastinė atlaidi 
išraiška, nors akyse atsispindėjo siaubas ir pritarimas kartu. 

Gal šį kartą Žengei per toli, užsižaidei, Taigeri, o mūsų darbe 
tai pats blogiausias dalykas. Teks iškabinti užvirtą košę. Jie 
reagavo taip, lyg pamatę bombą prie savo kojų. 

Bet kas pradėta - nesustabdysi, reikėjo žaisti'toliau 

- Jūs dar šį vakarą paleisite Rondiną ir paliksite ją ramybėje, 
girdite? Po to galbūt susitiksime ir,dar pagikalbėsime. 

Aš nuspaudžiau mygtuką. Siend užsidarė. Pasiklausęs, kaip 
jie renka ginklus, išėjau per atsarginį išėjimą, perėjau alėja ligi 
savo mašinos ir ramiai įkišau raktą į degimo spyną. 

Dar penkiolika minučių įje iš ten neišeis. Slapta durų spyna 
tiek laiko neatsidarys ir neverta žaloti pečius, stengiantis išlaužti 
duris. 

Vis smarkiau lijo. Lietaus čiurkšlės vis krito ir krito ant 
miesto. Pro šalį slinko nesibaigianti taksi virtinė, taškanti purslus. 
Pėstieji, stengdamiesi apsaugoti drabužius nuo lietaus, spaudėsi 
arčiau sienų arba prie įėjimų į rūsius, blaškydamiesi į kairę ir į 
Volio Gibonso butą. 

Jis norėjo užtrenkti duris prieš pat mano nosį, bet aš jį nustū- 
miau ir užtrenkiau jas koja. 

- Taigeri... 

- Aš viską Žinau, drauguži. Duodu žodį, kad pasiimsiu daiktus 
ir greitai dingsiu. Tik noriu sužinoti, kur Rondina. 

- Saugumo tarnyba ją saugo Karbojaus dangoraižyje. Jei ten 
pasirodysi, ir tave suims. Tavęs mieste ieško kiekvienas polici- 
ninkas. O aš, drauguži, nenoriu jokių papildomų policijos kaltini- 
mų, taigi eik 1š čia, mano geras, bet pernelyg smalsus drauge. 

- Gerai, gerai. Nusiramink. Ar Devis Svirinas parašė straipsnį? 

- Žinoma, ir turėjo daug nemalonumų, kad nuslėpė informa- 
cijos šaltinį. Jam pasisekė, tik šiek tiek išsigando. O aš geriau 
draugausiu su kino žvaigždėmis, kurios nors kartais lieka gyvos. 

- Užsičiaupk, - atsakiau aš. - Ar kalbėjotės apie muitininkų 
apžiūrą? | 

- Pasakė, kad pasižiūrės ir praneš rezultatus. Jiems nepatiko, 
kad kažkas kišasi į jų reikalus. 

- Na, be reikalo. Jie neturi kitos išeities. 


201 


Iš lagamino-iššiėmiau apsiaustą ir kelias pistoleto apkabas, 
kurias įsidėjau į kišenę. 

- Lagaminą paliksiu. 

- Kaip nori, - gūžtelėjo pečiais Volis. 

Apačioje paskambinau į Niujorko kontrolinį centrą ir paklau- 
siau Adamso apie Beltovo projektą. Jis apie tai nežinojo nieko 
konkretaus, tik tiek,kad tai susiję su Londonu ir yra ypač svarbu. 

Karbojaus dangoraižyje atsidūriau anksčiau už Rendolfą ir jo 
draugus. Pakeliui jie kažkur paliko Čarlį. Kai Rondina po kelių 
minučių išėjo, mano taksistas, jau gavęs pakankamą sumą, užde- 
gė savo lempelę ir privažiavo prie pat jos. Be pinigų, jis gavo 
instrukciją, tad pamojo jai, ir aš greitai įsitempiau ją į mašiną. 

Jei vokiečiai jau sekė Rondiną, dabar ji turėjo savo šešėlį. Jie 
suprato, su kuo teks lenktyniauti. Rondina buvo*svarbi taip pat, 
kaip ir aš. Mane jie pametė, ir jiems liko tik šis šansas. 

Atrodė, kad viskas įvyko per vieną sekundę. Taksi, staigiai 
pasukęs, prapuolė tirštoje gatvėje. Kitas taksi, matyt, ruošėsi 
padaryti tą patį, nes įstrižai kirtęs gatvę, bandė užlįsti mums už 
nugaros. Man užteko pamatyti stambų šeriais apaugusį vairuotoją 
ir nuožmaus veido įtūžusį keleivį užpakalinėje sėdynėje, kad 
suvokčiau, kas mus seka. 

Kitoje gatvės pusėje stovėjęs “sedanas"' pastebėjo mūsų Žaidi- 
mą ir šoko mums iš paskos, stengdamasis nepaleisti iš akių abiejų, 
bet pusę kvartalo atsiliko. Vėliau atsiliko taksi, o “sedanas"", 
nekreipdamas dėmesio į raudonas šviesas ir policininkus, perse- 
kiojo toliau. | 

Iš pradžių galvojau, kad tai atsitiktinumas, bet po to gatvės 
šviesos apšvietė mašinoje pulkininko Korbineto veidą, kuris pur- 
tydamas galvą kažką kalbėjo. į 

Staiga, suspiegęs stabdžiais, “sedanas"' sustojo, ir iš jo iššoko 
du vyrai, mostaguodami rankomis ir šaukdami kaip išprotėję. 

Įdėjęs pistoletą atgal į dėklą, kartu su Rondina griuvau ant 
sėdynės. Vairuotojas, kuriam kulka nunešė kepurę, sėdėjo kaip 
statula, nenuimdamas kojos nuo akceleratoriaus, ir, matyt, šlapias 
nuo prakaito. Jis vis dar svarstė, ar mano žurnalisto kortelė buvo 
tikra, ir negalėjo ištarti nė žodžio. 

- Kodėl viskas taip garsiai? - sunkiai išspaudė Rondina. 

- Prie tavęs prikibo dar vienas seklys, širdčtt“ Piimojo būtų 
visai užtekę. | 

Taip, velniai griebtų, ji šaltakraujė. Tebeturėjo visus angliškus 
įpročius, ir pačioje pavojingiausioje situacijoje atrodė rami, su- 
kaustyta angliško manieringumo. 

Ji šyptelėjo ir paplekšnojo mano ranką. 

- Palyginus su tuo, kas atsitiko tau, - tai vieni juokai. 

- Iš kur tu Žinai? 

- Jie man papasakojo. 

- Tikrai? 

- Žinojau, kad mane seka, bet aš per daug bijojau dėl tavęs, kad 
tebesibaiminčiau dėl savęs. 

Aš linktelėjau ir pirštais paliečiau jos kaklą. 

- Kas atsitiko, kai susitikai su Martelu? 

- Jis... jis ėmė drebėti. Labai pasikeitė. Jis griebė fotografiją, 
ėmė ją bučiuoti ir paslėpė po pagalve. Pasakiau, kad Eva saugi, ir 
jis, atrodo, patikėjo, bet po to vėl išsigando. Jis nori ją pamatyti ir 
pasikalbėti. 

- Ten yra telefonas? 

- Taip, vienas aparatas jo kambaryje. 

- Gal pabandykime? Kaip nuvažiuoti ten, kur tu palikai Evą? 

Ji greitai paaiškino. Pažįstant rajoną, nebuvo sunku ten pa- 
tekti. 

Už “sužalojimą"*" daviau taksistui dešimtį dolerių, paėmiau 
Rondiną už rankos, ir mes išlipome prie Gibonso namo. 

Pamatęs Rondiną Volis persimainė, o kai iš paskos įėjau aš, jo 
veidas išbalo kaip siena. To jam buvo per daug ir jis to neslėpė. 

- Taigeri, imk ir pribaik mane. 

- Tu juk dirbai reporteriu. Nejaugi dar moki stebėtis? 

- Ne, bet mėgstu gyventi gerai. O su tavimi tai neįmanoma. 
Bijau atidaręs duris gauti kulką į pilvą. Ir gausiu, kaip Dievą 
myliu. Ko šį kartą? 

- Tegul Rondina lieka čia. 

- Najau ne. 

- Voli, ji laimikis, brangusis, suprask! 

Jis griuvo į krėslą ir pasižiūrėjo į mane viena akimi. Kita buvo 
užmerkta. 

- Tikrai? 

- Tikrai. 

- O tu? 

- Aš pats savimi pasirūpinsiu. 

- O kas pasirūpins manimi? 

- Tau visada padės Martinas Greidis ir jo ryšiai. 

- Bet tik ne tada, kai aš būsiu lavonas. 

Jis nuleido rankas ir sugniaužė kumščius. 

- Tebūnie. Bet paskutinį kartą ir tik iki ryto, po to ieškokite sau 
kito lavono. 

- Dėkui, Voli. 

Bet jis nebuvo toks jau nelaimingas, koks stengėsi atrodyti. 
Pagaliau jis turėjo ką veikti, o Rondina visuomet buvo ir liks 
moterimi. Kol Volis skambino į nuomos agentūrą ir iškvietė 
mašiną prie įėjimo, aš jam papasakojau apie kėslus nužudyti 
Martelą. Tai, ką ruošėsi padaryti Saugumo tarnyba, buvo ir 
kvaila, ir nusikalstama. 

- Manai, kad jį paleis? 

- Gali būti. Žinoma, įslaptins jį, kaip sugebės, bet vargu ar 
pavyks. Žudikai visada rizikuoja, jiems nesvarbu, kas pastos 
kelią. 

- Su juo galėtų būti mūsų Žmonės. 

- Kas girdėti apie Dalasą? 

Jis minutę pagalvojo ir papurtė galvą. 

- Ką tu turi galvoje? 

- Jei Martelą nori likviduoti, gal man pavyks prastumti pas jį 
Evą Berg, kol jis saugomas. 

Pagaliau agentūros vairuotojas atvažiavo. Jis buvo unifor- 
muotas, ant nugaros auksinėmis raidėmis išsiuvinėtu firmos pa- 
vadinimu. Aš pasirašiau dokumentus ir daviau vaikinui penkis 
dolerius, kad jis mane pamirštų. 

Visą kelią iki Konektikuto parko aš iš lėto mąsčiau apie 
šiandienines scenas, stengdamasis susieti visus galus. Vienas 
siūlas taip ir liko nutrūkęs, ir mane apėmė nuojauta, kad artėja 
nelaimė. 

Taigi rytas išaušo su mintimis apie vestuves, o baigėsi lavonu. 
Visa tai nepatiko man ir anksčiau, o dabar... 

Klementas Fletčeris - ties šiuo vardu mintys kNrO +Klemen- 
tas Fletčeris, viskas prasidėjo nuo šio žmogaus, vieno iš miru- 
siųjų. 

Rondina man pateikė gana išsamias instrukcijas ir greitai aš 
atsidūriau priešais didelius metalinius vartus su varteliais. Šalia 
augo du išsikeroję platanai, pro kurių šakas matėsi šviesa name. 
Sustabdęs mašiną pasikėliau apykaklę nuo lietaus ir iššokau lauk. 

Paskambinau prie durų, bet niekas neatidarė. Tada aš tyliai 
pašaukiau: 

- Eva, atidaryk, čia Taigeris. 

Skambtelėjo grandinėlė, ir durys prasivėrė. Pamačiusi mane, 
Eva atkabino grandinėlę ir plačiai atidarė duris. 

- Užeik, mielasis, malonu tave matyti. 

Uždaręs duris patikrinau spyną ir nusipurčiau apsiaustą. 

- Kas čia buvo? 

- Tik tie, kurie įjungė šviesą ir telefoną. Įeik, mielasis. Ten 
šilčiau, tu apdžiūsi. | 

Padavęs jai apsiaustą, nuėjau tiesiai prie baro ir įsipyliau 
išgerti. Palaukusi, kol aš baigsiu taurę, ji lėtai paklausė: 

- Kas girdėti apie Gabiną? 

- Jis dar ligoninėje. Bet jį ruošiasi paleisti į laisvę. 

Eva paniuro. 

- Bet... 

- Jam negalima išeiti į gatvę. Aš žadu jam paskambinti ir noriu, 
kad tu pati pasakytum, jog esi saugioje vietoje ir kad jis dar 
pabūtų saugomas, kol pasikalbės su mūsų žmonėmis. 

- Gal man nueiti pas jį? 

- Jie iš karto tave suims, ar tu nori tupėti kartu su juo? Jei tave 
suims, jis tylės kaip žuvis. Ne, meilute, mes padarysime tai iš čia. 
Nuvažiuosime į miestą ir rasime telefoną-automatą. Pasakysi, 
kad tu saugi ir kad jis sėdėtų saugomas. Stenkis kalbėti trumpai - 
jie suseks, iš kur skambini, bet nespės užkirsti visų kelių. Dėl šito 
aš nelabai jaudinuosi... 

- Bet jeigu... man neleis su juo pasikalbėti? 

- Pasisakysi, kas esi. Iš karto sujungs. 

- Jei tu nori... 

- Apsivilk paltą. 

Mes nūsiKapštėme į miestą. Aš sužinojau telefoną, daviau jai 
saujelę smulkių ir įstūmiau į telefono būdelę. Kol ji skambino, 
stovėjau praėjime tarp būdelių ir sienos, stebėdamas kelią. Per 
stiklines duris mačiau, kaip ji nusivylė, bejėgiškai išskleidė ran- 
kas kažko reikalaudama ir sumišusi pakabino ragelį. 

Išėjusi Eva kandžiojo lūpas iš apmaudo. 

- Atsiliepė sargybinis. Pasakė, kad Gabinas miega ir negalima 
j0 Žadinti, ir paprašė paskambinti vėliau. 

- Jie nori laimėti laiko ir susekti, iš kur skambinai. Tai velnias! 

- Gal vėliau bus galima... 

- Ne, jie sukels ant kojų visą policiją ir visur išnaršys. 

Mes nuėjome prie mašinos. 

- Rytą paskambinsime iš kitur. Sukinėsimės netoliese, ir gal- 
būt jie leis tau pasikalbėti. Jie turės tai padaryti! 

- Bet jis saugus? 

- Dabar taip. 

Mes įėjome į namą, ir ji iš karto įjungė dujas, kad sušiltume ir 
išdžiūtume. 

Nuo manęs tekėjo upeliai vandens. Nusivilkęs marškinius 
pakabinau juos virš viryklės, kelnes numečiau ant kėdės atlošo. 
Dieve, koks malonumas: lauke lyja, o čia šilta, jauku. Atrodo, lyg 
sėdėtum vienintelėje pasaulyje vietelėje, kur neužlyja ir nepučia 
vėjas. 

Eva šypsodamasi žiūrėjo, kaip aš nusirenginėju. 

- Man irgi galima? 

Linktelėjau neatsisukdamas, šildydamasis prie ugnies rankas. 
Ji išnyko iš kambario. Grįžo su akinančiai baltu, ilgu, lengvu 
peniuaru ir gulbių pūkais apvedžiotais bateliais be užkulnių. 

Medžiaga persišvietė, ir matiniai jos krūtų bei klubų apvalu- 
mai dar labiau jaudino. Eva palinko prie manęs, matyt, mėgauda- 
masi mano palankiu žvilgsniu, slystančiu jos kūnu ir sustojusiu 
ties peniuaro įsigaubimu, skiriančiu jos kojas. 

Ji paklausė: 

- Pažįsti šį rūbą? 


- Rondinos? 
- Taip... Tikiuosi, aš tokia pat graži kaip ir ji? 
- Taip. 

Aš nemelavau, 0 ne! 

Jos grožis buvo visai kitoks, šiek tiek primityvus, bet kiekvie- 
name judesyje, kiekviename kūno išlinkime jautėsi neregima 
ugnis, pasiruošusi išsiveržti į paviršių. Mačiau, kaip virpa jos 
šnervės, stengiantis sulaikyti jausmų protrūkį. 

Jos neįprasti apatiniai rūbai po peniuaru traukė dėmesį. Lie- 
menėlė buvo maža, bet pasiūta taip, kad tarp krūtų matėsi gilus 
griovelis, švelnus ir kažkoks jaudinančiai nekaltas. Tas rožinis 
griovelis mane nepaprastai jaudino. 

Aš stengiausi nežiūrėti ir netgi nusisukau, bet akies krašteliu 
vis tiek mačiau, kaip Eva susirietė į kamuoliuką ant kušetės ir 
nutilo. 

Jos gąsdinančios, nepasotintos lūpos man nusišypsojo ir sk- 
ruostai paraudo. Ji praskleidė peniuarą, ir jis lyg balti sparnai 
apsupo jos rausvą kūną. Jis degė, troško, reikalavo. 

- Pasėdėsi su manimi? 

- O ar leisi, mieloji? Mano darbas tave saugoti. 

- Prašau, - jos akių kampučiai skleidė vos pastebimus spin- 
dulius. 

- Tu Martelo. 

- Ne, aš niekada nejaučiau ypatingų jausmų jam. Sakiau, kad 
buvome draugai. 

- Ir viskas? 

Ji pasižiūrėjo Žemyn, į savo kojas, skendinčias minkštame 
audinyje. 

- Mano tėvas žuvo prie Stalingrado. Man atrodė, kad Gabi- 
nas... į jį panašus. 

- Suprantu, tai sunku paaiškinti, - pasakiau aš. 

Ji dėkingai linktelėjo. 

- Taip. Aš Žinojau, kad jis įsimylėjęs. Turiu jam paaiškinti. Jis 
trokšta manęs, kol... bet kai pritaps čia, visa tai praeis. 

Aš paėmiau savo taurę, baigiau gerti, padėjau ant grindų ir 
atsisėdau šalia jos ant kušetės. 

Ji pasislinko tylėdama, nenuleisdama nuo manęs paslaptingų 
akių. 

Už lango staugė, raudojo ir griaudėjo liūtis. Po to kažkas 
blykstelėjo, pasigirdo stiprus traškesys, ir mūsų veidus užliejo 

akinanti šviesa..Įšsigandusi ji sušuko, prigludo prie manęs ir 
įsikniaubė galva į mano petį. 

- Nana, juk tai griaustinis, - pamažu apkabinau Evą, stengda- 
masis pirštu pakelti jos smakrą. Ji buvo tarsi maža mergaitė, 
užsimerkianti kiekvieną kartą trenkus griaustiniui. Ji pamažu 
artėjo, kol atsidūrė mano glėbyje, šilta, drebanti, bet dėl to ne 
mažiau geidžiama. 

Viskas, kas mus skyrė, išnyko, mes karštligiškai ieškojome 
vienas kito lūpų ir pagaliau jos susitiko, drėgnos iš geismo. 

Ji paėmė mano rankas ir priglaudė jas prie savo kūno, prie jo 
kvepiančios šilumos. Savo pirštais jaučiau jos šilkinę odą, vėsius 
ir švelnius linkius, visą ją... 

Ir tada mes savo kambaryje sukėlėme tokį griaustinį, kad 
dundesys iš lauko negalėjo užgožti entuziastingų Evos šūksnių, 
mano aistringo šnabždesio ir tylių dejonių, kurios kartais ištrūk- 
davo iš mūsų lūpų. 

Tai truko ilgai, labai ilgai, kol mes atšokome vienas nuo kito, 
stengdamiesi nuraminti beprotiškai plakančias širdis. Pasaulis su 
savo garsais vėl sugrįžo į realybę. 

Lauke pasigirdo traškesys, du Žžybsniai apšvietė kambarį, ir 
sutemo. Evos akys pabalo iš siaubo, ir ji suriko. 

Apglėbiau ją ir stipriai priglaudęs prie savęs paglosčiau. 

- Tyliau, mieloji. Atrodo, kad tai ne griaustinis. Patikrinsiu. 

Ji buvo išsigandusi. 

- Tai būtina? 

- O jei gaisras, mažyte? Nuotykių mums nereikia. 

Aš užsitempiau drabužius, užsimečiau lietpaltį ir atidariau 
duris. Apibėgęs aplink namą, prie užpakalinio prieangio pastebė- 
jau didžiulę krūvą drožlių. Jos jau degė. 

Nuo mirties mane išgelbėjo tik mano profesionali reakcija. 
Serija kliudė sieną virš mano galvos. Kritau ant žemės, nuriedėjau 
į namo pusę, tikėdamasis, kad norėdamas šauti žudikas turės 
pereiti į kitą vietą, ir laukiau kito šūvio. 

Pastebėjęs vyruką anksčiau, negu jis mane, šokau prie jo. Jo 
automatas nuskriejo į tamsą. Jis vos nepradėjo rėkti, bet kai 
atplėšiau jį nuo žemės ir permečiau per nugarą, riksmas užstrigo 
j0 gerklėje. 

Reikėjo agentą prakalbinti, nesvarbu, kokių. būdu. Aš patie- 
siau jį į žolę ir šyptelėjau, pamatęs jo akyse siaubą. 

Pakėliau jį ir pastačiau taip, kad panorėjęs galėčiau sulaužyti 
j0 stuburą. Tuo momentu nušvito Žaibas, ir akinančioje šviesoje 
pamačiau antrą Žmogų, stovintį už trisdešimties pėdų su virve 
rankoje. Jis metė virvę ir griebėsi pistoleto. 

Šį tipą buvau matęs anksčiau, to automobilio, kuris mus sekė, 
užpakalinėje sėdynėje. 

Pasiduodamas instinktui, visu svoriu griuvau ant pirmojo, 
prispausdamas jį savo kūnu. Jo stuburas lūžo, pasigirdo laukinis 
staugimas. Išgirdau šūvį ir po savimi pajutau suglebusį kūną. 
Persivertęs ant šono, laukiau, kol žaibas apšvies šovusijį. 

Tačiau, likimo ironija, žaibo nebuvo. Aš atsistojau, įtemptai 
stebeilydamasis į tamsą, stengdamasis prie jos priprasti, 1r staiga 
išgirdau nuvažiuojančios mašinos garsą. Vytis buvo kvaila - jis 
kur kas pranašesnis. Reikėjo iš čia nešdintis. 

Greitai iškračiau mirusiojo kišenes, radau šiek tiek pinigų, 
cigarečių ir kažkokį nedidelį ryšulėlį, panašų į nemažą Žiebtuvėlį. 
Nusilaužęs nagą, atidariau dangtelį ir tyliai švilptelėjau. Priete- 
moje perskaičiau, kad savininkas - muitininkas Haris Vikmanas. 
Čia buvo ir jo numeris bei šifras. 

Dabar tai tikrai įkliuvau! Nužudyti policininką - menki juokai. 

Mečiau žiebtuvėlį ir įėjęs į namą kritau į kėdę. Buvo du 
variantai. Jei antrasis Žmogus taip pat muitininkas ir susišaudyme 
atsitiktinai nudėjo saviškį - baisu. Bet jei jie iš skirtingų grupių ir 
vaikinas su automatu - vokiečių atstovas, mano galva išvengė 
kilpos. 

Eva tebegulėjo ant kušetės. 

- Taigeri... Kas ten? 

- Nieko. 

- Girdėjau triukšmą. 

- Negalvok apie tai. Greitai renkis. Turime bėgti. 

Ji nesipriešino. Viską suprato iš mano tono. 

Tada susukau Volio Gibonso numerį. Po antro signalo jis 
pakėlė ragelį. 

- Turi svečių? - paklausiau aš. 

- Ne, jau išėjo. 

= Kas atsitiką. 

- Na ir įvėlei tu mane į istoriją! 

- Greičiau, kas atsitiko? 

- Čia buvo du muitininkai. Jie norėjo sužinoti apie tipą iš 
“Meitlando"". 

- Tu juos pažįsti? 

- Taip, teko su jais susitikti. Jie apieškojo Rondiną ir jos 
portfelyje rado kažkokio namo Konektikuto parke telefono ir 
elektros sąskaitas. 

- Na, na, o toliau? 

- Nieko, klausinėjo, bet neišsidavė. 

- Rondina su tavimi? 

- Taip, jie įsakė mums būti čia. Žadėjo pagausinti kompaniją. 

- Pasimatysime rytą. 

- Nesusitiksim, nes tu neišgyvensi iki ryto! 

- Pažiūrėsime. 

Priėjo su lagaminėliu Eva, bet liepiau palikti jį čia. 

Važiavome tolyn nuo namo. Žibintai nedegė, mus supo visiš- 
ka tamsa. Eva sėdėjo tylėdama, po to klausiamai pažvelgė į mane. 

- Jie susekė mus, vaikuti, per Volį. Suprato, kad jis žino, kur 
aš, ir dabar jis stebimas. Matė mane išeinant ir pasekė. 

- Nejaugi tu negalėjai pastebėti “uodegos"'? 

- Per tokią audrą - ne. Jis galėjo važiuoti iš paskos, išsijungęs 
žibintus, bet aš padariau klaidą, kad taip ilgai laukiau nieko 
nedarydamas. Muitininkas, pamatęs mane, pagalvojo, kad aš jį 
pastebėjau ir todėl išėjau. Jis pabandė šauti, nepataikė, ir tamsoje 
gavo kulką nuo kito vaikino. 

- Kas dabar bus? 

- Jie mus seka. Aš, tu ir Martelas negalime palikti pėdsakų. 
Paslėpsiu tave saugioje vietelėje, mažyle. 

- Bet Gabinas... Jie juk gali jį nužudyti? - spyrėsi Eva. 

- Gali neabejoti. 

- Taigeri, mano mielas tigre, neleisk jiems to padaryti, prašau 
tavęs, mielasis! 

- Padarysiu, ką galėsiu. Jį saugo sargyba. 

- To užtenka? 

- Ne. Jį greitai paleis ir sunaikins. Jie negalfjo ilgiau laikyti. 

Eva palietė mano rankas savo pirštais, aštrūs nagai drėskė odą. 

- Tu ką nors darysi? 

- Stengsiuosi. 

Priekyje matėsi, kad audra slenka kažkur į šoną. Pro suplėšy- 
tus besigrūdančių debesų kraštus pasirodė pirmi aušros atšvaitai. 
Jie sušvelnino vaizdą. 

- Žiūrėk, audra baigiasi! 

- Amen, - atsakė ji. - Prasidės švelnus lietus... 

- Tikiuosi, kad taip 1r bus. 

Švito diena. Mes sustojome užkąsti mažoje užkandinėje su 
telefonu ant sienos. Kai pavalgėme, aš pasakiau: 

- Pabandysime vėl paskambinti į ligoninę. 

Per telefoninį traškesį išgirdau grubų vyrišką balsą, klausiantį 
Evos vardo. Pagaliau sujungė su Martelu. Kaip buvau instrukta- 
vęs, Eva greitai pasakė, kad ji gyva 1r saugi. Jis plepėjo kaip 
išprotėjęs. Ji pastebėjo mano judesį ir vidury jo sakinio pakabino 
ragelį, pažadėjusi paskambinti dar. 

- Ką jis pasakė? 

- Jis buvo sužavėtas. Net anglų kalbą užmiršo. 

- Būna. 

- Jis manęs bijo, padarys viską, ko aš prašiau. 

- Važiuokime iš čia. 

Keliu pro mus praūžė policijos mašina. Šiurpiai kaukė sirena. 

- Jie neleidžia laiko veltui. 

- Tai mane gąsdina. 

Įsikūrėme garaže, kurį Martino Greidžio pinigai iš pradžių 
buvo pavertę viešnamiu, o vėliau - vienintele Niujorke vieta, 
kurioje galėdavau ramiai pamiegoti dvi valandas per parą. 

Kol Eva tyrinėjo patalpas, aš paskambinau į Niujorko kontro- 
linį centrą ir vietoje Adamso radau Andersoną, kuris įsakė skubiai 
susisiekti su Erniu Bentliu. Jis turėjo Spado Chelo telefotografiją 

iš Europos: Reikėjo į ją pažvelgti. Apie Beltovo projektą nieko 
naujo, išskyrus tai, kad mums darosi vis karščiau. 

Antra senatorių komisija kaitino Martiną Greidį ant lėtos 
ugnies. Mano nuotrauka su išvaizdos aprašymu išsiuntinėta po 
visą šalį. 

- Nuostabu. Kokios naujienos? 

- Atrodo, kad Martelą vėl bandė nužudyti. 

- Atrodo?! 

- Greidis pasiuntė grupę stebėti ligoninės. Vienas agentas, 
tikrindamas laiškus, rado įtartiną voką. Martelas gauna šūsnį 
korespondencijos. Agentas lengvai galėjo pražiūrėti voką, bet 
laiku prisiminė Kilmo Rosnerio triuką, kuriuo jis bandė sunaikin- 
ti liudininką Madride. Užnuodytas popierius, ir kai atplėši voką, 
įsidreski pirštą aštriu kraštu... Jis davė voką Erniui. 

- Aš patikrinsiu. 

- Tikrink, tai svarbu. Jei jie ir šį kartą nepataikė, 1ms skubėti. Jų 
neaplenksi ir nesustabdysi. 

Eva pamatė mano veidą. 

- Blogi reikalai? 

- Manau, kad jį vėl bandė sunaikinti. 

Ji nustojo kvėpavusi, lyg kažkas būtų sugniaužęs gerklę. 

- Jam negalima ten būti!!! 

- Apie pasikėsinimą niekas nežino, išskyrus mus, todėl sargy- 
ba kol kas nebus sustiprinta. 

- Prašau, pabandykite išvesti Martelą 1š ten! 

- Vienintelis būdas - pagrobimas. 

- Na, tai padaryk gi tai! 

- Būtų lengviau, jei tau pavyktų įkalbėti jį bendradarbiauti su 
mumis. 

- Jis manęs paklausys. 

Mes vėl paskambinome Martelui, ir Eva, trumpai šnektelėjusi, 
sugrįžo iš būdelės. Jos akys švietė. 

- Jis padarys viską! 

- Kalbės su mūsų žmonėmis? 

Ji energingai linktelėjo. 

- Bet tik tada, kai aš būsiu šalia. Jis pasakė, kad laikydamas 
mano ranką, kalbės su bet kuo. Nori, kad būčiau su juo. 

- Gerai, gali įsijungti į žaidimą. Tavo pasirodymaš! 

Paaiškinęs spynos įrengimą ir dėl visa ko išjungęs telefoną, 
palikau ją garaže. Apie kitą slaptą spyną ir apie tai, kad panorėjusi 
negalės iš čia išeiti, ji nežinojo. Aš nenorėjau rizikuoti. Pamatęs 
jos švytinčias akis po pokalbio su Martelu, aš supratau, kad jos 
jausmai daug stipresni, negu ji sako, arba ji pati to nesupranta. 

Aš paliečiau lūpomis jos skruostą, pamerkiau ir uždariau 
duris. 

Ernio laboratorijoje iš jo susirūpinusio veido ir paraudusių 
akių supratau, kad jis nemiegojo visą naktį. 

- Mano žmona mano, kad aš paprastas inžinierius, ir tiek, o 
man kartais norisi staugti, juk tie velniai mane aplenkia! 

Poliruotu stalo paviršiumi jis pirštu pastūmė man fotografiją. 

- Tai Spadas. Rasta vokiečių žvalgybos rūsiuose. Padidinta ir 
retušuota. Pridėk dvidešimtį metų ir įsivaizduok, koks jis dabar. 
Nuotraukos dvi. Viena mažiau retušuota, kita daugiau. Rinkis. 

- Jau išsirinkau. 

Aš paėmiau labiau retušuotą nuotrauką, kurioje smakras atro- 
dė stambesnis. Šį veidą buvau matęs du kartus. Pirmą kartą - taksi 
užpakalinėje sėdynėje, antrą - žolėje prie namo. Ten, sode, jo 
rankose nenustygo revolveris... 

- Kas tame voke? 

- Užnuodytas. Pagal Mongo formulę. Jo eksperimentai beveik 
nežinomi. Nuodai suveikia per 30 sekundžių. Dabar supranti, 
kokie tavo priešai! 

- Aš pasiimsiu pistoletą. 

- Tu visada taip darai, tai pernelyg paprasta. 

Ernis išsiėmė dar tris mažas nuotraukas. 

- Žinai jo istoriją? 

Aš linktelėjau. 

- Spadas vykdo tik pačias atsakingiausias užduotis, jis atiduos 
galus vaikydamasis sėkmę, bet įvykdys savo užduotį. Tuo jūs 
panašūs kaip broliai. Žvalgyboje jam leista beveik viskas. 

- Tikrinai OONA-57 

- Žinoma. Jei suseksime jų ryšius, rasime ir agentūrą. Visi 
agentai - aukščiausiosios kvalifikacijos ir tvirtai įleidę šaknis 
Valstijose. Juos nelengva aptikti. 

- Martelas Žino visas agentūros paslaptis. 

- Klysti, - atsakė Emnis, - ten niekada niekam nepasakoma 
viskas. Viskas įslaptinta. Jis žino ne daugiau už savo eilinį agentą. 
Agentai veikia mažomis nepriklausomomis grupėmis, tiesiogiai 
valdomomis Centro. Velniai griebtų, ir kam aš kartoju tai, ką tu ir 
taip Žinai? 

- Martelas gali žinoti projektus, bet ne visas jų dalis. Jei 
turėtume tokią informaciją, užbaigtume bet kokią operaciją anks- 
čiau, negu jie ją pradėtų. Apskritai, jis turi apie ką pasikalbėti su 
Martinu Greidžiu. 

- Galiu padėti atrišti jam liežuvį. 

- Aš ne sadistas, kruvinos smulkmenos manęs nedomina. 

- Viskas daug paprasčiau. 

Ernis delnu prisidengė pavargusias akis. 

- Ko nors reikia? 

- Ne. 

- Turi mano plunksnakotį su rezervuaru? 

Aš paplekšnojau per kišenę. 

- Nesiskiriu. 

- Atsargiai su dangteliu. Jei atsisuks, išlėksi į orą. 

Mano pirštai automatiškai palietė dangtelį. Įsitikinęs, kad 
jis užsuktas, atsisėdau į krėslą ir ištiesiau kojas. Po to paskambi- 
nau Voliui Gibonsui. 

- Ar draugai iš muitinės jau buvo? 

- Taip, drauguži, ir ne tik jie, mano šefai iš leidyklos su savo 
advokatais taip pat. Labai domėjosi mano veikla ir ryšiais su 
tavimi. 

- Kiek jų? 

- Kaip tik kortų žaidimui. Vienas muitininkas atsivedė vaikiną 
iš Saugumo tarnybos - tau juk paskirtas namų areštas. Dar vienas 
mielas jų vaikinas sėdi apačioje, mašinoje. 

- Albertas Ketleris? 

- Jau atsibodo, visą laiką sukiojasi apie tavo merginą. 

- Tegul. Kol jie ten, neateis kiti... 

- Apskritai aš jau nenoriu dalyvauti. Tie muitininkai... 

- Jie ką nors rado “Meitlande"? 

- Nieko. Todėl ir pasiuto, jie nemėgsta bereikalingo triukšmo. 

- Laikas pasiimti iš ligoninės Martelą. Iki, Erni! - tardamas 
šiuos žodžius, padėjau ragelį. 

Su Čarliu Korbinetu susitikau mažame restoranėlyje. Įsitiki- 
nęs, kad nesu sekamas, jis atsisėdo prie mano stalelio. 

Nežiūrėdamas į jį pasakiau: 

- Ačiū už pagalbą. Kas sėdėjo taksi? 

- Tu laimės kūdikis, Taigeri! 

- Turiu juo būti, dirbdamas tokį darbą. Taksi vogtas? 

- Sužinojome tai prieš dvi valandas iki susitikimo. Jie norėjo 
tave blokuoti ir atimti Rondiną. Tu pasirodei puikiai. 

Aš išsiėmiau fotografiją. 

- Vaikinas iš taksi. Nuotrauka iš nacistų archyvų, dvidešimties 
metų senumo. Tai Spadas Chelas. 

- Labai gerai. Rendolfas ir Saugumo tarnyba jo ieško jau daug 
metų. Kas rado nuotrauką? 

- Maža paslaptis. Sekite Spadą. Jis mieste, ir jis nužudė tą 
muitininką, dėl kurio kaltina mane. 

- Jis ne muitininkas. 

- Ką?! 

- Kūnas neatpažintas. 

Man į galvą šovė mintis, nuo kurios krūtinėje pajutau tuštumą. 

- Atsiųskite man to vaikino nuotrauką į Stentono barą Brodvė- 
juje, gerai? Vėliau, jei prireiks, nusikabink nuo sienos savo auto- 
matą, man bus reikalinga tvirta ranka. 

- Nori patarimo, nors tu jau didelis berniukas? 

- Klausau. 

- Mesk Martiną Greidį. Turi moterį, nesi vienišas, tu pasikei- 
tei, berniuk-tigre. 

- Darbą reikia pabaigti. 

- Tegul dirba kiti, tie, kurie moka neapkęsti kaip tu, bet neturi 
moters. 

- Kiti ateis, bet manęs iš sąrašo vis tiek neišbrauks. Ir neleis 
gyventi ramiai. Pas jus pereiti negaliu - visi žino mano padėtį. 
Žinau daugybę vardų, adresų, kur visa tai dėsiu? 

- Juk tu ruošeisi išeiti? 

- Mes visa tai nuspręsime su Rondina. Ji myli mane tokį, koks 
esu. Aš kareivis, toks ir mirsiu. 

- Man gaila tavęs, berneli. 

- Paprastai aš pats savęs gailiu. Žinai, tu nesi geras patarėjas. 

- Žinau, bet vis dėlto pagalvok. Tu atlikai savo darbą, mums 
labai padėjai... Bet Rondina... 

Pliaukštelėjęs sau per kišenes, išsiėmiau pakelį kramtomos 
gumos, mečiau ant stalo ir, kai jis nukrito ryškiu paveikslėliu 
žemyn, pasakiau: 

- Raitas. 

- Kaip nori, berneli! 


IX 


Martelo tylėjimas įvarė mus į kampą. Šalies saugumui iškilo 
grėsmė. 

Bet aš ištraukiau Martiną Greidį ir visą mūsų organizaciją iš 
šios aklavietės. Aš padariau tai, kas neįmanoma: niekieno nepa- 
dedamas pagrobiau Gabiną iš ligoninės. 

Prie vieno iš aštuonių ligoninės įėjimų atėjau su sutuoktinių 
porele (žmona ruošėsi gimdyti ir skausmingai raukėsi, kažką 
aiškindama vyrui), įėjau į vestibiulį, atsisėdau į krėslą ir apsime- 
čiau vienu iš laimingų tėvų, laukiančių naujienų. 

Nutaisęs susirūpinusį ir pasimetusį veidą priėjau prie nusika- 
mavusios budinčiosios ir paklausiau, kur galėčiau nusiplauti ran- 
kas. Ši nužvelgė mane abejingai užjaučiančiu žvilgsniu ir linkte- 
lėjo galva į vyrų tualeto pusę. 

Turėjau dešimtį minučių palaukti, kol į tualetą įėjo gydytojas. 
Jis buvo apsivilkęs baltu chalatu, iš viršutinės kišenės kyšojo 
stetoskopas. Per minutę užkimšau jam burną nosine, nuvilkau 
chalatą ir įstūmiau į vieną kabiną. 

Apsirengęs chalatą, nesislėpdamas nužingsniavau per aukštą, 
išsiblaškiusiu veidu burbėdamas kažką sau po nosimi ir vartyda- 
mas lapus, kuriuos eidamas išsitraukiau iš kišenės. 

Priėjęs posūkį, pastebėjau policininką ir, apsimetęs labai sku- 
bančiu, žengiau prie jo. Viena ranka atitraukiau jį nuo durų, kita, 
pilna receptų ir blankų, pamosavau jam po nosimi. 

- Kuo skundžiasi ligonis... e-e? 

- Bet, daktare! - atsikvošėjo policininkas. “ 

- Žinojau, kad išsigąsite manęs. Vaikystėje jus gąsdino dak- 
taru? 

Aš pamerkiau Martelui, kuris pažino mane iš pirmo žvilgsnio 
ir tiesiog suakmenėjo stovėdamas vidury kambario. Jo veide 
atsispindėjo sumišimas ir siaubas. Policininkas ėjo man iš paskos, 
bet tuo momentu Martelas atsipeikėjo, ir mes abu be žodžių 
supratome savo užduotis. Aš pasilenkiau ir, kai jis pakišo polici- 
ninkui koją, užgriuvau šį ir užlaužiau rankas už nugaros. 

Nespėjęs nė spygtelėti, surištas i1r užkimšta burna policininkas 
gulėjo lovoje ant nugaros vos mirksėdamas. 

Martelui mečiau jo uniformą. 

- Renkitės. 

Mums išsmukus iš pastato, užpakalyje girdėjosi skambučių 
trelės, sirenos ir kiti niekai, tinkantys sceniniams efektams. 

- Dabar, Martelai, neturime kitos išeities, turime lįsti po žeme. 

- Atleiskite, kaip suprasti? 

- Tiesiogiai. Mūsų metro traukinys - pats ilgiausias pasaulyje. 
Galima ant sėdynės pasitiesti laikraštį 1r išsimiegoti. Artimiausias 
penkias valandas jis - mūsų namai! 

- Kodėl?.. Bet Eva... 

- Ji saugioje vietoje... Jūs taip pasiilgote jos, Martelai, o jeigu 
ji jūsų - ne? Jeigu jūs... 

Rinkau žodžius, kad vargšelio nusivylimas nebūtų mirtinas. 
Anksčiau ar vėliau jis supras, kad meilužio padėtis - ne jam. 

- Supraskite mane teisingai, - pradėjo Martelas. - Neįvertinau 
tik vieno - jaunystė baigiasi, praeina. Moterys nedarė man įtakos, 
buvo antroje vietoje. Pirmoje - valdžios svaigulys, mano idealai ir 
valdžia, kitų valdymas. Ir staiga tos moters akys lyg du žiburėliai 
sušildė sielą. Pradėjau suprasti, kad pasaulyje mes su Eva turime 
būti kartu... 

Aš jam neprieštaravau. Kas man, kad jis numirs nuo širdies 
smūgio vėliau. 

Pasitiesę laikraščius, įsitaisėme ant metro suolų. Mūsų ner- 
vams reikėjo pailsėti. 

Į slėptuvę ėjome tiesiai, bet aš visą laiką kažką jaučiau. Neži- 
nau, iš kur ėmėsi šis jausmas, bet jis atsirado ir po truputį smaigstė 

mano smilkinius kaip adata. Staiga aš sustojau ir vos nesurikau iš 
siaubo ir džiaugsmo. Sprendimas šovė į galvą staiga, ir toks 
paprastas! 

- Klausykite, Martelai, toliau jūs eisite vienas. Turiu čia kai ką 
padaryti. 

Išsiėmiau iš kišenės nuotrauką ir jam parodžiau. 

- Pažįstate"? 

- Spadas... - jis nurijo seiles ir vėl įsistebeilijo į nuotrauką. - 
Spadas... 

- Jis čia, kad jus nužudytų, Martelai. 

- Bet jis juk turi užduotį, jis - Beltovo projekto vadovas. 

- Ką? Ką jūs Žinote apie projektą?! 

- Tai ypač slapta užduotis ilgam įkišti mūsų agentus į jūsų 
valstybinį aparatą, gamybą, prekybą. Veikė didelė specialistų 
grupė. Bet svarbiausia ne tai. Buvo dar kažkas, susijęs su stam- 
biomis diversijomis valstijose, bet kas? Tai darė kitas skyrius. 

Bet aš jau skubėjau prie telefono būdelės. “Štai kas, - karštli- 
giškai galvojau aš. - Štai kas!" 

Įėjęs į būdelę, susukau Čarlio Korbineto numerį. 

- Pulkininke, skubiai praneškite Rendolfui kelis žodžius. Aš 
radau Beltovo projektą. 

- O jis suras tave ir pakars! Sveikas, vaikine! Kur Martelas? 

- O ką, tai Rendolfui taip pat rūpi? 

- Jis tave užmuš! 

- Dievuliau, tegu, man nusispjaut. Užteks juokauti, tegul sku- 
biau sukviečia visus. Tai valstybinis reikalas. 

- Ką gi, sukviesime. 

- Būsiu pas jį po penkiolikos minučių. 

Pro šalį važiavo budintysis, 1 Martelas per sekundę įšoko pas 
mane į būdelę. Aš nutaisiau jauno idioto išraišką, o Martelas ėmė 
man kažką aiškinti, bakJTOdamas ranka į Brodvėjaus pusę. 

Skubiai sušnibždėjęs jam adresą, slaptažodį ir atsakymą, pa- 
sistengiau išsikapstyti iš to rajono. Policininkai turėjo mano foto- 
grafiją, todėl man buvo labai sunku. 

Posėdis pas Rendolfą buvo trumpas. Didieji šulai žiūrėjo į 
mane kaip į marsietį, bet Žinantys šiek tiek daugiau - laukė su 
baime. 

Rendolfas buvo piktas kaip velnias ir nemanė, kad reiktų tai 
slėpti, jis visada mūsų nekentė, nes buvome aukščiausios kvalifi- 
kacijos specialistai. Mums sekėsi, ir mes turėjome pinigų, daug 
pinigų, galėjome pirkti net Žmones. Be to, jis pažinojo mano 
Rondiną. 

- Reikalas tas, kad Beltovo projektas - tai kelių vidutinio 
dydžio atominių sprogimų Niujorke, Atlantoje ir Filadelfijoje 
projektas. 

- Ką? 

- “Meitlandas", kuriame, beje, dirbo ir jūsų Žmonės, atplukdė 
kelis rotacinius presus, o viduje - atominiai reaktoriai. 

- Ką?! 

- Esu visiškai atsakingas už savo žodžius, galite patikrinti. 
Pasakysiu dar kai ką. Žinau, kur yra centras, siuntęs visas šifruo- 
tes, kur yra visų agentų sąrašas ir kur... 

- Velnias! - suriko Rendolfas. Visi krūptelėjo ir įsistebeilijo į 
jį. - Velnias, - pakartojo jis, - gudrus, gudrus velnias! 

- Kur tai yra? - ramiai nutraukė jį Smitas, tas pats vaikinas iš 
Vašingtono. 

- Paimkite būrį ir patikrinkite Tomilisono dangoraižį. Ten yra 
kontora, siuntinėjanti įvairias prekes moterims, “Fountaind Nei- 
lor orders“, - tai ir yra centras. 


LLA 


Mes privažiavome dangoraižį, ir senukas liftininkas, mus 
pamates, pažaliavo iš baimės. Aš priėjau prie jo ir pakišau po 
nosimi Spado nuotrauką. | 

- Pažįstamas paukštelis? 

- O kaipgi, dažniau už kitus čia sukiojasi. Beje, šiandien jų 
kontorą užgulė lankytojai... 

Turėjome įrodyti, kad esame ne iš kelmo spirti. Kai mes su 
Rendolfu įšokome per išlaužtas duris, iš šiukšlių dėžės kilo dū- 
mai, o ant žemės ruseno krūva apdegusių lapų. Rendolfas griebė 
juos nuogomis rankomis ir ėmė gesinti liepsną kartodamas: 

- Nieko, ne bėda, tik kamputis sudegė, tai smulkmena, tai... 

Aš greitai ištempiau į kambario vidurį mažą, nuo siaubingo 
skausmo susisukusią figūrėlę, ir atverčiau ant nugaros. Vyrukui 
dukart peršautas pilvas, jis merdėjo. 

Supratau, kad jis ir yra Fountaindas, ir įrėmęs pistoletą į jo 
pilvą kimiai surikau: 

- Na, vyruti, stok!!! 

Jo akyse, jau aptrauktose mirties rūko, kažkas sujudėjo. Jis 1š 
lėto atgijo. 

- Spadas, - pasilenkiau aš prie jo, - Spadas. Tu vis tiek už 
penkių minučių mirsi, tu pralaimėjai, Fountaindai. Visi arba 
beveik visi tavo agentai - štai jie! Bet man reikia Spado... Ir jeigu 
tu nepasakysi, kur jis, tavo pilve atsiras dar viena skylė. Vis tiek tu 
nudvėsi, bet dar kartą tau labai labai suskaudės! 

- Spadas... - jo galva mostelėjo kažkur į viršų, ir ant lūpų 
pasirodė putos. Fountaindas mirė. 

Atsistojęs sutikau Rendolfo žvilgsnį. Jis visas drebėjo iš pykčio. 

- Viskas, Taigeri. Presai paimti. Juose tikrai buvo įkišta pora 
žaisliukų, galinčių pakelti į orą kelis kvartalus. Tu protingas 
vaikinas, Taigeri, todėl dovanoju tau dešimt minučių. Po to 
policija tavęs vėl ieškos po visą miestą. 

- Su tokiais žmonėmis, kaip taviškiai, Rendolfai, aš turiu dar 
dvidešimt minučių įsibėgėjimui, - atsakiau aš ir išėjau iš kam- 
bario. 


X 


Dabar - į slėptuvę. Žinojau, kad mane gali išgelbėti tik greitis 
ir įžūlumas. Aš demonstratyviai įsėdau į taksi. Užsimaukšlinau 
ant akių skrybėlę ir pasakęs vairuotojui adresą atsilošiau. 

Staiga prisiminiau Martelą ir jo žodžius “moterys nebuvo man 
svarbios". Ir man - kol kas. Bet kaip Rondina į mane žiūrėjo... 
Aišku, ji nenorės laimės su žmogumi, kurio galvą kiekvieną 
minutę gali suvarpyti bet kuris nepažįstamasis. 

Ką man dabar daryti? Kitos moterys, kurias turėjau... ir aš jas 
prisiminiau - proporcingos, akys lyg persikai, jauni balsai ir 
drovumas, kuris taip uždega kraują... 

Mano Rondina, ta, pirmoji... ir mano Edita, ir dar viena, kurios 
baltas peniuaras plaikstėsi ant klubų jai sėdant ar stojantis, lyg 
spindinti arka, kuri... 

Ir staiga mane išpylė šaltas prakaitas. Aš viską supratau. Viską 
iki galo, ir turbūt pirmą kartą gyvenime man pasidarė baisu. Aš 
pats pasiunčiau juos mirti: Voliui daviau slėptuvės adresą, o 
Rondina žino įėjimą ir slaptažodį!!! 

Aš nėjau į slėptuvę, nes Žinojau: jei įeisiu iš karto paskambi- 
nęs, mane pasitiks Spado automatas. Jis čia ir laukia manęs. 

Eidamas aplink pastatą, aš apmąsčiau planą. Antros durys 
išlėkė nuo mano svorio, ir aš triukšmingai įvirtau. Žmogus, net 
nespėjęs į mane atsisukti, gavo visą mano pistoleto apkabą ir krito 
kaip pakirstas. 

Aš atsisukau. Martelas ir Rondina gulėjo ant grindų surišti. 
Martelas, pasenęs dešimčia metų ir visiškai moraliai sugniuždy- 
tas, žvelgė kažkur į šoną. Aš sutikau Rondinos žvilgsnį ir pama- 
čiau jame siaubą, ir dar nesupratęs priežasties pasijutau kaip 
nukratytas elektros srovės, dešinė ranka nusviro lyg botagas. 

Tarpduryje stovėjo Eva, laikydama rankoje pistoletą, ir juo- 
kėsi. 

- Mano tigras sugrįžo? 

Priėjusi prie Spado, ji pastukseno į lavoną maža, zomšiniais 
mokasinais apauta kojyte. 

- Spadas užsižiopsojo. Pirmą kartą gyvenime. Gaila. 

- Aš taip pat užsiŽiopsojau. 

- O, tu - visai kas kita. Man taip pat tavęs labai trūks. Iš 
pradžių, - ji mostelėjo galva į Martelo pusę, jos akys blizgėjo. - Šis 
žmogus manė, kad aš laukiu jo, norėdama pagimdyti jam vaikų, 
tokių pat išsigimėlių kaip ir jis pats. Tačiau mano užduotis kita. 
Mane čia atsiuntė mūsiškiai. 

- Tavo partneriai, Eva, lavonai. Mes nušovėme Fountaindą ir 
pagal prekybines knygas mūsų vyrukai atskleis visą agentūrą, juk 
jis buvo labai pareigingas ir tvarkingas Žmogus. 

- O tu tokiu tapti nespėsi. Bet prieš mirdamas kai ką pasirašysi, 
arba aš nušausiu tavo merginą! 

- Kas tai? 

- Tai pareiškimas į laikraščius. Jame bus rašoma, kad Martelas 
neieškojo čia prieglobsčio, o jį pagrobė jūsų Žvalgyba. Mes 

sukelsime didelį tarptautinį skandalą, ir visi sužinos, kad žymus 
amerikiečių žvalgas bendradarbiavo su vokiečiais. 

- Bet aš ne žvalgas. 

- Tai ką tada tu prarandi? 

- Garbę. 

- Ir savo merginą. Žiūrėk, jos mirtis nebus lengva ir greita. Aš 
žinau, ko reikia, kad ji šiek tiek painkštų, raitydamasi prie mano 
kojų... 

- Mielasis... - Rondinos akys žiūrėjo į mane. - Aš nieko 
nebijau. Geriau aš mirsiu, nepasirašyk to popieriaus. 

Taip galėjo pasakyti tik karalienė. Jos tonas, jos išdidus galvos 
kryptelėjimas įsiutino Evą, ir ji sudavė atsakomąjį smūgį. 

- Mano tigre, - staiga sušnibždėjo ji. Jos akys akimirkai 
pasidarė tokios, kaip per mūsų pirmą aušrą, - man labai trūks tavo 
rankų ir stiprių pirštų... 

- Nutilk! - pasigirdo Rondinos balsas, kuriame suskambo 
skausmas ir Kančia. 

Eva nusijuokė. Ji įskaudino Rondiną, bet netgi po to joje liko 
kažkokia valdinga jėga, verčianti mane geisti jos kūno. 

Ji atsisuko į Rondiną ir kimiai pasakė: 

- Tu niekada nelaimės:! 

- Jūs norėjote pasakyti, kad mes niekada nepralaimėsime? 

Evos rankoje nenustygo pistoletas. Reikėjo baigti žaidimą. 

- Aš pasirašysiu. 

Ir pasirašiau, bet prieš tai persiritau prie šildymo vamzdžio ir 
prisisegiau prie jo antrankiais, kuriuos per visą kambarį man 
numetė Eva, atstačiusi vamzdį. Ji nesiartino, komanduodama iš 
tarpdurio. Po to ji atnešė kažkokį daiktą. 

- Tai jums staigmena, brangieji mano. Mažas daikčiukas, kuris 
sukels daug triukšmo. Rėkti neverta, sienos nepraleidžia garso. O 
aš patikrinsiu visus įėjimus ir išėjimus, kad neapsijuokčiau kaip 
mano kolega! 

Staiga ji pastebėjo mano rankose Ernio plunksnakotį. 

- Reikėtų apsikeisti suvenyrais - atrodo, šitaip baigiasi oficia- 
lioji priėmimų dalis, - iš užpakalinės džinsų kišenės ji išsitraukė 
peilį ir nusipjovė baltą garbaną. - Imk. 

- O tau, Eva, štai, - ir ištiesiau jai plunksnakotį, nuėmęs 
dangtelį. 

Ji išėjo 1r durys užsitrenkė. 

- Dabar gyviau. 

- Bet, Taigeri... 

- Paskui, mažyte! 

Aš ėmiau traukti ranką iš antrankių. Kiekvienas judesys kėlė 
skausmą ir atrodė paskutinis. Pagaliau aš pašokau ant kojų ir 
vienu trūktelėjimu pakėliau Martelą. Atrišti Rondiną nebuvo 
laiko. Nutraukiau virves nuo Martelo kojų. 

- Greičiau. 

Griebiau Rondiną į glėbį, ir mes iššokome iš slėptuvės: už 
mūsų pasigirdo sprogimas. 

- Viskas. Žaidimas baigtas, - pasakiau aš, žvelgdamas Rondi- 
nai į veidą. Jį dengė dulkės ir ašaros. - Bet šis Žaidimas ne 
paskutinis. 

Ji atsisuko. 

- Bet tu pasirašei popierių!!! 

- Na ir kas, jis nesulauks ryto. 

- O mes? 

- Pažvelk, mažyte. 

Tiesiai priešais mus kilo saulė, ir jos raudonų spindulių atšvai- 
tai krito mums po kojomis. 

Eva aušros nesulaukė. 

Paskutinis Ernio išradimas labai garsiai tarė savo paskutinį 
Žodį. 

